
INVENTAIRE 

DE    L'ORFÈVRERIE  ET  DES  JOYAUX 
DE  LOUIS  I,  DUC  D'ANJOU 


C'est  l'inventoire  de  tous  les  joiaus  d'or  garnis  de  pierrerie 

ET  DE  PERLES  ET  SANS  PIERRERIE,  DE  LA  VAISSELLE  d'oR  A  PIERRERIE 
ET  PERLES,  DE  l'eSMAILLÉE,  SEMÉE  d'eSMAULZ,  CISELÉE,  HACHÉE  ET 
PLAINE,  DE  CRISTAL  ET  AUTRES  PIERRES  GARNIES  d'oR,  ET  DE  LA 
VESSELLE  d'argent  TOUTE  ESMAILLÉE,  SEMÉE  d'eSMAULZ,  DORÉE, CISELÉE 
ET  HACHÉE,  DE  CRISTAL  ET  AUTRES  PIERRES  GARNIES  d' ARGENT,  DE 
LA  DORÉE  PLAINE  ET  DE  LA  BLANCHE,  ET  DES  PERLES  EN  OUVRAGE  DE 
BRODERIE,  QUE  NOUS  LOYS,  FILS  DE  ROY  DE  FrANCE,  DUC  d'AnJOU 
ET  DE  TOURRAINE,  ET  NOSTRE  COMPAIGNE  LA  DUCHESSE,  AVONS  A 
AnGIERS  ET  EN  AUTRES  LIEX  NOSTRES,  EN  FrANCE  ET  EN  LaNGUEDOC, 
ET  LES  POIS  d'iCELLES  AU  MARC  DE  TrOYE  PARTICULIEREMENT  DE 
CHASCUNE  PIECE,  ET  EN  LA  FIN  DE  CE  LIVRE  EN  SOMME  TOUTE;  ET 
PREMIEREMENT  DES  JOYAUX  DE  CHAPELLE,  DE  LA  VESSELLE  d'oR, 
APRÈS  DE  l'argent  ET  PUIS  DES  JOYAUX,  DE  PIERRERIE,  DES  PERLES 
DE  ONCE  ET  EN  LA  FIN  DE  PLUSIEURS  AUTRES  CHOSES  d'oR  ET 
d'argent  de  DIVERSES  DEVISES. 


Et  PREMIEREMENT  commcnce  la  table  des  choses  dessusdictes 
pour  plus  brief  trouver  ce  que  fera  besoing,  et  après,  par  ordre, 
chascune  chose  selon  l'ordenance  qui  a  esté  faicte  du  livre. 

LA  TABLE  DU  LIVRE 

Premièrement  joyaux  d'or  de  chapelle. 

»  Une  très  grant  table  d'autel  d'or  '...  » 

1.  Un  très  grant  tabernacle  d'or  à  cus- 
tode   dedens    pour   mettre    le  Corps 

Nostre  Seigneur à  xxxix  fueillés. 

2.  Crois   d'or  à  pierrerie à  lx  fueillés. 

3  à  9.       Calices  d'or à  lxviii  fueillés. 

10  et  II.       Calices     d'or    à     pierrerie,     semez 

d'esmaux  et  esmaillez à  lxix  fueillés. 

12a  17.       Buiretes  d'or à  lxxi  fueillés. 

18.        [Reliquiaires  d'or  ".]  » 

Buiretes  de  cristal,  garnies  d'or à  lxxiiii  fueillés. 

Bouetes  d'or  pour  hosties à  lxxiiii  fueillés. 

Ensenciers  d'or à  lxxv  fueillés. 

Navettes  d'or » 

Bacins  d'or  à  laver  en  chapelle à  lxxviii  fueillés. 

Clochetes  d'or à  lxxviii  fueillés. 

Benoistiers  et  aspergez  d'or à  lxxix  fueillés. 

Paix  d'or à  lxxix  fueillés. 

Chandeliers  d'or à  1111="'  fueillés. 

Croces  d'or » 


Vaisselle  d'or. 

»  Une  très  grant  fontaine  d'or » 

»  Une  très  grant  nef  d'or » 

32.        Autres  nefs  d'or à  cxxvi  fueillés. 

33  à  38 .       Taillouers  d'or à  cxxviii   fueillés. 


1.  Les  articles  qui  ne  sont  pas  précédés  d'un  numéro  d'ordre  et  qui  ne 
sont  pas  suivis  d'une  indication  de  feuillet,  sont  ceux  dont  la  description 
ne  figure  pas  dans  le  texte  de  l'Inventaire. 

2.  Cet  article  ne  figure  pas  à  la  table,  mais  seulement  dans  le  corps 
du  texte;  c'est  pourquoi  il  est  placé  ici  entre  crochets. 

Espreuves  d'or à  cxxviii  fueillés. 

Salières  d'or à  cxxxii  fueillés. 

Coupes  d'or,  à  pierrerie  et  à  perles, 

et  semées  d'esmaulx à  cxxxii  fueillés. 

Coupes  d'or,  semées  d'esmaux.  .  .  à  cxxxv  fueillés. 

Coupes  d'or  esmailliez à  cxxxvi  fueillés. 

Autres  coupes  d'or,  semées  d'es- 
maulx   à  cxxxix  fueillés. 

58.  Voirres  d'or,  couvers  et  plains.  .  .  .  ^  cxli  fueillés. 
Hennaps   d'or,  couvers,  à  pierrerie, 

esmailliez  et  à  trepié » 

59.  Hennaps  d'or,   couvers,  esmailliés.  à  cxli  fueillés. 
Hennaps  d'or,  couvers,  semez  d'es- 
maulx   » 

Hennaps  d'or,  couvers,  ciseliez  et  à 
bouillons,  à  esmaux  dedens à  cxlv  fueillés. 

Hennaps  d'or,  couvers,  hachez,  à 
esmaux  dedens à  cxlix  fueillés. 

Hennaps  d'or,  couvers,  plains,  à 
esmaulx  dedens à  clxi  fueillés. 

Hennaps  d'or,  descouvers,  ciselez, 
à  esmaulx  ou  fons à  clxiii  fueillés. 

Hennaps  d'or,  descouvers,  plains,  à 
esmaulx  ou  fons à  clxvi  fueillés. 

Hennaps  de  madré,  couvers,  garnis 
d'or à  CLxvii  fueillés. 

Tasses  d'or,  à  couvercle  et  esmauls 
ou  fons  et  sans  esmaux à  clxviii  fueillés. 

Tasses  d'or,  plaines,  sans  esmaulz 
et  sans  couvercle à  clxxi  fueillés. 

Gobelés  d'or,  couvers,  garnis  de 
pierrerie  et  de  perles à  clxxi  fueillés. 

Gobelés  d'or,  couvers,  esmailliés.    .    à  clxxv  fueillés. 

Gobelés  d'or,  couvers,  semez  d'es- 
m.aulx à  clxxvi  fueillés. 

Gobelés  d'or,  couvers,  ciselez.   ...    à  clxxvii  fueillés. 

Gobelés  d'or,  couvers,  hachez.  ...    à  clxxviii  fueillés. 

Gobelés  d'or,  couvers,  plains.   ...  » 

Gobelés  d'or,  couvers,  plains,  à  es- 
mauls ou  fons à  ciiii^'^  fueillet. 

Gobelés  d'or,  couvers,  sans  esmauls.    à  ciiii''''i  fueillés. 

Gobelés  d'or  de  pille,  d'aiguières, 
couvers  et  descouve[r]s à  ciiii'"^iii  fueillés. 

Gobelés  de  cristal,  couvers,  garnis 
d'or  et  descouvers a  ciiii'^'^iiii  fueillés. 

229  à  234. 

283  et  284. 
285  à  288. 

289  à  295. 

Pos  d'or,  garnis  de  pierrerie  et  de 

perles 

Pos  d'or,  esmailliés 

Pos  d'or,  semez  d'esmauls 

Pos  d'or  ciseliez 

Pos  d'or  hachez 

Pos  d'or  plains 

Pos  de  cristal,  garnis  d'or 

Pos  d'or  à  aumosne 

Aigu 
Aigu 
Aigu 
Aigu 
Aigu 
Aigu 
Aigu 
Aigu 


ieres  d'or,  garnies  de  pierrerie. 

ieres  d'or,  esmaillées 

ieres  d'or,  semées  d'esmaulz.   . 

ieres  d'or,  cisellées 

ieres  d'or,  hachées 

ieres  d'or  plaines 

ieres  d'or,  pour  pilles  de  gobelés. 
ieres  de  cristal,  garnies  d'or.    . 
Grans  flacons  d'or   à    esmauls    ou 

ventre  et  ou  plat  et  hachez 

Flacons    d'or,    mendres,    plains,   à 

esmaulz 

Ydries  d'or 

Grans  bacins  d"or,  à  laver  sur  table. 
Autres  bacins  d'or,  à  laver,  mendres. 
Plas  d'or  très  grans  pour  viande.  . 
Autres    plas    d'or     mendres     pour 

viande 

Grandes  escuelles  d'or,  pour  viande. 
Autres  escuelles  d'or  mendres,  pour 

viande 

Plateaux  d'or,  pour  fruiterie 

Drageoir  d'or,  très  grant 

Autres  drageoirs  d'or,  mendres.  .  . 
Cuilliers  d'or,  pour  table,  à  pierres 

fines  ou  bout 

Cuilliers  d'or,  pour  table,  sans  pier- 
rerie  

Cuilliers  d'or,  pour  espices 

Mestiers  d'or  pour    grans  tortis,  à 

mettre  sus  table 

Tuiaulz  d'or  à  potages,  pour  la  du- 
chesse en  ses  gesines 


à  ciiii'txv  fueillés. 
à  cmi'^vi  fueillés. 
à  ciiiixxvii  fueillés. 


à  ciiiixsxii  fueillés. 
à  ciiiixïxvii  fueillés. 

)) 
à  ciiii'^xix  fueillés. 

» 
à  cciii  fueillés. 
à  ccvii  fueillés. 
à  ccviii  fueillés. 
à  ccx  fueillés. 
à  ccxiiii  fueillés. 
à  ccxv  fueillés. 

à  ccxvi  fueillés. 

à  ccxviii  fueilliés. 

» 

» 
à  ccxxi  fueillés. 


à  ccxxv  fueillés. 

» 
» 
» 
à  ccxxxi  fueillet. 

à  ccxxxii  fueillés. 

à  ccxxxii  fueillés. 
à  ccxxxiii  fueillés. 

Cy  après  s'ensievent  les  joyaux  et  vesselle  d'argent. 


Î97  a  299. 


3oo  à 

321 

322 

323 

324  à 

333 

334  à 

366 

367  à 

369 

370  à  391 

392  à  410 
411  à  44 I 

442  à  458 


459 

à  469. 

470 

a  477 

478. 

479- 

480. 

481 

et  482. 

483 

et  484. 

485 

et  486. 

487 

à  489. 

490. 

491 

à  496 

497 

à  5oo 

» 

5oi 

et  5o2 

Premièrement  joyaux  de  chapelle. 

Grans  tabernacles  d'argent  dorez, 
garnis  de  pierrerie  et  de  perles,  de 
très  grant  ouvrage à  ccxxxvi  fueillés. 

Autres  tabernacles   d'argent   dorez,    à  ccxxxvut  fueillés. 

Le  pié  d'argent  de  la  grant  crois  d'or,    à  ccxlvii  fueillés. 

Crois  d'argent  dorées,  garnies  de 
pierrerie  et  de  perles à  ccxlviii  fueillés. 

Crois  d'argent  esmaillées  et  dorées,    à  ccli  fueillet. 

Reliquiaires  d'argent  dorez à  cclvi  fueillés. 

Ymages  de  Nostre  Seigneur,  d'ar- 
gent dorez à  cclxviii  fueillés. 

Ymages  de  Nostre  Dame,  d'argent 
dorez à  cclxix  fueillés. 

Ymages  d'angres,  d'argent  dorez.    .    à  cclxxiiiî  fueillés. 

Ymages  d'apostres,  d'argent  dorez 
et  de  saint  Jehan  Baptiste à  cclxxix  fueillés. 

Ymages  d'autres  sains,  d'argent 
dorez à  cciiii''>:v  fueillés. 

Ymages  de  saintes,  d'argent  dorez,     à  cciin''''x  fueillés. 

Chiefs  de  sains  et  de  saintes,  d'ar- 
gent dorez à  cciiii^''xnii  fueillés. 

Piez  d'argent  de  crois  d'or  moyen- 
nes et  petites à  ccii;i''xxvii  fueillés. 

[Tableaux  garnis  d'argent,  esmailliés 
et  dorés,  à  pierrerie  et  perles].    ...  » 

Tableaux  garnis  d'argent  à  ymaiges 
emboutiees à  cciiii'"'xix  fueillés. 

Miltres  d'argent  dont  le  champ  est 
de  perles  et  pardessus  garnis  d'orfa- 
verie  et  de  pierrerie à  ccc  fueillés. 

Crocesd'argent,  esmaillées  et  dorées,    à  cccii  fueillés. 

Calices  d'argent,  esmailliés à  cccni  fueillés. 

Calices  d'argent,  semez  d'esmaulx.    à  cccmi  fueillés. 

Calices  d'argent,  dorez,  hachez.    .  .    à  cccv  fueillés. 

Calices  d'argent,  dorez,  plains.    .    .    à  cccvi  fueillés. 

Buirettcs  d'argent,  esmaillées.  ...    à  cccviii  fueillés. 

Buirettes  de  cristal,  garnies  d'argent 
doré » 

Buirettes  d'argent  dorées,  cizellées 
et  hachées à  cccix  fueillés. 

5o3  à  5i2.       Buirettes  d"argent,  plaines  et  dorées,    à  cccix  fueillés. 

5i3  à  520.        Buirettes  d'argent  blanches à  cccx  fueillés. 

521  à  525.        Encensiers  d'argent  dorez à  cccxiii  fueillés. 

526  et  527.       Navettes  d'argent,  semées  d'esmaulx, 

dorées  et  blanches à  cccxiiii  fueillés. 

528  et  529.        Bacins  d'argent  dorez   à  laver   pour 

chapelle à  cccxv  fueillés. 

53o  à  533.        Bacinsd'argent  blans,  pourchapelle.    à  cccxvi  fueillés. 
534  à  538.       Clochetes  d'argent,  dorées  et  blan- 
ches  à  cccxvii  fueillés. 

5^9-       Boetes  d'argent,  pour    hosties,  es- 

mailliés  et  semées  d'esmaulx à  cccxvii  fueillés. 

540.        Boetes    de   cristal,   garnies  d'argent 

doré à  cccxviii  fueillés. 

541  à  345.        Boetes    d'argent     dorées,    hachées, 

plaines  et  blanches à  cccxviii  fueillés. 

546  à  553.        Paix  d'argent,  esmailliées  et  dorées,    à  cccxx  fueillés. 
»  Benoistiers    et     aspergez     d'argent, 

dorez  et  semez  d'esmaulx » 

556  et  557.       Benoistiers    et     aspergez      d'argent 

dorez,  cizellez  et  hachiés à  cccxxiiii  fueillés. 

558  à  566.        Benoistiers    et    aspergez   d'argent, 

dorez  et  blans à  cccxxiiii  fueillés. 

567  et  568.       Chandeliers    d'argent    dorez  à  es- 

mauls à  cccxxvi  fueillés. 

569  à  58o.        Chandeliers  d'argent  dorez  et  hachez,    à  cccxxvii  fueillés. 
58i  à  586.       Chandeliers    d'argent    dorez     tous 

plains à  cccxxviii  fueillés. 

»  Très     grans    chandeliers     d'argent 

blans,  les  souages  dorez » 

587  à  592.       Autres  chandeliers  blans  à  esmaux 

et  les  souages  dorez à  cccxxxi  fueillés. 

593  à  634.       Autres  chandeliers  blans  et  plains.,    à  cccxxxiii  fueillés. 
635  à  642.        Bacinsd'argent  pendus  à  chayennes, 
à  esmaulz,    pour    tenir     torches     en 

chapelle à  cccxxxv  fueillés. 

643  et  644.       Autelzbenois  garnis  d'argent,  dorez 

et  blans à  cccxxxvi  fueillés. 


Autres  joyaus  et  vaisselle  d'argent. 

645.        Une  très  grant  fontaine  d'argent  et 

de  grant  ouvrage à  cccxxxvii    fueillés. 

646  à  663.       Autres  fontaines  d'argent  mendres.    à  cccxxxvui  fueillés. 

6643682.       Autres  fontaines  d'argent  petites.  .    à  cccxlviii  fucillés. 
683.       Une  très  grans  nef  d'argent  esmail- 

lié à  cccLvi  fueillcs. 

684  a  690.       Autres   nefs  d'argent    grandes,    es- 

maillics  de  grant  ouvrage à  ccclvii  fueillcs. 

691  à  704.       Autres   nefs  d'argent,  semées  d'es- 

mauls  cizellées à  ccclxiiii  fueillcs. 

705  et  706.       Autres  nefs  d'argent  hachées.  ...    à  iii<"lxxi  fueillés. 

707.       Nefs  d'argent  dorées à  iii<^lxxv  fueillés. 

708  à  713.        Nefs  d'argent  blanches à  iii'^lxxix  fueillcs. 

714.        Grandes  corbeilles  d'argent  pour  re- 
lief  à  iiii'^nii'<''i  fueillet. 

7i5.        Grans  bacins  d'argent  à  deux  ances 

pour  tout  le  relief à  in<'iiii^''ii  fueillcs. 

716  et  717.       Bacins  d'argent  blans  pour  cueillir 

relief à  in'^iin''^iii  fueillcs. 

718.        Pennier    d'argent   couvert    à  porter 

pain à  m'^nii''^in  fueillés. 

»  Taillouers  d'argent  dorez  pour  table.  » 

7193724.       Taillouers  d'argent  blans à  iiiciiii'«nii  fueillcs. 

725  à  730.  Grans  espreuvesà  salières  d'argent, 
csmaillées  à  arbres  et  branches  de 
corail    et   langues    de  serpens,    et    à 

pierres à  iii''iiii'"fv  fueillés. 

73 1  à  736.  Espreuves  d'argent  dorez  esmaillés 
et  à  esmauls,  à  langues  de  serpens,  à 

pierres  et  sans  pierres à  iiicmixxviii  fueillés. 

737  à  745.  Espreuves  à  salières  d'argent  doré, 
cizelé  à  fueillages,  à  langues  de  ser- 
pens, à  pierres  et  sans  pierres à  iii'^iiii''xix  fueillés. 

746  à  74g.  Espreuves  à  salières  d'argent  doré  à 
coquille  de  perles,  à  esmaulz  et  langue 

de  serpent,  à  pierres  et  perles  d'Escoce.    à  iiiciiiixxxii  fueillcs. 
75o  à  753.        Espreuves  d'argent  doré  et  cizelé  à 
salière  de  cristal  et  langues  de  serpens 

et  autres  pierres à  iii<^iiii'«xv  fueillés. 

764  à  761.       Salières  d'argent  esmailliées à  m<'iiii''"xvi  fueillés. 

»  Salières  d'argent  semées  d'esmaulz.  » 

762  à  766.        Salière  de  coquilles  de  pelles  garnies 

d'argent,  esmaillées  et  à  pierres..  .  .    à  iiicmixxxix fueillés. 
767  à  777.        Salières  de  coquilles  de  pelles  gar- 
nies   d'argent,    semées    d'esmaus    et 

hachées  et  plaines à  cccc  fueillés. 

778  à  78g.        Salières  d'argent,  dorées,  cizellées  et 

hachées  et  plaines à  iiii'^iii  fueillés. 

789  bis  à  804.       Salières  de  cristal  et  de  jaspe  garnies 

d'argent  doré à  iiiicvi  fueillés. 

8o5  à  816.  Salières  d'argent  blanches  à  cou- 
vercle  à  iiiit^viii  fueillés. 

817  à  872.        Salières  d'argent  blanches  sanscou- 

vercle à  iiiicix  fueillés. 

873  à  889.        Coupes  d'argent  toutes  esmailliées.    à  iiiicxii  fueillés. 
890  à  898.        Coupes  de  cristal  et  de  jaspe  garnies 
d'argent,  esmailliées, semées  d'esmaux, 

haché  ou  doré  plain à  iiiicxix  fueillés. 

899  à  918.  Coupes  d'argent  doré  semé  d'es- 
maux  à  iiiicxxi  fueillet. 

919  à  927.        Coupesd'argent  cizellcesouhachées.    à  nii<^xxiiii  fueillés. 
928  à  930.        Coupes  d'argent  plaines  et  dorées.,     à  iiii<=xxvii  fueillés. 
931.        Coupes  de  madré  couvertes,  garnies 

d'argent  doré à  iiiicxxviii  fueillé. 

»  Coupes  d'argent  blanches,  à  souage 

doré » 

932  et  933.  Grans  cors  de  bugle  garnis  d'argent 
doré  à  trépié,  couvers  et  sans  cou- 
vercle  à  iiii<=xxix  fueillés. 

934  à  938.        Hanaps  d'argent  couvers  esmailliez, 

à  trepié à  iiiicxxx  fueillés. 

939.        Hanaps  d'argens  couvers  esmailliés, 

sans  trépié à  iiiicxxxii  fueillés. 

940  a  942.  Hanaps  d'argent  couvers,  semez  d'es- 
maux, à  trepié à  iiiicxxxv  fueillés. 

»                 Hanaps  d'argent  couvers,  semez  d'es- 
maux, sans  trepié » 

943  à  952.        Hanaps  d'argent  tousdorez, couvers, 

cizellez  et  à  boulions  ou  hachez.  ...    à  iiiicxxxvi  fueillés. 
953  et  934.        Hanaps   d'argent  dorez  plains,  cou- 
vers, à  esmaux  ou  fons à  iiii^xl  fueillés. 

»                Hanaps  d'argent  dorez   plains,  cou- 
vers, sans  esmaux » 

955  à  1002.  Hanaps  d'argent  tous  dorez,  cizellez 
ou  hachez,   à    esmaux   ou   fons,  sans 

couvercle à  iiii^'xliii  fueillés. 

ioo3   à   1064.        Hanaps  d'argent  dorez  dedens,  cizel- 
lez et  à  boulions  à  esmaus  ou  fons..  .    à  iiiicxlvii  fueillés. 
io65   à  II 24.        Hanaps  d'argent  dorez  plains,  à  es- 
maux  ou  fons à  iiiii^Liii  fueillés. 

II25   à  ii5o.        Hanaps  d'argent  dorez  plainset  sans 

esmaux à  iiii'^lv  fueillés. 

ii5i   à   ii83.       Hanapsd'argent  dorez  dedens, plains,    à  iiiii^lvi  fueillés. 

1184  a  1187.        llanapsd'argcntblans.lcs  borsct  les 
souages  dorez  et  csmaux  ou  fons,  grc- 

netez  ou  cizcUcz à  iiiiclix  fueillés. 

»  Hanaps  d'argent  blans  à  souages  et 

sans  esmaux " 

1188  à  1226.        Hanaps  d'argent  blans  tous  plains,    à  uW-lx  fucillés. 
1227  à  1229.        Hanaps   de   madré   couvers,   garnis 

d'argent  doré à  iin'^LXiii  fueillés. 

»  Trepics  d'argent  pour  hanaps.  ...  » 

i23oetr23i.        Voirres  de  cristal  garnis  d'argent  à 

esmaux à  iiii'-lxuii  fueillés. 

1232  à  1236.       Voirre  de  cristal  garni  d'argent  doré, 

cizellé  ou  haché à  iiii'-lxiiii  fueillés. 

1237.        Tasses  d'argent  dorées   couvertes,  à 

esmaux  et  hachées à  iiiiaxvi  fueillés.^ 

i238ài38o.        Tasses  d'argent  dorées  plaines.   .    .    à  iin<-LXviii    fueillés. 

»  Grans  tasses  d'argent  blanches.  ...  " 

i38i  à  t5i4.       Autres     tasses     d'argent     blanches 

mendres à  iiii'^lxxiiii  fueillés. 

i5i5  à  i52i.        Gobelés  d'argent  esmailliez  à  trepié.    à  iiiiclxxvi  fueiUes. 
i522.        Gobelés  d'argent  semez  d'esmaus  à 

trepié à  iiiiclxxviii  fueillés. 

i523  à  i533.        Gobelés  d'argent  cizellez  ou  hachiés 

et  plains  a  trepié à  iin''LXXvni  fueillés. 

i534  à  1.536.        Gobelés     d'argent   esmailliés     sans 

trepié à  ini<=iiii'^''  fueillés. 

»  Gobelés    d'argent    semez    d'esmaux 

sans  trepié » 

1537  à  1543.        Gobelés  d'argent  cizellez  ou  hachés 

sans  trepié à  ini'"iiii'"^v  fueillés. 

1544  à  1559.        Gobelés  d'argent  couvers,  à  esmaux 

ou  fons  et  descouvers à  iiii<"ini'^^x  fueillés. 

)>                Gobelés   d'argent   couvers   sans  es- 
maux » 

i56o  à  1570.      Gobelés  de  cristal  et  d'autres  pierres, 

garnis  d'argent à  nii'^nux''xix  fueillés. 

i57ieti572.        Gobelés    de  madré   couvers,   garnis 

d'argent  doré à  v"  fueillés. 

»  Trepiés  d'argent  pour  gobelés.   ...  » 

1573  à  1589.        Pos  d'argent  tous  esmailliez h  Vu  fueillés. 

i59oài5g2.        Pos  d'argent  semez   d'esmaux  cizel- 
lez et  hachez à  Vv  fueillés. 

093  à  i636.        Pos   d'argent   sans  esmaux   cizellés 

ou  hachez -à  Vvi  fueillés. 

1637  et  i638.        Pos  de  cristal  garnis  d'argent  doré,    à  v<'xiiii fueillés. 

lôSg.        Pos  d'autres  pierres  garnis  d'argent 

doré à  vexvii  fueillés. 

1640  à  171 2.        Pos   d'argent  doré   plains  en   fretel 

dessus  le  couvercle à  vcxviii  fueillés. 

1713  à  1740.       Pos  d'argent  doré  à  esmaulz  sur   le 

couvercle  et  dedens à  v^xxvii  fueillés. 

1741  à  1754.       Pos  d'argent  doré  plains,   sans  es- 
maux  dehors  et  sans  fretel à  v^xxxi  fueillés. 

1755  à  1786.        Pos  d'argent  blans  à  souages  dorez 

et  esmaus  sur  le  couvercle à  vcxxxiii  fueillés. 

1787  à  i832.        Pos  d'argent  tous  blans à  vcxxxvii  fueillés. 

»  Grans  pos    d'argent   dorez    appelez 

estamaulz » 

i853  et  1854.       Autres  estamaulz  blans  d'argent.  .  .    à  vcxliiii  fueillés. 

j855.       Grans  pos  appelez  cannes à  vcxlv  fueillés. 

i856.       Pos  d'argent  à  ausmone  semez  d'es- 

maux à  ycxLv  fueillés. 

1857  à  1859.        Pos  d'argent  à  aumosne  hachez..  .  .    à  v^xlvi  fueillés. 
1860  à  1862.       Pos    d'argent     à     aumosne    plains 

dorez à  v«xlix  fueillés. 

i863.       Un  très  grant    pot  d'argent  à  au- 
mosne d'un  tonnelet à  v^li  fueillet. 

1864  à  1869.  Pos  d'argent  blans  à  aumosne.  ...  à  v^n  fueillet. 
187031899.  Aiguières  d'argenttoutesesmaillées..  à  v^lii  fueillés. 
1900  a  1923.       Aiguières  d'argent  semées  d'esmaux 

cizellées  et  hachées à  v^lviii  fueillés. 

1924  a  19:26.       Aiguières     d'argent    à   coquille    de 

perle à  v<^lx  fueillés. 

1927  à  193 1.       Aiguières  de  cristal  garnies  d'argent 

duré,  à  esmauls,  cizellées  et  hachées,    à  v^lxi  fueillet. 
1932  et  1933.       Aiguières  de  cristal,  garnies  d'argent 

doré  plain à  v^lkii  fueillés. 

1934  à  2010.       Aiguières  d'argent  dorées,  cizellées 
et  hachées  et  plaines,   en  fretel  sur  le 

couvercle à  vclxiii  fueillés. 

201 1  à  2040.        Aiguières  d'argent  dorées  à  esmaux 
sur  le  couvercle,  hachées,  cizellées  ou 

plaines à  v«lxxiii  fueillet. 

2041  à  2066.        Aiguières  d'argent    dorées    plaines, 

sans  esmaux  et  sans  fretel à  vclxxviii    fueillés, 

2067  à  2076.       Aiguières  d'argent  blanches,  à  soua- 
ges dorez  et  esmaulz  sur  le  couvercle,    à  v'^iiii'^''ii  fueillés. 

2077  à2i3i.        Aiguières  d'argent  blanches à   Viin^'^vii   fueillés. 

2i32et2i33.        Grandes   cruches   d'argent   à    broc, 

comme  chauffettes à  v^iiii^^xii  fueillés. 

2i34  à  2i5i.       Chauirettcs  d'argent  blanches,  cou- 
vertes et  sans  couvercle à  Viiii'^'xii  fueillés. 

21 52  et  2  1 53.       Une  paire  de  très  grans  flacons  d'ar- 
gent tous  csmailliez à  v''ini'"'xiiii  fueillcs. 

2  1 54  à  2167.        Autres  flacons  d'argent   grans,  tous 

esmaillicz à  Viiiixxxiiii  fueillés. 

»  Flacons  d'argent  semez  d'esmaux.  .    à  Viiii^^xv  fueillés. 

2168  à  2i83.        Flacons  d'argent  dorez  à  esmaux  ou 

ventre  et  ou  plat,  cizcllez  ou  hachez. .    à  v<"iin^xxviii  fueillés. 

2184a  2199.        Flacons  d'argent  dorez  à  esmaux  ou 

ventre  et  ou  plat,  et  sans  esmaux. .  .  .    à  vfiiii  fueillés. 

2200  à  22o3.       Flaconsdecristalgarnisd'argentdoré 

2204012205.        Flacons  de  voirre  de  Damas  garnis    à  vi^vii  fueillés. 
d'argent  doré à  vii'ix  fueillés. 

2206  012207.        Flacons  d'argent  blans à  vfix  fueillés. 

2208012209.        Bouteilles   d'argent    dorées  à  yma- 

geries  et  à  csmaulx à  vi'^x  fueillés. 

2210  et  221  I.        Bouteilles   d'argent  dorées,  cizellées 

et  hachées à  vi<'xii  fueillés. 

22  12  et  22  i3.        Bouteilles  de  cristal  garnies  d'argent 

doré à  vi'^xui  fueillés. 

»  Bouteilles  d'argent,  dorées,  plaines.  » 

»  Bouteilles  d'argent  blanches » 

2214.        Ydries  d'argent,  dorées,  cizellées  et 

hachées à  vit^xvi  fueillés. 

22i5.        Ydries  d'argent  dorées à  vK-xvi  fueillés. 

2216  à  2219.        Ydries  d'argent  blanches à  vi'^xvii  fueillés. 

2220  à  2222.        Drageoirs  d'argent  tous  esmailliez  ..    à  vi'^xviii  fueillés. 

2223  à  223i.        Drageoirs  d'argent  semez  d'esmaux.    à  vi<=xix  fueillés. 

2232  et  2233.        Drageoirs  de  cristal  et  de  jaspe  gar- 
nis d'argent  doré à  vi<'xxi  fueillet. 

2234  à  2244.        Grans     drageoirs     d'argent     dorez, 

cizellez  et  hachez à  vi"'xxii  fueillés. 

2245  à  225 r.        Drageoirs  d'argent  dorés  plains.  .  .    à  vi'-xxiiii  fueillés. 

2252  à  2264.        Drageoirs    d'argent  blans  à  esmaux 

et  sans  esmaux à  vii'xxvii  fueillés. 

2265  à  2268.        Thephaincs  d'argent  esmailliés.    .  .    à  vFxxix  fueillés. 

2269  à  2277.        Thephaincs  d'arijentàesmaux  cizel- 
lées ou  hachées à  vi'^xxx  fueillés. 

2278  à  2289.        Thephaines   d'argent   dorées    à   es- 
maux  ou  fons à  v^'xxxini    fueillés. 

»  Cuilliers   d'argent   esmaillicz    pour 

ospiccs  et  de  cristal  de  jaspe » 

»  Cuilliers  d'argent  dorées  et  blanches 

pour  espices y 

2290  à  2325.       Cuilliers    d'argent    blanches     pour 

viande à  vi«xxxix  fueillés. 

2326  à  232g.        Bacins  d'argent  couvers  tous  dorez, 

hachez  et  à  esmaux  ou  fons à  vi^xli  fueillet. 

233o  à  2355.        Bacins  d'argent  couvers  tous  dorez 

et  plains    à   esmaux   ou    fons  et  des- 

couvers à  vi^xn  fueillet. 

2356  à  238o.        Bacins   d'argent  couvers,  dorez   de- 
dans hachiez  et  plains,  à  esmaux  ou 

fons  et  descouvers à  vicxliii  fueillés. 

238 1  à  2394.        Bacins    d'argent   couvers    blans,    à 

esmaux  ou  fons  et  les  hors  dorez.  .  .    à  viçxlv    fueillés. 
2395  a  241 1.        Bacins  d'argent  blans  descouvers  à 

esmaux  ou  fons  et  les  hors  dorez.  ...    à  vicxlvii  fueillés. 
2412  à  2419.        Bacins   d'argent  blans    descouvers, 

les  bors  dorez  et   une    rose   ou  fons, 

hachée  et  sans  esmaux à  vi'^xlviii  fueillés. 

2420  et  2421.        Grans  bacins  d'argent  blans  à  laver 

à  chaufette à  vi<=xlix  fueillés. 

2422  a  2430.        Autres  bacins  d'argent   blans  men- 

dres  pour  laver  à  chaufette à  vi^xlix  fueillés. 

2431  à  2438.        Autres  petits   bacins  d'argent  blans 

à  laver  pour  chaufette à  vi^l  fueillés. 

»  Bacins  d'argent  creux  dorez,  à  laver 

testes » 

2439  à  2441.        Bacins  d'argent  creux  blans  à  laver 

testes à  vii^li  fueillet. 

2442  à  2447.        Grans  mestiers  d'argent  de  ymagerie 

et  à  esmaux à  vi^li  fueillet. 

2448  à  2457.       Mestiers  d'argent   hachiés   et  dorés 

plains à  vi''lii  fueillés. 

245832479.        Mestiers  d'argent  blans à  vicliiii  fueillés. 

2480  32486.        Chandeliers  d'argent     pour   mettre 

tortis  sur  table à  vi^lvii  fueillés. 

2487.       Très  grans  chandeliers  d'argent  en 

pié  pour  torches  et  toyse à  vi'^lviii  fueillés. 

2488  à  2491.       Chandeliers  d'argent  à  mettre  oyse- 

lez  de  Chippre à  vi^lix  fueillés. 

2492  et  2493.        Lanternes    d'argent    à    esmaulz    et 

dorées à  vi^lx  fueillés. 

»  Lanternes  d'argent  blanches  ....  » 

)>  Grans    plas     d'argent    dorez     pour 

viande « 

2494  a  2621.       Autres  plas  d'argent  dorez  mendres.    à  vi<=lxii  fueillés. 
»  Grans    plas    d'argent    blans    pour 

viande » 

2G22  à  2795.        Autres  plas  d'argent  blans  mendres 

pour  viande à  vi^lxvi  fueillés. 

2796  à  2867.        Trèsgrans  escuelles  d'argent  dorées 

pour  viandes ,...,,    à  vi^lxix  fueillés. 

286832942.       Autres    escuelles     d'argent    dorées 

mendres à  vi^lxx  fueillés. 

»              Très  grans  escuelles  d'argent  blan- 
ches  , » 

2943  à  3353.       Autres  escuelles  d'argent    blanches 

mendres îi  viaxxii  fueillés. 

3354.       Autres  escuelles  de  diverses  pierres 
garnies   d'argent   doré    à    esmaux   et 

sans  esmaux  pour  fruiterie à  viclxxvi  fueillés. 

»  Plateaux  à  fruitterie  d'argent  dorez.  » 

3355  à  3402.        Plateaux  de  fruitterie  d'argent  blans.    à  viclxxviii    fueillés. 
»  Pos  pour  sausses  d'argent  dorez.  ..  » 

3403  à  3413.       Pos  à  sausses  d'argent  blans à  vi<^imxx  fueillés. 

»  Foisselles  d'argent  dorées  à  from- 

mages „ 

3414  et  3415.       Foisselles  d'argent  blanches à  vi'^iiiixxi  fueillés. 

3416.  Un  très  grant  miroer  d'argent.  .  .  .    à  vicimxxn  fueillés 
»              Autres  miroers  d'argent,  esmailliez 

et  dorez „ 

»  Escrinez  d'argent  esmailliés,  dorez 

et  blans » 

3417.  Escrinez  de  cristal  et  d'autres  pier- 
res et  de  yvire  garnis  d'argent à  vi<'inixxni  fueillés. 

3418.  Cadran  d'argent à  vi'niixxun  fueillés. 

3419  à  3422.        Escuelles  d'argent  petites  pour  sai- 

enier à  vi'iiiixxiiu  fueillés. 


Cuisine   d'argent. 

3423.  Premièrement    la    grant  crameillié 

d'argent à  vicnii^xy  fueillés. 

3424.  La  chaudière  de  la  crameillié.  ...  à  vi'^iiiixxvi  fueillés. 
3425  a  3433.  Chauderonsde  lacrameilliecouvers.  à  vi'^iiiixxvi  fueillés. 
3434  à  3439.        Autres  chauderons  d'argent  couvers.  à  vKiiiixxvi  fueillés. 

»  Pos  à   trois    pies   de    la    crameillié 

couvers à  viciiiixxvn  fueillés. 

3440  et  3441.       Greilz  doubles  et  sengles  d'argent,  à  vi'^iiii.''xviiifueillés. 

3442.  Poilles  d'argent  à  deux  ances à  viciiiixxix  fueillés. 

3443.  Poilles  d'argent  à  queue à  vi'^niixxix  fueillés. 

»  Lechefroye  d'argent à  vi'^iiii'î^ix  fueillés. 

»  Platines  d'argent  percées à  vi'^iiii'^xx  fueillés. 

3444  et  3445.        Trepiers  d'argent à  viciiii-"x  fueillés. 

3.^46.        Mortiers  d'argent à  viciiiis^x  fueillés. 

3447  à  3452.        Broches  d'argent  pour  rosts,  et  les 

pâtes  pour  soustenir à  viciiiimx  fueillés. 

3453  à  3435.       Cruches  et  courges  d'argent à  viciiiit'txi  fueillés. 

3436.        Coquemars  d'argent  à  bec à  vi<^niixxxii  fueillés. 

3457.        Salière  d'argent  de   cuisine à  vi<=niix'îxii  fueillés. 

3458  à  3463.        Grandes  cuilliers  d'argent   plaines,  à  vicnnxxxni  fueillés. 

»  Autres  cuilliers  d'argent  plaines.   .  à  viciiiixxxm  fueillés. 

3464.        Selles  de  chevaux  avec  tout  le  har- 
nois,  garnies  d'argent  doré,  à  esmaux 

et  sans  esmaux à  viciiiisxxiii  fueillés 

34.63         Grans  chayeres,    appellées   faudes- 

teufs,  de  bois  couvertes  d'argent  doré,  à  viciiiix''xini  fueillés. 
3466  à  33o6        Joyaux   et  autres   choses   estranges 
d'argent    en  extraordinaire,    pour   ce 

qu'ilz  ne  se  pueent  apparier à  viciiii^'îxviii  fueillés. 


HaRNOIS   de  GUERRE    GARNI    d'oR  . 

3507.  Premièrement,  bacinet  d'acier  garni 
d'or,  de  fins  dyamans  et  perles  et  de 
doublez,  la    courroye   et   le    mordant 

dudit  bacinet  garnis  d'or à  viicvi  fueillés. 

3508.  Espée   de    parement  garnie  d'or  et 

de  pelles à  viicvi  fueillés. 

3509.  Espée  garnie  d'or  sans  pelles..    .    .  à  vii'^vii  fueillés. 
35io.        Gantelez  garnis  d'or à  viicviii  fueillés. 

35iià33i3.       Cuissos,  grèves  et   sollerez   d'acier 

de  plate  garnis  d'or à  viii^viii  fueilléf. 

3314.        Espérons  d'or à  vii^ix  fueillés. 

35i5.        Boucles  d'or  pour  cotes  d'acier.  .  .  à  vii^ix  fueillés. 

35i6.        [Une  espée  de  Bordeaux] » 

Cl    COMMENCENT    LES    JOYAUX    d'oR  A  PIERRERIE. 

3517.        Premièrement  la  grant  couronne.  .  à  vii^xi  fueillés. 

35i8et33i9.       Autres  couornnes  mendres à  vii<:lii  fueillés. 

3320  et  3321.       Petites  couronnes à  vti^lxv  fueillés. 

3322  à  3328.       Grans  cercles à  vii<^lxxv  fueillés. 

»  Autres  cercles  moyens » 

3329  et  333o.       Petis  cercles à  viii^xv!  fueillés. 

333 1  à  3335.        Fronteaux  d'or   à   pierres  et  perles 

et  croissans à  viii<^xxiii  fueillcs. 

353C  et  3337.       Ataches  d'or  pour  manteauls  ouvers 
longs    pour  dames,  à    pierrerie   et   à 

perles à  viii<^xxxii  fueillés. 

3538.        Coiffes  d'or  à  pierres  et  perles.  .  .  .    àviii'^xLii  fueillés. 
3539  et  3540.        Coiffes    de    pierrerie    et    de    perles 

faictes  à  l'aguillc  sans  orfaverie à  viii'^Lvin  fueillés. 

3541.        Garlandes  à  pierrerie  et  perles  pour 

l'atour  d'Espaingne à  viii'^lxvii  fueillés  . 

»  Treçons  d'or  à  charnières,  à  pierres 

et  à  perles  et  à  pierrerie  et  perles  sur 

bisette » 

3542  à  3544.        Sautouers   à   pierrerie    et  perles  et 

garllandes à  viiiclxix  fueillés. 

3545  et  3546.       Sautouers  d'or  à  pierrerie  et  perles 
et    sans    pierrerie,    à    perles    fais    à 

l'aguille  sur  tyssu à  viiiciiiixxn  fueillés. 

3547  et  3548.        Crans  fermaux  d'or  à  pierrerie  et  à 

pelles à  viii'^iiiixxiii  fueillés. 

3549  à   3554.        Autres    fermaux    d'or    mendres     à 

pierrerie  et  à  pelles à  viii'^iiiixxv  fueillés. 

3555   à  3557.        Petis  fermaux  d'or   à  pierrerie  et  à 

perles  et  sans  pierrerie  et  perles  ....    àviiicinixxxv  fueillés 
»  Saintures  d'or  longues  à  pierrerie 

et  à  perles  et  charnières » 

3538  et  3559.        Saintures  d'or  longues  à  pierres  et  à 

perles  sur  tyssu à  vuiciiiixxxvn  fueillés. 

336o.        Demis  sains  d'or  à  charnières  à  pier- 
res et  à  perles à  ix^  fueillés. 

356i.        Demis  sains  d'or  sur  tyssu  à  pierres 

et  à  perles à  ix''vi  fueillés. 

3562  à   3564.        Saintures  d'or  longues  sur  tyssu,  à 

perles  sans  pierres à  ix''vii  fueillés. 

3565  et  3566.        Demis  sains  d'or  sur  tyssu,  à  perles 

sans  pierres à  ix<'xni  fueillés. 

3567  et  3568.        Saintures  d'or  sur  tyssu,  sans  pier- 
res et  perles à  ixi^xuii  fueillés 

3569  et  3570.        Demiz    sains   d'or    sur   tyssu,    sans 

pierres  et  perles à  ix>'xv  fueillés. 

3571.  Gibecières  brodées  et  à   boutons  de 
perles  et  sans  perles,  dont  les   fers  et 

la  bouclette  sont  d'or à  ixf'xvi  fueillés. 

3572.  Petites    crois    d'or   et    autres    reli- 
quiaircs  à  porter  sur  soy,    garnies  de 

reliques,  en  pierres  et  perles,  et  sans 

pierrerie àix^xYii  fueillés. 

3573.        Patenostres  d'or,    à    perles  et  sans 

perles,  et  emplies  de  muglias à  ix^xviii  fueillés. 

»  Pippes   et   fermoers   d'or   de   livres 

garnis   de   pierrerie  et   de  perles,  et 

sans  pierrerie  et  perles » 

3574  et  3575.        Tableaux  d"or  petis,  garnis  de  pier- 
rerie et  sans  pierrerie à  ix<=xix  fueillés. 

3576.  Cadrans  d'or  esmailliés  et  hachez.  .    à  ix<=xx  fueillés. 

3577.  Mirouoirs  d'or  esmailliez  et  hachez,    à  ix'-xxi  fueillés. 
3578  à  358i.        Grosses  pommes  et  boutons  d'am- 
bre et  de  muguelias  garnies  d'or  ....    à  ix'^xxi  fueillés. 

3582  à  3584.        Boutonneures  d'or  pour  corcez  de 

dames,  à  pierrerie  et  sans  pierrerie..  à  ix<=xxiii  fueillés. 
3585  et  3586.       Boutonneures  d'or  pour  chapes,  à 

pierrerie  et  à  perles à  ix^xxvi  fueillés. 

3587.        Boutonneures  d'or  pour  chaperons 

clos    de  dames,  à    pierrerie    et    sans 

pierrerie à  ixcxxvii  fueillés. 


Pierres  en  agneaux. 

»  Premièrement    rubis    d'Orient    très 

fins  en  agneaux.  » 

»  Autres  rubis  d'Orient  finsen  agneaux.  » 

»  Autres  rubis  d'Orient  en  agneaux.  » 

»  Dyamans  très  fins  en  agneaux.  » 

»  Autres  dyamans  fins  en  agneaux.  » 

»  Autres  dyamans  en  agneaux.  » 

«  Saffirs  très  fins  indiens  et  d'Orient 

en  agneaux.  » 

«  Saffirs  fins  en  agneaux.  » 

»  Autres  saffirs  en  agneaux.  » 

»  Esmeraudes  très  fines  en  agneaux.  » 

»  Autres  esmeraudes  fines  en  agneaux.  » 

»  Autres  esmeraudes  en  agneaux.  » 

»  Perles  grosses  très  fines  en  agneaux.  » 

»  Autres  perles  mendres  en  agneaux.  » 

»  Turcoises  très  fines  en  agneaux.  » 

»  Autres  turcoises  en  agneaux.  » 

3588.        Mittres   d'or,    le    champ    de  perles, 

garnies    de    grosse     pierrerie    et    de 

perles,  en  orfaverie a  ixcxxxii  fueillés. 

Grans  fcrmaulx  d"or  de  chappes,  à 
pierrerie  et  perles.  » 

Grans  agneaux  pontificaux  pour 
evesques,  garnis  de  pierrerie  et  de 
perles  en  manière  de  fermaulx.  » 


Perles  de  once  en  divers  ouvrages  de  broderie. 

»  Premièrement   une    chapelle    toute 

brodée  de  pelles.  » 

»  Chappes    de    ymagerie  garnies   de 

perles.  » 

»  Orfroys  de  chappes  et  de  chasubles 

brodées  de  perles.  » 

»  Colliers  et  mittres  de  prelas  à  perles.  » 

»  Gans  pontificaux  en   pierres  et  per- 

les et  en  orfaverie  et  en   broderie   de 
perles  de  once.  » 

»  Autres    gans     pontificaux    de  bro- 

derie de  perles  et  esmaux  d'orfaverie, 
à  pierres  et  à  perles.  » 

»  Estolles  et  fanons  à  perles.  » 

3589.  Robes  longues  de  quatre  garne- 
mens,  brodées  à  perles  pour  la  du- 
chesse     à  ixi^Lviii  fueillés. 

3590  à  3592.       Corcez  cours  à  perles à  ixfLxiii  fueillés. 

3593  à  3597.       Boutonneures  de  corcez  de  broderie 

et  à  perles à  ix'-'lxix  fueillés. 

3598  à  36o2.       Chaperons  ouvrez  à  perles à  ix^lxxi  fueillés. 

35o3.       Collerettes  à  perles à  ixclxxiiii  fueillés. 

»  Carreaux  brodez  à  perles.  » 

»  Chapellez  de  broderie  à  perles  pour 

tenir  cheveux.  » 

»  Tenicles  de  nos  armes,  brodées  de 

perles.  » 

»  Jaques  brodez  de  perles,  boutonnez 

d'orfaverie  d'or.  » 

»  Chappeaulx  à  bec  brodez  à  perles, 

et  autres  sans  bec.  » 

»  Couverteures  de  chevaux    brodées 

de  perles.  » 

»  Bourses  brodées  à  perles.  » 

I.  C'est  la  devise  et  description  de  nostre   très  grant  et 
très  noble  tabernacle  d'or  pour  mettre,  poser  et  porter  le  Corps 
de  Nostre  Seigneur  Jhesu  Crist,  lequel  tabernacle  est  fait  de  très 
grans  ouvraiges,  d'ymaiges  et  de  diverses  maçonneries  en  la 
manière  qui  s'ensieut.  Ledit  tabernacles  est  portez  sur  un  enta- 
blement comme  quarré,  dont  les  un  coinz  sontdetele  devise.  Ou 
bout  d'un  des  coinz,  sur  le  dehors,  a  une  tour  roonde  dont  le  bas 
du  pié  est  d'un  filet  roont  tout  autour  ;  et  audessus  a  une  reprise 
plus  largette  que  le  pié,  bordée  d'un  filet  roont  toutplain,  et  sur 
le  dessus  est  toute  roonde.  Et  après  est  une  autre  reprinze  bordée 
d'un  filet  roont,  sur  laquelle  reprinse  sont  assis  vj  pilerés  petis 
de  maçonnerie,  audessus  desquelz  a  chapiteaus  de  très  déliez  et 
soutiz  ouvraiges,  et  sur  les  bous  desdiz  chapiteaus,  sur  le  bas, 
a  petites  serpenteles;   entre  lesdis    vi  pilerés  a  vi  fenestraiges 
esmailliez   et   es  esmaus   a  vi    demi   sains.  Audessus    desdis 
chapiteaus  aune  autre  reprinze,  un  petit  plate  dessus  et  tranchant 
sur  le  borttout  autour,  et  sur  le  dessus  tout  autour  est  roonde 
comme  un  tour  sur  laquele  est   assise  comme  une  autre  tour 
haichiée  de  parpains.  Et  ou  milieu  sur  le  dehors  a  une  porte;  et 
ou  dedens  est  la  porte  couleyce  et  audessus  de  ladicte  porte  a 
une  garite  a  ii  petittes  tournelles;  et  aus  ii  costez  d'icelle  porte  a 
II  deffenses  à  tournelles  et  chapiteaus  trèsjoliement  ouvrez.  Au 
haut  de  ladicte  tour  est  la  derreniere  reprinse  qui  est  roonde  et 
creneilée,  dedens  laquelle  a  un  chastellet,  dont  l'une  des  parties 
est  comme  de  maisons  quarrées  à  tournelles,  fenestraiges  à  jour 
et  chapiteaus,   et  l'autre    partie    est  comme  une  tour  roonde 
creneilée,  dedens  laquelle  a  maisons  à  fenestraiges  et  chapiteaus, 
et  sur  le  dehors   a  une  garite  saillant.  Sur  le  derrière  a  ij  tours 
comme  quarrées,  dont  l'une  est  plus  grosse  que  l'autre,  qui  ont 
Ions  clochiers  à  iiii  quarrés  esmailliées  de  vert  très  finement,  et 
ou  bout  de  chascune  a  une  pommette  quarrée.  Et  au  derrière 
desdictes  ii  tours  a  comme  une  maison  pour  descendre  par  icelle 
à  un   degré   qui  monte  de  ladicte  tour  à  une  haute  aléa;  sur 
laquelle  tour  autour  est  la  vie  Nostre  Seigneur.  Aus  ii  costez  de 
ladicte  tour  du  coing  a  ii  autres  tours  un  petit  mendres  et  sont 
de  semblable   devise   de  la  dessusdicte,  mais  il  n'y  a  que  m 
pilerés  et  un  chapiteaus  et  iiii  fenestraiges  esquelz  a  esmaus  à 

sains  comme  en  icelle  dessus  devisée.  Et  la  tour  haute  est  de 
pareille  devise;  mais  aus  ii  costez  de  la  porte  a  deuxgarites  et  aus 
costez  d'icelles  garites  a  ii  toureles  et  detîenses  crenellées.  Et  sur 
le  haut  de  ladicte  tour  a  comme  un  chastellet  ouquel  a  plusieurs 
maisons,  et  audessus  de  la  porte  a  une  garite,  et  comme  ou 
millieu  dudit  chastellet  à  une  haute  tour  quarrée,  dont  l'aguille 
est  bien  longue  et  esmailliée  de  vert  très  vivement.  Et  de  ladicte 
tour,  sur  le  haut  estage,  part  un  arc  boutant  contre  ladicte  alée 
haute  et  dessous  icelli  a  une  porte  pour  passer  et  aler  tout  autour 
dudit  entablement.  Entre  ladicte  tour  du  coing  et  lesdites  deux 
tours  prochainnes  de  lui  a  un  fenestraiges  d'un  costé  et  d'autre, 
esquels  a  esmaus  où  il  a  demi  sains.  Et  audessus  d'iceus  sains  a 
chapiteaux  et  pilerés  pareux  à  ceux  desdictes  tours,  et  celle 
devise  de  chapiteaux,  a  pilerés  et  fenestraiges  esmailliez  à  demi 
sains,  se  continue  tout  autour  dudit  entablement.  Et  les  autres 
trois  coins  dudit  entablement  sont  garnis  chascun  de  trois  tours 
de  la  devise  et  manière  des  m  dessus  escriptes. 

Ou  millieu  du  quarré  dudit  entablement,  qui  s'avance  un  petit 
sur  le  dehors,  a  v  fenestraiges  esmailliez  à  demi  sains  et  chapiteaus 
et  pilerés.  Et  aus  ii  costez  dudit  quarré  a  ii  angles  en  ii  chapi- 
teaus, lesquelz  sont  esmailliez  sur  le  haut  d'esmail  azuré;  et 
audevant  desdis  angles  a  Ions  pilerés  sur  le  roont.  Et  sont  lesdiz 
chapiteaus  comme  à  v  quarrés.  Et  aus  costez  de  chascun  desdis 
chapiteaus  comme  en  demi  roons  enfonsés,  a  fenestraiges  à 
demi  sains  à  pilerés  et  chapiteaus  au  dessus.  Et  le  bas  dudit 
entablement  est  d'un  filet  roont  assez  grosset,  qui  porte  tout 
autour  ledit  entablement.  Et  c'est  la  devise  du  premier  quartier 
dudit  entablement  jusques  à  la  première  alée  de  dessus  en 
montant,  et  de  semblabe  devise  et  ordenance  sont  les  autres 
trois  quartiers  d'icellui  entablement. 

Ladicte  alée  est  tout  autour  esmailliée  de  vert  sur  le  plat,  et  ou 
millieu  du  quarré  est  un  angle  en  estant  dedens  un  chapitel  à 
ni  haus  pilerés  dont  cellui  du  millieu  est  le  plus  fourni,  et 
derrière  ledit  angle  a  un  fenestraige  qui  est  comme  en  une  tour 
quarrée  crenellée,  et  aus  deux  costez  de  ladicte  tour  a  deux  basses 
portes.  A  destre  dudit  angle  siet  un  prophète  en  une  chaiere,  et 
en  sa  main  dextre  tient  comme  un  rollet  et  sa  main  senestre  tient 
sur  son  genouil  ;  et  à  senestre  d'icellui  angle  siet  en  une  chaiere 

un  prophète  qui  à  sa  main  destre  tient  un  rollet,  et  a  ledit 
prophète  grande  et  longue  barbe.  Et  ou  derrière  du  tabernacle, 
dudit  angle,  a  un  arc  boutant  contre  le  haut  entablement  qui 
porte  la  coupe  en  laquelle  l'en  met  le  Corps  Nostre  Seigneur. 
Et  les  autres  trois  quarrés  desdictes  alées  sont  toutes  pareilles 
en  façon  et  en  devise,  et  aussint  d'ymaiges,  chaieres  et  taber- 
nacles, à  ladicie  première  quarré. 

Audessus  de  ladicte  première  alée,  en  retraiant  un  petit 
dedens,  a  unes  basses  allées  crénelées  tout  autour,  lesquelles 
sont  esmailliées  de  vert  sur  le  plat.  Sur  la  première  quarré 
desdictes  alées,  aussint  comme  ou  milieu,  en  tournant  à  destre, 
est  TAnnunciacion  Nostre  Seigneur,  et  y  est  saint  Gabriel 
agenoillié  d'un  genouil  devant  Nostre  Dame,  et  estant  avant  sa 
main  destre  aussint  comme  se  il  deust  tenir  un  rolleau.  Et  Nostre 
Dame  est  en  sa  chaiere  assise,  qui  fait  samblant  de  entendre  la 
parole  de  rAnnunciation,  et  à  sa  main  senestre  tient  un  livre  : 
et  entre  lui  et  l'angle  est  un  pot  où  il  a  un  lis,  et  au  derrière 
dudit  pot,  devant  Nostre  Dame,  a  un  letrin  sur  lequel  a  un 
livre. 

Au  derrière  de  Nostre  Dame,  en  tournant  à  destre,  sur  le  coing 
de  l'entablement,  est  ladicte  basse  alée  comme  une  grosse  tour 
sur  le  roont,  sur  laquelle  allée  a  un  chastel  duquel  yssent  les 
chevaux  des  Trois  Rois.  Et  y  a  un  paige  sur  une  beste  sauvaige 
à  lonc  col,  qui  tient  lesdiz  chevaus;  et  après  sont  plusieurs 
personnes  de  la  compaignie  desdis  Rois.  Et  sur  le  tour  desdictes 
allées,  devers  la  seconde  quarré,  est  Nostre  Dame  en  séant,  son 
filz  en  son  giron  et  emprès  lui  est  saint  Joseph.  Et  le  premier 
des  Rois  est  devant  et  s'agenouille,  et  tient  comme  une  coupe 
sans  couvercle,  et  le  second  Roy  est  en  estant  et  tient  comme  un 
escrinet,  et  le  tiers  est  aussint  en  estant  et  tient  comme  un 
reliquiaire  fait  en  manière  d'une  tour.  Et  en  touts  ont  xii  ymaiges 
au  fait  de  ladicte  offrande,  sans  les  chevaux.  Et  Nostre  Dame 
est  dessous  un  toit  comme  de  chaume,  porté  de  iiii  petites 
coulombes  de  petite  façon  et  ouvraige  et  sa  chaiere  samble  de 
assez  petit  estoffe.  Et  au  derrière  de  Nostre  Dame,  à  l'entrée 
de  la  seconde  quarré,  est  un  bien  joli  chastellet. 

Sur  la  première  partie  de  ladicie  seconde  quarré  est  le  Temple 
ouquel  Nostre  Seigneur  est  présenté,  et  Symeon  est  en   estant 

devant  l'autel,  qui  fait  samhlant  de  le  recevoir;  et  a  xii  ymaiges 
en  icclle  histoire.  Et  derrière  saint  Symeon  a  un  chastel  de 
maçonnerie  à  plusieurs  fenestraiges  à  jour,  tournelles  et 
ouvrai}i;es,  et  est  comme  ou  millieu  de  ladicte  quarre.  Sur  la 
seconde  partie  de  ladicte  seconde  quarre  dudit  entablement  est 
Nostre  Seigneur  sur  un  asne,  ainsi  comme  il  entra  en  Jherusalem 
le  jour  de  Pasques  Flories,  et  ses  apostres  sont  après  lui  ;  et 
audevant  de  lui  sont  les  Juys  et  leurs  enfans  qui  font  semblant 
de  estendre  leurs  vestemens  en  la  voie  au  devant  de  Nostre 
Seigneur.  Et  en  icelle  histoire  sont  en  tout  xi  ymaiges.  A  l'entrée 
ou  coing  du  secont  tour  roont  desdittes  basses  allées,  est  la  porte 
de  Jherusalem,  et  outre,  sur  ladicte  alée  sont  les  xii  apostres,  et 
sur  la  fin  d'icelle,  si  comme  l'en  veult  entrer,  sur  la  tierce  quarre, 
est  Nostre  Seigneur  qui  fait  semblant  de  laver  les  pies  à  saint 
Pierre  qui  est  assis  en  une  chaiere,  et  sont  les  apostres  en  estant; 
et  entre  eulz  est  la  saincte  Magdalene.  Et  en  celle  histoire  sont 
xin  ymaiges.  Et  au  derrière  de  saint  Pierre  est  un  chastellet, 
qui  fait  une  des  autres  portes  de  Jherusalem. 

Sur  la  première  partie  de  la  tierce  quarre  dudit  entablement 
est  Nostre  Seigneur  à  la  Cène  et  ses  desciples  avec  lui,  et  siet 
Nostre  Seigneur  au  bout  de  la  table  et  saint  Jehan  est  encline 
en  son  giron,  et  les  apostres  sont  assis  les  uns  contre  les  autres  ; 
et  en  ycelle  histoire  a  xiii  ymaiges.  En  la  seconde  partie  de 
ladicte  tierce  quarre  est  comment  Judas  besa  Nostre  Seigneur 
et  comment  il  fu  pris,  et  comment  saint  Pierre  copa  l'oreille  à 
un  Juyf  ;  et  en  ycelle  histoire  a  xvi  ymaiges.  Et  ou  millieu  de  la 
quarre,  entre  lesdictes  ii  histoires,  a  un  très  joli  chastellet  à 
tournelles,  garites,  fenestraiges  et  jolis  ouvraiges.  Sur  l'entrée 
du  tiers  tour  du  tiers  coing  desdictes  alées  a  un  joli  chastellet 
et  une  barrière  basse  devant  la  porte.  Et  après,  sur  le  milieu 
dudit  tour,  est  le  Crucefiement  Nostre  Seigneur,  et  au  plus  près 
de  lui  sont  Nostre  Dame  et  saint  Jehan  l'Ewangeliste,  et  à  destre 
et  à  senestre  a  plusieurs  sains  et  saintes  et  Juyfs  armez;  et  en 
ycelle  histoire  a  xxi  ymaiges.  Et  ou  coing  dudit  tiers  tour  a  un 
bel  petit  chastellet  à  ouvraiges  et  fenestraiges,  et  au  devant  de  la 
porte  a  une  barrière. 

Sur  la  première  partie  de  la  quarte  quarre  dudit  entablement 
est  comment  Nostre  Seigneur  fu  enseveli,  et  y  a  plusieurs  sains 

et  saintes;  et  a  en  ycelle  histore  xii  ymaiges.  Et  en  la  seconde 
partie  de  ladicte  quarte  quarre  est  comment  Nostre  Seigneur 
aparut  à  la  Magdalene  quand  il  li  dit  :  «  Noli  me  tangere,  »  et  y 
a  II  ymaiges  en  icelle  histoire. 

Sur  l'entrée  du  quart  tour  est  un  très  bel  petit  chastel  à  fenes- 
traiges  esmailliez  de  vert,  chapiteaus  et  creneaus;  et  audevant 
de  ladicte  porte  a  une  barrière,  et  sur  l'alée  du  tour  roont  est 
comment  Nostre  Seigneur  monta  es  cieux,  et  y  sont  Nostre 
Dame  et  les  xii  apostres  à  genoux,  qui  joignent  les  mains  con- 
tremont,  et  audessus  de  eulz  a  comme  une  nue;  et  sont  en 
celle  histoire  xiii  ymaiges.  Sur  le  coing  dudit  tour  a  un  joli 
chastellet  à  fenestraiges  esmailliés  de  vert,  et  devant  la  porte  a 
une  barrière  à  ii  tourelles  roondes  crcnellées  dessus. 

Sur  la  première  partie  de  la  première  quarre,  en  laquelle 
quarre  sur  la  seconde  partie  est  l'Annunciacion  dessus  escripte, 
e[s]t  la  Penthecouste,  et  y  sont  Nostre  Dame  et  les  apostres 
assis  ou  cénacle  les  uns  contre  les  autres;  et  en  ycelle  histoire 
a  XIII  ymaiges.  Et  ou  millieu  de  la  quarre  est  un  chastel  de 
maçonnerie  très  joliement  ouvré.  Es  coinz  desdictes  un  quarres 
des  premières  alées  a,  en  chascun  coing,  une  petite  tournelle 
courtelete  et  du  haut  de  la  seconde  alée,  et  sont  chascune  à  vi 
quarrés  et  à  fenestraiges  à  jour,  et  en  y  a  viii,  et  sont  sur  chas- 
cune carré  ii  tournelles. 

Audessus  de  tous  ces  ouvraiges  est  l'entablement,  ouquel  est 
assise  une  coupe  d'or  en  laquelle  l'en  met  le  Corps  Nostre 
Seigneur.  Et  est  ledit  entablement  quarre  à  iiii  demi  roons  sur 
les  iiii  coings  ;  et  sur  le  quarre,  entre  deux  desdiz  coins,  a  un 
demi  roont  arcellé  d'un  coté  et  d'autre,  sur  lequel  est  assis  le 
clavel  qui  porte  un  des  grans  angles.  Le  bort  dudit  entable- 
ment est  d'un  gros  fil  esmaillié  tout  autour  de  rouge  cler  à 
eglettes  et  oisellés  d'or;  et  le  plat  dudit  entablement  est  ouvré  à 
fueillaiges  entailliez  à  jour  très  menuemcnt,  et  dessous  lesdiz 
fueillaiges  est  tout  l'entablement  esmaillié  de  vert.  Ou  milieu 
dudit  entablement  a  une  haute  mote  roonde  sur  le  plat,  laquelle 
est  tout  autour  très  finement  esmaillié  de  vert  comme  un  pré, 
et  y  a  connins,  lièvres,  oiseaux  et  autres  diverses  bestes  et 
arbrisseaus  et  herbages  et  fleurettes. 

Sur  les  un  coins  dudit  tabernacle  sont   assis  iiii  piliers  de 


TABERNACLE    d'oR  23 

maçonnerie  de  très  grant  ouvraige,  très  finement  et  delieement 
ouvrez.  Au  pié  de  chascun  desdiz  un  piliers  a  un  petis  angles 
en  estant,  qui  tiennent  chascun  un  lis  en  la  main  destre  et  ont 
les  visaiges  levez  contremont.  Audit  pie  dcsdis  iiii  piliers,  sur 
le  dehors,  sont  les  un  docteurs  :  c'est  assavoir  saint  Grégoire, 
saint  Augustin,  saint  Ambroise  et  saint  Jherome,  et  sont  en 
estant  sur  un  petit  piller  roont  ;  et  audessus  de  chascun  de 
eulz  a  un  chapitel  très  delieement  ouvré  à  haut  et  lonc  clochier; 
au  derrière  desdis  sains,  sur  le  plat  desdiz  piliers,  d'un  costé  et 
d'autre  a  grans  fcnestraiges  esmailliez  très  finement  d'azur.  Et 
ou  dedens,  aussint  comme  ou  millicu  desdis  piliers,  a  sur  chas- 
cun un  angle  qui  tient  un  encensier,  et  audessus  de  chascun  a 
un  chapitel  bien  haut  très  delieement  ouvré.  Aus  ii  costez  dudit 
piller  et  au  derrière  des  esles  de  chascun  desdis  angles  a  ii  petites 
tourelles  roondes  à  fcnestraiges  esmailliez  d'azur;  et  sur  le 
devant,  audessus  desdictes  tourelles,  sur  chascun  desdiz  piliers, 
a  une  chayere  en  laquelle  siet  un  des  Ewangelistes,  et  audessus 
de  la  chayere  a  un  petit  chapitel  très  joliement  ouvré. 

De  l'un  costé  et  de  l'autre  de  chascun  desdiz  grans  piliers  a 
un  piller  comme  quarré,  qui  va  tout  contremont,  et  portent  sur 
la  partie  de  devant  l'ouvraige  du  tabernacle  ;  et  au  plus  près  de 
chascun  desdiz  piliers  a  un  enarchement  de  m  demi  roons 
esmailliés  de  rouge  cler  :  et  en  l'enarchement  du  millieu  a 
comme  ouvraiges  de  m  doubles  demi  roons  à  iour,  et  sur  le 
bout  des  II  pointes  de  l'enarchement  a  ii  rosettes;  et  audessus, 
ou  dedens  de  l'enarchement,  a  un  oteau  à  jour  de  m  roons 
comme  un  treffle,  et  d'icellui  en  depent  un  autre  mendre  ; 
audessus  du  demi  roont  du  millieu  a  un  grant  oteau  roont  à 
jour,  ouvré  très  finement  d'ouvraiges  entrelaciez,  et  sont  par 
dessous  esmailliez  d'azur  ;  et  audessous  dudit  oteau,  d'un  costé 
et  d'autre,  a  autres  oteaus  bêlions  esmailliez  dessous  d'azur;  et 
le  pignon  dudit  enarchement  du  millieu  est  sur  le  dessus  con- 
tremont de  fueillaiges,  et  l'espy  d'amont  est  d'un  très  bel 
fueillaigeà  jour;  et  les  pinacles  des  ii  autres  enarchemens  qui  sont 
aus  costez  de  cellui  du  millicu,  sont  de  pareille  devise.  Et  sur 
les  II  costez  du  pinacle  du  milieu,  audessus  d'icellui,  a  ii 
prophètes  ou  apostres  assis  en  chaieres.  Et  audessus  des  ii  autres 
pinacles  a  ii  autres  prophètes  semblablement  assis  en  chaieres. 

Et  au  derrière  des  chayeres  desdiz  prophètes  est  ledit  tabernacle, 
tout  autour  esmaillié  de  vert  à  m  fenestraiges  d'or.  Audessus 
desdiz  prophètes  a  cours  chapiteaux  assez  fourniz  et  chascun 
chapitel  a  m  pinacles  ouvrés  très  joliement  de  plusieurs  menus 
plllerés;  et  dedens  sont  à  fenestraiges  à  jour  esmailliez  dessous 
de  vert,  et  les  fenestraiges  de  dessus  sont  esmailliez  d'azur,  et  le 
haut  desdiz  chapiteaus  est  comme  la  couverture  d'un  donjon, 
esmailliée  de  vert. 

Aus  II  costez  du  grant  enarchement  dessus  escript  a  ii  piliers 
comme  quarrés,  dont  le  pié  de  chascun  est  comme  d'une 
tourelle  soupendue,  très  joliement  ouvré  ;  et  sur  chascun 
d'iceulz  II  piliers  a  ii  petis  angeloz  en  estant,  faisans  diverses 
contenances.  Et  chascun  desdiz  piliers  est  très  joliement  ouvré. 
Et  audessus  des  chapiteaus  desdiz  petis  angelos,  ledit  piller  est 
à  lonz  fenestraiges  esmailliez  d'azur;  et  audessus  desdiz  fenes- 
traiges s'en  va  le  clochier  contremont  très  joliement  ouvré  à 
filletes  et  fueillaiges.  Et  derrière  ledit  piller,  ou  dedens  de  l'euvre, 
a  un  arc  boutant  à  jour  bien  grant,  audessus  duquel  a  un  petit 
angelot  ;  et  sur  le  bout  et  affinement  d'icellui  pillier  a  un  angle 
en  estant,  qui  a  ses  eles  longues  jusques  aus  pies  et  tient  en  sa 
main  dextre  un  liz  d'or;  et  l'autre  piller  est  tout  pareil  en  devise 
et  en  façon. 

Sur  chascun  des  un  grans  piliers  qui  portent  et  soustiennent 
le  haut  tabernacle,  c'est  assavoir  depuis  les  m  enarchemens 
dessus  devisez  en  montant  contremont,  a  comme  une  grosse 
tour  à  V  quarrés,  dont  les  un  quarrés  qui  sont  dehors  sont  à 
fenestraiges  esmailliez  d'azur,  et  sur  chascun  fenestraige  a  un 
chapitel  de  très  délié  ouvraige,  à  petis  clochiers  montans  au 
haut,  et  audessus  a  autres  un  fenestraiges  esmailliez  d'azur  ;  et 
chascun  fenestraige  a  son  chapitel  dessus  très  delieement  ouvré 
et  crénelle.  Et  les  quatre  quarrés  du  clochier  amont  sont  à 
feuillaiges  entailliés  et  l'espi  d'amont  est  très  joliement  ouvré. 
Audessus  se  continue  ledit  piller  contremont  à  un  fenestraiges 
lonz,  esmailliez  d'azur  en  un  quarrés,  et  audessus  de  chascune 
a  un  chapitel  à  filletes  à  clochiers  ouvrés  très  jolieement  ;  et 
audessus  a  autres  iiii  longues  quarrés  esmailliez  d'azur,  et  sur 
chascune  quarré  a  un  petit  chapitel,  et  entre  deux  a  fillettes  assez 
longuettes,  et  le  haut  de  dessus  est  de  un  quarrés  sans  esmail.  Et 

audessus  a  iiii  trcs  petites  gargoules,  et  audessus,  sur  les  iiii 
quarrés  du  clochier,  a  iiii  tourelles  roondctes  et  longuettes;  et 
le  clochier  est  de  fueillaiges  entailliez  jusques  à  l'espy,  qui  est 
très  joliement  ouvré.  Et  les  autres  m  grans  piliers  sont  tous 
pareux  en  façon  et  en  devise,  et  aussint  sont  les  autres  m  quar- 
rés pareilles  en  devise  et  en  façon  à  la  quarré  dcrreniere  escripte 
et  aux  enarchcmens,  clochiers,  pinacles,  chapiteaux,  gargoules 
et  fueillaiges,  c'est  assavoir  en  rapportant  chascun  à  son 
samblable  et  à  son  pareil.  Et  monte  celle  ordenance  et  devise 
sur  le  dehors  aussint  comme  au  haut  des  voûtes  du  dedens  du 
tabernacle. 

Audessus  de  ladicte  devise  se  fait  une  retraitte  d'une  alée  qui 
va  tout  autour  dudit  tabernacle,  laquelle  est  close  d'une  orbe- 
voie  à  jour,  à  grans  oteaus  de  un  demi  roons.  Et  est  ladicte 
retraitte  partie  en  quatre,  dont  la  première  partie,  en  laquelle 
est  Nostre  Dame  en  séant  et  tient  son  enfant,  est  de  la  devise  qui 
s'ensieut.  Nostre  Dame  ou  millieu  de  ladicte  quarré  est  assise 
dedens  une  chaiere  très  noblement  ouvrée  à  fenestraiges  et 
oteaus  à  jour,  esmailliez  dessous  d'azur  très  finement;  et  porte 
son  enfant  sur  son  bras  senestre,  [lequel]  tient  une  pommeted'or 
par  la  queue,  et  Nostre  Dame  à  sa  main  destre  tient  une  rose 
d'or,  et  est  Nostre  Dame  vestue  d'un  mantel  d'or  qui  li  cuevre  la 
teste  et  les  cheveux  jusques  au  front  ;  et  ladicte  chayere,  où 
Nostre  Dame  siet,  est  assise  dedens  un  grant  chapitel  esmaillié 
d'azur,  derrière  ladicte  chayere  et  audessus  de  la  teste  Nostre 
Dame;  et  le  pinacle  de  dessus  Nostre  Dame  est  sur  le  plat 
entaillié  à  jour  à  oteaus  de  diverses  façons,  et  dessous  est 
esmaillié  de  vert;  et  sur  le  dehors,  en  montant  droit  à  l'espy,  a 
fueillaiges  entailliez  ;  et  ledit  espy  est  très  joliement  ouvré  de 
fueillaiges  tout  autour. 

Aus  II  costez  de  Nostre  Dame  sont  la  Magdalene  à  destre, 
et  sainte  Katherine  à  senestre,  et  nous  sommes  à  genoux  à  destre 
de  Nostre  Dame  devant  la  Magdalene,  et  la  duchesse  est  de 
l'autre  part  à  genous  devant  saincte  Katherine.  A  destre  de 
Nostre  Dame  a  un  grant  angle  en  estant,  dedens  un  mendre 
pinacle  que  cellui  où  est  Nostre  Dame,  qui  a  ses  elles  derrière 
lui  qui  lui  viennent  bien  bas  par  derrière,  et  joue  des  orgues  ; 
et  à  senestre  de  Nostre  Dame  a  un  autre  angle  en  estant,  qui 

aussint  joue  des  orgues;  et  les  pinacles  sous  qui  ilz  sont,  sont 
tous  pareux  en  façon  et  en  devise  à  cellui  de  Nostre  Dame,  fors 
qu'il  ne  sont  mie  si  grans. 

A  destre  de  Nostre  Dame,  en  la  seconde  quarré,  est  Nostre 
Seigneur  en  la  croix,  et  le  pinacle  où  il  est,  est  pareil  en 
grandeur,  en  façon,  en  devise  et  esmail  de  celui  où  est  Nostre 
Dame,  et  aussint  les  ii  piliers  qui  sont  aus  ii  costez  dudit  pinacle 
sont  pareux  aus  autres.  Et  auprès  de  Nostre  Seigneur  sont 
Nostre  Dame  à  destre  et  saint  Jehan  l'Ewangeliste  à  senestre; 
et  es  II  pinacles,  qui  sont  à  destre  et  à  senestre  de  cellui  où  est 
Nostre  Seigneur,  a  ii  angles,  dont  l'un  joue  du  leut  et  l'autre  du 
salterion  ;  et  les  devises  et  esmaux  desdis  pinacles  sont  pareux 
des  autres  dessus  devisez. 

En  la  tierce  quarré  est  Nostre  Seigneur  qui  tient  le  Jugement 
et  est  assis  en  une  chayere  ouvrée  très  menuement  à  oteaus,  à 
compas  de  diverses  manières  très  deliement  ouvrez.  Et  derrière 
Nostre  Seigneur  et  audessus  de  sa  teste,  ou  dedens,  est  ledit 
pinacle  esmaillié  de  vert  par  derrière,  et  dessus  d'azur.  Et  le 
devant  dudit  pinacle  est  esmaillié  de  vert,  et  dessus  Tesmail  est 
ouvrés  comme  de  oteaux  entrelaciez  ;  et  sur  le  haut  est  un  gros 
espy  ou  bout,  assis  en  un  fueillaiges,  très  joliement  ouvré.  Aus 
II  costez  de  Nostre  Seigneur  est  Nostre  Dame  à  destre  et  saint 
Jehan  Baptiste  à  senestre  en  estant,  et  a  Nostre  Dame  ses  mains 
croisiées  sur  sa  poitrine  et  saint  Jehan  les  a  joinctes  ;  et  au 
derrière  de  Nostre  Dame  et  de  saint  Jehan  sont  ij  piliers  à  haus 
clochiers,  à  fenestraiges  à  jour,  et  du  pié  de  chascun  piller  part 
un  arc  boutant,  sur  lequel  arc  a  m  petis  angles  faisans  diverses 
contenances.  Et  aus  ii  costez  du  tabernacle  ouquel  est  Nostre 
Seigneur  a  ii  autres  mendres  tabernacles  et  ii  piliers  de  chascun 
costé,  de  la  devise  des  autres  derrains  escrips;  et  dedens  lesdis 
Il  pinacles  a  ii  angles,  qui  ont  leurs  eles  par  derrière  bien 
longues,  et  sont  lesdiz  angles  et  pinacles,  tant  en  ouvraiges 
comme  en  esmaux,  de  la  devise  des  autres.  Et  l'angle  qui  est  à 
destre  joue  d'un  demi  canon  et  cellui  qui  est  à  senestre  joue  de 
la  guiterne. 

Dessous  le  pinacle  et  ou  millieu  de  la  quarte  quarré  est  la 
croix  double,  semblable  en  façon  et  en  couleur  à  la  Vraie  Croix 
dont  nous  avons   encommencié   et    prins   l'Ordre,     et   ladicte 

croix  tiennent  ii  angles  à  genoux,  ciiascuns  à  ii  mains.  Et  ou 
dedens  est  ledit  pinacle  par  derrière  esmailliez  de  vert,  à 
fenestraiges  grans  en  un  osteau  de  iiii  demi  roons  et  le  dessus  est 
esmaillié  d'azur,  et  sur  le  dehors  est  esmaillié  de  vert,  à  oteaus 
entrelaciez;  et  sur  le  bout  dudit  pinacle  est  un  gros  espi  très 
joliement  garni  de  iiii  fueillaiges.  Et  aus  ii  costcz  desdis  angles, 
par  derrière,  a  ii  piliers  de  la  façon  et  devise  des  autres,  et  sur 
l'arc  de  chascun  a  m  angeloz  faisans  diverses  contenances. 

Et  aus  II  costez  dudit  grant  pinacle  a  ii  autres  pinacles 
mendres,  en  chascun  desquelz  a  un  angle,  dont  l'un  joue  du  leut 
et  l'autre  de  la  guiterne;  et  à  costé  de  chascun  desdiz  angles  a 
un  piller  à  lonc  clochier,  de  la  devise  et  façon  des  autres  dessus 
devisez.  Audessus  de  chascun  desdis  pinacles  a  une  coulomme 
toute  droite,  sur  le  bout  de  chascune  desquelles  a  un  angle  en 
estant,  dont  cellui  qui  est  sur  le  pinacle  de  la  première  quarre 
dessous  et  dedens,  lequel  est  Nostre  Dame  en  séant,  porte  la 
couronne  d'espines,  le  second  porte  les  tenailles,  le  tiers  le 
martel,  le  quart  la  cote  Nostre  Seigneur,  le  quint  les  deniers  dont 
il  fu  venduz,  le  vi«  l'esponge,  le  vii«  la  croix,  le  viii^  la  lance,  le 
ix°  une  des  escourgies  dont  Nostre  Seigneur  fu  batu,  le  x^  la 
coulompne  où  il  fu  lyé  et  batu,  le  xi^  une  des  escourgies  et  le 
XII*  porte  les  m  doux  dont  Nostre  Sire  fu  atachié  en  la  croix; 
et  sont  lesdis  xii  angles  tout  autour  du  haut  clochier  dudit 
tabernacle,  sur  les  xii  pinaclez  dessus  escriz,  lequel  clochier 
est  tout  roont,  haichié  à  liz,  à  roses  et  autres  fueillaiges  et 
devises. 

Sur  le  bout  dudit  clochier  a  un  très  grant  espy  à  un  quarrés, 
au  plat  de  chascune  desquelles  a  un  angle  assis  comme  à  terre 
dessous  un  tabernacle  à  pinacle,  esmaillié  de  vert  et  ouvré  très 
menuement  à  un  haut  clochier,  sur  le  bout  duquel  a  un  espi 
très  joliement  ouvré,  et  aus  ii  costez  à  ii  petites  filletes  ;  et  font 
lesdiz  angles  diverses  contenances.  Sur  les  un  coinz  dudit  espi, 
sur  iiii  fueillaiges  repliez,  a  un  angles  assez  grans  qui  ont  grans 
elles  par  derrière  et  font  diverses  contenances;  et  audessus  de 
eulz,  par  derrière,  a  une  tourelle  roonde  à  un  longuet  clochier 
ou  bout  duquel  a  un  rondel  sur  le  plat.  Et  audessus  sont 
lesdictes  quarres  haichiées  à  fenestraiges  ;  et  sur  le  haut  sont  tour- 
nclles  à  bas  créneaux.  Audessus  desdiz  créneaux  est  une  terrace 

quarrée  esmaillié  dessus  et  tout  autour  de  vert  très  finement, 
et  sur  ladicte  terrace  est  Nostre  Seigneur  en  la  Trinité,  séant 
en  une  chaiere  basse  par  derrière,  et  Nostre  Seigneur  Jhesu  Crist 
est  devant  lui  en  la  croix  et  audessus  est  le  Saint  Esperit,  qui  li 
descent  sur  la  teste. 

Sur  les  ini  quarrés  de  l'entablemeni  dudit  tabernacle,  et  entre 
les  un  grans  piliers  qui  portent  le  haut  tabernacle,  a  iiii  très  grans 
angles  en  estant,  c'est  assavoir  un  sur  chascune  quarre,  et  sont 
leurs  pies  sur  l'oullet  dudit  entablement,  qui  est  de  ni  demi 
roons,  et  ferment  dessous  à  clavel  ;  et  tient  chascun  desdis 
angles  un  roUeau  d'or  à  la  main  senestre  et  de  la  destre  monstre 
au  doit  ledit  rolleau;  et  par  derrière  ont  grans  eles  longues 
descendant  bien  bas  près  des  talons  et  sont  lesdictes  eles  très 
vivement  plumetées.  Et  de  la  devise,  contenance  et  façon  dont 
est  l'un  desdiz  angles,  sont  les  m  autres. 

Ou  millieu  dudit  haut  entablement  et  ou  dedens  d'icellui  sur 
la  haute  terrace  esmaillié  de  vert,  dont  dessus  est  faicte  mencion, 
est  assise  une  coupe  d'or  à  couvercle,  de  la  devise  qui  s'ensieut. 
Le  pié  de  ladicte  coupe,  par  le  bas,  est  fait  comme  en  crois  de 
iiii  ouvraiges  quarrés  sur  le  dehors,  et  entre  deux  desdis  ouvraiges 
est  une  basse  assiete  qui  dedens  lesdiz  ouvraiges  entrent  et  sont 
comme  à  demi  roont  en  vuit,  et  sur  le  dehors,  au  plus  bas,  a  ij 
fueillaiges  en  ij  petis  filles  roons;  et  ou  dedens,  sur  le  bas,  sont 
lesdis  demi  roons  esmailliez  de  vert  sur  le  plat,  à  oteaus 
entailliés  à  jour.  Tout  autour  dudit  pié  a  souaiges  tous  plains  et 
audessus  a  autres  souaiges  grenetez,  audessus  desquelz  a  autres 
souaiges  à  rozettes  enlevées  ouvrées  très  nettement.  Les  ini 
quarrés  dessusdictes  sont  d'une  façon,  et  dessus  sont  ouvrées 
très  nettement  à  oteaus  et  ouvraiges  de  diverses  manières, 
tous  à  jour;  et  dessouz  sont  esmailliéez  de  vert  très  vivement. 
Au  pié  du  piller  de  ladite  coupe,  devers  le  bas,  a  vni  oteaus 
comme  bêlions,  pointus  dessus  et  roons  au  bas,  dont  les  ini  plus 
grans  respondent  aux  nii  quarrés  en  crois,  et  les  autres  ini 
mendres  respondent  [aux]  demi  roons  encavez  oudedens  dudit 
pié;  et  sont  lesdiz  vni  oteaus  d'une  devise  à  divers  ouvraiges  à 
jour,  esmailliés  dessous  de  vert.  Audessus  est  ledit  piller  ouvré  à 
plusieurs  souaiges  en  vin  quarrés,  dont  les  iiii  sont  chascune  à 
II  fenestraiges,  et  les  autres  un  quarrés  sont  mendres  et  sont 

chascune  à   11  fenestraigcs  ;   audcssus    dcsquelz  fcncstraiges  a 
souaigcs  pareux  à  ceux  de  dessous. 

Sur  le  piller  dessusdit  est  fondu  un  grant  pilier  à  un  quarrés, 
de  très  grant  ouvraige  de  maçonnerie,  t'ait  comme  un  chastel 
quarré,  et  en  chascune  quarré  a  une  porte  esmaillié  de  rouge 
et  une  porte  coulcyce  audessus.  Et  au  devant  de  chascune 
desdictes  portes  a  un  angle  en  estant,  qui  a  ses  elles  derrière  lui, 
descendans  aval  vers  les  talons,  et  font  diverses  contenances;  et 
est  chascun  desdis  angles  sur  un  petit  piller  quarré,  à  11  piez  et 
en  estant.  Audessus  de  la  teste  de  chascun  desdiz  angles  a  un 
grant  chapitel  quarré,  dont  la  quarré  devant  est  très  joliement 
ouvrée  à  oteaus  à  jour,  esmaillié  de  vert  dessous  ;  et  sur  le  pinacle 
dudit  chapitel  a  un  petit  espy  et  aus  11  costez  a  11  fiUoles  de  la 
hauteur  dudit  espi  ;  et  les  n  pinacles  des  11  costez  sont  de  pareille 
devise  et  mendres.  Audessus  dudit  chapitel  a  11  haus  fenestraigcs 
à  jour,  esmailliez  dessous  de  vert,  audessus  desquelz  a  une 
guérite  quarrée,  en  laquelle  a  un  angle  en  estant  ;  et  la  quarré  qui 
est  de  l'autre  part,  à  l'opposite  d'icelle,  e[s]t  toute  pareille;  et  les 

II  autres  aussint  sont  pareilles,  mais  au  haut  a  11  sains  qui  n'ont 
pas  elles. 

Sur  les  nii  coins  dudit  grant  piller  ou  chastel  a  iiii  entable- 
mens  quarrés,  sur  lesquelz  sont  fondez  iiii  piliers  quarrés  sur  le 
plat,  boutans  contre  ledit  piller,  et  sur  chascun  a  un  angle,  qui  a 
ses  elles  ouvertes,  et  audevant  de  lui  est  la  hllete  dudit  piller. 
Audessus  de  chascun  desdis  angles  a  un  chapitel  ami  pinacles, 
très  delieement  ouvré,  et  sur  le  haut  a  un  clochier  sur  lequel  a 
un  gros  espi  très  delieement  ouvré;  et  ou  dedens  dudit  piller  a 

III  estaiges,  dont  le  premier  est  esmaillié  de  rouge  cler,  le  moien 
et  le  plus  haut  sont  esmailliez  de  vert.  Sur  ledit  piller  se  ferme 
à  un  clavel  ladicte  coupe  ;  le  bas  de  laquelle  par  dehors  est 
comme  d'une  ronde  nue  à  m  manières  de  petites  nues,  dont  les 
II  sont  d'azur;  et  celle  du  millieu  est  esmaillié  de  more  et  sont 
lesdictes  nues  petites  bordées  d'un  filet  de  blanc  azur.  De  ladicte 
nue  samblent  yssir  xx  angles,  qui  sont  assis  11  et  11  souz  x 
chapiteaus,  et  ont  leurs  elles  estendues  audessus  de  leurs  testes  ; 
et  lesdiz  chapiteaus  sont  comme  d'une  voûte  à  m  demi  roons  et 
un  pinacle  dessus  contremont,  à  un  oteau  de  m  pointes  agiies; 
sur  le  bas  desdiz  chapiteaus,  comme  sur  le  bout  d'un  piller,  de 

chascun  costé,  a  une  petite  gargoule  et  sur  le  haut  a  ii  petis 
clocherés,  et  sur  le  plus  haut  a  comme  une  haute  maison  à 
iiii  fenestraiges  à  jour,  et  la  couverture  est  comme  d'ardoize. 
Aux  II  costez  de  chascun  desdiz  chapiteaux  a  ii  autres  petis 
chapiteaux  de  samblabe  façon,  et  entre  ii  desdiz  chapiteaux  a 
i  piller  de  maçonnerie  à  jour,  ouvrez  à  clochiers  et  pilerés  très 
delieement. 

Et  le  corps  de  ladicte  coupe  est  tout  esmaillié  de  rouge  cler. 
Sur  ladicte  coupe  siet  un  tyaire  d'or,  esmaillié  de  blanc,  sur 
lequel  par  dehors  a  trois  couronnes  d'or  à  fueillaiges,  sur  lesquelz 
a  brochettes  pour  asseoir  pierrerie.  Et  en  la  première  couronne, 
qui  siet  sur  le  bord  dudit  thyaire,  a  x  grans  fueilles  et  x  petites; 
sur  la  seconde  couronne,  qui  siet  ou  millieu  du  thyaire,  a  viii 
grans  fueilles  et  viii  petites;  et  sur  la  haute  couronne  a  v  grans 
fueillez  et  v  petites  ;  et  sont  lesdictes  couronnes  et  fueillaiges 
d'une  façon  et  d'une  devise.  Et  sur  le  bout  du  thyaire  est 
assis '. 

Ou  dedens  du  pié,  sur  le  bas  de  l'entablement  dudit  tabernacle, 
a  une  voûte  très  nettement  ouvrée  et  esmailliée  à  nos  armes 
et  aus  armes  de  nostre  très  chiere  compaigne  la  duchesse.  Et 
ou  millieu  de  ladicte  voûte  a  un  grant  oteau  ront  pendant  aval, 
qui  fait  la  clef  de  ladicte  voûte,  ouquel  oteau  sont  nos  armes 
esmailliées,  et  autour  dudit  oteau  a  autres  iiii  moiens  oteaux,  qui 
font  les  clefs  des  un  quarrés  de  ladicte  voûte;  et  entre  ii  desdis 
oteaux  a  ii  autres  clefs  des  voûtes  adjacens  aus  plus  grandes.  La 
haute  voûte  dudit  tabernacle  qui  est  par  dedens,  au  dessus  de 
ladicte  coupe,  est  de  ii  ars  croisiez,  qui  partent  des  un  grans 
piliers  du  tabernacle  devers  le  haut,  et  ou  millieu  du  haut  se 
fermenta  la  clef  de  ladicte  voûte,  qui  est  d'un  oteau  roont,  ouquel 
a  un  Agniis  Dei  sur  esmail  de  rouge  cler.  Et  entre  lesdis  iiii  piliers 
a  un  ars  qui  partent  de  l'un  des  piliers  et  se  rendent  chascun 
à  son  pareil.  Et  audessous  desdiz  ars  et  entre  ij  piliers,  a  voûtes 
ravalées  à  ars  assez  plas  à  double  croix  ;  et  sont  lesdictes  voûtes 
toutes  esmailliées  très  vivement  et  très  nettement  de  rouge  cler, 
à  angles  nuez  dessous  l'esmail  et  faisans  diverses  contenances. 


I.  Il  y  a  là  un  blanc  de  six  lignes  et  demie,  en  sorte  que  la  description  de 
la  tiare  est  incomplète. 

Et  poise  tout  ledit  tabernacle  avec  les  grans  angles  et  petis, 
la  coupe,  le  thyaire,  le  pic  et  autres  choses  appartcnans  à  ycelli 
iicijiixxvi  mars,  vu  onces,  v  estellins. 


2.  Une  très  belle  et  riche  croix  d'or,  garnie  de  grosses  pierrcrie 
et  perles  tout  le  front  de  devant  sur  les  quatre  fleurons,  et  entre 
yceuls  et  sur  le  haut  des  costez,  tout  autour  de  la  croix,  de 
balays  et  de  perles  plus  menus  et  d'un  saphir  au  bas  du  fleuron 
de  dessous;  et  est  la  pointe  de  ladicte  croix  comme  quarrée  sur 
le  plat,  assés  longuete  et  toute  plainne,  et  sur  le  haut  d'icelle 
pointe  siet  comme  le  siège  d'un  pillicr,  apuié  sur  les  quatre 
cantons  de  quatre  pilliers  bouterés  ;  et  ladicte  croix  est  hachiée 
sur  le  plat  devant,  et  derrière  aune  ceinte  menue,  et  sur  les  fleu- 
rons a  compas.  Sur  la  croisiée  dedens  a  une  croix  ;  et  derrière  a 
un  compas  entrelacié;  et  tout  autour  sur  les  quatre  cantons  est 
ladicte  croix  garnie  de  quatre  haus  souaiges  roons,  et  sur  le 
millicu  des  costez  tout  autour  d'un  autre  roont  souaige,  plus 
haut  assis  entre  deux  bas,  et  les  fleurons  d'icelle  croix  sont  sur 
le  tour  de  fueille  de  treffle.  Et  sur  ladicte  croix  est  une  ymage  de 
Nostre  Seigneur,  tout  enlevé  d'or  paint,  atachié  par  les  pies  et 
par  les  mains  à  trois  clous  de  trois  diamans,  et  à  grans  cheveux 
descendans  derrière  sur  l'espaule  senestre  et  sur  les  costez  de 
son  visage  jusques  sur  sa  poitrine  ;  et  sa  barbe  est  assés  longuete, 
et  dessus  sa  teste  a  une  couronne  d'or  tuerse  à  plusieurs  pointes 
comme  d'espine  saillans  ;  et  sur  le  bas  est  couvert  d'un  drap 
d'or  lyé  sur  le  costé  senestre. 

Et  les  pierrerie  et  perles  dont  la  croix  est  garnie  sont  de  la 
devise  et  assises  sur  et  entour  ladicte  croix  en  la  manière  qui 
s'ensuit;  et  premièrement  sont  declairics  les  pierrerie  et  perles 
assises  sur  le  plat  de  ladicte  croix  et  de  ses  fleurons,  et  après 
celles  qui  sont  assises  sur  les  costez  en  crampons  et  autres 
pièces  partans  du  haut  souage  des  costez  de  ladicte  croix  dessus 
devisée. 

Sur  le  fleuron  bas  de  ladicte  croix  a  trois  troches,  chascune 
de  trois  grosses  perles  et  d'un  diamant  ou  millieu  ;  et  la  perle 
basse  de  la  troche,  qui  est  dessous,  est  longuete,  sur  tour  de 
poire,  de  bonne  pel  et  assés  blanche  et  de  clere  eaue.  La  perle 

de    ladicte    troche    estans   dessus  à   dextre  est   roonde,   assés 

blanche  et  de  pel  un    po  grassete.  Et  la  perle   d'icelle  troche 

estant  à  senestre  est  sur  le  roont  dehors  et  plate  sur  son  assiete, 

de  bonne  pel  et  clere  eaue,  un  pou  vermeille.  Et  le  diamant  de 

ladicte  troche  est  assés  grosset.  La  perle  qui  est  sur  le  dehors 

de  la  troche,  de  la  part  dextre  dudit  fleuron,  est  assés  plate,  de 

bonne  pel  et  blanche  et  de  clere  eaue   sur  le   roont  dessus,  et 

dessous  tourble  et  grasse.  La  perle  haute  de  ladicte  troche,  qui 

est  dedens  euvre,  est  plate,  de  bonne  pel,  et  blanche  et  de  clere 

eaue.  Et  la  perle  basse  d'icelle  troche  est  sur  le  plat  à  une 

bossete  sur  le  bas,  d'assez  bonne  pel  et  blanche,  mais  qu'elle  n'est 

pas  onnie.  Et  le  diamant  de  ladicte  troche  est  assés  grosset.  Et 

la  perle  qui  est  sur  le  dehors  de  la  troche  de  la  part  senestre 

dudit  fleuron  est  longuete  sur  tour  de  poire,  de  blanche  pel 

grassete.  La  perle  haute  de  ladicte  troche  entrant  dedens  euvre 

est  longuete  sur  tour  de   poire,    coqiie   dessus,  de  bonne  pel, 

blanche  et  clere.  Et  la  perle  basse  d'icelle  troche  est  de  tour  de 

poire,  sur  le  roont  de  bonne  pel  et  blanche  et  de  clere  eaue.  Et 

le  diamant  de  ladicte  troche  est  sur  le  plat  assés  petit.  Et  les 

IX  perles  des  trois  troches  dessus  devisiées  sont  estimées  peser 

chascune,  l'une  par  l'autre,  de  vi  et  demi  en  vu  caras  ;  et  les 

trois  diamans  qui  y  sont,  comme  dessus  est  devisié,  chascun 

demi  carat.  Et  entre  icelles   trois  troches  a  un  gros  et   grant 

balay  cabuçon,  enchastonné  sur  le  tour  d'un  escu,  à  haute  face 

et  grande,  sur  laquelle  a  une  fosse  au  dextre  leiz  d'en  haut;  et 

est  ladicte  pierre  sur  couleur  clere  et  pale  et  dedens  fort  glaciée, 

estimé  peser  de  lxvi  à  lxx  caras. 

Sur  le  bas  de  l'arbre  de  ladicte  croix,  dessus  ledit  fleuron  sont 
assises  à  potence  deux  perles  roondes  et  grosses,  dont  celle  qui 
est  à  dextre  est  de  belle  pel  et  de  bonne  eaue  et  clere,  traihant  sur 
le  vermeil  ;  et  celle  qui  est  à  senestre  est  de  blanche  pel  et  bonne, 
et  d'assés  clere  eaue.  Dessus  lesdictes  deux  perles  a  un  saphir 
enchastonné  haut  à  crampons,  assez  longuet  sur  le  roont  dessus 
et  plat  dessous  et  d'assés  bonne  face  et  haute,  sur  laquelle  a 
aucunes  petites  fossetes;  et  est  d'assés  bonne  eaue  et  clere  et  de 
bonne  couleur,  percié  du  lonc  sur  le  bioys,  estimé  peser  de  xiii 
à  xiiii  caras.  Dessus  ledit  saphir  a  deux  perles  assises  en  potence 
assés  roondes  et  grosses  sur  le  lonc,  dont  celle  qui  est  à  dextre 

est  de  pel  un  peu  traihant  sur  le  sor,  assés  clere  et  de  bonne 
eaue,  et  celle  qui  est  à  senestre  a  une  felle  sur  sa  face  et  est 
d'assés  bonne  pel  et  clere  eaue,  traihant  sur  le  vermeil.  Dessus 
lesdictes  deux  perles  a  un  balay  sur  un  haut  chaaston,  qui  est 
sur  le  tour  d'un  cucr  couchié  à  plate  face,  de  bonne  eaue  et  sur 
clere  couleur  de  rose,  et  sur  la  part  dextre  au  bas  a  une  grande 
glace,  estimé  peser  de  xii  en  xui  caras.  Dessus  ledit  balay  a 
deux  perles  en  potence,  roondes  et  grosses,  de  bonne  pel  et 
blanche  et  de  clere  eaue,  dont  celle  qui  est  à  dextre  est  la  moins 
blanche,  et  celle  qui  est  à  senestre  est  bien  blanche  ;  et  dessus, 
tournant  sur  le  costé  dextre,  a  un  dyamant  qui  fait  clou  passant 
par  les  pies  de  Nostre  Seigneur,  lequel  est  assés  grosset,  extimé 
peser  demi  carat  ou  i  vni<^  plus. 

Et  sur  ledit  arbre,  dessous  Fenleveure  des  jambes  de  Nostre 
Seigneur,  sont  une  perle  et  un  saphir  assis  en  bas  chaastons, 
dont  la  perle  est  le  plus  bas,  un  pou  plate  dessous  et  roonde 
dessus,  de  blanche  pel  et  de  clere  et  bonne  eaue.  Et  le  saphir 
est  longuet,  à  costes,  à  face  assés  haute,  de  couleur  tourble 
asurée  et  crasset,  extimé  peser  de  ix  à  x  caras. 

Sur  le  fleuron  destre  de  ladicte  croix  a  trois  troches,  chascune 
de  trois  grosses  perles  et  d'un  diamant  ou  millieu,  et  la  perle 
de  dehors  euvre  de  la  troche,  qui  fait  le  bout  de  la  garnison  du 
plat  dudit  fleuron,  est  sur  le  lonc,  de  bonne  pel,  assés  blanche, 
traihant  un  pou  sur  le  vermeil,  et  de  clere  eaue.  La  perle  haute 
de  ladicte  troche  est  sur  le  roont,  de  pel  blanche,  tourble  et 
crassete.  Et  la  perle  basse  de  ladicte  troche  est  assés  roonde,  de 
belle  pel,  assés  blanche  et  de  bonne  et  clere  eaue,  traiant  sur  le 
vermeil.  Et  le  dyamant  qui  est  ou  millieu  est  assés  petit.  La 
perle  qui  est  sur  le  haut  de  la  troche  du  haut  costé  dudit  fleuron 
est  sur  le  roont,  un  peu  longuete,  de  belle  pel  et  blanche  et  de 
fine  et  clere  eaue,  à  une  goûte  blanchete  sur  le  costé  senestre 
dessus.  La  perle  d'icelle  troche  qui  est  sur  le  bas  au  destre  costé, 
est  toute  roonde,  de  très  belle  pel  et  blanche  et  de  fine  et  clere 
eaue.  Et  la  perle  de  ladicte  troche  estans  bas  au  costé  senestre, 
est  plate  sur  son  assise  et  roonde  assez  dedens  euvre,  de  belle 
pel  et  blanche  et  de  clere  eaue  et  assez  fine.  Et  le  diamant  de 
ladicte  troche  est  assés  grosset.  La  perle  qui  est  sur  le  bas  de 
ladicte  troche,   du  bas  costé  dudit   fleuron,   est  plate  sur   son 

assiete,  et  assés  roonde  à  l'autre  leiz,  de  belle  pel  et  blanche  et  de 
bonne  eaue  et  clere,  et  a  sur  le  dessus  une  goutelette  blanche. 
La  perle  de  ladicte  troche,  qui  est  sur  le  haut  à  destre,  est  assés 
roonde,  de  belle  pel  et  blanche,  et  de  fine  et  clere  eaue.  Et  la 
perle  d'icelle  troche,  qui  est  sur  le  haut  à  senestre,  est  toute 
roonde,  de  belle  pel  et  blanche,  et  de  fine  eaue  et  clere.  Et  le 
diamant  de  ladicte  troche  est  assés  petit.  Et  les  ix  perles  d'icelles 
trois  troches  derrenierement  devisiées  sont  extimées  peser  chas- 
cune,  l'une  par  l'autre,  de  vi  et  demi  en  vu  caras;  et  les  trois 
diamans  qui  y  sont,  chascun  i  tiers  de  carat.  Et  entre  les  trois 
troches  dessus  escriptes  a  sur  un  chaaston,  tenu  à  quatre  cram- 
pons, un  grant  saphir  quarré,  à  haute  face  comble  descendant 
sur  les  quarrés,  de  eaue  traiant  sur  le  cler  asuré  et  crasset  sur 
la  coste  de  devers  la  croix,  devers  laquelle  a  aussi  aucunes 
fossetes  sur  sa  face,  les  unes  plus  grandes  des  autres,  qui  sont 
toutes  sur  le  bout,  extimé  peser  de  lxxv  à  iiii^^  caras. 

Auprès    dudit  fleuron,   en   entrant  dedens   la  croix,  sur  la 

branche  dextre  a  deux  perles  grosses,  assises  à  potence,  dont  la 

haute  est  sur  le  roont  et  la  basse  sur  le  lonc,  de  belles  peauls, 

assés  blanches  et  de  bonne  et  clere  eaue.  Après  les  dictes  deux 

perles  siet  sur  un  chaaston  à  quatre  crampons  un  balay  lonc, 

percié  sur  le  byois,  roont   sur  le  costé   dextre   et  plat  sur  le 

senestre,  d'assés   plate  face,  de  couleur  vermeille  et  de  bonne 

eaue,  un  pou  tourblete  ;  et  sur  le  millieu,  vers  la  part  senestre, 

a  une  fosse  sur  sa  face;  extimé  peser  de  xii  à  xiii  caras.  Après  a 

un   diamant  assés  grosset,   qui  fait  clou  passant  par  la  main 

dextre  de  Nostre  Seigneur,   et  puet  peser  demi  carat.  Après  a 

deux  perles  assises  à  potence,  roondes  sur  le  dehors  et  plates 

dedens  sur  leur  jointure,  de  belles  peauls  et  blanches  et  de  fine 

et  clere  eaue.  Après  lesdictes  deux  perles  siet  un  balay  sur  un 

chaaston  entre  quatre  crampons,  sur  le  tour  d'une  targe,  percié 

du  lonc  à  face  assés  roondete,  de  couleur  violée  et  de  bonne  et 

clere  eaue  ;  et  sur  sa  face  a  deux  fossetes  ;  extimé  peser  de  x  à 

XI  caras.   Après   ledit  balay  a   deux  perles  assises  à   potence^ 

longuetes,  sur  tour  de  poire,   de  belles  peauls  et  blanches  et  de 

fine  et  clere  eaue. 

Sur  le  fleuron  senestre  de  ladicte  croix  a  trois  troches,  chas- 
cune  de  trois  grosses  perles  et  d'un  diamant  ou  millieu  ;  et  la 

perle  de  dehors  euvre  de  la  troche,  qui  fait  le  bout  de  la  garni- 
son du  plat  dudit  fleuron,  est,  sur  le  roont,  un  pou  plate  sur  son 
assiete,  de  très  belle  pel  et  blanche  et  de  très  clere  et  fine  eaue; 
et  sur  le  dessus,  un  pou  derrière,  a  une  fosse.  La  perle  haute  de 
ladite  troche  est  sur  le  roont  un  pou  plate,  de  belle  pel,  assés 
blanche  et  de  bonne  eaue  et  clere.  Et  la  perle  basse  d'icelle 
troche  est  roonde,  de  belle  pel,  un  pou  sorette,  et  de  bonne  eaue 
et  clere.  Et  le  diamant  d'icelle  troche  est  assés  petit.  La  perle 
qui  est  sur  le  haut  de  la  troche  du  haut  costé  dudit  fleuron  est 
sur  le  roont  bien  plate  sur  son  assiete,  un  pou  dessus  de  sore  pel 
et  de  assés  bonne  eaue  et  clere,  et  sur  sa  face  a  une  fente  menue. 
La  perle  d'icelle  troche,  qui  est  sur  le  bas  à  dextre,  est  assés 
roonde  un  pou  sur  le  plat,  de  très  belle  ounie  et  blanche  pel,  et 
de  fine  et  clere  eaue.  Et  la  perle  de  ladicte  troche,  estant  sur  le 
bas  à  senestre  et  sur  le  roont  dehors,  et  plate  sur  son  assiete,  de 
belle  pel  et  blanche,  et  de  bonne  et  clere  eaue,  et  sur  face  près 
de  son  assiete,  a  une  fossete.  Et  le  diamant  de  ladicte  troche  est 
assés  petit.  La  perle,  qui  est  sur  le  bas  de  la  troche,  du  bas  costé 
dudit  fleuron,  est  roonde,  un  pou  longuete  et  ague  sur  son 
assiete,  de  belle  pel  assés  blanche,  traiant  un  pou  sur  le  vermeil, 
et  de  bonne  et  clere  eaue.  La  perle  de  ladicte  troche,  qui  est  sur 
le  haut  à  dextre.  est  assés  roonde,  de  belle  pel  sore,  assés  blanche, 
et  de  bonne  et  clere  eaue.  Et  la  perle  d'icelle  troche,  qui  est  sur 
le  haut  à  senestre,  est  assés  roonde  sur  le  lonc,  de  belle  pel 
assés  blanche  et  ounie,  et  de  bonne'et  clere  eaue.  Et  le  diamant 
de  ladicte  troche  est  petit.  Et  les  ix  perles  d'icelles  trois  troches 
derrenierement  devisiées  sont  extimées  peser  chascune,  l'une 
par  l'autre,  de  vi  et  demi  en  vu  caras.  Et  les  trois  diamans  qui 
y  sont,  chascun  i  quart  de  carat.  Et  entre  les  trois  troches  des- 
sus escriptes  a  un  grand  saphir  quarré  sur  le  lonc,  assis  sur  un 
chaaston  entre  quatre  crampons,  pcrcié  du  lonc,  à  assés  haute 
face  de  belle  coleur  asurée,  et  de  bonne  et  clere  eaue;  et  sur  sa 
face  a  aucunes  fossetes;  extimé  peser  de  l  en  lv  caras. 

Auprès  dudit  fleuron,  en  entrant  dedens  la  croix,  sur  la 
branche  senestre  a  deux  perles  grosses,  assises  à  potence,  qui 
sont  longuetes  de  tour  de  poire  et  un  pou  agûes  sur  leur  Jointure, 
de  belles  peauls  et  blanches,  et  de  bonne  eaue  et  clere.  Après 
lesdictes  deux  perles  a  un  balay  longuet,  roont  sur  son  costé 

senestre,  assis  sur  un  chaaston  entre  quatre  crampons,  et  est 
percié  du  lonc,  d'assés  haute  face  et  couleur  vermeille  et  de 
bonne  eaue  un  pou  troublete;  et  sur  sa  face  a  sur  le  bas  une 
fosse  et  un  pertruis  au  dedens,  et  sur  le  costé  dextre  un  petit 
pertruis;  extimé  peser  de  xiiii  en  xv  caras.  Après  a  un  diamant 
assés  petit,  qui  fait  clou  par  la  main  senestre  de  Nostre  Seigneur, 
et  puet  peser  demi  carat.  Après  a  deux  perles  assizes  à  potence 
sur  le  roont  dehors  et  plates  un  pou  sur  leur  jointure,  de  belles 
peauls  assés  blanches,  et  de  bonne  eaue  et  clere,  mais  la  basse 
est  farineuse.  Après  ycelles  deux  perles  a  un  balay  sur  façon 
comme  de  targe  renversée,  assis  sur  un  chaaston  entre  quatre 
crampons  d'assés  plate  face,  de  belle  couleur  et  vive,  assés 
vermeille,  et  de  bonne  et  clere  eaue;  et  sur  sa  face  a  une  grande 
fosse  du  lonc,  et  au  bas,  près  d'icelle  fosse,  un  pertruis;  extimé 
peser  de  xi  en  xii  caras.  Auprès  dudit  balay  a  deux  perles  assises 
à  potence,  assés  roondes  et  plates  un  po  sur  leur  jointure, 
d'assés  belles  peauls,  un  pou  sorettes,  et  de  bonne  et  clere  eaue, 
dont  la  plus  haute  est  la  plus  clere  et  a  une  vainne  longuete 
en  descendant  sur  sa  face. 

Sur  la  croisiée  de  ladicte  croix,  qui  est  derrière  la  teste  du 
Crucefix,  sur  le  haut,  comme  pour  dyadesme,  a  un  gros  balay  et 
trois  saphirs  et  quatre  grosses  perles  autour;  et  ledit  balay  est 
assis  sur  un  chaaston  entre  quatre  crampons,  et  est  cabuçon  sur 
le  roont,  percié  du  lonc  à  haute  face  et  bossée  de  couleur  violé 
et  de  bonne  eaue  et  clere,  mais  il  est  glacié  sur  son  costé  dextre, 
sur  lequel  a  en  sa  face  une  grande  fosse  à  pluseurs  encaveures; 
extimé  peser  de  xl  en  xlv  caras.  Autour  dudit  balay  a  sur  le 
bas  à  dextre  une  grosse  perle  assise  toute  seule  sur  le  lonc,  de 
tour  de  poire,  de  belle  pel  et  blanche,  et  de  très  clere  et  fine 
eaue,  extimé  peser  de  ix  et  demi  en  x  caras.  Après  ladicte  perle, 
en  tournant  sur  le  dessus,  environ  ledit  balay  a  un  saphir  longuet 
à  VIII  costes,  assis  sur  un  chaaston  entre  quatre  crampons, 
à  face  assés  plate,  de  clere  couleur  azurée  et  de  bonne  eaue, 
toute  nette  pierre,  extimé  peser  de  vu  et  demi  en  viii  caras. 
Dessus  ledit  saphir  en  tournant,  a  une  grosse  perle  longue, 
largette  sur  le  haut,  assize  toute  seule,  de  belle  et  blanche  pel  et 
d'assés  clere  et  fine  eaue,  extimée  peser  de  x  carats  en  x  et  quart. 
Après  ladicte  perle  et  droit  sur  le  balay  dessus  devisié,  siet  un 

saphir  longuet  de  clcre  couleur  asurée  et  de  bonne  eaue  et  nete, 
à  face  un  pou  haute  et  à  viii  costes;  et  est  en  un  chaaston,  entre 
quatre  crampons,  extimé  peser  de  ix  et  denîi  en  x  caras.  Après, 
en  descendant  à  senestre,  autour  dudit  balay  siet  une  seule  perle 
grosse  et  longue,  de  belle  pel,  assés  blanche,  et  de  bonne  et 
clere  eaue,  et  sur  sa  face  perent  trois  vainnes;  extimée  peser  de 
x  caras  en  x  et  demi.  Dessous  ladicte  perle  siet  un  saphir  à 
VMi  costes  sur  le  roont,  sur  un  chaaston.  entre  un  crampons,  à 
face  assés  plate,  de  bonne  couleur  sur  cler  asur,  et  de  belle  eaue 
et  nete,  mais  que  dedens  sur  le  haut  à  senestre  pert  une  glace  ; 
extimé  peser  de  x  et  demi  en  xi  caras.  Et  dessous  ledit  saphir 
siet  toute  seule  une  grosse  perle  de  tour  de  poire,  de  belle  pel  et 
blanche,  et  de  clere  et  bonne  eaue,  extimée  peser  de  ix  et  demi 
en  X  caras. 

Sur  la  branche  haute  de  la  croix,  au  bas  devers  ladicte  croisée 
et  dessus  le  saphir  couchié,  qui  est  dessus  le  gros  balay  dessus 
dit,  a  deux  perles  assises  à  potence,  roondes  dehors  et  un  pou 
plates  sur  leur  jointure,  de  belles  peauls  et  blanches  et  de  fine 
eaue  et  clere.  Dessus  icelles  deux  perles  siet  un  balay  longuet 
sur  un  chaaston  en  quatre  crampons,  lequel  est  percié  sur  le 
lonc  et  fort  glacié,  à  haute  face  de  couleur  clere  sur  vyolé  et 
d'assés  bonne  eaue;  et  sur  sa  face  a  deux  fosses;  extimé  peser 
de  VIII  et  demi  en  ix  caras.  Dessus  ledit  balay  a  deux  perles 
assises  à  potence,  assés  roondes,  de  belles  peauls  et  blanches,  un 
pou  soretes,  et  de  clere  et  bonne  eaue.  Dessus  lesdictes  deux 
perles  siet  un  saphir  quarré  sur  un  chaaston,  entre  quatre 
crampons,  à  haute  face,  de  couleur  fort  asurée,  et  de  bonne  eaue  et 
clere,  toute  nette  pierre,  extimé  peser  de  vi  et  demi  en  vu  caras. 
Dessus  ledit  saphir  a  deux  perles  assises  à  potence,  roondes  sur 
le  lonc,  de  bonnes  pels  et  blanches,  et  de  belle  et  clere  eaue; 
mais  sur  la  senestre  a  plusieurs  goûtes.  Dessus  ycelles  deux 
perles  siet  un  balay  longuet,  comme  à  costes,  sur  un  chaaston, 
entre  quatre  crampons,  lequel  est  percié  du  lonc,  à  haute  face, 
d'assés  clere  et  bonne  couleur  sur  violé  et  de  bonne  eaue;  et 
sur  le  bas  est  un  pou  dedens  glacié,  et  sur  sa  haute  face  a  deux 
fosses;  extimé  peser  de  xv  en  xvi  caras.  Dessus  ledit  balay  a 
deux  perles  assises  à  potence,  roondes  et  un  pou  plates  sur  leur 
jointure,  de  très  belle  peauls  et  blanches  et  de  très  fine  et  clere 

eaue.  Dessus  ycelles  deux  perles  sict  un  balay  longuet,  comme 
à  costes,  sur  un  chaaston  entre  quatre  crampons,  lequel  est 
pcrcié  du  lonc,  à  haute  face,  d'assés  clere  et  bonne  couleur  sur 
violé  et  de  bonne  eaue,  et  sur  le  bas  est  dedens  un  pou  glacié  et 
sur  sa  haute  face  a  deux  fosses;  extimé  peser  de  xv  en  xvi  caras. 
Dessus  ledit  balay  a  deux  perles  assises  à  potences,  roondes  et 
un  pou  plates  sur  leur  Jointure,  de  très  belles  peauls  et  blanches, 
et  de  très  fine  et  clere  eaue.  Dessus  ycelles  deux  perles  siet  un 
saphir  longuet  sur  tour  de  poire,  sur  un  chaaston,  entre  quatre 
crampons,  et  est  percié  du  lonc,  à  face  haute  et  de  bonne 
couleur  sur  asur  cler,  et  de  belle  eaue  et  clere,  et  sur  sa  pointe  a 
une  fossete  ;  extimé  peser  de  xii  en  xni  caras.  Dessus  ledit 
saphir,  auprès  du  fleuron  haut  de  ladicte  croix,  a  deux  perles 
assises  à  potence,  roondes  sur  le  dehors  et  plates  sur  leur 
jointure,  de  belles  peauls  assés  blanches,  et  de  bonne  eaue  et  clere. 

Et  toutes  les  perles  assises  à  potence  deux  et  deux  et  celle  qui 
est  dessous  les  jambes  du  Crucefix  dessus  devisées,  qui  sont  en 
nombre  par  tout  xxix  perles,  sont  estimées  peser,  chascune  l'une 
par  l'autre  de  ini  caras  et  iiii  et  quart,  ou  nn  et  demi  pour  le 
plus. 

Sur  le  haut  fleuron  de  ladicte  croix  a  trois  troches,  chascune 
de  trois  grosses  perles  et  d'un  diamant  ou  millieu,  et  la  perle 
de  dehors  euvre  qui  fait  le  bout  de  ladicte  troche  basse  dudit 
fleuron  à  dextre,  est  sur  le  lonc  bien  roonde  de  très  belle  blanche 
et  ounie  pel,  et  de  fine  et  clere  eaue.  La  perle  haute  de  ladicte 
troche  est  bien  roonde,  de  belle  pel  et  blanche,  et  de  bonne  eaue 
et  clere;  et  la  perle  basse  de  ladicte  troche  est  roonde,  un  pou 
longuete,  de  belle  pel  et  blanche  sur  le  bout  et  jaune  sur  son 
assiete,  et  de  bonne  eaue  et  clere.  Et  le  dyamant  d'icelle  troche 
est  assés  grosset.  La  perle  de  la  troche  haute  dudit  fleuron,  qui 
fait  le  bout  de  la  garnison  du  plat  d'icellui,  est  roonde,  de  belle 
pel  et  blanche,  et  de  bonne  et  clere  eaue,  mais  que  elle  a  une 
longue  vainne  sur  sa  face.  La  perle  de  ladicte  troche,  qui  est 
dessous  à  dextre,  est  assés  roonde  sur  sa  face  et  pointue  dessous, 
de  belle  pel  et  blanche,  et  de  bonne  eaue  et  clere,  un  pou  goûtée. 
Et  la  perle  de  ladicte  troche  qui  est  bas  à  senestre,  est  assez 
roonde,  de  pel  sore  et  rousse,  et  d'assés  bonne  eaue  et  clere  ;  mais 
sur  sa  face  elle  a  une  vainne  et  pluiseurs  goûtes.  Et  le  dyamant 

d'icelle  trochc  est  gros.  La  perle  dehors  euvre,  qui  fait  le  bout 
de  la  troche  basse  dudit  fleuron  à  senestre,  est  ronde  sur  le  lonc 
et  un  pou  plate  sur  son  assietc,  de  belle  pel  et  assés  blanche,  et 
de  bonne  et  clerc  eaue.  La  perle  haute  de  ladicte  troche  est  sur 
le  roont  assés  largette,  de  belle  pel  et  blanche,  et  de  bonne  et 
clere  eaue,  à  une  fossete  dessus;  et  la  perle  basse  de  ladicte 
troche  est  bien  roonde,  de  belle  pel  et  blanche,  et  de  clere  et 
fine  eaue.  Et  le  diamant  d'icelle  troche  est  bon  sur  le  petit.  Et 
les  IX  perles  d'icelles  trois  troches  derrenieres  devisées  sont  esti- 
mées peser  chascune,  Tune  par  l'autre,  de  vi  et  demi  en  vn  caras; 
et  les  trois  diamans  qui  y  sont,  chascun  demi  carat.  Et  entre  les 
trois  troches  dessus  escriptes  a  un  gros  balay  cabuçon,  comme 
sur  le  tour  d'un  cuer,  assis  sur  un  chaaston,  entre  quatre 
crampons,  à  haute  face  et  bossée,  de  couleur  sur  cler  vermeil  un 
pou  fade  et  d'asscs  bonne  eaue,  et  est  fort  glacié  dedens,  et  sur  sa 
face  a  une  grant  fosse  et  pluseurs  feilles;  extimé  peser  de  lxx  à 
Lxxv  caras. 

Sur  le  bas  de  ladicte  croix,  dessous  et  au  dehors  du  bas  fleuron, 
a  un  saphir  sur  le  roont,  assis  en  un  chaaston  entre  quatre 
crampons,  lequel  est  percié  sur  le  travers  de  son  assiete,  d'assez 
plate  face,  de  belle  couleur  sur  cler  azuré  et  de  bonne  eaue,  un 
pou  crassete  pierre,  extimé  peser  de  vi  en  vu  caras.  Et  est  ledit 
saphir  à  costé  de  deux  petites  perles  roondes,  de  blanche  pel 
et  de  bonne  eaue,  qui  pueent  peser  chascune,  l'une  par  l'autre, 
I  carat.  Sur  le  costé  dextre  dudit  bas  fleuron  au  bas,  et  dessus 
le  haut  souaige  des  costez  de  la  croix,  sont  deux  perles  assises 
ensemble,  dont  la  plus  basse  est  sur  le  roont,  longuete  et  plate 
sur  son  assiete,  de  belle  et  blanche  pel  et  de  bonne  eaue;  et 
l'autre  est  plate  et  petite,  blanche  et  clere.  Dessus  Icsdictes  deux 
perles,  en  tournant  et  montant  sur  le  dextre  costé  dudit  fleuron, 
siet  un  petit  balay  en  un  chaaston  et  à  crampons,  lequel  est 
coquû  sur  le  roont  et  percié  du  lonc,  à  face  haute,  de  couleur 
pale  et  tourble  eaue,  glacié  dedens.  Dessus  ledit  balay  a  trois 
perles  coquûes,  assises  ensuiant,  dont  la  plus  basse  est  comme 
jumelle,  et  sont  de  blanche  pel  et  de  clerc  eaue.  Dessus  les 
dictes  trois  perles  siet  un  balay  tourné  comme  sur  le  quarré, 
percié  du  lonc,  à  haute  face  sur  laquelle  a  une  grant  fosse  de 
bonne  couleur,  et  de  clere  et  Hnc  eaue  sur  le  cler  vermeil.  Dessus 

ledit  balay,  en  tournant  sur  le  costé  dextre  de  l'arbre  de  ladicte 
croix,  a  quatre  perles  roondes  assés  grossetes,  assises  ensuiant, 
de  blanche  pel  et  de  clere  eaue.  Dessus  lesdictes  quatre  perles 
siet  un  petit  balay  sur  le  roont,  percié  du  lonc,  à  plate  face,  à 
une  feille  au  dextre  leiz.  Dessus  ledit  balay  sont  quatre  perles 
assés  roondetes  et  grossetes,  plates  sur  leurs  jointures,  de  blanche 
pel  et  de  clere  eaue.  Dessus  ycelles  perles  siet  un  petit  balay 
Icnguet  sur  le  roont  et  percié  du  lonc,  à  haute  face,  de  couleur 
assés  vermeille  et  de  eaue  trouble  et  crassete,  glacié  dedens. 
Dessus  ledit  balay  sont  quatre  perles  coquiies,  de  blanche  pel  et 
de  clere  eaue.  Dessus  lesdictes  perles  siet  un  balay,  petit, 
longuet,  percié  du  lonc,  à  haute  face,  de  couleur  pale  et  de  bonne 
eaue,  un  pou  glacié.  Dessus  ledit  balay  sont  quatre  petites  perles 
coquiies,  de  blanche  pel  et  de  clere  eaue.  Dessus  lesdictes  perles 
siet  un  balay  petit,  longuet,  percié  du  lonc,  à  haute  face,  de 
couleur  pale  et  de  bonne  eaue,  un  pou  glacié.  Dessus  ledit  balay 
sont  quatre  petites  perles  coquiies,  de  blanche  pel  et  de  clere 
eaue.  Dessus  lesdictes  perles  a  un  petit  balay  longuet  à  haute 
face,  de  pale  couleur  et  d'assez  bonne  eaue,  un  pou  glacié  dedens. 
Dessus  ledit  balay  sont  assises  quatre  grossetes  perles  sur  le 
roont,  de  blanche  pel  et  de  clere  eaue.  Dessus  lesdictes  perles 
a  un  balay  longuet,  percié  du  lonc,  à  haute  face,  de  couleur 
pale  et  de  clere  eaue.  Dessus  icellui  balay  siéent  quatre  perles, 
dont  les  deux  d'amont  se  tournent  pour  la  croisée  et  sont 
roondes  et  grossetes,  de  blanche  pel  et  de  clere  eaue.  Après  les 
dictes  perles  siet  un  balay  saillant  dessus  les  perles  pour  le  tour 
de  la  croisée,  lequel  est  longuet,  percié  du  lonc,  à  haute  face,  de 
couleur  pale  et  de  eaue  tourblete.  Dessus  ledit  balay  sont  quatre 
perles  dont  les  trois  d'amont  se  tournent  au  costé  bas  de  la 
branche  dextre  de  ladicte  croix,  lesquelles  sont  grossetes  sur  le 
roont,  de  blanche  pel  et  de  clere  eaue.  Après  siet  un  petit  balay 
roont  à  haute  face  tout  tourblé  et  glacié.  Après  ledit  balay  a 
quatre  perles  assés  plates,  assises  ensemble,  de  blanche  pel  et  de 
clere  eaue.  Après  lesdictes  perles  est  un  petit  balay  longuet,  à 
haute  face,  percié  du  lonc,  de  fade  couleur  et  de  eaue  un  pou 
troublete.  Après  ledit  balay,  au  tournant  du  fleuron  dextre  de 
la  croix,  a  trois  perles  grossetes  roondes  d'un  costé  et  plates  de 
l'autre,  de  blanche  pel  et  de  clere  eaue.  Après  a  un  lonc  balay 

percié  du  lonc,  a  haute  face,  de  couleur  sur  le  violé,  de  eaue 
clcre  et  bonne,  à  une  fosse  sur  sa  face  haut  et  une  autre  parfonde 
sur  son  costé  dextre.  Après  ledit  balay  a  quatre  perles  grossetes 
et  roondes,  assises  ensemble,  dont  les  11  moiennes  sont  les  plus 
grosses,  toutes  de  blanche  pel  et  de  clere  eaue.  Après  ycelles 
perles  est  un  balay  longuet,  percié  du  lonc,  à  haute  face,  de 
bonne  couleur  sur  le  brun  cler  et  de  clere  eaue.  Après  ledit 
balay  a  quatre  perles  roondetes  sur  le  petit,  assises  ensemble,  de 
blanche  pel  et  de  clere  eaue.  Après  ycelles  perles,  sur  le  bout 
dudit  fleuron  dextre,  a  un  balay  longuet,  large  sur  le  dehors  de 
Teuvre,  percié  du  lonc,  à  haute  face,  de  couleur  clere  sur  le 
violé  et  d'assés  bonne  eaue  et  clere.  Après  ledit  balay.  sur  le 
tournant  haut  dudit  fleuron,  a  quatre  perles  ensemble  dont  les 
II  des  bous  sont  sur  le  roont,  l'une  des  autres  plate  et  Tautre 
coque  et  obscure,  toutes  de  blanche  pel  et  de  clere  eaue  les  trois. 
Après  lesdictes  perles  est  un  balay  longuet,  percié  du  lonc,  à 
haute  face,  sur  couleur  pale  et  de  clere  eaue,  fort  glacié  dedens. 
Après  ledit  balay  sont  quatre  perles  ensemble,  assés  roondetes, 
de  blanche  pel  et  de  clere  eaue.  Après  ycelles  perles  a  un  balay 
longuet,  large  dessus,  percié  du  lonc,  à  face  plate,  de  belle 
couleur  sur  le  cler  vermeil  et  de  bonne  eaue,  à  une  taiche  sur  sa 
face.  Après  ledit  balay,  en  descendant  sur,  le  tour  haut  dudit 
fleuron  dextre,  a  trois  perles  coques,  dont  la  première  est  clere 
et  blanche  et  les  deux  après  troubles.  Après,  sur  le  haut  costé 
de  la  branche  dextre  de  la  croix,  est  un  petit  balay  coquù, 
percié  du  lonc,  à  haute  face,  bossée  de  couleur  clere  traiant  sur  le 
brun  et  de  bonne  eaue,  et  a  sur  sa  face  une  fosse  largette.  Après 
ledit  balay  sont  quatre  perles,  toutes  sur  le  plat,  de  blanche  pel 
et  de  clere  eaue.  Après  ycelles  perles  est  un  petit  balay  sur  le 
roont,  de  haute  face,  de  couleur  pale  et  de  clere  eaue.  Après 
ledit  balay  a  quatre  perles,  trois  coques  sur  le  costé  haut  de 
ladicte  branche  et  une  montant  autour  de  la  croisiée,  assés 
roonde,  de  blanche  pel  et  de  clere  eaue  toutes.  Après  lesdictes 
perles  a  un  balay  saillant  pour  le  tour  de  la  croisiée,  lequel  est 
longuet  sur  le  roont,  percié  du  lonc,  de  belle  et  fine  couleur  sur 
le  vermeil  cler  et  de  bonne  eaue,  et  clere  et  nette  pierre,  et  sur  sa 
face  a  aucunes  fossetes.  Après  ledit  balay  sont  quatre  perles 
ensuiant,  dont  les  trois  se  montent  au  dextre  costé  de  la  branche 

haute  de  la  croix  et  sont  toutes  assés  roondes  et  grossetes,  de 
blanche  pel  et  de  clere  eaue.  Dessus  lesdictes  perles  a  un  petit 
balay,  sur  le  quarré  percié,  à  face  assés  plate,  de  bonne  couleur 
sur  le  violé,  et  de  clere  eaue,  nette  pierre.  Dessus  ledit  balay  a 
quatre  perles  ensuiant  de  diverses  façons,  toutes  de  blanche  pel 
et  d'assés  clere  eaue.  Dessus  ycelles  perles  a  un  balay  sur  tour 
de  cuer,  percé  de  byois,  à  face  plate  fossée  dessus,  de  couleur 
un  peu  trouble  et  crassette  pierre.  Dessus  ledit  balay  a  trois 
perles,  la  première  la  greigneur  et  la  moienne  la  mendre,  de 
blanche  pel  et  de  clere  eaue.  Dessus  ycelles  perles,  sur  le  tour- 
nant du  haut  fleuron,  à  dextre  et  sur  le  bas,  a  un  petit  balay 
longuet,  percié  du  lonc,  à  haute  face,  de  couleur  pale  et  de 
clere  eaue,  glacié  dedens.  Dessus  ledit  balay  a  une  seule  perle 
longuete,  de  blanche  pel  et  de  clere  eaue.  Dessus  ladicte 
perle  un  balay  longuet,  large  dessous,  à  haute  face,  de  cou- 
leur clere  et  de  bonne  eaue,  et  a  une  fossete  sur  sa  face  au 
haut  leiz  dehors  euvre.  Dessus  ledit  balay  a  quatre  perles  de 
diverses  façons  et  bontez,  toutes  de  blanche  pel  et  de  clere  eaue. 
Dessus  lesdictes  perles  a  un  lonc  balay  percié  du  lonc,  à  plate 
face,  de  clere  couleur  sur  le  violé  et  de  bonne  eaue,  et  sur  le 
lonc  de  sa  face  a  une  fosse  grande.  Dessus  ledit  balay,  au  tour- 
nant à  dextre  du  bout  dudit  haut  fleuron,  sont  iiii  perles  sur  le 
roont,  toutes  de  blanche  pel  et  de  clere  eaue.  Après  lesdictes 
perles,  sur  le  bout  dudit  haut  fleuron,  a  un  balay  coquii,  percié 
sur  le  lonc,  à  face  assés  plate,  de  bonne  couleur  sur  le  violé  et 
de  clere  eaue,  et  a  une  feelle  déliée  sur  sa  face.  Après,  en  descen- 
dant sur  le  tour  dudit  fleuron  au  costé  senestre,  a  quatre  perles 
rondes,  les  unes  plus  grosses  que  les  autres,  de  blanche  pel  et 
de  clere  eaue.  Dessoubz  lesdictes  perles  a  un  balay  longuet,  percié 
du  lonc,  à  face  hautelette,  de  belle  couleur  et  clere  et  de  bonne 
eaue.  Dessous  ledit  balay  a  quatre  perles,  la  première  ague  et 
les  trois  autres  sur  le  roont,  toutes  de  blanche  pel  et  de  clere 
eaue.  Dessous  lesdictes  perles,  sur  le  tour  bas  dudit  fleuron  à 
senestre,  a  un  balay  longuet,  percié  du  lonc,  à  haute  face,  de 
couleur  pale  et  de  clere  eaue,  glacié  dedens.  Dessous  ledit  balay 
a  une  seule  perle  plate  devers  ledit  balay.  Dessous  ladicte  perle 
a  un  petit  balay  sur  le  roont,  percié  du  lonc,  à  plate  face  fossée, 
de  pale  couleur  et  de  clere  eaue,  glacié  dedens  sur  le  millieu. 

Dessous  ledit  balay,   en    descendant  sur    le   costé  senestre   de 
ladicte  haute  branche  de  la  croix,  a  trois  perles  d'une  suite,  les 
deux  roondetes  et  la  moienne  coquiie,  de  blanche   pel  toutes  et 
de  clere  eaue.   Dessous  ycelles  perles  a  un  petit  balay  à  trois 
costes,    de  haute  face  et  roonde,  de  pale  couleur  et  de  clere 
eaue,  glacié  dedens  un  pou.  Dessous  ledit  balay  sont  quatre 
perles  roondes  de  blanche  pel  et  de  assés  clere  eaue.  Dessous 
ycelles  perles  a  un  balay  à  trois  cantons,  d'assés  haute  face,  à 
pale  couleur  et  de  eaue  troublete,  glacié  dedens,  et  sur  une  de 
ses  costes  a  une  fosse.  Dessous  ledit  balay  a  quatre  peiles,  dont 
la  darreniere  tourne  sur  le  dehors  pour  la  croisée  de  la  croix, 
lesquelles  sont  sur  le  rooni,  de  blanche  pel  et  de  bonne  eaue. 
Après  lesdictes  perles  a  un  balay  saillant  pour  le  tour  de  ladicte 
croisiée,  lequel  est  du  tour  d'un  cuer  large  renversé,  percié  de 
byois,  à  haute  face,  de  clere  couleur  et  de  bonne  eaue,  glacié 
sur  le  canton  bas,  et  près  de  l'autre  a  une  fossete.  Dessous  ledit 
balay  a  quatre  perles  roondes,   dont  les  trois  sont  sur  le  haut 
costé  de  la  branche  senestre  de  ladicte  croix  près  de  la  croisiée, 
toutes  de  blanche  pel  et  de  clere  eaue.  Après  lesdictes  perles 
siet  un   petit  balay  percié  du  lonc,   à  plate  face,  de   couleur 
palette  et   de  eaue  un  pou  troublete.  Après  icellui  balay  sont 
quatre  perles  assés  coquiies  et  de  trouble  pel  et  eaue,  excepté  la 
derreniere  qui  est  blanche  et  clere.  Après  lesdictes   perles  est 
un  petit  balay  sur  tour  de  losenge,  percié  de  travers,  à  plate 
face,  de  pale  couleur  et  de  clere  eaue.  Après,  sur  le  tournant  du 
fleuron  senestre  de  la   croix,  a  en  montant  trois  perles  plates 
d'assés  blanche  pel  et  de  clere  eaue.  Dessus  lesdictes  perles  est 
un  balay  longuet,  percié  du  lonc,  à  haute  face,  de  pale  couleur 
et  de  trouble  eaue  crassete  et  glacié  dedens,  et  auprès  de  sa 
pointe,    sur   le  costé   dehors  euvre,  a    une  fosse.  Après  ledit 
balay  sont  quatre  perles  assés  roondes  de  blanche  pel  et  de  clere 
eaue.  Après  lesdictes  perles   est  un   balay  cabuçon,  percié  du 
lonc  à  haute  face  costée,  de  bonne  coleur  sur  vyolé  et  de  clere 
eaue,  glacié  sur  le  bas  costé  dedens  euvre.  Après  ledit  balay  sont 
quatre  perles  assés  coques,  de  blanche  pel  et  de  clere  eaue.  Après 
lesdictes  perles,   sur  le  bout   dudit  fleuron  senestre,  a  un  balay 
lonc  percié,  à  haute  face,  de  pale  couleur  et  glacié  fort.  Dessous 
ledit  balay,  au  tournant  dudit  fleuron  devers   le  bas,  a  quatre 

perles  roondes  de  blanche  pel  et  de  clere  eaue.  Après  icelles 
perles  est  un  balay,  sur  le  lonc  percié,  à  plate  face,  de  couleur 
assés  pale  et  de  eaue  un  pou  crassete,  et  sur  son  haut  bout  a  un 
pertruis.  Après  ledit  balay  a  quatre  perles  assés  coquues,  qui  ne 
sont  pas  toutes  blanches  ne  cleres.  Après  icelles  perles  est  un 
balay  sur  tour  de  losenge,  percié  de  byois,  à  plate  face  fossée, 
de  clere  couleur  sur  violé  et  de  bonne  eaue.  Dessus  ledit  balay, 
au  tournant  dudit  fleuron  devers  la  branche,  a  trois  perles, 
dont  la  première  est  sur  le  roont  et  les  deux  autres  plates  et 
coquues,  de  blanche  pel  et  de  clere  eaue.  Après  lesdictes  perles, 
sur  le  costé  bas  de  ladicte  branche  est  un  petit  balay,  percié  du 
lonc,  à  plate  face,  de  bonne  couleur  sur  violé  et  de  clere  eaue, 
toute  nette  pierre.  Après  ledit  balay  sont  quatre  perles,  les  deux 
sur  le  roont,  l'une  longuette  et  Tautre  sur  le  plat,  toutes  de 
blanche  pel  et  de  clere  eaue.  Après  lesdictes  perles  est  un  balay, 
percié  du  lonc,  à  haute  face  et  roonde,  de  pale  couleur  et  de 
eaue  troublete.  Après  ledit  balay  sont  quatre  perles,  dont  la 
darreniere  se  tourne  bas  pour  le  tour  de  la  croisiée  de  ladicte 
croix,  toutes  roondes,  excepté  la  première  qui  est  plate  sur  sa 
jointure,  de  blanche  pel  et  de  clere  eaue.  Après  lesdictes  perles 
est  un  balay  saillant  pour  le  tour  de  ladicte  croisiée,  à  haute 
face  roonde,  de  pale  couleur  et  de  trouble  eaue.  Après  ledit 
balay  a  quatre  perles  roondes,  dont  les  trois  bassent  [sic)  se 
tournent  sur  le  costé  senestre  de  la  croix,  de  blanche  pel  et  de 
clere  eaue.  Dessous  lesdictes  perles  est  un  lonc  balay  percié,  à 
face  haute,  de  couleur  sur  violet  et  de  clere  eaue,  glacié  au 
costé  dedens  euvre,  et  a  fossettes  sur  sa  face.  Dessous  icellui 
balay  a  quatre  perles,  trois  coques  et  une  sur  le  roont,  de 
blanche  pel  et  de  clere  eaue  toutes.  Dessous  lesdictes  perles 
est  un  balay  a  haute  face  de  pale  couleur  et  de  eaue  trouble, 
crasset  et  glacié.  Dessous  ledit  balay  sont  quatre  perles,  trois 
longues  et  une  roonde,  de  blanche  pel  et  de  clere  eaue.  Dessous 
lesdictes  perles  est  un  balay  percié  du  lonc,  à  haute  face  et 
roonde,  de  couleur  palete  et  eaue  un  pou  troublette.  Dessous 
ledit  balay  a  quatre  perles  assés  coques,  de  obscure  pel,  fors  la 
darreniere,  qui  est  clere  sur  le  roont.  Dessous  lesdictes  perles  a 
un  balay  longuet,  plat  dedens  euvre  et  roont  dehors,  à  plate 
face,  de  pale  couleur  et  de  clere  eaue,  et  sur  le  bas  de  sa  face 

a  une  fosse  et  sur  le  haut  bout  un  pertruis.  Dessous  ledit  balay 
a  quatre  perles,  11  sur  le  roont  et  11  longuctes,  de  blanche  pel 
et  de  clere  eaue.  Dessous  lesdictcs  perles  a  un  balay  sur  le 
roont,  percié  du  lonc,  à  haute  face,  de  bonne  couleur  sur  roze 
et  de  clere  eaue,  assés  nette  pierre.  Dessous  iccUui  balay  a 
quatre  perles,  dont  les  m  hautes  sont  roondcs  et  la  derreniere 
longuetc,  qui  se  tourne  sur  le  bas  fleuron  de  la  croix,  de  blanche 
pel  et  de  clere  eaue.  Dessous  lesdictes  perles  est  un  balay,  percié 
du  lonc,  à  face  plate  toute  fossée,  de  bonne  couleur  et  de  clere 
eaue,  fort  glacié  dedens.  Dessous  ledit  balay  sont  quatre  perles 
assez  coques,  dont  les  11  valent  mielz  des  autres.  Dessous  les 
dictes  perles  est  un  balay  sur  le  roont,  pointu  dessus,  percié 
de  byois,  à  haute  face  roonde,  de  couleur  palete  et  de  clere 
eaue  glacié  dessus,  et  sur  le  haut  de  sa  face  a  deux  fossettes. 
Dessous  ledit  balay  a  deux  perles  qui  font  fin  de  la  garnison 
de  ladicte  croix  ainsi  comme  elle  dessus  devisée,  dont  la  dar- 
reniere  n'est  pas  trop  bonne  ne  blanche,  et  l'autre  est  plus  clere. 

Et  tous  les  balays  de  la  bordeure  de  ladicte  croix  dessus  et 
darrenierement  devisiés,  qui  sont  en  nombre  xlvii  par  tout  et 
divers  pois,  assés  plus  gros  les  uns  que  les  autres,  sont  extimés 
peser  chascun,  l'un  par  l'autre,  vu  caras. 

Et  toutes  les  perles  de  ladicte  bordeure  assises  entre  lesdis 
balays  et  dessus  darrenierement  devisiées  sans  extime  de  pois, 
qui  sont  en  nombre  par  tout  viii^^  et  xv  perles  de  diverses  façons 
et  bontez,  sont  extimées  peser  :  c'est  assavoir  les  roondes, 
chascune  l'une  par  l'autre  de  11  caras  en  11  et  demi;  et  les 
cornues,  chascune  l'une  par  l'autre  de  11  caras  et  demi  en  11  et 
III  quars. 

Et  par  ainsi  appert  que  sur  ladicte  croix  et  sur  sadicte  bor- 
deure sont  en  tout  de  diverses  façons,  pois  et  bontez  lvii  balays, 
X  saphirs,  xv  diamans  et  ii^  xlvi  perles.  Et  poise  en  tout  ladicte 
croix  en  pierrerie,  perles,  crucefix  et  autre  or  ix  mars  m  estel- 
lins. 

Et  au  costé  dextre  dudit  crucefix,  pendu  à  la  croix  dessus 
devisié,  est  ordenée  une  petite  ymage  d'or  de  Nostre  Dame,  cou- 
verte et  affublée  d'un  mantel  d'or  à  pluiseurs  plois,  et  son  visaige 
et  ses  mains  sont  paintes  et  tient  sa  senestre  main  en  la  dextre. 
faisant  chiere  desconfortée;  et  poise  v  onces  xii  estellins. 

Et  au  costé  senestre  est  un  petit  ymage  d'or  de  saint  Jehan 
TEwangellste, couvert  d'un  mantel  reploiésur  son  bras  senestre; 
et  dessous  son  aisselle  senestre  tient  un  livre  d'or  clos,  et  son 
visaige  et  ses  mains  son  paintes,  et  tient  ses  mains  ensemble  et 
ses  dois  entrelaciez,  faisant  chiere  desconfortée,  et  a  grans  cheveux 
d'or  reploiez;  et  poise  vi  onces. 

3.  Un  grant  calice  d'or,  dont  le  pie  est  ront  et  plat,  garni  de 
souages,  et  sur  le  plat  du  pié  a  un  esmail  de  rouge  cler,  ouquel 
est  Nostre  Seigneur  en  la  crois  et  Nostre  Dame  d'un  costé  et 
saint  Jehan  de  l'autre;  et  ou  millieu  du  pillier  a  un  pommel  ront, 
cizellé  à  fenestrages.  Et  est  la  coupe  toute  plaine. —  Et  la  plataine 
est  toute  plaine,  excepté  que  ou  millieu  a  un  esmail  de  rouge  cler, 
où  est  Nostre  Seigneur  en  une  nue,  séant  en  son  trône,  et  monstre 
ses  playes.  Et  poise  en  tout  ix  mars  vi  onces  xii  deniers  '. 

4.  Un  calice  d'or  de  belle  façon,  dont  le  pié  est  à  viii  costes,  garni 
autour  d'un  souage  greneté  et  d'autres  rons;  et  le  piller  est 
cizellé  à  fenestrages  et  le  pommel  est  garni  autour  par  le  millieu 
de  deuz  souages  grenetez  et  d'un  haut  ront  entre  deux;  et  dessus 
et  dessous  a  viii  esmaux  comme  quarrez  des  armes  de  la  royne 
Jehanne  d'Evreux,  et  en  viii  chatons  a  viii  rubis  assis,  et 
XXIX  perles  entre  deux  ;  et  sur  le  pié  est  en  un  fenestrage  esmaillié 
le  crucifiement  Nostre  Seigneur.  Et  la  coupe  du  calice  est  bien 
parfonde.  —  Et  sur  la  plataine  a  un  esmail  ront  desdictes  armes, 
ouquel  est  Nostre  Seigneur  en  son  trône.  Et  poise  en  tout 
un  mars  11  onces  xii  deniers. 

5 .  Un  calice  d'or,  dont  le  pié  est  assés  grant  et  haut,  garni  autour 
d'un  souage  coponné  et  d'un  autre  greneté,  et  le  piller  est  fait 
comme  de  maçonnerie  à  vi  quarrés,  crénelle  par  le  bas  et  garni 
dessus  et  dessoubs  de  souages  grenetez.  Et  le  pommel  est  à  vi 
losenges    esmaillés  à    nos   armes,    et    dessus  et    dessoubs    a 


I.  C'est  le  no  2G9  de  VInventaire  des  joyaux  de  Louis,  duc  d'Anjou, 
publié  par  M.  de  Laborde  dans  le  t.  II  de  la  Notice  des  émaux,  bijoux  et 
objets  divers  exposés  dans  les  galeries  du  Musée  du  Louvre. 

fencstrages  encavez.  Et  la  coupe  est  ronde  et  parfonde.  —  Et 
ou  millieu  de  la  plataine  a  un  esmail  ront,  ouquel  est  Nostre 
Seigneur  en  son  trône.  Et  poise  en  tout  nii  mars  une  once  m 
deniers. 

6.  Un  calice  d'or  grant,  surla  pâte  duquel  a  unlonguet  esmail 
de  nos  armes,  ouquel  est  Nostre  Seigneur  en  crois  ;  et  le  piller 
est  haichié  à  fleurs  de  liz  et  y  a  plusieurs  reprinses,  et  un 
pommel  ou  milieu  à  fenestraiges  à  jour  dessus  et  dessous,  et  a  vi 
esmaulz  roons  de  nos  armes  autour.  Et  la  coupe  siet  sur  une 
rose  àfueillaiges  esmailliée  de  vert  et  d'azur.  —  Et  en  la  plataine 
a  un  roont  esmail  de  nos  armes,  où  est  Nostre  Seigneur  en  son 
trône.  Et  poise  en  tout  v  mars  m  onces  xviii  esterlins  et  demi. 

7.  Un  très  grant  calice  d'or,  dont  la  pâte  est  àvi  quarrés  pointues 
garnis  de  souages,  dont  cellui  du  milieu  est  grencté  ;  sur  laquelle 
pâte  a  vi  esmaus  assis  chascun  en  quatre  demis  compas,  dont  en 
l'un  est  Nostre  Dame  tenant  son  fils  assis  en  un  siège,  vestue 
d'un  mantel  de  bleu,  fourré  de  rouge  cler  et  la  cote  que  elle  a 
vestue  est  verde  ;  et  devant  elle  est  à  genouls  un  cardinal  vestu 
de  rouge  cler,  qui  a  dessous  lui  son  chapel,  et  est  le  champ  dudit 
esmail  vert.  En  l'autre  esmail  qui  est  emprès  du  dessusdit  est 
saint  Jehan  Baptiste  tenant  leAgnus  Dei cnsa.  main  et  à  chascun 
costé  de  lui  a  un  arbre  vert,  et  est  le  champ  dudit  esmail 
asuré.  En  l'esmail  qui  est  de  l'autre  costé  est  une  ymage  de  saint 
Agnez,  qui  tient  en  sa  main  une  palme  sur  champ  asuré.  Et  les 
autres  trois  esmaulz  sont  :  c'est  assavoir  l'un  de  saint  Martin 
estant  à  cheval  et  le  povre  derrière  lui  sur  champ  vert  ;  l'autre 
de  saint  Pol  tenant  en  l'une  main  l'espée  et  en  l'autre  un  livre, 
sur  champ  asuré;  et  en  l'autre  est  saint  Pierre  qui  tient  en  une 
main  les  clefs  et  en  l'autre  son  livre,  assis  sur  un  champ  vert. 
Et  la  pommcte  de  la  jambe  dudit  calice  est  esmaillicc  aus 
armes  de  France,  et  parmi  le  milieu  d'icelle  a  un  double  souage 
féru  de  croisettes.  Et  la  dicte  jambe  est  à  vi  quarres,  en  chas- 
cune  desquelles  sont  les  armes  de  Boulongne  faites  à  rouge 
cler,  sur  chascune  desquelles  a  un  chapel  de  cardinal  de  rouge 
cler,  dont  les  las  sont  vers.  Et  est  ladicte  jambe  garnie  de 
souages  au  dessus  et  dessous  desdictes  armes.  Et  l'assiete  de  la 
coupe  dudit  calice  est  d'un  souage  à  fleurs  de  lis  enlevez.  Et 
poise  VII  mars  v  onces  ix  deniers.  —  Et  dedens  la  platesne  dudit 

calice  a  un  grant  esmail  roont,  où  Nostre  Seigneur  est  ains 
comme  il  tendra  son  Jugement,  affublé  d'un  mantel  de  rouge 
cler,  fourré  d'asur  ;  et  de  l'une  part  de  lui  est  Nostre  Dame  et 
d'autre  Saint  Jehan,  assis  sur  un  champ  vert,  et  dessous  les  pies 
de  Nostre  Seigneur  sont  la  lune  et  le  solail  ;  et  plus  bas  est 
comment  les  mors  resursissent;  et  tout  autour  dudit  esmail  aune 
nue  d'asur,  dont  il  yst  pluseurs  angelos  vestus  de  rouge  cler  à 
esles  vers.  Et  poise  ladicte  platesne  m  mars  11  onces.  —  La 
cullier  dudit  calice  est  d'or  toute  plaine,  sur  le  bout  de  laquelle 
a  un  angle  de  saint  Michiel,  qui  a  dessous  ses  pies  un  dragon 
et  tient  en  une  main  un  escu  et  en  l'autre  une  crois.  Et  poise 
XVI  deniers. 

8.  Un  autre  calice  d'or,  dont  le  pié  est  à  vi  costes,  à  un  siège 
passant,  et  est  ledit  pié  garni  autour  d'un  souage  greneté  et  sur 
le  plat  dudit  pié  a  une  crois  hachiée.  Et  le  piler  dudit  calice 
est  hachié  à  fenestrages,  et  ou  millieu  a  un  gros  pommel  à 
VI  losenges  saillans  esmailliées  à  nos  armes,  chascune  d'une 
seule  fleur  de  lis.  Et  la  coupe  du  calice  est  assés  courte  et 
grossete.  — Et  sur  le  millieu  de  la  platesne,  qui  est  encavé  à  un 
cercle  à  une  endenteure  hachié  autour,  et  dedens  est  une  main 
qui  saingne,  à  demi  bras  vestu  partant  d'une  nue  et  est  ladicte 
main  sur  une  crois  dont  les  trois  croiserons  pairent,  et  sont 
sur  le  tour  d'un  lis  chascun  tout  en  hacheure.  Et  poise  en  tout 
II  mars  vu  onces  v  estellins. 

9.  Un  autre  calice  d'or  assez  petit,  dont  le  pié  est  assez  haut,  et 
comble,  garni  autour  de  ses  bors  d'un  souaige  féru  à  rosettes.  Et 
sur  le  comble  sont  en  iiii  osteaux  enlevez  les  un  Evangelistes 
férus  en  estampe,  et  sont  lesdiz  osteaux  garnis  autour  de 
souaiges  roons  et  d'un  tuers  ;  et  entre  yceulz  osteaux,  dessus 
et  dessous  a  fueillez  embouties  ;  le  piller  dudit  calice  est  ouvré 
dessus  et  dessous  à  osteaux  enlevez.  Et  le  pommel  est  ouvré  à 
iiii  osteaux  roons,  garnis  autour  de  souaiges  tuers  ;  et  en  l'un 
d'iceulz  osteaux  est  Nostre  Seigneur  en  croix  et  Nostre  Dame 
et  saint  Jehan  aux  costez,  en  l'autre  le  couronnement  Nostre 
Dame,  en  l'autre  est  Nostre  Dame  assise  qui  tient  son  enfant 
et  à  ses  costez  a  11  piliers  tuers  et  11  fueilles  enlevées,  et  en 
l'autre  est  l'Anunciacion  Nostre  Seigneur,  tout  d'ymaiges  enlevez 
férus  en   estampe.   Et  entre  lesdis   osteaux  dessus  et   dessous 

a  VIII  fueilles  d'espinc  enlevées.  Et  la  coupe  dudit  calice  est 
assez  profonde  et  toute  plainne.  —  Et  la  platene  est  plainne, 
fors  que  ou  milieu  dedens  et  dehors  a  comme  un  compas 
haichié.  Et  poise  en  tout  ii  mars  m  onces  xvii  esterlins  et  demi. 


CALICES    D  OR    A    PIERRERIE    SEMEZ    D  ESMAUX    ET    ESMAILLIEZ. 

10.  Un  très  bel  et  riche  calice  d'or  à  pierrerie  et  seméd'esmaulx, 
dont  le  pie  est  assez  haut,  garni  autour  de  ses  hors  de  pluseurs 
angelos  enlevez  partans  de  raies  d'or,  et  sont  dedens  enarcheures 
longues  et  estroittes  sur  tour  de  compas;  et  sur  le  plat  d'icelli 
piéa  VI  esmaux  de  plitre,  agus  dessus  et  roons  sur  le  bas,  qui  font 
ensamble  comme  la  fourme  d'un  compas.  Et  entre  lesdiz  esmaulx 
sont  en  osteaux  encavez,  qui  sont  assis  m  et  m  en  manière  de 
treffle  sur  le  bas  et  comme  en  fenestraige  dessus,  plusieurs  rubis 
d'Alixandre  et  esmeraudes  dedens  chastons  cretez.  Et  en  tout 
sont  sur  ledit  pié  xii  rubis  d'Alixandre  et  xii  esmeraudes.  Le  pilier 
dudit  calice,  qui  part  dedens  un  couronnement  d'une  orbevoie 
de  petis  osteaux  à  jour,  apuiée  de  vi  petits  chapiteaux  qui  sont 
sur  les  pointes  des  esmaux  dessus  devisez  à  osteaux  à  jour,  est 
de  belle  maçonnerie  à  vi  doubles  fenestraiges  d'envoirremens 
et  à  osteaux  dessus  qui  sont  d'esmaux  vermeulx  et  asurez, 
à  serpentelles  espargniez  d'or.  Et  dessus  yceulz  fenestraiges  a 
chapiteaux  et  entre  iceulz  pinacles  enlevez  et  dessoubz,  est  le 
piler  esmaillié  par  quartiers  de  vermeil  et  d'azur  à  fenestraiges 
espargniés  d'or;  le  pommel  dudit  piler  est  assez  gros  et  de  bel 
ouvraige,  et  autour  d'iceli  a  vi  fenestraiges  de  maçonnerie  dedens 
lesquelz  sont  enlevez  saint  Jehan  Baptiste,  saint  Jehan  l'Evan- 
gelistre,  saint  Pierre,  saint  Paul  et  ii  autres  apostres;  et  dessus 
yceulx  fenestraiges  a  comme  couverture  de  toit  cretée  sur  le 
feste,  et  dessous  a  plusieurs  feuilles  de  treflfle;  et  entre  yceulz 
fenestraiges,  en  vi  pièces  longuettes  agiies  aux  bous,  sont  en- 
chastonnez  aucuns  rubis  d'Alixandre  et  esmeraudes,  et  par  tout 
y  en  a  ix  d'un  et  ix  d'autre.  Et  le  haut  dudit  piller  est  ouvré 
à  VI  doubles  fenestraiges  cours  de  maçonnerie,  envoirrés  et 
esmaillez  de  la  devise  de  ceulz  du  bas.  La  coupe  dudit  calice  est 
par  dehors  ouvrée  et  garnie  d'esmaux  et  de  pierrerie,  tout  de 

la  devise  et  en  la  manière  que  est  le  pie,  fors  que  la  pierrerie 
est  autrement  assise,  mais,  comme  sur  le  pié,  y  a  xii  rubis 
d'Alixandre  et  xii  esmeraudes.  Et  sur  le  haut  de  ladicte  coupe 
sont  autour  des  hors  esmailliez  vi  demis  apostres  et  vi  demis 
angles,  qui  tiennent  chascun  deux  couronnes  devers  les  apostres. 
—  La  platene  dudit  calice  est  sur  l'enleveure  de  dedenz  ouvrée, 
garnie  de  pierrerie  et  semée  d'esmaux,  tout  de  la  devise  et  de  la 
quantité  et  nombre  du  pié,  et  ou  milieu  est  esmailliée  la  teste  de 
Nostre  Seigneur;  et  sur  les  bors  autour  dudit  ouvraige  sont 
esmailliez  vi  demis  apostres  et  vi  demis  angles  tenans  couronnes 
de  la  devise  de  la  coupe,  et  sur  le  dehors  est  ladicte  platene 
toute  esmaillié  d'esmail  de  plitre.  Et  sur  les  bors,  en  une  ceinte 
qui  y  est  d'esmail  azuré,  a  plusieurs  branchettes  qui  ont  fueillettes 
vers  et  fleurs  jaunes,  sont  xii  oiseaulz  de  deux  devises.  Et  Tesmail 
du  milieu  d'icelle  platene  est  ouvré  de  très  grant  ouvraige 
en  manière  d'un  osteau  d'église,  et  en  est  l'esmail  de  plusieurs 
couleurs;  et  dedens  ycelli  osteau  est  un  Agniis  Dei  blanc,  qui 
tient  à  son  pié  dextre  de  devant  une  crois  verde  à  une  bannière 
d'asur  coppetée.  Et  poise  en  tout  ledit  calice  avec  sa  platene 
VIII  mars  une  once  v  esterlins. 

II.  Un  autre  calice  d'or  dont  le  pié  est  garni  sur  le  tour  de 
ses  bors  de  plusieurs  souaiges  plains,  et  sur  le  plat,  et  sur  son 
enleveure,  qui  est  ou  milieu,  est  tout  esmaillié  de  plitre  à 
plusieurs  fenestraiges  tournez  en  manière  de  compas,  esquelz  a 
plusieurs  déliez  ouvraiges  d'abrisseaux  à  fueillettes  de  diverses 
couleurs.  Et  autour  de  l'enleveure  dudit  pié  sont  assis  en  petis 
chaastons  à  pointes,  acouplez  deux  et  deux,  xxiiii  petis  rubis 
d'Alixandre  et  xxiiii  petites  esmeraudes.  Le  piler  dudit  calice  est 
esmaillié  de  plitre  sur  le  bas,  à  vi  fenestraiges  renversez,  et  sur 
le  haut  a  vi  drois  ;  et  le  pommel  qui  est  ou  milieu  est  à  xii 
costés,  dont  les  encaveures  sont  esmailliés  de  plitre.  La  coupe 
dudit  calice  est  assez  large  et  pou  parfonde,  et  sur  le  dehors  est 
esmailliée  à  xii  grans  fenestraiges  de  plitre,  esquelz  a  arbrisseaux 
très  bien  ouvrez  à  diverses  fueilles  et  fleurs.  Et  ou  fons  d'icelle 
coupe  est  un  roont  esmail  de  plitre,  à  un  osteau  de  viii  fenes- 
traiges ouvrez  très  soutivement  à  piliers  et  chapiteaux  blans,  et 
y  a  autres  ouvraiges  et  pluseurs  branchettes  à  diverses  fueillettes 
et  flours  de  plusieurs  couleurs  très  noblement  ouvrées.  —  Et  la 

platenc  dudit  calice  est  sur  les  hors  dehors  esmailliée  à  xii  pièces 
de  plitre,  là  où  a  branches  à  fueilles  de  chesne  de  diverses 
couleurs.  Et  l'encaveure  de  ladicte  platene  est  toute  esmaillée  de 
plitre,  à  xii  fenestraiges  qui  font  un  compas,  et  dedenz  a 
arbrisseaux  à  fueillaiges  de  diverses  couleurs.  Et  l'ouvraige  de 
ladicte  platene  n'est  pas  si  bel  ne  si  soutil  que  est  celi  du  calice. 
Et  ou  fons  d'icclle  platine,  en  un  roont  esmail  de  plitre  sur 
couleur  de  rose,  est  en  un  osteau  csmaillié  de  ini  demis  roons, 
dont  les  ii  sont  agtis,  Nosire  Seigneur  qui  ist  de  son  sépulcre,  et 
à  ses  costez  sont  ii  angles  à  genoux  qui  tiennent  ii  chandelliers 
et  dessouz  sont  les  gardes  du  sépulcre  dormans.  Et  poise  en 
tout  VII  mars  une  once  vi  esterlins. 


BUIRETTES    D  OR. 

12.  Une  buirette  d'or  '  dont  le  pie  est  garni  d'un  souage,  et 
par  le  milieu  du  ventre  en  a  un  autre;  et  par  la  gueule  et  le 
couvercle  a  un  autre  souage  ;  et  est  la  gueule  à  un  bec  à  demi  ront. 
Et  sur  le  couvercle  a  un  esmail  ront  de  rouge  cler,  où  il  a  ou 
milieu  escript  un  V.  Et  poise  i  marc  m  onces  vi  deniers. 

i3.  Une  autre  buirette  pareille  sans  aucune  différence,  fors 
que  sur  l'esmail  du  couvercle  a  un  A.  Et  poise  i  marc  m  onces 
ni  deniers. 

14.  Une  buirette  d'or  ronde  de  ancienne  façon,  dont  le  pié 
est  garni  autour  d'un  souage  greneté,  et  a  le  ventre  grosset  ; 
Tance  est  plate  dehors  et  ronde  dedens,  et  en  lieu  de  biberon  a 
une  gargouille;  et  la  gueule  et  le  couvercle  sont  garnis  autour 
de  souages  à  croisettes,  et  le  martellet  est  de  deus  fueilles,  et  a 
dessus  le  couvercle  un  V.  Et  poise  i  marc  11  onces  xxii  deniers. 

i5.  Une  autre  buirette  d'or  pareille  sans  différence,  fors  que 
sur  le  couvercle  a  un  A.  Et  poise  i  marc  11  onces  xv  deniers. 

16.  Une  buirette  d'or  de  plaine  euvre,  toute  ronde,  et  autour 
du  ventre  a  un  haut  souage,  et  a  le  col  lonc  ;  et  le  martellet  est 
de  deux  petites  fueilles  renversées  ;  et  sur  le  couvercle  a  un  petit 


I.  Celte  pièce  et    la  suivante  portent  dans  l'Inventaire  public  par  M.  de 
Laborde,  les  n"'  261  et  260. 

csmail  d'asur  ouquel  a  un  V.  Et  poise  un  onces  xiiii  deniers 
maille. 

17.  Une  autre  buirette  d'or  pareille,  fors  que  en  l'esmail  du 
couvercle  a  un  A.  Et  poise  un  onces  xiiii  deniers  obole. 


RELIQUIAIRES   D  OR. 

18.  Un  reliquiaire  d'or  dont  le  pié  est  roont  à  double  souaige, 
et  du  milieu  part  un  bastonnet  roont,  audessus  duquel  a  une 
pommette  roonde  où  il  a  sur  le  roont  d"icelle  trois  lozengettes 
et  trois  rondelez  ;  en  la  lozenge  a  hachié  une  fleur  de  lis,  et  ou 
rondelet  une  rose  ;  et  de  la  pommette  naist  le  bastonnet  duquel 
part  un  entablement  larget,  sur  quoy  est  enchâssé  un  cristail 
roont  longuet,  garni  aus  deuz  bous  dessus  et  dessous  de 
souaiges  plains  et  de  trois  bendelettes  fermées  dessus  à 
charnières.  Et  est  le  couvercle,  qui  est  de  cristail,  à  demi  roont 
garni  semblablement  de  souaiges  et  de  trois  bendelettes.  Et 
dessus  a,  en  manière  de  fretel,  une  tour  faicte  de  massonnerie 
garitée  et  crénelée.  Et  poise  or  cristal  ensamble  11  mars 
XIII  estellins. 

BUIRETTES  DE  CRISTAL  GARNIES  d'oR. 

19.  Une  buirette  de  cristal  à  costes  garnie  d'or,  c'est  assavoir 
le  pié,  le  biberon,  l'anse,  la  gueule  et  le  couvercle;  laquelle  anse 
est  d'une  serpente  et  le  bout  du  biberon  est  de  la  teste  d'une 
autre,  et  est  ladicte  garnison  endentée  auprès  du  cristal,  et  est 
le  fretel  de  ladicte  buirette  de  trois  fueilles  de  chesne  ploiées 
l'une  contre  l'autre.  Et  poise  i  marc  une  once  11  deniers. 

20.  Une  autre  buirette  de  cristal  toute  pareille  à  la  dessus 
escripie,  sans  aucune  différence.  Et  poise  i  marc  i  denier. 


BOETTES  D  OR  POUR  HOSTIES. 

21.  Une  boette  d'or  à  mettre  hosties,  ronde  et  bassette,  garnie 
autour  du  pié  d'u[n]  souage  coponné  et  d'un   autre   greneté, 

et  autour  dudit  pic,  plus  haut  et  par  la  bouche  et  le  couvercle, 
de  souages  à  croisettes  ;  et  sur  le  couvercle  a  un  haut  esmail 
ront  de  nos  armes.  Et  poise  i  marc  ii  onces  vi  deniers. 


ENCENSIERS   D  OR. 

22.  Un  encensier  d'or  dont  le  pié  est  à  vi  quarrés,  sur  les  hors 
duquel  a  trois  souagcz  quarrez,  et  audessous  du  plus  haut  a  un 
souage  greneté  ;  et  sur  les  vi  quarrés  ou  girons  de  la  pâte  a  vi 
fenestres  flamenges  où  pingnon  de  chascune  desquelles  a  une 
fenestre  et  sur  chascun  costé  en  a  deux.  Le  fons  dudit  encensier 
est  à  VI  quarrés,  dont  chascune  est  menuement  cizellée  à  fueillages 
de  lis  et  menuement  grenetez,  et  les  hors  sont  à  souages 
grenetez.  La  tour  qui  fait  le  couvercle  dudit  encensier  est  à 
VI  quarrés  à  fenestrages  Ions,  audessus  desquels  a  un  oteau  à 
quatre  roons;  et  sur  trois  des  coings  desdictes  quarrés  a  trois 
tournellcs  roondes  crenellées  dessus,  par  lesqueles  coulent  les 
trois  chaiennes  de  l'encensier  ;  et  sur  les  trois  autres  coings 
desdictes  quarrés  a  trois  pilliers  quarrez  à  fenestrages  et 
créneliez  dessus,  et  audessus  desdis  pilliers  a  comme  un  clochier 
quarrc,  le  bout  duquel  est  d'un  chapitel  à  fueillages  enlevés. 
Audessus  de  ladicte  tour  a  une  autre  tour  à  vi  grans  fenestrages 
Ions  audessus  et  de  chascun  desquels  a  un  oteau  comme  à 
quatre  demis  roons  ;  et  sur  le  bout  du  pingnon  du  fenestrage  a 
un  fueillage  entaillié.  Sur  le  haut  a  une  autre  tour  à  vi  quarrés  à 
fenestrages,  et  dessus  a  comme  vi  girons  qui  font  la  couverture, 
qui  est  cizellée  comme  de  parpaiens  ;  et  ou  bout  a  une 
pommete  à  vi  pans  cizellée  dessus  et  dessous,  sur  le  bout  de 
laquelle  tient  la  chaiennetc  qui  lieve  ledit  couvercle.  Au  bout 
des  trois  chaiennes,  dont  l'une  lieve  le  couvercle  et  les  trois  le 
tiennent  et  conduient,  a  un  chapitel  haut  et  lonc  à  trois  quarrés 
dont  chascune  est  comme  d'un  pinacle  ;  et  sur  le  fenestrage 
devant  a  un  fueillage  et  sur  chascun  coing  a  un  lonc  chapitel  à 
fueillages  enlevez;  audessus  a  une  tour  à  trois  quarrés,  sur 
chascune  desquelles  a  deux  fenestrages;  et  audessus  est  la 
couverture  qui  est  à  trois  quarrés  et  faite  dessus  comme  de 
parpains  ;  et  ou  bout  a  une  pommete  roonde  à  laquelle  tient  un 


54  BASSINS,    CLOCHETTE   ET    BENITIER    D  OR 

anel  qui  soustient  ledit  encensier.  Et  poise  un  mars  vi  onces  v 
estellins. 

BACINS    d'or  à    laver    EN  CHAPELLE. 

23.  Un  bacin  d'or  pour  ciiapelle,  assez  parfont,  garni  par  les 
bors  d'un  souage  greneté  à  croisettes,  et  ou  fons  d'icelui  a  un 
haut  esmail  ront  de  nos  armes  garni  autour  d'un  souage 
greneté  ;  et  passe  l'eaue  ou  biberon  par  un  trou  fait  en  manière 
d'un  oteau  et  le  biberon  est  dedens  tuyaux  qui  [passent]  par  la 
gueule  d'un  marmoux,  et  les  soustiennent  deux  mains  qui  ont 
bras  et  elles  entaillées.  Et  poise  m  marsvi  onces. 

24.  Un  autre  bacin  d'or  pour  chapelle,  pareil  sans  différence 
au  devant  escript,  fors  qu'il  n'y  a  point  de  biberon.  Et  poise 
II  mars  vu  onces  m  deniers. 


CLOCHETTES  d'oR. 

25.  Une  clochete  d'or  de  plaine  euvre  sans  brunisseure,  dont 
le  fretel  par  où  elle  se  tient  est  haut  à  trois  fueilles  de  trefïle  à 
jour.  Et  le  batel  est  très  bien  fait,  et  par  le  gros  bout  est  comme 
d'un  glaçon.  Et  poise  11  mars  iin  onces  xviii  deniers. 


BENOISTIERS  ET  ASPERGES  D  OR. 

26.  Un  benoistier  d'or,  plat  sur  un  costé  et  de  l'autre  part  à 
quatre  quarrés;  et  sur  le  pié  tout  autour  a  deux  souages  quarrés, 
en  milieu  en  a  un  autre  quarré  et  sur  le  bout  en  a  un  roont 
et  audessous  un  quarré;  et  dessus  a  une  anse  qui  est  sur  les 
costez  comme  à  demi  roont  et  sur  le  haut  est  sur  le  quarré.  Et 
ou  bout  de  l'asperges  a  une  ronde  pommete,  et  après  est  la 
pongniée  et  une  autre  pommete  roonde  ;  et  sur  le  bout  a  un 
tuiaus  pour  mettre  un  bouffel  de  soies.  Et  poise  m  mars  m 
onces  V  estellins. 

PAIX   D  OR. 

27.  Une  paix  d'or  faite  en  manière  d'une  fleur  de  lis  garnie 
auiour  de  toutes  les  œuvres  et  florons  de  deux  souages  roons  et 
d'un  greneté,  de  laquelle  paix  les  trois  tiourons  sont  esmaillics 
sur  le  devant  d'asur  ;  et  ou  haut  flouron  peut  Nostre  Seigneur 
en  la  crois  d'un  arbre  ebochic  ;  et  parmi  le  haut  bras  de  la  crois 
a  escript  en  un  rolet  en  quatre  lettres  J.  N.  R.  J.  Et  la  houpe 
dudit  bras  est  feuUié  à  fueilles  d'espines  vers,  dessus  lesquelles 
est  un  pellican  d'esmail  rose,  qui  peest  ses  oiseauls  de  ses 
entrailles.  Ou  floron  destre  siet  Nosirc  Dame  sur  une  terrace 
vert,  laquelle  est  affublée  et  couverte  toute  d'un  mantel  roze  ;  et 
ou  senestre  flouron  est  saint  Jehan  l'Ewangeliste  assis  sur  une 
terrace  vert,  couvert  d'un  mantel  tenné,  lequel  tient  sa  main 
destre  contre  son  front.  Et  le  siège  desdis  flourons  est  esmaillié 
de  vert,  à  teste  et  os  de  mors,  et  un  chien  qui  en  tient  l'un.  Et 
en  la  pointe  qui  est  esmaillié  d'asur  est  nostre  ymage  en  robe 
rosée,  à  genouls  et  mains  jointes  audit  crucefis.  Et  le  dos  de 
ladicte  fleur  de  lis  est  tout  plain  et  se  tient  à  une  anse  dont  le 
bas  d'icelle  est  tourné  et  fait  à  une  large  fueille  d'espine  qui 
tient  la  paix  droite.  Et  poise 


CHANDELIERS   D  OR. 

28.  Un  chandelier  d'or  soustenu  de  trois  pâtes  de  chien,  et  le 
pié  est  garni  autour  sur  le  bas  d'un  souage  coponné,  et  plus 
haut  autour  d'un  haut  bort  qui  y  est,  d'un  souage  à  croisettes, 
et  sur  le  plat  est  le  pié  de  plaine  euvre  ;  et  la  broche  est  haute  et 
ronde,  agûe  dessus.  Et  poise  i  marc  ii  onces  ix  deniers. 

29.  Un  autre  chandelier  d'or  pareil  sans  différence  au  dessus 
escript.  Et  poise  i  marc  u  onces  ix  deniers. 

30.  Un  chandelier  d'or  assez  grant  semé  d'esmaux,  dont  le 
pié,  qui  est  à  vi  pointes,  est  soustenu  de  vi  pâtes  de  chien  ;  et 
autour  de  ses  hors  est  garni  d'une  orbcvoie  d'osteaux  à  jour  et 
dessous  d'un  souaige  greneté;  et  sur  le  plat  dudit  pié  sont 
VI  esmaux  de  plitre  sur  tour  de  roses  à  vi  demis   roons.  Et  le 

piller  dudit  chandelier  est  à  vi  quarrés  ;  et  sur  son  bas  sont 
assis  autour  vi  petis  esmaux  de  plitre  en  lozenges.  Et  la  basse 
reprinse  qui  fait  comme  le  siège  dudit  piller  est  garnie  autour 
de  plusieurs  souaiges  et  d'un  greneté  dedens.  Et  le  piller, 
dessous  et  dessus  le  pommel,  est  semé  de  plusieurs  escuçons 
armoiez  de  nos  armes  tout  au  lonc.  Et  le  pommel  est  garni 
autour  de  vi  lozenges  d'esmaux  de  plitre,  et,  entre  icelles,  a 
fueillaiges  de  chesne  descendans  et  montans,  lesquelz  sont 
enlevez  ;  et  dessus  et  dessous  ledit  pommel  a  autour  du  piller 
comme  reprinses  et  deux  souaiges  grenetez.  Et  le  haut  dudit 
piller,  qui  se  eslargist  pour  soustenir  le  bacin  du  chandelier, 
est  garni  autour  de  plusieurs  branches  de  chesne  avec  leurs 
fueilles  enlevez;  et  sur  le  haut  a  une  orbevoie  d'osteaux  à  jour; 
et  le  bacin  estàvi  pointes  comme  le  pie,  à  haus  hors  et  drois, 
garnis  autour  d'une  orbevoie  d'osteaux  à  jour  ;  et  ou  fons  dudit 
bacin  siet  une  broche  à  mettre  un  sierge.  Et  poise  en  tout,  au 
marc  de  Troics,  vi  mars  vu  onces  v  esterlins. 

3i.  Un  autre  chandellier  d'or  pareil  sans  aucune  différence 
au  devant  escript,  excepté  que  en  aucuns  des  esmaux  de  plitre 
a  différence  des  autres  ;  et  un  en  y  a  qui  ont  ou  millieu  en 
chascun  comme  une  estoile  d'esmail  blanc  et  le  milieu  d'esmail 
jaune,  et  ferme  à  une  vis  comme  l'autre  devant  escript.  Et  poise 
au  marc  de  Troies  vi  mars  un  onces  xviii  esterlins  et  demi. 


[autres   NEFS   d'or.] 

32.  Une  nef  d'or  '  séant  sur  un  entablement  bellonc  qui  devers 
les  costez  s'avance  ;  et  est  à  pluiseurs  souages  et  le  portent 
VI  lyons  gisans.  Et  dessus  est  semé  ledit  entablement  d'esmaux 
de  rouge  cler  et  y  a  un  petit  pillier  bas  qui  la  porte,  ouquel  a 
VI  esmaux  vers  d'esmail  de  plitre.  Et  ou  ventre  par  dehors  a 
quatre  esmaux  de  rouge  cler;  et  en  chascun  esmail  a  v  petis 
compas  esquelz  il  a  bestes  emmantelées;  et  y  a  quatre  autres 
esmaux  de  plitre.  Et  environ  chascun  esmail  a  quatre  grenas  et 
quatre  petites    perles.  Et   de   l'autre  costé   est   semblablement 

I.  C'est  le  no  198  de  l'Inventaire  publié  par  M,  de  Laborde. 

esmailliés,  et  à  chascun  des  bous  de  la  nef  a  une  teste  de  homme 
qui  a  par  dehors  un  visage  de  lyon.  Et  poisc  xix  mars  vi  onces 
VI  deniers. 


TAILLOUOIRS    D  OR. 

33  à  38.  Six  taillouoirs  d'or"  quarrez  à  vint  quatre  caras, 
garnis  de  souages  sur  les  bors.  Et  poisent  tous  ensemble  v  mars 
un  onces  vi  deniers. 

ESPREUVES    d'or. 

39.  Une  espreuve  d'or  de  frans,  estant  sur  un  entablement 
bellonc  à  six  quarrés,  dont  les  bors  sont  à  souages  et  le  portent 
quatre  pâtes,  dont  les  deux  sont  dessoubs  les  deux  bous  pointus, 
et  les  deux  autres  sont  aus  deux  costez.  Et  sur  ledit  entablement 
a  deux  dances,  chascune  de  quatre  personnes,  mais  en  l'une  a  un 
renart  qui  est  le  derrenier  ;  sur  l'une  des  pointes  dudit  entablement 
a  un  ménestrel  qui  joue  de  la  fleute  et  sur  l'autre  pointe  est  une 
femme  qui  trompe  d'une  trompeté.  Et  audedens  de  la  dance, 
après  l'abre,  a  un  autre  ménestrel  qui  joue  de  la  chalemelle. 
Du  milieu  dudit  entablement  part  une  arbre,  en  laquelle 
a  douze  branches  et  sur  le  bout  de  chascune  a  une  langue  de 
serpent,  et  à  chascune  branche  peut  un  safïir  à  une  chayennete 
et  y  a  semées  fueilles  aussint  comme  d'arable  voletans  ;  et  ou 
bout  de  l'arbre  a  une  grant  langue  de  serpent,  et  dedens  ycellui 
arbre  siet  [sur]  une  branche  un  ménestrel  qui  joue  de  la 
chalemelle  et  a  sur  sa  teste  un  chapel  de  feutre  sur  lequel  a  une 
plume  de  ostruce  azurée  et  deux  plumes  de  faisant.  Et  poise 
en  tout  VIII  mars  v  onces. 

40.  Une  espreuve  d'or  à  salière  faicte  par  la  gueule  et  le 
couvercle  en  manière  d'une  roze.  Et  autour  du  pié  d'icelle  a 
fenestrages  plains  à  jour,  et  autour  du  couvercle  est  de  fueilles  à 
jour  avalans  et  montans,  dessoubs  lesquels  a  trois  perles;  et  sur 
le  haut  a  un  saffir;  et  dedens  ledit  couvercle  a  un   ront  esmail 


i.Ccs  six  pièces  sont  inscrites  sous  le  n»  2G6  dans  l'Inventaire  publié  par 
M.  de  Laborde. 

OÙ  est  la  Veronicle.  Et  a  ladicte  salière  conme  une  ance  d'une 
courte  tour  à  créneaux,  du  dedens  de  laquelle  part  comme  une 
branche  de  languier  à  cinq  rainseaux,  dont  les  quatre  sont  ploicz 
et  sur  chascun  a  une  langue  de  serpent;  et  sur  le  haut  rainseau 
qui  est  droit,  en  a  une  plus  grande  et  environ  deux  pierres 
obscures.  Et  poise  en  tout  m  mars  une  once. 

41.  Une  espreuve  d'or  faicte  en  manière  de  coupe,  dont  la 
pâte  est  dessous  faite  d'une  terrace  vert  grenetée  de  blanc  à  un 
crénelé  pardessous;  et  sur  ladicte  terrace  a  un  petit  colet  à  deux 
souages  tous  plains,  entre  lesquels  a  fourmettes  qui  dedens  sont 
hachées  :  et  est  la  jambe  d'une  arbre  à  tiges  copées,  et  le  bacin 
de  la  coupe  pardehors  comme  de  fueillages  de  chesne  à  glandes 
qui  partent  dudit  arbre;  d'entre  lesquelz  fueillages  yst  quatre 
testes  d'aigles,  qui  tiennent  au  bec  chascune  un  escuçon  de  nos 
armes  atachées  à  petites  chayennes.  Et  de  ladicte  coupe  part 
une  arbre  là  oîi  il  a  douze  branches,  et  a  chascune  une  langue  de 
serpent,  fors  une  langue  qui  y  faut.  Et  en  la  somme  dudit  arbre 
a  une  aigle  assize  sur  un  pié  et  de  l'autre  pié  tient  un  glaive  là 
où  il  a  un  gonfanon  de  l'ordre  de  la  Crois.  Et  poise  en  tout 
II  mars  une  once  xvi  deniers. 

42.  Une  espreuve  à  salière  d'or  bellongue  à  vi  paulz  esmailliés 
de  nos  armes,  dont  la  brodeure  [sic)  est  de  rouge  cler,  bordé  dessus 
d'un  souage  tuers  ;  et  la  portent  trois  cignes  dont  les  elles  se 
euvrent  contre  ladicte  salière  et  tiennent  chascun  un  escuçon 
de  l'ordre  de  la  Crois  ou  bec;  et  dedens  la  salière  a  planté  un 
lis  qui  gette  vu  fleurs,  et  en  chascune  a  une  langue  de  serpent 
blanche.  Et  poise  i  marc  11  onces  vi  deniers. 

43.  Une  espreuve  d'or  dont  l'entablement  est  quatre  demis 
compas  en  avalemens  de  souages,  ou  milieu  desquels  a  tout 
autour  une  orbevoie  très  netement  faite  et  percié  à  jour  ;  et  est  le 
dessus  dudit  entablement  tout  esmaillié  par  manière  de  losenges 
verdes  et  asurées,  tracées  de  petites  fueilletes  dessous  l'esmail, 
ouquel  a  petis  poins  blans  et  vermeulz,  et  sur  lequel  a  grans 
quantité  de  petites  rozetes  esmailliés  de  rouge  cler  à  petis  poins 
blans,  rivées  parmi.  Et  lequel  esmail  est  garni  tout  autour  de 
grans  archies  fais  en  crois  en  chascun  compas,  avecques  deux 
oteaux  et  deux  petites  fourmetes  en  triangle  des  deux  costez,  et 
les  pointes  desdis  quatre  demis  compas,  dont  ledit  esmail  est 

garni,  s'affinent  d'une  fucille  de  chesne  bien  nctement  nervée. 
Lequel  entablement  est  porté  de  quatre  serpentelles  passans.  Sur 
lequel  entablement  il  a  un  serpent  à  grans  esles,  qui  a  dens  qui 
furent  de  serpens,  duquel  il  yst  de  la  gueule  une  droite  langue 
de  serpent,  et  ou  bout  de  sa  queue  a  une  petite  teste  de  serpent, 
dont  il  yst  par  la  gueule  une  droite  petite  langue  de  serpent.  Et 
entre  les  deux  oreilles  dudit  serpent  a  une  petite  salière  ronde  à 
mettre  sel,  couverte,  dont  le  bort  est  tout  autour  crénelé  ;  et  sur 
le  couvercle  a  un  petit  fretel  sur  quoy  est  assis  un  saphir  percié 
sur  le  ront,  plat  d'un  costé  et  ront  sur  l'autre.  Et  le  dos  dudit 
serpent  est  d'une  pierre  moult  estrangc,  mouchetée  de  pierres 
blanches  et  rousses,  sur  quoy  a  un  arbre  dont  il  yst  quatre 
rainceaus  plas,  tous  perciés  à  jour  sur  le  ront,  à  chascun  desquels 
pent  à  petites  chaiennetes  un  saphir  longuet  percié;  et  sur 
chascune  pointe  desdis  rainceaus  a  une  grande  langue  de  serpent 
enchacées  bien  netement.  Et  sur  la  pointe  dudit  arbre  a  une  plus 
grant  langue  que  les  autres.  Et  est  la  tige  dudit  arbre  plate,  à 
envoirremens  d'une  part  et  d'autre  d'azur  et  de  vert  depuis  le 
commencement  des  premiers  rainceaus  jusques  amont,  lesquels 
envoirremens  sont  garnis,  c'est  assavoir  ceuls  d'asur  dédoubles 
fourmes  sans  coulombes  à  un  oteau  dessus,  et  les  vers  sont 
tous  couvers  d'oteaux  et  de  triangles  perciez.  Et  poise  en  tout 
v  mars  une  once  et  ii  esterlins. 


SALIERES    D  OR. 

44.  Une  salière  d'or  '  en  laquelle  a  une  coquille  de  perle  faite 
en  manière  d'un  cuer,  et  siet  en  une  brouete  d'or,  et  y  a  une 
femme  qui  boute  la  roe  et  tient  l'essueil  d'icelle  à  deux  mains; 
et  un  homme  maine  ladicte  brouete.  Et  est  ycelle  brouete  semée 
de  pluseurs  rubis  d'Alixandre,  perles  et  autres  pierreries.  Et  sur 
le  couvercle  de  ladicte  salière  a  un  fretel  sur  lequel  a  un  saphir. 
Et  poise  en  tout  i  marc  vu  onces  vi  deniers. 

45.  Une  petite  salière  de  cristaP  dont  le  pié,  la  gueule  et  le 


1 .  C'est  le  n°  268  de  rinventairc  public  par  M.  de  Laborde. 

2.  C'est  le  n"  209  de  l'Inventaire  publié  par  M.  de  Laborde. 

couvercle  sont  garnis  d'or;  pesans,   cristal  et  or,  i  marc  une 
once  XII  deniers. 

46.  Une  salière  d'or  dont  le  pié  est  garni  de  double  souaige 
par  le  bort,  et  est  façonné  en  manière  de  tour  de  rose,  et  par 
dessus  est  embouti  à  pampes  rondes  par  dehors  et  vuidées  par 
dedens,  et  le  piller  part  aussi  comme  d'une  manière  de  fueillaige 
dont  naissent  les  roses.  Et  ou  millieu  a  une  pommette  garnie 
de  souaige  dessous  et  dessus,  et  par  le  millieu  et  audessus 
part  un  autre  tel  fueillaige  dont  naist  une  rose  qui  fait  la  salière, 
et  est  garnie  de  souaiges  entour  crénelez;  et  ou  fons  a  une  rose 
cizellée  et  ou  milieu  un  gros  bouton  hachié  qui  fait  la  grainne. 
Sur  une  pampe  de  la  rose,  ou  pié,  a  un  escuçon  aus  armes  de 
la  duchesse.  Et  poise  au  marc  de  Troies  i  marc  11  onces  xv 
estellins.  —  Dessus  ladicte  salière  a  un  couvercle  fait  en  manière 
de  rose,  comme  le  pié  d'icelle  salière,  et  est  garnis  de  petis 
souaiges  ;  du  milieu  duquel  couvercle  part  le  bouton  d'une 
frasette,  dont  naissent  iiii  fueilles  d'espine  qui  font  le  fretel, 
et  du  milieu  d'icelles  ist  une  langue  de  serpent  roussette.  Sur  une 
des  pampes  de  la  rose  a  un  escuçon  des  armes  de  la  duchesse. 
Et  poise  au  marc  de  Troies  un  onces  xi  estellins  et  demi. 


COUPES  D  OR  A  PIERRERIE  ET  A  PERLES  ET  SEMEEZ  D  ESMAUX. 

47.  Une  très  belle  et  riche  coupe  d'or  couverte  assez  petite, 
garnie  de  pierrerie  et  de  perles  et  d'esmaux  de  plitre,  dont  le  pié 
est  assez  hautelet  garni  autour  des  hors  sur  le  milieu  d'une 
orbevoie  d'osteaux  à  jour  et  dessus  et  dessous  de  plusieurs 
souaiges  plains;  et  sur  le  plat  dudit  pié  a  deux  cercles  de  pièces 
d'esmaux  de  plitre  vert  enlevez,  esquelz  a  fueilles,  de  treffle  les 
unes  d'azur  et  les  autres  de  rose,  et  environ  a  autres  feuillettes 
blanches  et  plombées;  et  entre  icelles  pièces  a  autres  pièces 
quarrées  esmailliées,  les  unes  aux  armes  de  France  d'une  seule 
fleur  de  lis  entière  et  les  autres  aus  armes  de  Navarre  sur 
rouge  cler.  Et  entre  les  dessusdiz  deux  cercles  d'esmaux  sont 
enchastonnez  plusieurs  saphirs  et  grenas,  et  entre  iceulz  a 
plusieurs  perles  assez  petites  rivées  à  brochetes,  et  font  ladicte 
pierrerie  et  perles  11  autres  cercles  sur  ledit  pié.  Et  en  tout  y  a 

IX  saphirs  assez  petis,  ix  grenas  et  xvi  perles,  et  deux  perles  y 
faillent.  Le  piller  de  la  dicte  coupe  part  de  dessus  vi  girons 
esmailliez  deplitrc  à  fueillcs  de  trefflc  et  à  fleurettes  de  diverses 
couleurs;  et  est  ledit  piller  assez  menu  à  vi  quarrés  de  très  beau 
tour  et  à  trois  reprinses  de  maçonnerie  sans  le  pommcl,  et  le 
bas  en  est  esmaillié  par  quartiers  aus  armes  de  Navarre  et  de 
Champaingne  ;  et  dessouz  et  dessus  le  pommel  est  tout  esmaillé  aus 
armes  de  France  :  et  le  pommel  est  à  vi  costez  garni  autour  des 
bors,  dessus  et  dessous,  de  souaiges  grenetez,  et  sur  son  comble, 
haut  et  bas,  est  esmaillié  de  plitre  à  diverses  fueilles  et  fleurettes 
de  pluseurs  couleurs;  et  dessus  la  haute  reprinse  du  pillera 
pluseurs  branchettes  d'or  à  fueilles  de  treffle  enlevées.  Et  ou  fons 
du  pié,  à  l'endroit  dudit  piller  a  un  esmail  de  plitre  vert  à  vi  costes, 
ouquel  a  une  treffle  blanche  et  pluseurs  petites  fueillettes  de 
treffle  vermeilles  et  azurées.  La  coupe  est  sur  le  dehors  ouvrée 
de  la  devise  du  pié  sanz  différence,  fors  tant  que  il  y  a  m  cercles 
d'esmaux,  dont  les  pièces  de  ceulx  de  plitre  sont  toutes  cleres  à 
jour.  Et  y  a  aussi  m  cercles  de  pierrerie  et  de  perles  ;  et  en  tout 

y  sont saphirs, grenas  et perles.  Et  dedens  est  ladicte 

coupe  ouvrée  à  m  cercles  cizellez  à  petis  bouillons  entre  les 
cercles  des  esmaux  de  plitre  à  jour  qui  perent  dedens  comme 
dehors  ;  mais  sur  le  dedens,  à  l'endroit  des  pièces  qui  sont  dehors 
esmailliées  aus  armes  de  France  et  de  Navarre,  sont  petis  esmaulz 
quarrés  et  enlevez  de  plitre  à  iiii  fueillettes  de  treffle  blanche  et 
à  une  fleurette  vermeille  ou  milieu.  Et  ou  fons  de  ladicte  coupe 
a  un  roont  esmail  de  plitre  sur  rouge  cler,  ouquel  a  ii  oiseaux  et 
plusieurs  fueillettes  blanches  et  plombées.  Et  le  couvercle  de 
ladicte  coupe  est  assez  plat,  ouvré  dedens  et  dehors  tout  de  la 
devise  de  la  coupe,  fors  que  il  n'y  a  que  deux  cercles  d'esmaux 
et  deux  de  pierrerie  et  perles  sur  le  dehors,  et  partout  y  sont 
IX  saphirs,  ix  grenas  et  xiiii  perles  et  y  faut  un  perles;  et  que 
aussi  dedens  n'a  que  ii  tours  cizellez.  Et  sur  le  milieu  d'iceli 
couvercle  siet  sur  un  esmail  de  plitre,  sur  la  devise  de  celi  de 
l'assiette  du  piller,  un  fretel  à  vi  quarrés,  qui  est  d'un  pommel 
dessus  esmaillié  par  quartiers  aus  armes  de  France  et  de  Navarre  ; 
et  sont  le  pié,  la  coupe  et  le  couvercle  tous  doublés.  Et  poise 
en  tout  V  mars  m  onces  viii  estcrlins  et  demi. 
48.  Une  autre  coupe  d'or  très  noble  et  riche  à  couvercle,  garnie 

de  pierreric  et  de  perles  et  semée  d'esmaux,  dont  le  pié  est 
assez  haut,  garni  autour  de  plusieurs  souaiges  entre  lesquelz  en 
a  II  grenetez,  Tun  bas  et  Tautre  dessus;  et  sur  le  plat  d'iceli  pié 
a  VI  euvres  de  pierrerie  et  de  perles  sur  tour  de  lozenges,  dont 
les  III  sont  chascune  de  un  rubis  d'Alixandre  et  d'une  esmeraude 
ou  milieu,  et  les  autres  m,  chascune  de  un  esmeraudes  et  d'un 
rubi  d'Alixandre  ou  milieu,  assises  toutes  ycelles  pierres  en 
chaastons  cretez  autour  ;  et  en  chascune  euvre  a  oultre  un  perles 
assez  bonnes,  rivées  sur  leurs  faces.  Et  ainsy  sont  par  tout  sur 
ledit  pié  es  vi  euvres  dessusdictes,  qui  font  comme  un  compas, 
XV  rubis  d'Alixandre,  xv  esmeraudes  et  xxiiii  perles.  Et  entre 
icelles  euvres  de  pierrerie  et  de  perles  sont  semez,  pour  emplir 
l'euvre,  xii  esmaux  de  plitre  enlevez  de  diverses  façons,  dont  les 
bas  sont  les  pluz  grans,  et  en  chascune  a  un  oizel,  et  les  haus 
font  le  tour  d'une  estoille  et  en  chascune  a  une  teste  de  liepart; 
et  oultre,  en  tous,  a  plusieurs  fueillettes  et  fleurettes  de  diverses 
couleurs.  Et  ou  fons  du  pié  dehors  est  un  esmail  à  vi  costez, 
ouquel  est  dedens  un  compas  d'azur  un  serpant  volant;  et  le 
piller  est  environné  de  vi  petis  piliers  roons,  dont  les  sièges  sont 
de  maçonnerie  et  dessus  sont  esmailliez  d'azur,  tant  dessous 
comme  dessus  le  pommel,  à  croisettes  espargniées  d'or,  et  entre 
yceulz  petis  piliers  à  encaveures  grenetées  d'or;  et  autour  du 
pommel  a  vi  lozengez  d'or  garnies  chascune  de  un  petites 
perles  rivées  sur  leur  face,  entre  m  desquelles  a  m  petis  rubis 
d'Alixandre,  et  es  m  autres  m  esmeraudes  bien  petites  assises  en 
chaastons;  et  ainsi  sont  esdictes  vi  lozenges  xxiiii  perles,  m  rubis 
d'Alixandre  et  m  esmeraudes  ;  et  sur  le  haut  et  le  dessous  est 
ledit  pommel  semé  de  xii  esmaux  de  plitre  assis  en  aguisant 
entre  lesdictes  lozenges.  Et  sur  le  haut  dudit  piller  a  en  l'environ 
plusieurs  fueilles  de  chesne  d'or  enlevées,  et  entre  icelles  a 
x  perles  petites  rivées  aux  costez  d'icelles  fueilles.  La  coupe  est 
ouvrée  par  dehors  et  garnie  de  pierrerie  et  perles  et  semée 
d'esmaux,  tout  de  la  devise  et  en  tele  quantité  que  est  le  pié,  et 
autour  de  l'ouvraige,  dessus  et  dessous,  a  deux  souaiges  grenetez  ; 
et  dedens  est  ycelle  coupe  cizellée  à  vi  arbrisseaux  qui  ont  comme 
fueillaige  d'espine  emboutis;  et  entre  yceulz  sont  en  vi  lozenges 
encavées  assis  vi  lozenges  encavées  assis  vi  esmaulz,  dont  les  m 
sont  de  rouge  cler  et  les  m  vers  à  diverses  bestes  et  oiseaux.  Et 

ou  fons  de  ladictc  coupe  est  un  haut  csmail  de  plitrc  vert,  ouqucl 
a  un  osteau  blanc  de  lui  demis  roons  et  ou  milieu  une  croix 
blanche  comme  de  nii  raix  ;  et  sur  ledit  esmail  a  plusieurs 
fueillettes  de  treffle  et  autres  de  diverses  couleurs.  —  Et  le 
couvercle  d'icelle  coupe  est  ouvré  et  garni  dedens  et  dehors  de 
pierrerie,  perles,  esmaux  et  cizelcure,  tout  de  la  devise  de  la 
coupe  ;  et  sont  tous  doublés,  le  pie,  la  coupe  et  le  couvercle.  Et 
le  IVciel  est  d'un  pommel  ouvré  de  la  devise  du  pommel  du  piller, 
fors  que  il  n'y  a  que  nu  euvresde  pierrerie,  perles  et  esmaux;  et 
de  dessus  pert  un  arbre  a  plusieurs  fucilles  de  chcsnc  enlevées  à 
jour,  entre  lesquelles  sont  rivées  vin  perles;  et  sur  le  bout  est  un 
saphir  persié  sur  le  tour  d'un  cuer,  rivé  à  une  broche  d'or 
extimé  peser  de  xx  à  xxii  caras.  Et  poise  en  tout  ladicte  coupe 
vin  mars  une  once  xi  esterlins. 

49.  Une  autre  coupe  d'or  couverte,  très  belle  et  riche,  garnie 
de  pierrerie  et  de  aucunes  perles  et  semée  d'esmaux,  dont  le  pié 
est  assez  haut  soustenu  de  vi  bestes  sauvaiges,  qui  ont  testes 
d'ommes  et  de  femmes  et  elles  de  chauvessouris,  et  garni 
autour  de  ses  hors  d'une  orbevoie  d'osteaux  à  jour;  et  sur  le 
haut  du  pié  a  vi  euvres  de  pierrerie  assises  sur  pièces  d'or 
tenues  à  crampons  entre  fueillaiges  tournez  et  feruz  en  estampe, 
qui  sont  chascune  de  nii  rubis  d'Alixandre  et  d'une  esmeraude 
ou  milieu,  assis  en  chaastons  cretés  autour.  Et  entre  ycelles 
euvres,  dessus  et  dessous  sont  semez  xn  esmaux  de  plitre  haus, 
qui  donnent  le  tour  d'un  compas  ausdictes  euvres  et  sont  de 
diverses  façons  ;  et  entre  iceulx  sont  petites  losenges  esmailliées 
de  rouge  cler  à  oiseaux  d'or  espargniez.  Et  est  tout  l'ouvraige 
de  dessus  ledit  pié  environné  sur  le  dehors  d'un  souaige  tuers. 
Et  ou  fons  dudit  pié  est  entre  un  souaige  en  tuers  un  haut 
esmail  de  plitre  à  vi  costes,  ouquel  a  plusieurs  fueillettes  de 
treffle  et  autres  de  diverses  couleurs.  Et  le  siège  du  piller  est  à 
VI  girons  esmailliez  à  osteaux  de  rouge  cler  esquelz  a  oiseaux  ; 
et  est  ledit  piller  avironné  de  vi  piliers  petis,  dont  les  m  sont 
roons  esmailiiés  d'azur  à  croisettes  espargniez  d'or,  et  les  m 
autres  costez  sans  esmail  ;  et  entre  yceulx  sont  les  encavenres 
grenetées  ;  et  le  pommel  d'iceli  piller  est  esmaillié  dessus  et 
dessous  d'esmaux  de  plitre,  et  autour  est  garni,  entre  n  souaiges 
en  tuers,   de  vi   esmeraudes  et  de  m    rubis  d'Alixandre  petis 

enchaastonnés  et  de  ix  perles  rivées  sur  leurs  faces  entre  ycelles 
pierres  ;  et  autour  du  haut  du  piller  a  fueillaiges  de  chesne  enlevez, 
ausquelz  sont  rivez  xii  petites  perles.  Et  la  coupe  est  ouvrée 
sur  le  dehors  et  garnie  de  pierrerie  et  semée  d'esmaux  de  la 
devise  et  tout  pareillement  que  est  le  pié,  et  dedens  est  cizellée  à 
vignette  emboutie;  et  entre  les  branches  d'icelle  vignette  qui 
sont  entrelaciées,  sont  vi  petites  lozenges  esmailliées  d'azur  à 
oisellés  espargniés  d'or.  Et  ou  fons  est  un  roont  esmail  vert  de 
plitre  à  plusieurs  fueillettes  et  fleurettes  et  à  iiii  petis  osteaux  de 
couleur  tennée.  Et  le  couvercle  est  garni  par  le  bort  d'une 
orbevoie  d'osteaux  à  jour,  et  dessus  d'un  souaige  tuers;  et  sur 
le  comble  et  dedens  est  ouvré  et  garni  de  pierrerie  et  semé 
d'esmaux,  tout  de  la  devise  et  quantité  que  est  la  coupe;  et  sur  le 
haut,  dessous  le  fretel,  est  esmaillée  à  un  osteaux  de  rouge  cler, 
esquelz  a  un  oiseaux  espargniez  d'or.  Et  le  fretel  est  d'un  pommel 
roont  esmaillié  dessus  et  dessous  d'esmail  de  plitre  et  garni 
autour  d'un  haut  souaige  tuers;  et  de  dessus  ledit  pommel  part 
un  arbre  à  fueilles  de  trefïle  assamblées  trois  et  troiz,  et  enlevées 
à  jour;  et  sur  le  bout  est  un  saphir  longuet  percié  qui  puet 
peser  de  xv  à  xvi  caras.  Et  poise  en  tout  ladicte  coupe,  laquelle 
avec  son  pié  et  son  couvercle  est  toute  doublé,  viii  mars 
un  onces  v  esterlins. 


COUPES  D  OR  SEMEES  D  ESMAULX. 

5o.  Une  coupe  d'or  dont  le  pié  est  à  vi  costes,  garni  autour  de 
une  orbevoie  à  jour;  et  sur  le  plat  a  vi  esmaus  de  plitre  rons 
garnis  autour  de  petites  perles.  Et  le  piller  est  haut  et  lonc  de 
maçonnerie  à  trois  petis  piliers  rons;  et  ou  pommel  a  trois 
esmaux  de  plitre  en  lozenges  et  fueilles  de  chesne  entre  deux. 
Et  sur  le  haut  du  piller  a  une  orbevoie  à  jour,  et  fueillages  de 
chesne  dessous.  Et  ladicte  coupe  par  dehors  a  vi  esmaus  de 
plitre  de  la  devise  de  ceulz  du  pié;  et  sur  le  couvercle  aussi 
VI  autres  semblables.  Et  ou  fretel  a  un  pommel  de  la  devise  de 
celui  du  piller,  et  sur  le  haut  vi  fueilles  enlevées  et  ou  mileu  un 
bouton  ront,  agu  dessus.  Et  la  coupe  et  le  couvercle  sont 
doublés,  grenetez  dedens  à  grains  rons  et  agus,  et  en  chascun  a 

un  esmail  de  plitrc  de  diverses  devises.  Et  poise  en  tout  vu  mars 
XII  deniers. 


COUPES    D  OR  ESMAILLIÉES. 

5i.  Une  autre  coupe  d'or  couverte  et  esmailliée  d'esmaulx  de 
plitre  et  cizellée,  dont  le  pié  est  garni  autour  de  ses  hors  d'une 
orbevoie  d'osteaux  à  jour  ;  et  sur  le  plat  est  tout  semé  d'esmaulx 
de  plitre  qui  font  selonc  leur  assiete  la  fourme  et  tour  d'un  bel 
compas,  et  tout  autour  d'iceulz  compas  a  encaveures  qui  sont 
comme  souaiges  grenetez;  et  ou  fons  dudit  pié  a  un  petit  esmail 
de  plitre  à  vi  costes.  Le  bas  du  piller  de  ladicte  coupe  est  garni 
autour  de  doubles  fueillaiges  enlevez  auxquelz  sont  rivées 
XII  petittes  perles,  et  ledit  piller  est  avironné  de  vi  petis  piliers 
roons.  Et  le  pommel  est  à  vi  costes  garni  autour,  dessus  et  dessous, 
de  souaiges  grenetez,  et  dessous  et  dessus  le  roont  d'icelli 
pommel  a  petis  esmaux  de  plitre  assamblés  en  fourme  de  com- 
pas, dont  les  encaveures  d'entre  deux  sont  grenetées.  Et  sur  le 
haut  dudit  piller  a  fueillaigez  enlevez  ausquels  sont  rivées 
XII  petites  perles.  La  coupe  est  sur  le  dehors  ouvrée  et  semée 
d'esmaux  du  tour  et  de  la  devise  du  pié  sans  différence,  et 
dedens  est  cizellée  d'un  compas  tourné  comme  les  esmaux 
dessus  devisez  là  où  a  plusieurs  branches,  les  unes  à  fueilles  de 
chasne,  les  autres  à  vignette  et  les  autres  d'autres  devises  toutes 
embouties;  et  ou  fons  a  un  roont  esmail  de  plitre  semé  de 
fleurettes  ouquel  est  un  pape  assis  et  à  ses  costes  sont  ses  armes 
et  les  armes  de  l'Eglise.  Et  le  couvercle  est  couronné  autour  de 
créneaux  et  dessous  garni  d'une  orbevoie  d'osteaux  à  jour;  et 
sur  le  dehors  et  dedens  est  semé  d'esmaux,  cizellé  et  ouvré  tout 
de  la  devise  de  la  coupe  sans  différence,  fors  que  en  l'esmail  du 
fons  est  l'escu  des  armes  dudit  pape.  Et  sont  tous  doublés  le  pié, 
la  coupe  et  le  couvercle  dessus  devisez.  Et  le  fretel  est  d'un 
pommel  à  vi  costes,  esmaillié  de  plitre  dessus  et  dessous  à 
escuçons  desdictes  armes  ;  et  d'icelli  part  un  arbre  à  plusieurs 
fueilles  de  chesne  enlevées,  dessoubz  lesquelles  sont  rivées  xii 
petites  perles.  Et  d'entre  ycelles  fueilles  partent  autres  fueilles 
qui  se  assamblent  comme  en  fourme  d'un  pommel;  et  sur  le 

s 

haut  est  un  saphir  persié  assez  grosset,  extimé  peser  de  ix  à 
X  caras.  Et  poise  en  tout  ladicte  coupe  vn  mars  ii  onces  vi 
esterlins. 

52.  Une  autre  coupe  d'or  couverte  et  esmaillié,  laquelle  est 
sur  le  tour  d'une  rose  à  vi  fueillaiges,  dont  le  pié  est  garni 
autour  des  hors  d'une  orbevoie  d'osteaux  à  jour,  et  s\ir  le  plat 
est  ledit  pié  à  vi  fueillaiges  emboutis,  tous  esmailliés  de  plitre  à 
diverses  fueillettes  ;  desquelz  esmaux  les  deux  sont  azurés,  les 
deux  vers  et  les  deux  rosez;  et  entre  les  encaveures  d'iceuls 
fueillaiges  a  bossettes  longues  sur  tour  de  fueilles  de  compas, 
esmailliées  de  plitre  jaune  à  osteaux  azurez  et  à  autres  osteaux 
de  treffle  ;  et  ou  fons  dudit  pié  a  un  esmail  de  plitre  à  vi  costes, 
qui  est  ouvré  dedens  sur  fourme  de  compas.  Et  le  piller  est  à 
VI  quarrés  esmaillié  par  quartiers,  de  vermeil,  d'azur  et  de  vert, 
à  diverses  bestes  espargniez  d'or  ;  et  sur  le  milieu  de  la  partie 
dudit  piller,  dessoubz  le  pommel,  sont  vi  roix  espargniez  d'or 
en  fenestraiges  esmailliez,  et  le  pommel  est  esmaillié  de 
plomque  à  fueilles  de  treffle  et  autres  espargniés  d'or;  et  autour 
d'icelli  pommel  sont  enchastonnez  sur  les  bosses  d'icelli  m 
saphirs  du  Puy  et  m  grenas.  La  coupe  est  du  tour  du  pié, 
emboutie  par  dehors  et  esmailliée  de  sa  devise  ;  et  ou  fons, 
dedens  et  dehors,  a  deux  esmaux  roons  de  plitre,  dont  celi  de 
dehors  n'est  pas  entier  et  celui  de  dedens  est  ouvré  à  compas 
jaunes  et  à  autres  ouvraiges.  Et  les  bossettes  longuettes  et  agûes, 
qui  sont  ou  dedens  de  la  coupe  entre  les  encaveures,  sont 
esmailliées  de  plitre  vert  à  croisettes  blanches  et  autres 
ouvraiges.  Et  le  couvercle  est  du  tour  et  de  la  devise  dedens  et 
dehors  de  ladicte  coupe  sanz  différence,  fors  tant  que  son  bort 
est  garni  autour  d'une  orbevoie  d'osteaux  à  jour  et  que  l'esmail 
du  fons,  qui  est  de  plitre,  est  en  manière  de  compas  à  fueilles  de 
treffle  blanches  et  jaunes,  et  à  une  rose  jaune  ou  milieu  sur 
esmail  rose.  Et  le  fretel  est  d'un  pommel  tout  de  la  devise  et 
garnison  du  pommel  du  piller,  fors  que  il  est  plus  petit;  et  sur 
ycelli  est  un  arbre  de  chesne  à  plusieurs  fueilles  enlevées,  sur 
lequel  sont  enchaastonnez  m  grenas  et  m  esmeraudes,  et  rivées 
autour,  dessus  et  dessous  xii  petites  perles  roondes.  Et  poise  en 
tout  VI  mars  une  once  x  esterlins. 

53.  Une  autre  coupe  d'or  couverte  et  esmaillié  d'esmaux  de 

plitre,  dont  le  pié  est  garni  de  plusieurs  souaiges  autour  de  ses 
hors  et  de  deux  grenetez;  et  sur  le  plat  est  semé  ledit  pié  de 
petis  esmaulz  de  plitre,  les  uns  plus  pctis  que  les  autres,  en 
fourme  de  lozenges  bien  agiies,  entre  lesquelles  a  comme 
fenestraiges  de  compas,  longues  et  agiies  aux  bous,  lesquelz  sont 
emboutis  et  costez  dessus,  et  se  assamblcni  tous  en  faisant  un 
grant  compas.  Autour  du  siège  du  piller  de  la  coupe  a  plusieurs 
fueillettes  embouties  sur  tour  de  treffle,  et  le  bas  dudit  piller  est 
cizellé  autour  aux  armes  de  France,  et  de  dessus,  comme  d'une 
couverture,  part  le  piller  qui  est  à  costé  de  vi  petis  piliers  m 
roons  et  m  costez  entre  lesquelz  a  encaveures  grenetées.  Et  le 
pommel  qui  est  sur  le  roont  est  garni  dessus  et  dessous  de 
fueilles  de  chesne  enlevées,  dedens  lesquelles  sont  rivées 
partout  xxiiii  petites  perles  :  et  entre  ycelles  a  vi  esmaux  de  plitre 
autour,  de  la  devise  de  ceulx  du  pié  ;  et  sur  le  haut  d'iceli  piller 
a  VI  autres  fueilles  enlevées,  aux  m  desquelles  sont  rivées  m 
petites  perles.  La  coupe  est  ouvrée  par  dehors  tout  de  la  devise 
du  pié  et  dedens  est  cizellée  à  plusieurs  branches,  qui  ont  les 
unes  fueilles  de  chesne  et  les  autres  comme  d'espine  embouties; 
et  entre  ycelles  a  vi  osteaux  esmailliés  tous  en  tuers;  et 
dessus  et  dessous  a  xii  demis  osteaux  et  en  yceulx  a  diverses 
serpentellesespargniés  d'or;  et  ou  fons  a  un  haut  esmail  de  plitre 
tout  roont,  garni  autour  d'un  souaige  greneté.  Et  le  couvercle  est 
couronné  à  créneaux  et  garni  dessous,  autour  du  bort,  d'une 
orbevoie  d'osteaux  à  jour  ;  et  dehors  et  dedens  est  tout  ouvré  de 
la  devise  sans  différence  de  la  coupe.  Et  sont  le  pié,  la  coupe  et 
le  couvercle  dessus  devises  tous  doublés.  Et  le  fretel  est  d'un 
pommel  roont  esmaillié  de  plitre,  sur  lequel  est  un  arbre  à 
fueilles  de  chesne  enlevées  entre  lesquelles  sont  rivées  dix  petites 
perles;  et  sur  le  haut  est  un  saphir  pale  percié  du  lonc,  extimé 
peser  de  x  à  xi  caras.  Et  poise  en  tout  ladictc  coupe  vu  mars 
V  onces  ix  esterlins. 

54.  Une  autre  coupe  d'or  esmaillié  et  couverte,  dont  le  pié 
est  garni  autour  du  bort  de  deux  souaiges  roons,  et  le  bas  est 
esmaillié  à  fueilles  de  trefïîe  vers  et  le  haut  est  plain.  Et  entre 
icculx  souaiges  a  une  encaveure  d'esmail  vermeil  semée  tout 
autour  de  rosettes  bleues.  Et  le  plat  dudit  pié  est  esmaillié  sur  le 
bas  d'une  ccinctc  à  euvres  entrelaciées,  esquelles  sont  esmaillées 

diverses  bestes  et  oizeaux  de  bien  estranges  couleurs  :  et  les 
enlaceures  se  font  à  lozenges  esmailliées  aus  armes  de  France. 
Après  ycelle  ceinte,  en  montant,  est  un  cercle  esmaillié  d'azur 
à  diverses  bestes  espargniés  d'or  et  à  fueilles  de  treffle  de 
plusieurs  couleurs.  Et  dessus  ycelli  cercle  est  une  autre  ceincte 
de  la  devise  de  celle  qui  est  devisée.  Le  piller  de  ladicte  coupe  est 
esmaillié  dessous  à  plusieurs  fenestraiges  :  et  dessus  et  dessous 
le  pommel  est  esmaillié  ledit  piller  aux  armes  de  France  et  de 
Navarre  en  petittes  losenges  et  à  fueillaiges  et  aiglettes  vers 
entre  yceulz.  Et  le  pomme!  est  esmaillié  autour  à  une  ceincte  de 
la  devise  des  deux  du  pié,  et  haut  et  bas  a  deux  cercles  esmailliez 
d'azur  à  bestelettes  espargniés  d'or.  Et  le  haut  d'icelli  piler 
est  esmaillié  à  aiglettes  vers  et  à  fueilles  de  treffle.  La  coupe  est 
esmaillié  dehors  près  de  la  devise  du  pié:  et  ou  fons  dedens  a 
un  roont  esmail  d'azur  à  diverses  bestes  espargniés  d'or,  sur 
lequel  esmail  a  vi  fueilles  reploiées  et  embouties,  esmailliées  de 
rouge,  à  compas  ;  et  sur  le  milieu  dudit  esmail  est  un  haut 
esmail  de  plitre  à  tour  de  compas  à  vi  pointes.  Et  le  couvercle 
est  esmaillié  dehors  et  ouvré  dedens  assez  de  la  devise  de  la 
coupe  et  du  pié.  Et  le  pié  du  fretel  est  esmaillié  autour  des 
armes  de  France  et  le  pommel  d'iceli  aux  armes  de  Navarre.  Et 
de  dessus  ledit  pommel  partent  vi  fueilles  de  chesne  enlevées  et 
estendues.  entre  lesquelles  est  sur  son  droit  un  petit  pot  esmaillié 
aux  armes  de  France.  Et  poise  en  tout  v  mars  v  esterlins. 


COUPES  D  OR  SEMEES  D  ESMAULZ. 

5  5.  Une  autre  coupe  d'or  à  couvercle  semée  d'esmaux,  garnies 
de  perles  et  cizellée  dedens.  dont  le  pié  est  assez  plat  à  vi 
costes,  garni  autour  d'une  orbevoie  d'osteaux  à  jour.  Et  sur  le 
plat  sont  assis  vi  haus  esmaux  roons  de  plitre  bien  ouvrés, 
lesquelz  sont  garnis  autour  chascun  de  viii  perles  rivées  sur  une 
pièce  tournée  en  manière  de  compas  à  viii  demis  roons  qui 
soustient  l'esmail.Et  ou  fons  dudit  pié  est  un  petit  esmail  roont 
de  plitre.  garny  autour  de  vi  petis  perles  assises  et  rivées  sur  une 
pièce  de  la  devise  des  dessus  devisées,  fors  qu'elle  n'est  que  à 
VI  demis  roons.  Le  piller  de  ladicte  coupe  est  de  maçonnerie 

acosté  de   m  petis  piliers  roons,  dessus  et  dessous  le  pommel, 

lesquelz  sont  de  beau  tour,  et  entre  yceulx  a  costez  saillanz.  Et 

le  pommel  est  garni  autour  de  vi  lozenges  saillans  esmailliées 

de  plitre  ;  et  entre  icelles,  dessus  et  dessous,  a  fueillaiges  de 

chesne,  chascun  de  m  fueillcs,  montans  les  unes,  et  les  autres 

avalans.  Et  le  haut  dudit  piller  est  environné  de  fueillaiges  de 

ladicte  devise,  et  sur  le  dessus  est  garni  autour  d'une  orbevoie 

de  ostcaux  à  jour.  Sur  le  dehors  de  la  coupe  a  vi  esmaulx  de 

plitre  garnis  autour  de  perles,  tous  de  la  devise  de  cculx  du  pic  ; 

et  ou  dedens  est  la  dicte  coupe  cizellce  à  petis  bouillons  saillans 

et  assez  pointus,  et  ou  milieu  est  un  compas  cizellé  à  xii  demis 

roons;  sur  lesquelz  a  xii  rosettes  enlevées,  et  dedens  ledit  compas 

siet  un   esmail  roont  de  plitre  de  diverses  couleurs  ou  milieu 

duquel,  dedens  une  estoille  qui  y  est,  a  un  escu  d'or  a  une  bende 

double  d'azur  ondée.  Et  le  couvercle    est  semé    dessus  de  six 

esmaux  de  plitre  garnis  de  perles  autour,  et  dedens  cizellé  et 

ouvré  tout  de  la  devise  de  la  coupe,  tors  tant  que  autour  du  bort 

dehors  a  un  souaige  greneté  et  que  l'esmail  du  fons  est  d'autre 

ouvraige,  tout  de  plitre  esmaillié  très  bel.  Et  le  fretel  est  d'un 

gros  pommel  ouvré  de  la  devise  du  pommel  du  piller,  fors  que 

il  n'est  que  à  trois  lozenges  et  a  trois  bouillons  entre  yceulz  ; 

et  de  dessus  partent  vi  fueillaiges  d'or  enlevez   assez    grans, 

dedens    lesquelz  a  six  petis    boutons   roons  sur  vergettes  ;    et 

oultre,  y  est  un  bouton  d'or  roont,  agu  dessus  et  plus  gros.  Et 

sont  ladicte  coupe  et  son  couvercle  et  son  pié  tous  doublés.  Et 

poise  en  tout  vi  mars  vu  onces  xvi  esterlins. 

56.  Une  autre  coupe  d'or  couverte  semée  d'esmaulz  et  cizellée 
dedens,  toute  samblabe  d'ouvraige  et  de  devise  de  l'autre  coupe 
dessus  et  derreniere  escripte,  fors  tant  que  les  esmaux  de  la 
coupe,  du  pié  et  du  couvercle  sont  plus  grandelles  et  sont  à 
tour  de  compas  chascun  de  vi  demis  roons,  et  en  leur  ouvraige 
sont  differens  des  esmaux  de  l'autre  coupe,  et  ne  sont  point 
garnis  de  perles.  Et  ou  milieu  des  esmaux  du  fons  de  la  coupe  et 
du  couvercle  a  en  chascun  une  estoille  blanche  à  une  rose  jaune 
ou  milieu  ;  et  en  sont  la  coupe,  le  pié  et  le  couvercle  doublés 
comme  de  l'autre.  Et  poise  en  tout  vi  mars  v  onces  v  esterlins. 
5-.  Une  autre  coupe  d'or  couverte  cizellée  et  semée 
d'esmaulz  assez  large  et  courte,  dont  le  pié  est  garni  autour  de 

SCS  hors  d'une  orbcvoie  d'osteaux  à  jour,  et  ou  fons  est  cizellé  à 
entrelaceiz  defueillaiges  entre  lesquelz  sont,  comme  en  vi  compas 
de  treffle,  en  chascun  m  fueilles  de  vuigne  embouties  dont 
les  tiges  s'entrelacent.  Et  ou  milieu  bas,  à  l'endroit  du  piller, 
est  un  petit  esmail  à  vi  costes  ouquel  a  un  oisel.  Et  sur  le 
comble  est  ledit  pié  cizellé  à  fueillaiges  entrelaciez  et  semé  de 
VI  haus  esmaux  qui  sont  comme  à  tour  de  treffle  à  fueillaiges 
pointus,  et  en  chascun  a  trois  diverses  bestes  vestues  très 
finement,  esmaillées  de  rouge  cler  et  d'autres  couleurs  ;  et  ou 
milieu  des  trois  sont  en  m  escuçons  les  armes  de  France  et  es 

autres  m  les  armes '.  Et  le  piller  est  à  vi  quarrés  et  le 

pommel  à  vi  costes  tout  esmailliez  par  quartiers  desdictes  armes 

de  France  et \  Et  la  coupe  est  cizellée  dehors  et  semée  de 

six  esmaux  de  la  devise  du  comble  du  pié,  et  dedens  cizellée 
aussy  de  la  façon  et  devise  du  fons  dudit  pié.  Et  ou  fons  siet 
entre  un  souaige  greneté  un  haut  esmail  ront  esmaillié  à  vi 
girons  desdictes  armes  de  France  et  du  pape  Clément  le  Gaas- 
coing.  Et  le  couvercle  est  garni  autour  d'une  orbevoie  d'osteaux 
à  jour  ;  et  dedens  et  dehors  est  cizellé  et  garni  d'esmaux  tout  en 
la  manière  et  de  la  devise  que  est  la  coupe,  maiz  que  l'esmail  du 
fons  est  plus  petit.  Et  le  fretel  est  d'un  bouton  à  vi  costes 
esmaillié  à  vi  girons  encavés  desdictes  armes,  et  siet  sur  une 
pièce  esmailliée  à  fueilles  vers  et  vermeilles,  garnie  autour  d'un 
souaige  greneté.  Et  la  coupe,  pié  et  couvercle  dessus  devisez 
sont  tous  doublés.  Et  poise  en  tout  v  mars  vi  esterlins. 


VOIRRES  D  OR   COUVERS  ET  PLAINS. 

58.  Un  voirre  d'or  tout  plain  et  couvert,  dont  la  pâte  est  assez 
large  et  plate  en  aguisant  sur  le  milieu,  et  la  verge  est  toute 
roonde,  partant  comme  roont  pommel.  Et  la  coupe  du  voirre 
est  du  tour  d'un  gobelet  court  et  petit  ;  et  le  couvercle  est  garni 
autour  d'un   souaige    féru  à    croisettes  ;  et    le    fretel   est   d'un 


1.  Je  propose  de  remplir  cette  lacune  avec  les  mots,    comme  plus  loin 
«  du  pape  Clément  le  Gaascoing  ». 

2.  Id. 

bouton  assis  en  manière  d'un  glaon.  Et  poisc  en  tout  ii  mars 
Il  onces  XV  esterlins. 


HENNAPS    D  OR    COLVKRS    ESMAILLIKS. 

59.  Un  hennap  d'or  couvert  de  très  grant  ouvraigc,  dont  le  pié 
est  hautelet,  du  tour  d'une  clochette,  et  par  le  bas  est  garni  de 
pluseurs  et  divers  souages  et  après  d'une  orbevoie  à  oteaus  sur 
esmail  de  rouge  cler;  et  dessus  contremont,  jusques  au  fons  du 
hennap,  est  ouvré  à  costes  roondes  esmailliées  de  rouge  cler  et 
de  lettres  et  autres  ouvraiges  blans  qui  se  ploient,  et  en  leur 
assamblant  font  comme  losenges  sur  le  roont  as  costez  et  agiies 
dessus  et  dessous;  dedens  lesquelles  a  pluseurs  et  divers  ouvrages 
d'osteaus  et  compas  enlevez  sur  esmail  d'azur.  Et  dessus  ledit 
pié  siet  le  hennap,  qui  est  de  la  façon  et  du  tour  d'une  tasse  de 
plaine  euvre  dedens  et  dehors.  Et  le  couvercle  est  de  moult 
grant  ouvrage,  couronné  autour  d'une  haute  couronne  ouvrée 
d'cuvres  à  jour  à  branchetes  et  boutons  roons;  et  autour  a 
pluseurs  losenges  et  compas  sur  esmaus  de  rouge  cler,  ouvrez 
à  diverses  choses,  et  sur  le  haut  de  la  couronne  a  petis  flourons 
enlevez  à  jour;  sur  ladicte  couronne  a  quatre  chapiteaulz  de 
maçonnerie  d'assez  joly  ouvrage,  dedens  lesquels  a  quatre  escus 
des  armes  de  Beaufort.  Le  dessus  dudit  couvercle  est  ouvré  du 
tour  d'un  compas,  ouquel  a  quatre  oteaus  roons  et  ou  milieu  un 
compas  de  quatre  demis  roons,  qui  sont  tous  esmailliés  dedens 
de  rouge  cler  et  bordez  de  ceintes  roondes  esmailliées  de  rouge 
cler  à  lettres  blanches  ;  et  ou  compas  du  milieu  a  un  tabernacle 
de  délié  et  jolie  maçonnerie  à  pluiseurs  envotemens  et 
chapiteaulz,  dedens  lequel  est  Nostre  Seigneur  assis,  et  à  son 
dextre  leiz  a  un  angle,  qui  li  présente  le  pape  et  à  senestre  un  angle 
seul.  Et  es  quatre  oteaus  roons  sont  les  quatre  Vertus  ymaginées 
et  couronnées  sur  entablemens,  et  derrière  elles  a  ouvraige  de 
maçonnerie  comme  chasteaulz,  et  un  arbre  en  chascun;  et  entre 
iceuls  quatre  oteaux  a,  dedens  quatre  tabernacles  de  maçonnerie, 
les  quatre  Ewangelistres  dont  les  trois  tiennent  trois  livres  et 
l'autre  un  roolle  ;  et  aus  deux  leiz  de  l'un  a  deux  aigles,  au  deux 
leiz  du  second  11  lions,  aus  deux  leis  du  tiers  deux  buefs  et  au 

leiz  de  l'autre  n'a  riens,  et  sont  tous  sur  esmail  vert.  Et  ledit 
couvercle  se  cueuvre  d'un  autre  couvercle  fait  du  tour  d'un  petit 
paveillon,  lequel  s'i  acouple  à  quatre  charnières  fermans  en 
manière  de  loquez  ;  et  est  tout  ouvré  à  très  délié  ouvraige  enlevé 
de  divers  fueillages  et  de  pluseurs  autres  œuvres.  Et  sur  le  plat  a 
comme  quatre  boutons  groz,  ouvrez  à  jour  d'ouvraige  à  grains,  et 
en  chascun  a  cinq  bouillons  qui  sont  fais  à  compas,  et  sur  le 
milieu  un  plus  haut  d'autre  euvre  ;  et  entre  yceuls  boutons  a 
quatre  autres  œuvres,  dont  les  deux  sont  sur  esmail  de  rouge  cler 
et  les  deux  sont  vert  :  et  toutes  ycelles  euvres  sont  à  jour.  Et  le 
haut,  qui  fait  fretel,  est  d'un  tour  du  tiaire,  et  le  bas  est  façonné 
à  un  compas  de  semblable  ouvraige  des  autres  et  y  a  une  ceinte 
roonde  esmailliée  de  rouge  cler  à  lettres  blanches  ;  et  sur  le 
montant  a  une  couronne  et  dessus,  sur  rouge  cler,  a  ouvraige 
très  délié.  Et  au  dessous  du  haut  a  un  pommel  ouvré  à  grains  et 
autre  ouvraige  et  dedens  est  esmaillié  de  rouge  cler,  et  le  bout 
d'en  haut  est  de  fueilles  d'aubespine  renversées  et  sur  lesquelles 
a  un Et  poise  en  tout  x  mars  ' . 


HENNAPS  D  OR  COL'VERS   CIZELLEZ  ET  A    BOULLONS   ET  ESMAUX   DEDENS. 

60.  Un  grant  hennap  d'or  à  couvercle  et  un  haut  pié  garni  de 
souages  rons  et  d'un  greneté,  et  est  ledit  champ  boullonné  par 
dedens  et  en  sont  les  fosses  dehors;  et  ou  fons  a  un  esmail  ront 
de  nos  armes.  Et  le  couvercle  est  plain  par  dehors  et  boullonné 
dedens;  et  est  garni  de  souages  par  le  bort  :  et  ou  fons  dedens  a 
un  ront  esmail  de  nos  armes  et  garni  d'un  souage  greneté 
autour.  Et  poise  en  tout  vu  mars  une  once  ix  deniers. 

61.  Un  hennap  d'or  à  couvercle  et  un  hautelet  pié  ront  de 
plaine  euvre,  garni  autour  du  bas  de  plains  souages.  Et  le 
hennap  est  de  beau  tour  cizellé  dedens  à  vignete  et  à  fueillage  de 
trefïle,  et  ou  fons  est  cizellé  à  baux  fueillages  et  à  fleurs  de  lis 
autour  d'un  esmail  de  nos  armes  fait  en  manière  de  rose,  ou 
milieu  duquel  a  un  haut  bouton  greneté.  Et  le  couvercle  est 

I.  En  marge,  une  main  qui  n'est  pas  celle  d'un  calligraphe,  a  écrit: 
«  VIII  mars  vu  onces  vi  deniers.  » 

couronné  autour  de  fueillages  petis  enlevez  sur  le  droit  et  à  jour; 
et  dedens  et  dehors  est  ledit  couvercle  cizcllc  de  la  devise  du 
dedens  du  hennap.  Et  ou  milieu  dedens  a  un  esmail  pareil  aus 
dessusdis.  Et  le  fretel  est  haut,  a  un  pommel  à  costes,  sur  lequel 
siet  une  a[n]colie  ;  et  entre  les  fueilles  d'icelles  au  haut  a  un  saphir 
et  VIII  petites  perles  autour.  Et  poise  en  tout 

62.  Un  grant  hennap  d'or  à  couvercle  de  bien  belle  façon, 
garni  autour  du  pié  d'une  orbevoie  de  pcrtuys  rons  à  jour;  et 
sur  le  pié  et  dedens  est  ledit  hanap  embouté  de  branche  à  fueilles 
de  treffle  et  autres  ;  et  ou  fons  aussi  a  autres  fueillages  et  a  fleurs 
de  Hz  ;  et  ou  milieu  a  un  esmail  azuré  du  tour  de  rose  à  m  fleurs 
de  liz  d'or  enlevées.  Et  le  couvercle  est  couronné  autour  d'une 
orbevoye  et  a  pertuys  rons  à  jour,  et  dessus  est  embouté  de  la 
devise  du  dedens  du  hanap.  Et  le  fretel  est  assis  sur  esmail 
blanc,  là  où  a  comme  paons  azurez,  et  en  chascun  une  fleur  de 
lis  ;  et  est  de  fueilles  d'espines  montans  et  avalans,  et  y  a  vi  perles 
en  trois  couples,  et  sur  le  haut  un  saphir  longuet  et  assez  large; 
et  ou  fons  a  un  haut  esmail  ront  d'asur  à  trois  fleurs  de  lis  d'or 
enlevées,  et  autour  est  garni  d'un  haut  souage  greneté.  Et  poise 
en  tout  VI  mars  iiii  onces  vi  deniers. 

63.  Un  hennap  d'or  dont  le  pié  est  d'un  double  souage  assis 
sur  une  planchete  d'or;  et  dessus  a  petis  arches  à  jour  à  demi 
roont  et  endentez,  à  quatre  pointes  chascun;  et  entre  lesdis 
arches  a  petis  pingnons  à  fenestrages  et  une  pommete  dessus,  et 
audessus  un  petit  pillier  quarré,  montant  aus  deux  costez  deux 
gargouUetes,  un  petit  chapiteau  dessus,  afinant  ou  bout  en  une 
petite  treffle  par  le  travers  de  l'archet  dessus,  a  une  garite  bien 
saillant  avant,  à  trois  carniaus  et  deux  tournelles  à  jour  crénelées, 
afinant  chascune  à  une  petite  bocete  ;  et  y  a  partout  quinze 
tieulz  archez.  Ledit  pié  est  concave  à  demi  roont,  et  dessus  est 
assis  ledit  hennap,  lequel  est  d'un  double  fons,  cizellé  dehors  et 
dedens  à  un  petit  chapcl  de  liz  espendant  pluseurs  liz  avecqucs 
ses  branches;  et  ou  milieu  du  chapel  a  une  rose,  et  entre  iceuls 
liz  a  chapeauls  de  roses  et  a  fueilles  de  hous,  dont  en  l'un  a  ou 
milieu  une  L  et  en  l'autre  une  M  ;  et  pareillement  est  dedens 
comme  dehors,  et  est  le  champ  tout  greneté  à  fossetes.  Le  bort 
dudit  hennap  dehors  et  dedens  est  tout  plain  bien  d'environ  d'un 
doit,  et  ainsi  est  le  fons,  ou  plat  duquel  a  un  chapel  cizellé  à  lis. 

OU  milieu  duquel  a  un  esmail  roont  fait  en  manière  de  rose,  et 
les  grans  fueilles  sont  des  armes  d'Anjou  et  les  petites  des  armes 
de  Bretaigne,  et  ou  milieu  a  une  pommete  grenetée  faite  au  vif. 
Et  le  couvercle  est  de  pareil  ouvrage  dedens  et  dehors  sanz 
différence,  le  souage  du  bort  est  doublé  et  dessus  de  petis 
fenestrages  greslezàjour  et  audessus  tout  crénelle,  entour  lequel 
a  vni  portaus  de  maçonnerie  et  la  porte  de  chascun  estesmaillié 
de  vert  ;  et  y  a  une  porte  coulisse,  garitce  comme  de  pierre  par  en 
haut  et  crenellée  par  dessus,  et  aus  deux  coings  de  chascune  une 
tournelle  ;  et  est  la  couverture  esmailliée  de  vert  et  y  a  deux 
pommetes  as  deux  bous;  et  ou  milieu  du  couvercle  par  dedens  a 
une  rose  double  emboutie,  dedens  laquelle  a  un  esmail  pareil  à 
celui  devant  escript,  mais  que  la  graine  est  plate  esmailliée.  Et  le 
fretel  part  de  la  rose  devant  dicte,  lequel  est  de  creneaus  à  viii 
petites  tournelles  et  y  a  une  terrace  verde  semée  de  marguerites, 
ou  milieu  duquel  a  un  donjon  d'une  tour  quarrée,  entailliée 
comme  de  pierre,  à  un  portail  à  doubles  deffenses  ;  la  couverture 
est  esmailliée  de  vert  à  quatre  fenestres  flamenges,  et  y  a  dessus 
une  petite  tournelle  crenellée  descouverte.  Et  poise  en  tout  v 
mars  une  once  xix  deniers. 

64.  Un  hennap  d'or  à  couvercle,  cizellé,  dont  le  pié  est  roont, 
garni  de  pluiseurs  souages  et  d'une  cordelle;  et  y  a  autour  une 
orbevoie  de  grans  oteaus  à  jour;  et  le  hennap  est  embouté 
dedens  et  cizellé  à  vuignette  enlevée  avec  les  roisins,  et  ou  fons 
a  entour  un  esmail,  qui  est  enlevé  à  pluseurs  souages  dont  l'un 
est  greneté,  et  ledit  esmail  est  vert  semé  de  vi  roses  blanches 
rousettes  en  un  compas  à  ix  demis  fenestrages,  entre  lesquelz  a 
esmail  rouge,  blanc  et  noir  ;  et  ou  milieu  dudit  esmail  a  un  escu 
de  nos  armes.  Et  le  couvercle  est  cizellé  dedens  à  vuignette  basse, 
et  ou  fons  a  un  esmail  de  la  devise  de  cellui  du  hennap,  fors  que 
il  est  plus  petit  et  v  a  plus  de  roses  et  de  demis  fenestrages  que 
en  l'autre.  Et  sur  les  hors  dehors  est  ledit  couvercle  couronné,  et 
oudit  couronnement,  qui  est  sus  le  trenchant  dessus,  a  une 
orbevoie  de  petis  osteaus  à  jour.  Et  le  fretel,  qui  siet  sur  un 
pommel  de  vi  costes  garni  de  pluseurs  souages  et  d'une  ceinte 
esmailliée,  est  de  trois  branches  de  chesne  enlevées,  garnies  de 
fueilles  et  de  glaons  qui  se  eslargissent  sur  le  milieu,  et  sur  le 
haut  se  assemblent  et  se  reploient  dehors;  et  ou  milieu  d'icelles 

sur  le  bout  a  une  autre  petite  branchete  avec  les  bous  des  autres 
trois,  comme  un  fueillage  de  beau  tour.  Et  entre  lesdictes  trois 
branches  dedens  a  deux  hommes  sauvaiges,  qui  ont  chascun  un 
pié  sur  un  petit  entablement  qui  y  est.  Et  poise  en  tout  v  mars 
VII  onces  m  cstcllins. 

65.  Un  hennap  d'or  couvert  et  cizellé,  assis  sur  un  pié  hautelet 
plain,  garni  par  le  bas  autour  d'aucuns  plains  souages  ;  et  est 
ledit  hennap  grant  et  parfont  sur  le  tour  d'une  tasse,  et  en  sont 
les  hors  plains  et  bien  tenues,  et  le  seurplus  du  hennap  jusques 
près  du  fons  est  dedens  tout  cisellé  à  menus  grains  et  embouti 
à  VI  arbres,  dont  les  trois  sont  de  vignete  et  les  autres  trois  à 
fueilles  de  trcffle  ;  et  le  millieu  du  fons  d'icelui  hennap  qui  est  à 
boce,  est  cizellé  de  ladicte  devise  à  vi  branches,  embouties,  en 
trois  desquelles  a  en  chascune  une  fueille  de  vuigne  et  un  roisin, 
et  en  chascune  des  autres  trois  a  une  fueille  de  treffle  ;  et 
en  un  cercle,  qui  est  ou  millieu  d'icelles  branches,  sont  embou- 
ties trois  petites  branches  à  rainsseauls  esbochiés,  mais  que  sur 
Fun  de  chascune  d'icelles  branches  a  une  fleur  de  lis  emboutie; 
et  ou  milieu,  entre  lesdictes  trois  fleur  de  liz  a  comme  une  rose 
emboutie  à  pluseurs  bocetes.  Et  le  couvercle  est  plain  par  les 
hors  et  se  gette  et  reploie  autour  pour  seoir  et  tenir  sur  le 
hennap  ;  et  sur  le  comble  est  ledit  couvercle  par  dehors,  Jusques 
près  du  haut,  tout  cizellé  et  embouti  de  la  devise  du  hennap  sans 
différence.  Et  sur  le  haut  est  ledit  couvercle  plain,  et  y  siet  un 
fretel  du  tour  d'un  chapel  roont  agu  dessus,  tout  esmaillié  à 
nos  armes  et  garni  autour  du  bas  d'un  souage  féru  à  lime  dessus 
comme  greneté.  Et  sur  le  haut  a  un  pommel  roont  à  une 
coste  tout  autour  du  millieu,  et  d'icelli  pommel  partent  v  fueilles 
montans,  agues  dessus  et  esmailliées  toutes  de  vert  ;  entre 
lesquelles  siet  une  rose  à  doubles  fueillages  esmailliée  de  rouge 
cler  ;  et  ou  millieu  a  un  boutonnet  d'or  hachié,  et  ou  fons  dudit 
couvercle  a  un  petit  esmail  roont  enlevé  entre  souages  dont  l'un 
est  greneté  dessus,  et  est  ledit  esmail  à  nos  armes  d'une  seule 
fleur  de  liz  entière.  Et  poise  en  tout  un  mars  vu  onces  vestellins. 


76  HANAPS  d'or 


HENNAPS  D  OR  COUVERS  HACHES  A  ESMAUX  DEDENS. 

66.  Un  hennap  d'or  à  couvercle,  haché  à  fueillages  de  vigne, 
et  en  est  le  pié  garni  d'un  souage  greneté  et  ou  fons  a  un  ront 
esmail  des  armes  de  France.  Et  le  couvercle  est  comme  la  façon 
d'une  tasse  et  dedens  a  un  esmail  des  armes  de  France  ;  et 
dessus  est  le  couvercle  haché  et  sur  le  haut  esmaillié  aux  armes 
de  France.  Et  le  fretel  est  d'une  fleur  de  lis  double  en  crois.  Et 
poise  en  tout  un  mars  m  onces. 

67.  Un  hennap  d'or  couvert,  tout  greneté  dedens  très 
menuement,  ou  fons  duquel  a  un  esmail  garni  d'un  souaige 
greneté  de  croizettes,  lequel  esmail  est  de  blanc  et  de  rouge  cler 
en  manière  d'une  double  rose  ;  et  ou  millieu  d'icelle  a  un  solail 
d'or;  et  tout  le  dehors  dudit  hennap  est  très  nettement  taillié 
à  plumes  sur  lesquelles  sont  tout  entour  pluseurs  costelles 
d'orfaverie  ondoyans  ;  et  est  le  pié  dudit  hennap  un  pou  hautelet, 
à  souaiges  tous  plains,  à  une  menue  greneteure  par  le  milieu 
desdis  souages.  Et  est  le  couvercle  de  la  taille  de  l'esmail  et  de 
la  devise  dudit  hennap.  Et  est  Tassiete  du  fretel  dudit  couvercle 
esmailliée  comme  le  fons  du  hennap,  et  la  boce  dudit  fretel  est 
faite  en  manière  d'un  bouton  d'un  orillier  tout  esmaillié  de 
rouge  cler  et  de  bleu  à  petis  filiez  dorez  parmi  les  entrelaceures  ; 
dessus  lequel  bouton  sont  trois  branches  tenans  en  une  tige 
esmailliée  de  blanc,  plaines  de  petis  escus  esmailliés  par  les 
bous  de  rouge  cler.  entre  lesquelles  branches  est  assis  un  gros 
saphir  bellonc  à  face  roonde,  assis  en  un  culet  garni  de  quatre 
crampons,  lequel  culet  est  esmaillié  de  vert,  blanc  et  rouge  cler 

en  manière  d'une  marguerite  ;  et  est  ledit  saphir  de caras. 

Et  poise  ledit  hennap  et  couvercle  en  tout  iiii   mars  un  onces 
XVI  deniers. 

68.  Ungrant  hennap  d'or  couvert,  porté  d'un  pié  basset  à 
souages  et  une  orbevoie  à  jour  de  oteaus  de  quatre  demi  roons; 
et  est  ledit  hennap  hachié  par  dehors  à  fueillages  où  il  a  lis  et 
autres  fueilles  bien  nettement  ouvrez  ;  et  par  dedens  est  greneté, 
et  entre  les  grains  a  trois  longues  fueilles  plaines  tenans  par  les 
bous  les  unes  aus  autres  ;  et  ou  fons  a  un  lonc  esmail  des  armes 

de  France.  Et  le  couvercle  est  de  semblable  façon  et  devise,  et 
ou  fons  a  un  ront  esmail  ausdictes  armes;  et  sur  le  dehors  a  un 
fretel  à  fueilles,  sur  lesquelles  a  un  bouton  vert  à  vi  quarrés.  Et 
poise  vu  mars  une  once  vi  deniers. 


HENNAPS  d'or  COUVERS  PLAINS  À  ESMAULX  DEDENS. 

69.  Un  grand  hennap  d'or  à  couvercle  ',  ou  pié  duquel  a 
pluiseurs  souages,  et  ou  milieu  d'iceulz  a  un  souage  grenetd  ;  et 
ou  fons  a  un  grant  esmail  ront  des  armes  de  France  assis  sur  haus 
souages.  Et  sur  les  bors  du  couvercle  a  un  souage  greneté,  et 
audessus  a  un  autre  souage  à  orbevoies  à  jour  ;  et  ou  dedens  a 
un  esmail  ront  aus  armes  de  France.  Et  le  fretel  est  assis  sur 
un  esmail  desdictes  armes,  et  est  ledit  fretel  à  pluseurs  fueillages 
montans  et  avalans;  et  dessus,  au  plus  haut,  a  un  gros  saphir. 
Et  poise  en  tout  viii  mars  iiii  onces  m  deniers. 

70.  Un  autre  grant  hennap  d'or  à  couvercle  et  à  haut  pié  et 
VIII  costes  endentées,  lequel  est  garni  autour  d'un  souage 
greneté  ;  et  ou  fons  a  un  grant  esmail  ront  ouquel  a  sur  une 
terrace  deux  hommes  qui  se  combatent  de  glaives  et  sur  le  haut 
une  damoiselle  faisant  manière  courrouciée;  et  est  ledit  esmail 
garni  autour  de  pluseurs  souages.  Et  le  couvercle  est  garni 
autour  d'un  souage  greneté, couronné  dessus  de  fueillages  à  jour, 
dont  les  plus  grans  sont  comme  cuers  renversez  ;  et  ou  fons 
dudit  couvercle  a  en  un  grant  esmail  ront,  comme  damoiselle 
qui  fait  semblant  de  ferir  un  lyon  qui  tient  un  homme  dessous 
lui,  et  sur  le  haut  dudit  esmail  a  une  fontaine.  Et  le  fretel  est 
de  VI  fueilles  montans  et  avalans,  et  y  a  viii  perles  et  un  gros 
saphir  sur  le  haut  bout  qui  est  blanchet.  Et  poise  en  tout 
VIII  mars  iiii  onces, 

71.  Un  autre  grant  hennap  d'or  à  couvercle,  tout  plain,  assis 
sur  un  bas  pié  qui  a  souages  tous  plains,  ou  fons  duquel  a  un 
esmail  du  sire  de  la  Rivière  assis  dedens  une  rose.  Et  dedens 
le  couvercle  a  un  esmail  roont  des  armes  de  France  ;  et  dessus 
ledit  couvercle  a  un  esmail  roont  qui  se  hausse,  où  sont  lesdictes 

I.  C'est  le  no  204  de  l'Inventaire  publié  par  M.  de  Labordc. 

armes  de  France.  Dessus  lequel  esmail  a  un  fretel  d'une  houpe  de 
fleur  de  lis  faite  de  quatre  flourons.  Et  poise  v  mars  xx  deniers. 

72.  Un  grant  hennap  d'or  tout  plain  sans  souages,  sinon  que 
ou  fons  a  un  grant  lys  trassié  de  cizelleure,  et  par  deho';s  a  une 
bordeure  tout  entour  trassiée  à  lys  par  la  manière  que  est  cellui 
du  fons.  Et  poise 

73.  Un  hennap  d'or  couvert,  à  pié  hautclet,  lequel  est  sur  le 
bas  garni  de  pluseurs  soages  et  d'un  greneté  sur  le  tour 
dessous  ;  et  sur  lesdis  souages  a  tout  autour  une  assés  grande 
orbevoie  d'osteaus  à  Jour.  Et  le  hennap  est  parfont  et  sur  le  haut 
se  extent  comme  à  tour  de  lampe  ;  et  ou  fons  dehors  est  signé 
d'un  escuçon  hachié  aus  armes  de  la  duchesse.  Et  le  couvercle  est 
couronné  à  creneaus  et  d'une  assés  grande  orbevoie  de  la  devise 
de  celle  du  pié  tout  autour,  et  sur  le  bas  a  son  bort  passant 
pour  mieuls  tenir  sur  le  hennap.  Et  sur  le  comble  dudit 
couvercle  qui  est  hautelet,  a  un  fretel  de  quatre  fueilles  de  treffle 
assemblées  à  jour,  dont  les  tiges  partent  d'un  pommel  à  pluseurs 
costes,  qui  siet  sur  la  pointe  du  couvercle,  qui  est  tournée 
comme  un  chapel  ;  et  sur  le  haut  desdictes  fueilles  a  un 
boutonnet  à  quatre  costes,  qui  siet  sur  une  verge  partant  du 
millieu  dudit  pommel  et  montant  entre  ycelles  fueilles  ;  et  ou 
fons  est  ledit  couvercle  signé  d'un  escuçon  aus  armes  de  la 
duchesse.  Et  poise  en  tout  m  mars  iiii  onces  xvi  estellins. 

74. Un  autre  hennap  d'or  couvert,  tout  pareil  au  dessus  escript 
sans  aucune  différence,  qui  poise  en  tout  m  mars  nii  onces 
m  estellins. 

75.  Un  autre  hennap  d'or,  tout  pareil  sanz  aucune  différence 
aus  deux  dessus  escrips,  fors  que  il  n'a  point  de  couvercle,  et 
poise  I  marc  vu  onces  xvi  estellins. 

76.  Un  autre  hennap  d'or  descouvert,  tout  semblable  sans 
différence  au  derrenier  escript,  qui  poise  i  marc  vn  onces 
XI  estellins. 

yy.  Un  autre  hennap  d'or  descouvert,  tout  pareil  sanz  aucune 
différence  aus  deux  derreniers  escrips.  Et  poise  i  marc  vn  onces 
II  estellins. 

78.  Un  autre  hennap  d'or  descouvert,  tout  semblable  sanz 
différence  aus  trois  derreniers  escrips,  qui  poise  i  marc  vu  onces 
II  estellins. 


HANAl'S    D  OK  79 


HENNAPS  D  OR    DESCOL'VERS    CIZELLEZ  A    ESMAUX  OC  FONS. 

79-  Un  hennap  d'or  de  belle  façon  à  un  pié  hautelet,  et  est 
ledit  hennap  fait  à  tour  de  lampe;  et  dedens  est  cizelléc  à 
vignete,  et  le  fons  est  cizellé  à  branches  où  il  a  fleurs  de  lis  et 
fueilles  de  trefïle  ;  et  ou  milieu  a  une  roze  esmaillée  de  noz 
armes,  en  laquelle  a  un  haut  boutonnet  greneté.  Et  poise 
II  mars  vi  onces  vi  deniers. 

80.  Un  autre  hennap  d'or  pareil  sans  différence,  qui  poise 
II  mars  vi  onces  vi  deniers. 


HENNAPS  D  OR  DESCOUVERS    PLAINS  A  ESMAUX   OU  FONS. 

81-86.  Six  hennaps  d'or  '  paraux  tous  plains,  dont  le  pié  est  à 
souages  grenetez  et  rons  et  orbevoies  à  jour.  Et  ou  fons  de 
chascun  hennap  a  sur  un  haut  souage  une  roze  de  noz  armes. 
Et  poisent  en  tout  xviii  mars  m  onces. 

87-92.  Six  autres  hennaps  d'or  ""  paraux  et  de  la  façon  et  devise 
des  devantdis  sanz  différence.  Et  poisent  ensemble  xviii  mars 
Il  onces  xii  deniers. 

93-98.  Six  autres  hennaps  d'or  '  semblables  et  de  la  façon  et 
devise  des  xii  dessus  escrips,  qui  poisent  ensemble  xviii  mars 
une  once  xii  deniers. 

99-104.  Six  autres  hennaps  d'or ''paraux  des  xviii  devant  escrips 
et  de  semblable  façon  et  devise,  qui  poisent  xviii  mars  xii  deniers. 

io5.  Un  autre  hennap  d'or  sans  couvercle,  dont  le  pié  est 
garni  autour  d'une  orbevoie  de  oteaux  à  jour  et  d'autres  souages. 
Et  ou  fons  du  hennap  a  un  haut  esmail  grant,  d'une  rose  de  nos 
armes.  Et  poise  m  mars  xv  deniers. 


1.  C'est  le  n"  2o5  de  Tlnventaire  publié  par  M.  de  Laborde. 

2.  C'est  le  n°  214  de  l'Inventaire  publié  par  M.   de  Laborde. 

3.  C'est  le  n»  2i5  de  l'Inventaire  publié  par  M.  de  Laborde. 

4.  C'est  le  n"  216  de  l'Inventaire  publié  par  M.  de  Laborde. 


8o  HANAPS  GARNIS  d'oR 


HENNAPS  DE  MADRE  GARNIS  D  OR. 


io6.  Un  hennap  de  madré,  dont  le  pié  est  d'or,  garni  autour 
sur  le  bas  [de]  fenestrage  à  jour,  et  dessus  a  viii  oteaus  à  jour, 
et  en  chascun  une  fleur  de  lis  entailliées  ;  et  entre  yceuls  a  fueil- 
lages  cizellez  en  quatre  espaces,  et  en  quatre  autres  deux  K  et 
deux  L.  Et  ou  fons  dudit  hennap  a  un  ront  esmail  d'or  de  noz 
armes,  et  dedens  le  couvercle  en  a  un  aus  armes  de  France.  Et 
le  fretel  de  dessus  est  très  bel,  d'or,  garni  par  le  bas  d'un  souage 
de  fenestrages  à  jour  ;  et  dessus  a  quatre  choses  ouvrées  à  jour, 
et  auprès  a  une  ceinte  cizellée  à  couronnes  à  K  et  à  L;  et 
Tencommencement  de  la  verge  dudit  fretel  est  esmaillié  aux 
armes  de  France,  et  dessus  a  comme  un  pommel  ront  à  rais  de 
soleil  sur  lequel  siet  un  lis  de  vi  longues  fueilles,  et  dedens 
sont  les  branches  aus  fleurs.  Et  poise  l'or  i  marc. 

107.  Un  autre  hennap  de  madré,  dont  le  pié  est  d'or,  assés 
grandet,  de  plaine  façon  ;  et  ou  fons  dedens  a  un  ront  esmail  de 
nos  armes  et  pareillement  en  a  un  dedens  le  couvercle.  Et  le 
fretel  est  assés  haut,  plain  dessous,  et  dessus  est  agu  et  esmaillié 
de  nos  armes.  Et  poise  l'or  environ  vi  onces. 

108.  Un  autre  grant  hennap  de  madré,  couvert,  très  fin,  assis 
sur  un  court  pié  d'or  à  souages  tout  autour  de  demis  compas 
perciés  à  jour,  garni  ledit  pié  de  perles  et  de  pierres  ;  c'est 
assavoir  petis  balays  et  esmeraudes  mises  dedens  crampons  haus 
levez,  et  entre  deux  pierres  a  une  troche  de  deux  perles,  autour 
duquel  pié  a  assis  escussons  de  nos  armes  dont  la  bordeure  est 
de  rouge  cler,  lesquels  escuçons  sont  garnis  tout  environ  de 
semblable  pierrerie  comme  celle  dessus  devisée;  et  est  le  colet, 
tant  comme  se  contient  la  pierrerie,  tout  hachié  à  aigles  qui  ont 
visages  de  dames  ;  et  entre  deux  aigles  a  un  lis.  Et  sur  ledit 
couvercle  a  un  esmail  de  nos  armes  à  la  bordeure  de  rouge  cler, 
sur  laquele  brodeure  {sic)  sont  deux  esmeraudes  et  deux  balays; 
et  entre  deux  pierres  sont  quatre  perles  enfilées,  qui  font  xvi 
perles  en  tout.  Et  sur  ledit  esmail  a  un  fretel  d'or  haut,  bien 
netement  ouvré  de  fueillages  d'aubespine;  et  en  la  tige  de 
chascune  a  deux  perles  qui  font  en  tout  xii  perles;  et  dessus  ledit 

fretel  a  un  saphir  bcllonc  percié,  sur  quoy  est  une  perle  ronde. 
Et  dcdens  ledit  couvercle  a  un  esmail  roont  de  nos  armes,  à  la 
bordeure  de  rouge  cler,  dedens  lequel  couvercle  est  nostre 
ordre.  Et  poise  en  tout  ii  mars  vi  onces. 


TASSES  d'or  à  COUVERCLE  ET  ESMAUS  OU  FONS,  ET  SANS  ESMAUX. 

109.  Une  tasse  d'or  à  couvercle,  dont  le  pié  est  à  demis 
tcnestrages  à  jour  renversiez,  et  est  la  tasse  assez  parfonde.  Et  ou 
fons  a  un  esmail  vert  ront,  ouquel  a  un  K  semé  des  armes  de 
France  et  est  couronné  dessus  et  acosté  de  deux  aigles  qui 
tiennent  la  couronne  par  le  haut  à  leurs  becs.  Et  le  couvercle 
est  couronné  de  demis  fenestrages  à  jour  renversiés,  à  pommetes 
dessus;  et  sur  le  haut  est  cizellé  à  K  couronnez  acostez  d'aigles, 
et  d'autres  K  plus  petis  et  fleurs  de  lis  et  de  liz  entrelaciez. 
Et  le  fretel  est  esmaillié  de  rouge  cler,  fait  comme  un  bouton 
de  rose,  à  un  bouton  vert  dessous  et  vi  fueilletes  vertes  autour 
du  bouton.  Et  ou  fons  a  un  esmail  de  la  devise  de  la  tasse; 
mais  il  est  haut  enlevé  et  autour,  par  le  bas,  a  pluseurs  souages 
grenetez  et  autres.  Et  poise  en  tout  un  mars  une  once  et  demie. 

iio.  Une  tasse  d'or  à  couvercle  et  est  de  plaine  euvre,  séant 
sur  un  bas  pié  à  souages  et  orbevoies.  Et  sur  le  couvercle  a  un 
fretel  ou  bout,  ouquel  a  un  saphir.  Et  sont  la  tasse  et  le 
couvercle  à  xxiiii  caras.  Et  poise  en  tout  11  mars  v  onces 
XII  deniers. 


TASSES  d'or  PLAINES  SANS  ESMAUX  ET  SANS    COUVERCLE. 

1 1  i-i  1 5. Cinq  tasses  d'or  de  plaine  euvre  et  toutes  d'une  façon, 
à  vingt  et  deux  caras  et  demi,  qui  poisent  v  mars  un  onces 
IX  deniers. 


GOBELÉS  d'or  COUVERS  GARNIS  DE  PIERRERIE  ET  DE  PERLES. 

1 16.  Un  très  bel  gobelet  d'or  gros  et  basset,  que  soustiennent 
trois  cygnes  assis  sur  petis  entablemens  ;  et  est  loyé  par  le  pié 

et  par  le  corps  de  deux  couronnes  enlevées  à  petis  flourons  de 
fleur  de  lis  a;arnis  de  pierrerie,  c'est  assavoir  de  vint  huit  perles, 
de  vingt  quatre  petis  balais  et  de  seize  petis  saphirs  ;  et  est  ledit 
gobelet  cizellé  entre  les  couronnes  comme  à  demis  compas  et  à 
fueillages.  Et  ou  fons  dedans  est  en  un  grant  esmail,  fait  comme 
d'un  soleil,  saint  Charles  couronné  et  vestu  d'une  chape,  qui 
tient  le  monde  en  une  main  et  s'espée  nue  en  l'autre.  Et  le  cou- 
vercle est  cizellé  par  dehors;  et  est  ceint  par  le  bort  d'une 
petite  couronne  enlevée,  et  sur  le  milieu  d'une  autre  plus  grande; 
et  sont  garnies  de  meilleur  pierrerie  que  les  couronnes  du  gobelet, 
et  y  a  en  ycelles,  et  entre  deux,  quarante  deux  dyamans,la  moitié 
pointuz  et  les  autres  plas  en  triangle,  dont  il  en  y  a  huit  plus 
grans  que  les  autres,  cinquante  six  perles,  dix  balais  quarrez  et 
autres,  et  dix  saphirs,  assis  en  pluseurs  manières.  Et  le  fretel 
dudit  couvercle  est  comme  d'une  couronne  d'empereur,  garnie 
de  douze  dyamans,  de  quatre  balais  et  de  seize  perles,  dont  il  en 
y  a  quatre  plus  grosses  que  les  autres;  et  dedens  ledit  fretel  est 
assize  une  roze  azurée,  dedens  laquelle  a  comme  une  freze  d'or, 
et  sur  le  bort  a  une  aigle,  qui  a  une  perle  longue  ou  bout  de  la 
queue  et  quatre  aus  elles,  deux  ou  bout  et  deux  aus  costez,  et 
entrent  les  elles  en  un  balay  assés  grant  et  en  la  poitrine  un  plus 
petit,  et  sur  sa  teste,  qui  est  couronnée,  a  un  saphir  longuet  et 
sur  le  bout  d'icelle  une  petite  perle.  Et  ou  fons  dudit  couvercle 
est  en  un  esmail,  comme  de  soleil,  Nostre  Seigneur  depuis  les 
espaules  en  amont.  Et  poise  en  tout  ix  mars  m  onces. 

1 17.  Un  gobelet  d'or  court  et  grosset,  garni  par  le  pié  de  baux 
souages  et  ledit  gobelet  et  le  couvercle  sont  semez  de  xxnii  fueilles 
de  treffle  enlevées,  où  a  en  chastons  esmeraudes  petites  et  autres 
pierreries,  et  en  chascune  fueille  une  petite  perle.  Et  ou  fons  du 
gobelet  a  un  grant  esmail  fait  en  manière  de  compas  à  un  escu 
grant  des  armes  de  la  royne  de  Boulongne.  Et  le  couvercle 
dudit  gobelet  est  couronné  d'une  orbevoie  d'oteaus  à  jour.  Et 
le  fretel  siet  sur  esmail  à  m  escuçons  desdictes  armes  et  est 
de  fueilles  montans  et  avalans,  et  y  a  m  perles  et  dessus  un 
saphir  assés  gros;  et  ou  fons  a  en  un  esmail  un  escu  des  armes 
de  ladicte  royne.  Et  poise  en  tout  11  mars  m  onces  xvi  deniers. 

1 18.  Un  gobelet  d'or  couvert  plain,  lonc  et  estroit,  qui  a  un 
haut   pié   garni   de    pluseurs  souaiges,  entre  lesquels    en  a  un 

cordellé  et  une  orbcvoic  dessous  d'oteaus  à  jour;  et  sur  le  haut 
dudit  pié,  en  une  encaveure,  a  xini  ticuretes  esmailliécs  de  vert 
à  une  goûte  blanche  ou  millieu.  Et  le  couvercle  est  couronné 
autour  de  creneaus  enlevez  et  garni  dessouz  d'une  orbevoie 
d'oteaus  à  jour.  Et  le  frétai,  ouquel  a  un  pommai  sur  le  millieu, 
a  pluseurs  costes,  est  de  vi  fueilles  d'espine  enlevées  à  jour, 
dessous  lesquelles  tiennent  trois  petites  perles  roondes  au  bout 
de  trois  broches  saillans  du  piller  du  fretel  ;  et  sur  le  bout  a  un 
saphir  longuet,  pale  et  crasset,  et  dcdens  a  un  haut  esmail  d'azur 
roont  et  petit  à  un  soleil  d'or,  lequel  est  garni  autour  d'un 
souaige  entrelacié.  Et  poise  en  tout  ii  mars  un  onces  v  estellins. 
1 19.  Un  gobelet  d'or  '  couvert,  semé  d'esmaulz  faizen  maniera 
de  trefïlc,  dont  es  aucuns  a  trois  esmeraudcs  et  une  perle  ou 
millieu,  en  d'autres  a  trois  rubis  d'Alixandras  et  une  perle  ou 
millieu,  et  en  des  autres  esmaulz  a  trois  perles  et  une  esmeraude 
ou  millieu;  et  aussi  en  y  a  il  d'aucuns  où  il  a  ou  millieu  des 
perles  un  rubi  d'Alixandre;  et  es  esmaulz,  où  il  n'a  que  une 
pierre,  a  trois  fueilles  azurées.  Et  sont  les  fueilles  desdictes 
treffles,  sur  quoy  est  assise  ladicte  pierrerie,  esmailliées;  c'est 
assavoir  las  unes  de  rouge  cler  et  las  autres  de  vert.  Ouquel 
gobelet  a  xxi  asmail,  et  en  est  le  souaige  du  pié  féru  à  croisettes  ; 
et  le  couvercle  est  garni  tout  autour  d'une  orbevoie  à  jour.  Et 
sur  le  couvercle  a  un  fretel  à  fueillaiges  d'aubespine,  où  sont 
VI  perles;  et  dessus  le  fretel  a  un  saphir  sur  le  lonc,  assis  sur  un 
assez  haut  esmail  azuré  en  quoy  sont  trois  oizellés.  Dedens 
lequel  couvercle  a  un  esmail  de  plitre  de  plusieurs  couleurs, 
assez  haut  assis.  Et  ou  fons  dudit  gobellet  a  un  grant  esmail  de 
plitre  de  plusieurs  couleurs  à  un  compas  entrelacié  de  blanc  et 
de  vermeil  besanté,  c'est  assavoir  sur  le  blanc  de  petis  besans 
vermeilz,  et  sur  le  vermeil  de  besans  blans;  dedens  lequel 
compas  a  quatre  oiseaulx  jaunes,  et  ou  millieu  a  une  lozenge 
vermeille  à  nn  besans  blancs,  et  y  a  plusieurs  fueilles  blanches 
et  vermeilles.  Et  poise  n  mars  vi  onces  x  asterlins  et  demi. 

I.  Il  semble  que  cet  ariiclc  ait  été  ajouté  après  coup. 

GOBELES  D  OR  COUVERS  ESMAILLIES. 

120.  Un  gobelet  d'or  couvert  large  dessus,  autour  duquel  sur 
le  pié  a  comme  arches  en  manière  de  fenestrages  rons  esmailliés 
de  l'ordre  de  la  Crois,  et  dessus  a  vi  rons  oteaus  de  nos  armes 
et  entre  yceuls  à  L  esmaillées,  et  autour,  dessus  lesdis  oteaus,  a 
une  endenteure  d'esmail  azuré.  Et  ou  fons  a  un  esmail  ront  de 
nos  armes,  et  sur  le  couvercle  a  vi  esmaus  rons  de  nos  armes  et 
L  entre  deux.  Et  le  fretel  est  de  une  fleur  de  lis  double  croisée, 
et  dedens  a  un  esmail  ront  de  l'ordre  de  la  Crois.  Et  poise  en 
tout  II  mars  vu  onces  xvi  deniers. 

121.  Un  gobelet  d'or  couvert,  court  et  grosset,  du  tour  d'une 
poire,  qui  par  le  corps  est  ouvré  tout  autour  d'une  rose  à  trois 
fueillages,  dont  ceuls  du  milieu  sont  hachiées  à  vingnetes  et  à 
rosiers;  et  ceuls  d'embas  et  d'en  haut  sont  esmailliés  d'esmaus  de 
plitre  et  ceulz  d'aval  et  d'amont  sonthachiés  de  la  devise  dessus 
desclairiée.  Et  ou  fons  a  un  petit  esmail  de  plitre  ront.  Et  le 
fretel  est  esmaillié  de  plitre  par  le  bas  à  un  pommel  dessus,  et 
le  haut  est  de  vi  fueilles  enlevées  à  jour,  et  dessous  lesquelles 
a  trois  perles  atachiées  à  potences.  Et  sur  le  bout  a  un  saphir 
pale  et  grasset.  Et  poise  en  tout  un  mars  une  once  xviii 
esterlins. 

122.  Un  petit  gobelet  d'or  couvert,  court  et  grosset,  esmaillié 
dehors  com.me  à  losenges  de  un  laceys  vert,  et  le  champ  en  est 
d'asur  à  lis  en  orbeur,  et  en  chascun  laceys  entier  à  trois  fleur 
de  lis;  et  est  le  pié  garni  de  pluiseurs  souages,  dont  l'un  est 
greneté  et  le  bort  dudit  gobelet  est  tout  plain.  Et  ou  fons  a  un 
esmail  vert  roont,  d'un  bocage,  ouquel  a  trois  rengiers.  Et  ou 
fons  du  couvercle  dudit  gobelet  a,  en  un  esmail  d'asur  nué  en 
orbeur  embouti,  garni  autour  de  grains,  une  teste  de  saint  qui  a 
une  crois  sur  le  front;  ledit  couvercle  est  par  les  hors  creus  par 
dehors  et  garni  sur  le  haut  de  souages,  et  le  plat  en  est  esmaillié 
de  la  devise  dudit  gobelet.  Et  le  fretel  est  tout  plain,  d'or,  à 
VI  costes,  façonné  sur  le  haut  comme  d'un  bouton,  esmaillié  de 
nos  armes.  Et  poise  11  mars  m  onces  xv  estellins. 

123.  Un  gobelet  d'or  couvert,  porté  d'un  large  souaige  fait  ou 

milieu  d'une  orbevoie  à  jour  très  finement  et  proprement 
esmaillié  tout  par  dehors  d'un  terraige  ou  pré  vert,  de  où 
naissent  petis  arbrisseaux  de  diverses  manières,  et  connins  de 
plusieurs  couleurs  et  contenances  parmi;  et  d'iceulx  partent 
plus  grans  arbres,  tenans  par  le  lonc  Tesmail  du  gobelet.  Entre 
lesquelz  adains  de  diverses  contenances,  gisans,  paissans,  estans 
et  d'autres  manières,  fais  sur  le  vif.  Et  à  la  sommette  des  haus 
arbres,  entre  yceulx  est  esmaillié  d'azur  par  manière  de  ciel. 
Et  ou  fons  dedenz  du  gobelet  a  entour  un  souaige  greneté  et  ou 
millieu  un  grant  esmail  roont,  ouquel  a  comme  un  pré  vert  garni 
d'arbres  et  un  siège  couvert  comme  d'un  drap  violet,  sur  lequel 
nous  sommes  assis  en  robe  bleue  large  et  le  chaperon  de  violet, 
et  la  duchesse  emprès  nous,  vestue  d'un  surcot  court  bleu, 
attournée  à  cornes,  et  a  un  cercle  sur  la  teste;  et  Loys,  nostre 
filz,  estant,  vestu  d'un  gris  ouvré,  acousté  entre  nous  deulz  sur 
un  de  nos  genoilz.  Et  y  est  Pierre  à  genoulz,  vestu  d'une 
houpellande  longue  de  lavende,  qui  a  une  toaille  blanche  au  col  et 
tient  un  drageoir  d'espices,  sur  lequel  nous  avons  une  main.  Et 
le  couvercle  dudit  gobelet  est  garni  d'un  double  souage  entour, 
à  orbevoies  à  jour,  ainsi  de  terrasse  comme  devant  est  dit,  à 
grans  touches  d'arbres  et  deins  parmi,  de  diverses  contenances, 
dont  il  y  en  a  un  qui  boit  en  une  fontainne.  Et  est  à  la  sommette 
des  haus  arbres  entre  iceulx  esmaillé  d'azur  par  manière  de  ciel. 
Du  pié  du  fretel  part  une  pommette  à  bossettes  dont  naist  un 
lis  esmaillié  de  blanc  sur  le  vif,  et  du  millieu  de  la  graine  part 
une  broche,  où  il  a  un  saphir  sur  le  roont  plat  percié.  Ou  milieu 
du  couvercle  a  un  esmail  vert  à  un  escuçon  de  nos  armes.  Et 
poise  en  tout  iiij  mars  iij  onces  et  demi  esterlin. 


GOBELÈS  d'or  COUVERS  SEMEZ  d'eSMAUX. 

124.  Un  gobelet  d'or  couvert  ront  assés  gros  et  court,  dont  le 
pié  est  garni  par  le  bas  à  plains  fenestrages  à  jour  et  est  par  le 
corps  cizellé  par  dehors;  et  y  a  ini  esmaux  de  plitre  et  ou  tons 
un  semblable.  Et  le  couvercle  est  brodé  de  fueillages  plains  à 
jour,  et  est  cizellé  dessus  et  y  a  quatre  esmaus  pareux  de  ceuls 
du  gobelet;  et  sur  le  haut,  dessous  le  fretel,  est  esmaillié  de 

semblable  esmail;  et  ou  fretel  a  un  perles  en  pendant  et  dessous 
un  balay.  Et  ou  fons  dudit  couvercle  a  un  esmail  de  plitre  et 
ou  milieu  un  escu  à  trois  fleurs  de  lis.  Et  poise  en  tout  m  mars 
une  once  vi  deniers. 


GOBELES   D  OR    COUVERS    CIZELLES. 

125.  Un  gobelet  d'or  fait  en  manière  d'une  jarbe  de  blé,  dont 
les  tuyaus  sont  creus,  et  se  siet  sur  yceulx  et  le  lien  est  cordelé, 
et  dessus  sont  les  espis  cizellez  ;  et  ou  fons  a  un  ront  esmail  de 
rouge  cler,  ouquel  a  un  cigne  navré  en  la  poitrine  et  est  sur 
eaue,  de  laquelle  partent  trois  fleurs  de  lis  et  autres  fueilles  et 
rainseaux  vers.  Et  le  couvercle  est  cizellé  à  espis,  garni  autour 
d'un  entrelaceis,  et  le  fretel  est  comme  de  xij  fleurs  de  grenatiers 
esmailliez  d'asur;  et  dessus  une  autre  fleur  pareille  a  une  perle. 
Et  ou  fons  du  couvercle  a  un  esmail  ront  des  armes  de  beau 
frère  de  Bourgongne.  Et  poise  en  tout  iij  mars  v  onces  xviij 
deniers. 

GOBELÈS  d'or  COUVERS  HACHEZ. 

126.  Un  gobelet'  d'or  séant  sur  un  pié  ront  haché  à  lettres  de 
Sarrasins,  et  entre  le  gobelet  et  le  pié  a  une  pommete  ronde  toute 
plaine.  Et  audessus  yst  un  lis,  qui  comprent  tout  le  gobelet;  et 
chascune  fucille  est  cizellée  aus  lettres  dessusdictes.  Et  ou  fons 
a  un  esmail  de  rouge  cler,  où  il  a  m  lis  et  m  lettres  sarrasines,  et 
est  le  champ  dudit  esmail  eschiqueté  de  ladicte  couleur;  et  est 
le  couvercle  de  celle  devise.  Et  entre  la  pommete  de  chascun 
lis  a  II  grosses  perles  à  molinet,  et  y  a  xx  perles.  Et  sur  le 
fretel  a  un  gros  saphir  assis  entre  11  autres  saphirs  et  11  bien 
grosses  perles.  Et  dedens  ledit  couvercle  a  un  petit  esmail  de  la 
devise  de  cellui  du  fons  du  gobelet.  Et  poise  en  tout  un  mars 
ini  onces  xii  deniers. 

127.  Un  gobelet  d'or  couvert,  grosset,  dont  le  pié  est  garni  de 
fenestrages  à  jour  et  d'autres  souages.  Et  le  gobelet  est  haché 
par  dehors  à  n  rosiers,  qui  comprennent  tout  le  tour.  Et  ou  fons 

I .  C'est  le  n"  236  de  l'Inventaire  publié  par  M.  de  Laborde. 

a  un  grant  esmail  de  nos  armes;  et  sur  la  brodeure  a  demeures 
d'or  enlevées  et  à  tour  est  haché  d'une  ceinte  de  lettres  là  où  a 
escript  ni  fois  :  «  Prene\  en  gré  ».  Et  le  couvercle  est  couronné 
de  fenestrages  à  Jour,  et  hachic  dessuz  à  couronnes  et  à  branches 
de  roziers.  Et  sur  le  frctcl  qui  est  de  m  roses  a  un  bouton 
esmaillié  d'asur.  Et  ou  fons  du  couvercle  a  un  esmail  de  la 
devise  du  gobelet,  sans  hacheure.  Et  poise  en  tout  ii  mars 
VI  onces. 

128.  Un  gobelet  haut  en  façon  de  godet,  fait  par  dehors,  sur 
le  pic,  le  corps  et  le  couvercle  à  roses  emboutées,  dont  les 
fueillcs  sont  hachées  à  rozes,  lettres  moresques  et  autres 
ouvrages;  et  autour  du  pié  a  une  orbevoie  à  jour.  Et  ou  fons  a 
en  un  esmail  une  rose  de  rouge  cler.  Et  le  couvercle  est 
couronne  d'une  orbevoie  à  jour  et  le  fretel  aussi,  ouquel  a  une 
terrace  vert  semée  de  marguerites  ;  et  sur  ycelle  a  une  aigle 
tout  droit  et  dedens  ledit  couvercle  a  un  esmail  de  la  devise  du 
gobelet.  Et  poise  en  tout  m  mars  une  once. 

129.  Un  gobelet  d'or  couvert  et  embouté  sur  le  tour  et  façon 
de  roze,  dont  le  pié  est  garni  d'une  orbevoie  de  courbettes  à 
jour,  et  sur  les  embouteures  du  corps  qui  sont  xii,  hachiées  et 
faictes  sur  le  lonc,  les  vi  basses  agiles  dessus  et  les  vi  hautes 
agiies  dessouz  et  respondans  entre  deux  de  celles  d'embas,  sont 
les  XII  apostres  entre  lesquels  a  pluiseurs  fueillages.  Et  ou  fons 
dudit  gobelet  a  un  esmail  roont  garni  autour  de  souaiges  ;  lequel 
esmail  est  d'asur  nué  en  orbeur,  et  en  icellui  est  Nostre  Dame 
droite,  les  bras  croisiés,  que  vi  angles  partant  de  ladicte  nue 
tiennent.  Et  le  couvercle  est  de  tour  de  roze,  couronné  autour 
d'un  haut  souaige  enlevé  à  une  orbevoie  de  courbetes  à  jour;  et 
sur  le  comble  est  ledit  couvercle  embouté  et  hachié  à  vi  angles 
jouans  de  divers  instrumens.  Et  le  bas  du  fretel  est  d'un  pommel 
a  VI  boutons  d'or  roons,  duquel  partent  vu  tiges  dont  les  vi 
se  reploient  sur  le  dehors  et  celle  du  millieu  est  droite,  sur 
laquelle  et  sur  trois  des  autres  siéent  quatre  boutons  de  roses 
clos  esmailliés  de  rouge  cler,  et  ou  bout  des  autres  trois  a  trois 
Hcuretes  d'or,  chascune  de  quatre  fueillcs,  entre  lesquelles  a  trois 
perles  plates  assés  grossetes;  et  dedens  ledit  couvercle  a  un 
esmail  roont,  ouquel  est  Nostre  Seigneur  couronné,  à  grant 
barbe  et  cheveux,  vestu   d'un  mantel  vert    et   acosté  de   deux 

chérubins,  lequel  tient  le  monde  en  sa  main  senestre.  Et  poise 
en  tout  iiii  mars  une  once  xiii  estellins. 

i3o.  Un  petit  gobelet  d'or  couvert,  gros  et  court,  assis  sur 
un  pié  saillant  par  lequel  il  se  tient,  et  est  garni  autour  de 
pluiseurs  souaiges  et  d'un  greneté  dessus,  et  parle  milieu  dehors 
est  ledit  gobelet  ceint  tout  autour  d'une  ceinte  hachiée  aus 
armes  de  la  duchesse.  Et  le  couvercle  a  ses  hors  avanciés  et 
retournez  sur  le  bas  pour  mieuls  seoir  et  tenir  sur  le  gobelet, 
et  autour  du  comble  a  une  ceinte  hachiée  ausdictes  armes.  Et 
le  fretel  est  assés  haut,  de  trois  fueilles  à  jour  qui  se  assemblent 
à  un  boutonnet  d'or  à  troiz  quarrés  et  partent  d'un  pommel  de 
façon  d'une  sonnette.  Et  ou  fons  dudit  couvercle  a  un  petit 
roont  esmail  aus  armes  de  la  duchesse.  Et  poise  en  tout  ii  mars 
Il  estellins  et  demi. 

1 3 1 .  Un  gobelet  d'or  couvert,  sur  tour  de  godet  d'Alemaingne, 
dont  le  pié  est  assez  haut,  garni  sur  le  bas  tout  autour 
d'une  orbevoie  de  courbettes  à  jour;  et  dessous  a  pluisieurs 
souaiges,  et  dessus  aucuns  tous  plains.  Et  le  haut  d'icelli  pié,  qui 
va  en  montant,  est  embouti  sur  le  dehors  comme  à  xii  fueillaiges 
de  rose,  vi  dessous  tous  plains  et  assez  grans  et  vi  dessus 
petis,  haichiez  chascun  à  deux  fueilles  entrelaciées.  Le  corps 
dudit  gobelet  est  tourné  sur  le  roont,  assez  grosset,  embouti  sur 
le  dehors  à  xviii  fueillages  de  rose,  dont  les  vi  haut  et  les  vi  bas 
sont  plains  et  les  vi  du  milieu  haichiez  chascun  à  quatre 
fueilles,  dont  les  tiges  sont  toutes  entrelaciées.  Et  ou  fons  a  un 
roont  esmail  à  bosse,  ouquel  est  unroy  assis  sur  un  siège,  qui 
fiert  d'un  martel  à  trois  clochettes  qui  pendent  près  de  lui.  Et  le 
couvercle  est  garni  autour  d'un  couronnement,  ouquel  a  une 
orbevoie  de  courbettes  à  jour;  et  sur  son  comble  est  embouti  par 
dehors  de  la  devise  du  pié,  fors  que  les  fueillaiges  bas  sont 
haichiez  et  les  haus  plains  assez  longues.  Et  sur  le  bout  a  un 
fretel  d'une  verge  partant  d'un  pommel,  sur  le  bout  de  laquelle 
a  un  bouton  de  rose  longuet  et  agu,  esmaillié  de  rouge  cler  et 
garni  de  ses  fueillettes  tout  autour  qui  sont  d'or  ;  et  sur  le  bout 
dudit  bouton  est  rivée  une  perle  assez  plate,  de  bonne  pel  et 
blanche  et  de  clere  eaue,  qui  puet  peser  environ  ii  caras  et  demi  ; 
et  autour  de  ladicte  verge  sont  un  petites  vergettes  reploiées  sur 
le  dehors  vers  le  haut  et  font  comme  tiges  de  iiii  fueillaiges. 

chascun  de  quatre  fueilles  longues  et  extendues  comme  en 
croix;  dedens  chascune  desquelles  est  rivée  une  perle  sur  le 
plat,  qui  sont  toutes  assez  blanches,  mais  les  deux  un  pou 
coquiies,  et  puccnt  chascune  peser  l'une  parmi  l'autre  environ 
II  caras.  Et  ou  fons  dudit  couvercle  a  un  petit  esniail  roont 
d'azur,  ouquel  est  une  teste  de  saint,  comme  de  saint  Jehan 
l'Evangeliste  à  tout  ses  espaules.  Et  poise  en  tout  ii  mars 
vu  onces. 


GOBELES  D  OR  COUVERS  PLAINS  A  ESMAUX  OU  KONS. 

i32.  Un  gobelet  d'or  à  couvercle  fait  en  manière  de  roc, 
garni  par  le  pié  et  le  ventre  et  par  le  bort  et  le  haut  du 
couvercle  d'orbevoies  à  jour.  Et  le  fretel  est  de  vi  fueilles  à 
jour,  montans  et  avalans.  Et  sur  une  couronne  en  haut  a  un 
boutonnet  esmaillié,  sur  lequel  sont  les  armes  Pierre  d'Avoir;  et 
dedens,  en  un  ront  esmail  d'azur  et  de  blanc  fait  en  manière 
de  rose,  sont  lesdictes  armes.  Et  poise  en  tout  m  mars  une 
once  XXI  denier. 

i33.  Un  gobelet  d'or  à  couvercle,  garni  par  le  pié  de  pluseurs 
souages,  dont  l'un  est  grenetc;  et  ou  fons  a  branches  esmaillées 
et  un  oyseau  ou  milieu.  Et  le  couvercle  est  couronné  d'oteaus 
à  Jour,  et  dedens  a  un  esmail  de  la  devise  de  cellui  du  gobelet. 
Et  le  fretel  est  à  trois  costes.  Et  poise  ii  mars  ii  onces  m  deniers. 


GOBELES   D  OR  COUVERS    PLAINS    SANS  ESMAUX. 

184.  Un  gobelet  d'or  couvert  tout  plain,  à  un  grant  souage 
pardessous,  ou  milieu  duquel  souage  a  un  guerfil  ront,  et 
audessus  dudit  souage  a  un  autre  souage  fait  d'orbevoies 
perciées  à  jour;  et  le  bort  du  couvercle  est  garni  d'un  autel 
souage  à  orbevoies  perciez  à  jour;  et  dessus  ycellui  a  un  espy  de 
trois  fueilles  de  chesne  bien  nervées,  entre  lesquelles  a  un  saphir 
assés  lonc,  percié,  lequel  espy  est  assis  sur  une  pommete  à  vi 
quarrés  sur  le  ront,  vuidées;  et  ou  fons  dudit  couvercle  a  un 
esmail  de  nos  armes,  et  ou  fons  dudit  gobelet  n'en  a  point.  Et 
poise  m  mars  une  once  m  deniers. 

i35.  Un  gobelet  d'or  petit,  en  façon  des  godez  d'Alemaigne, 
garni  par  le  pié  et  par  le  haut  du  couvercle  d'une  orbevoie  à 
jour  ;  et  est  l'anse  courte  faicte  aus  costez  à  fenestrages  à  jour  et 
esmaillié  dessus  et  dessous.  Et  sur  le  couvercle  à  un  esmail 
ront,  escript  autour  de  lettres  dorées  sur  Tesmail  vermeil,  et  ou 
milieu  a  une  femme  qui  tient  deux  escus.  Et  poise  en  tout 
VII  onces  ii  deniers  '. 


GOBELES  D  OR  DE  PILLE  D  AIGUIERE,   COUVERS  ET  DESCOUVERS. 

i36.  Un  gobelet  d'or  gros  et  ront,  et  est  à  couvercle,  haché  à 
lettres  de  Damas  ;  et  entre  les  lettres  a  quatre  rouelles,  dont  les 
deux  sont  hachées  aux  armes  de  Estampes,  et  es  autres  deux  a 
en  chascune  une  arbre  et  une  ermine  qui  est  atachée  à  une 
chayenne.  Et  sur  le  couvercle  a  un  saphir  sur  lequel  a  une  petite 
perle  ronde.  Et  ou  fons  du  gobelet  par  dehors  a  un  petit 
escuçon  sans  esmail  aus  armes  d'Estampes.  Et  poise  en  tout 
I  marc  ii  onces  xii  deniers. 

137.  Un  autre  petit  gobelet  qui  n'a  point  de  couvercle  et 
entre  dedens  le  gobelet  devant  escript,  et  n'a  que  une  Heure  de 
la  devise  d'icelui  gobelet  parmi  le  ventre.  Et  ou  fons  par 
dehors  a  un  petit  escuçon  des  armes  d'Estampes.  Et  poise  v 
onces  xviii  deniers. 

138-143.  Six  gobelez  d'or  "^  d'un  grant  et  d'une  façon,  sains 
par  le  milieu  de  noz  armes,  entrans  en  une  aiguière  \  Et  poisent 
en  tout  XI  mars  m  onces  xviii  deniers. 

144.  Un  gobelet  d'or  ^  de  plaine  euvre  sans  souage  et  sans 
couvercle,  et  est  grosset  et  larget.  Et  dehors  par  le  milieu  est 
ceint  d'une  ceinture,  où  sont  les  armes  de  Pierre  d'Avoir  et  de 
lis  par  quartiers.  Et  poise  11  mars  m  onces  ix  deniers. 

145-149.  Six  gobclez  d'or  petis  qui  font  une  pile,  et  sont  gros 
et  cours  et  tous  plains,  sinon  que  chascun  d'iceuls  est  ceint  par 

1 .  Cette  description  est  suivie  de  la  répétition  de  celle  du  gobelet  inven- 
torié ici  sous  le  no  134. 

2.  C'est  le  n"  20G  de  l'Inventaire  publié  par  M.  de  Laborde. 

3.  L'aiguière  est  décrite  ci-dessous  sous  le  n°  216. 

4.  C'est  le  n"  217  de  l'invcnlairc  public  par  M.  de  Laborde. 

dehors  sur  le  milieu  tout  autour  d'une  estroite  ceinte  hachc'e 
aus  armes  de  la  duchesse.  Et  poiscnt  ensemble  vi  mars.  —  Un 
petit  couvercle  d'or  qui  sert  à  chascun  desdis  gobelés,  dont  les 
hors  se  avancent  et  sont  retournez  sur  le  bas  pour  seoir  et  tenir 
mieus  sur  le  gobelet.  Et  le  comble  en  est  assez  haut  ;  et  sur  le 
millieu  a  un  fretel  de  quatre  fueilles  comme  d'espine  toutes 
droites  et  enlevées,  qui  partent  d'un  pommel  de  façon  d'une 
sonnette  ;  et  entre  lesdictes  fueilles  a  un  saphir  assés  petit  qui  est 
bien  cras  et  pale.  Et  ou  fons  dudit  couvercle  a  un  petit  haut 
esniail  ront  des  armes  de  la  duchesse.  Et  poise  un  onces  v 
estellins. 


GOBELES  DE  CRISTAL  GARNIS    D  OR,    COUVERS    ET   DESCOUVERS. 

1 5 1 .  Un  gobelet  de  cristal  en  façon  de  godet,  garni  d'or,  et  est 
quarré  à  douze  quarrés.  Et  le  pie  est  d'or  à  un  souage  d'oteaus 
à  Jour,  et  dessus  est  esmaillié  de  noz  armes  en  losenges  et 
demies  losenges,  et  le  bort  est  tout  plain.  Et  ou  fons  par  dehors 
a  un  ront  esmail  de  nos  armes  et  autour  dessous  est  esmaillié 
d'asur.  Et  le  couvercle  est  garni  d'or  à  oteaus  à  jour  ;  et  le  fretel 
est  d'or,  et  sur  le  haut  a  vi  fueilles  et  un  bouton  dedens  quarré  et 
est  esmaillié  de  nos  armes;  et  ou  fons  dudit  couvercle  a  un  petit 
ront  esmail  de  nos  armes.  Et  poise  en  tout  ii  mars  v  onces 
VI  deniers. 

1 52.  Un  gobelet  de  cristal  '  garni  d'or,  ront,  à  deux  anses  et  est 
le  pié  d'or  à  souages  et  orbevoies  à  jour  et  fueilles  dessous  à 
oteaus  tous  à  jour.  Et  poise  i  marc  vu  onces. 


POS  D  OR    GARNIS    DE  PIERRERIE  ET  DE    PERLES. 

i53.  Un  pot  d'or  petit,  ront,  garni  par  le  pié,  la  gueule  et  le 
couvercle  de  souages  grenetez  à  croisettes.  Et  est  ledit  pot  par 
le  pié,  le  corps  et  le  couvercle  semé  de  xli  fueilles  de  treffle 
enlevées,  esquelles  a  en  chatons  petites  esmeraudes  et  autres 
pierres,  et  par  le   milieu  en   chascune  une  petite  perle  ;   mais 

I.  C'est  le  n»  201  de  l'Inventaire  publié  par  M.  de  Laborde. 

pluseurs  des  pierres  et  perles  en  sont  cheues,  et  la  charnière 
du  couvercle  est  de  ii  fueilles  renversées.  Et  le  fretel  siet  sur  un 
esmail  ront  des  armes  de  la  royne  de  Boulongne,  et  est  de 
fueilles  montans  et  avalans  ;  et  y  a  m  perles  et  sur  le  haut  un 
gros  saphir.  Et  ou  fons  du  couvercle  a  un  esmail  ront  des  armes 
de  ladicte  royne.  Et  poise  vi  mars. 


POS    D  OR    ESMAILLIES, 

154.  Un  petit  pot  d'or  tout  esmaillié  d'esmaux  de  plitre, 
lequel  est  assez  gros  et  court  ;  et  autour  du  pié  a  sur  ses  hors 
aucuns  souaiges  plains  et  11  grenetez,  et  ou  fons  dudit  pié  est  un 
roont  esmail  de  plitre  bien  ouvré  et  finement,  et  entre  les  autres 
ouvraiges  y  a  un  compas  vermeil  à  vi  pointes.  Ledit  pot,  tant 
sur  le  pié  comme  par  tout  le  corps  et  sur  son  couvercle,  est 
semé  d'esmaux  petis  et  dont  les  uns  sont  mendres  que  les  autres, 
tous  de  plitre,  en  fourme  de  lozenges  vuidées  et  pointues.  Et 
entre  yceulx  esmaux  est  ledit  pot  tout  ouvré  à  fueilles  d'or  de 
compas  longuettes  et  agùes  aus  bous,  lesquelles  sont  embouties 
et  costées  sur  le  milieu  tout  au  lonc  et  se  assemblent  un  et  iiii 
entre  les  esmaux,  et  se  entretiennent  toutes.  Et  l'anse  dudit  pot 
est  assez  grossette,  esmailliée  de  plitre  sur  ses  costés  et  sur  le 
plat  dehors,  qui  est  garni  au  lonc  d'une  part  et  d'autre  de 
souaiges  roons,  est  esmailliée  ladicte  anse  par  endenteures  de 
vermeil  et  de  bleu  à  diverses  bestes  espargniés  d'or  ;  et  le 
dedens  de  ladicte  anse  est  garni  sur  le  milieu  au  lonc  d'un  haut 
souaige  roont;  et  dessoubz  le  bout  de  l'anse  bas,  sont  rivées 
entre  m  fueilles  de  chesne  11  petites  perles.  La  gueule  dudit  pot 
est  garnie  autour  d'un  souaige  féru  à  croisettes,  et  le  couvercle 
d'un  greneté.  Le  martelet  est  d'une  haute  potence  garnie 
de  souaiges,  aux  costez  de  laquelle  sont  boutées  et  rivées  deux 
perles  d'Escoce  assez  grosses.  Et  le  fretel  est  d'une  branche  à 
plusieurs  fueilles  de  chesne  toutes  enlevées,  entre  lesquelles  sont 
rivées  VI  petites  perles  deux  et  deux.  Et  ou  fons  dudit  couvercle 
est  un  haut  esmail  de  plitre  à  vi  costes  ;  et  est  ledit  pot  tout 
doublé.  Et  poise  en  tout  vi  mars  xv  esterlins. 

POS  D  OR  SEMEZ  D  KSMAULZ. 

i55.  Un  pot  d'or  à  viii  quarrcs,  dont  le  pié  est  garni  d'un 
souage  grcneté  et  d'un  esmail  à  rozettcs,  et  sur  ycelui  a  vni 
esmaulz  de  plitrc  comme  quarrez,  garnis  autour  de  souages 
grenetez  ;  et  sur  le  iiaut  du  pié,  auprès  du  ventre  dudit  pot,  a 
une  ceinteure  grenetée  par  le  milieu  par  le  bas  du  ventre  à  viii 
esmaulx  d'azur  à  branches  et  rozes,  qui  sont  plus  Ions  que  larges 
et  garnis  autour  de  souages  grenetez;  et  sur  le  milieu  dudit 
ventre  a  viii  grans  esmaulx  de  plitrc  comme  quarrez,  garnis 
autour  de  souages  grenetez;  et  dessus  a  viii  autres  esmaulx, 
dont  il  en  y  a  vu  en  chascun  desquels  a  11  bestes,  qui  tiennent  un 
escu  d'or  à  11  nues  d'azur  et  le  vii^  est  de  nos  armes,  et  sont 
garnis  autour  de  souages  grenetez.  Et  autour  du  col  dudit  pot  a 
VIII  esmaulx  quarrez  de  plitre,  garnis  autour  de  souages  grenetez. 
Et  l'anse  est  plate  dessus,  esmailliée  de  un  esmauls  azurez  Ions, 
garnis  autour  de  souages  grenetez.  Et  autour  de  la  gueule  dudit 
pot  a  un  souage  greneté  ;  et  le  martelet  est  de  11  glaons.  Et 
autour  du  couvercle,  dessus  le  bort,  a  viii  esmaulz,  en  chascun 
desquels  a  11  fueilles  et  escu  de  la  devise  de  ceuls  dessus  escrips, 
et  autour  sont  lesdis  esmaus  garnis  de  souages  grenetez,  et  le  haut 
dudit  couvercle  est  plat,  tout  esmaillié  d'esmail  de  plitre,  et  le 
fretel  est  par  le  bas  esmaillié  à  rosetes  ;  et  sur  le  haut,  entre 
un  fueilles  estendues,  a  une  grosse  perle  coqiie  comme  four- 
chiée  dessus.  Et  dedens  ledit  couvercle  a  un  ront  esmail  de 
plitre  enlevé,  garni  autour  d'un  souage  greneté.  Et  poise  vin 
mars  vi  onces. 

i56.  Un  autre  pot  d'or  à  vni  quarres,  dont  le  pié  est  garni 
autour  d'une  orbevoie  à  jour,  et  sur  le  plat  a  vin  esmaux  en 
manière  de  tréfile  à  fueilles  et  à  une  roze  ou  milieu.  Et  autour 
du  ventre  dudit  pot  a  vin  grans  esmauls  de  plitre,  plus  Ions  que 
larges  et  garnis  autour  de  souages  grenetez  ;  et  dessus  a  vin 
esmaux  en  manière  de  treffle,  en  m  desquels  a  trois  escus  de  noz 
armes  ;  et  es  cinq  escus  d'or  a  n  nues  d'asur.  Et  autour  dudit 
col  du  pot  a  vin  esmaux  quarrez  de  plitre,  garnis  autour  de 
souages  grenetez.  Et  sur  le  plat  de  l'anse  a  cinq  esmaux  à  fueilles 

et  à  rozes  garnis  tout  autour  de  souages  grenetez.  Et  le  martelet 
est  de  II  glans.  Et  sur  le  bort  du  couvercle  a  viii  esmaux  longuez 
à  rozetes,  garnis  de  souages  grenetez  autour  ;  et  sur  le  plat 
du  couvercle  a  un  esmail  de  plitre  en  manière  d'une  estoile  à 
VIII  rais.  Et  sur  le  fretel,  entre  m  fueilles,  a  un  saphir  blanchet; 
et  dedens  ledit  couvercle  a  un  petit  esmail  de  plitre  ront.  Et 
poise  VIII  mars  v  onces. 

157.  Un  pot  d'or  ront,  dont  le  pié  est  garni  parle  bas  d'une 
orbevoie  de  oteaus  à  jour  ;  et  sur  le  plat  a  vi  esmauls  de  plitre 
vers  semez  de  fleuretes.  Et  dessus,  au  bas  du  ventre  du  pot,  a 
une  ceinte  d'esmaux  à  rozetes,  garnis  de  souages  grenetez.  Et 
dessus  le  ventre  du  pot  a  autres  vi  esmaux  de  plitre  de  ladicte 
devise,  mais  ilz  sont  plus  grans.  Et  dessus  a  une  ceinte  esmailliée 
à  branches  et  à  rozetes,  garnie  autour  d'un  souage  greneté.  Et 
par  le  col  dudit  pot  a  aussi  vi  autres  esmaus  autour,  de  la  façon 
de  ceulz  du  pié.  Et  la  gueule  est  garnie  d'un  souage  greneté 
et  d'une  ceinte  esmailliée  à  rozetes  ;  et  l'anse  est  esmailliée 
sur  le  dehors  à  branches  et  à  rozettes  garnies  autour  de  souages 
grenetez.  Et  la  charnière  du  couvercle  est  de  deux  glaons  ;  et 
sur  le  plat  du  couvercle  a  vi  petis  esmaux  de  la  devise  des 
autres.  Et  le  fretel  est  de  trois  fueilles  esparses,  et  dessus  a  un 
bouton  et  ou  fons  du  couvercle  a  un  ront  esmail  de  plitre.  Et 
poise  en  tout  vu  mars  iiii  onces  vi  deniers. 

i58.  Un  pot  d'or  quarré  assez  grant  et  de  beau  tour,  semé 
d'esmaux  garnis  autour  de  perles,  dont  le  pié  est  à  viii  quarrés, 
garni  tout  autour  de  ses  bors  d'un  souaige  greneté  ;  et  sur  son 
plat  sont  assis  viii  petis  esmaux  roons  de  plitre  assez  haus, 
garnis  chascun  autour  de  m  petites  perles  rivées  sur  pièces  en 
manière  de  trefïle,  sur  le  milieu  desquelles  sont  les  esmaus  assis; 
et  le  haut  dudit  pié,  à  l'endroit  du  fons  du  pot,  est  loyé  d'un 
souaige  greneté  tout  autour.  Sur  le  ventre  dudit  pot,  lequel  est 
assez  gros  et  bas,  sont  assis  viii  rons  esmaux  de  plitre  assez  haus, 
garnis  autour  chascun  de  viii  perles  petites  rivéez  sur  une  pièce 
tournée  en  manière  de  compas  à  viii  demis  roons,  qui  soustient 
l'esmail;  et  sur  le  haut  du  ventre  d'icelli  pot  sont  assis  autour 
VIII  escus  des  armes  du  pape  Boniface,  qui  sont  d'or  à  une 
double  bende  d'azur  ondée.  Et  autour  du  col  dudit  pot  qui  est 
assez   lonc,  sont  assis  sur  le  milieu  viii  esmaux  de  plitre   en 

lozenge,  garnis  autour  chascun  de  1111  petites  perles  rivées  sur 
pièces  de  tour  de  compas  à  quatre  demis  roons  qui  portent  les 
esmaux.  La  gueule  et  le  couvercle  dudit  pot  sont  sur  le  tour  du 
pie  garnis  autour  chascun  d'un  souaige  greneté.  Et  l'anse  est 
assez  grossette,  roonde  dedens  et  plate  dehors,  garnie  sur  les 
costes  du  plat  de  deux  haus  souaiges  trenchans  ;  et  sur  le  plat 
de  ladicte  anse  sont  semez  v  petis  esmaulx  de  plitre  en  lozenge 
assez  hautellez.  Et  le  martelct  est  de  deux  glaons  petis  et  roons. 
Et  sur  le  couvercle  sont  semez  vni  esmaux  de  plitre  de  la  devise 
et  garnis  de  perles  autour  comme  ceulx  de  dessus  le  pié  ;  et 
d'antour  d'aucuns  des  esmaux  dessus  devisez  a  cheu  des  perles. 
Et  ou  fons  dudit  couvercle  est  un  haut  esmail  roont  de  plitre. 
Et  le  fretel  qui  est  sur  un  pommel  est  de  nii  fueilles  enlevées, 
dedens  lesquelles  a  un  petis  boutons  roons,  et  sur  le  milieu  un 
haut  bouton  plus  gros,  en  fourme  de  poire.  Et  poise  vu  mars 
m  onces  xi  esterlins. 

iSg.  Un  autre  pot  d'or  tout  pareil  de  façon,  de  devise  et  de 
garnison  au  dessus  escript  derrenier,  fors  tant  que  il  est  plus 
court  et  plus  grosset  et  que  le  pié  est  garni  autour  d'une  orbevoie 
d'osteaux  à  Jour  ;  et  la  loyeure  du  haut  du  pié,  dessous  le 
ventre  du  pot,  est  d'un  souaige  plain.  El  les  escus  qui  sont  sur 
le  haut  du  ventre  sont  d'or  à  ni  barres  de  gueules.  Et  poise 
VII  mars  11  esterlins  et  demi. 

160.  Un  autre  pot  d'or  semblabe  de  tour,  de  façon  et  de  devise 
au  dessus  derrenier  escript,  fors  tant  que  tous  les  esmaux  sont 
roons  et  plus  grans  ;  et  n'y  a  nulles  perles  autour  ne  pièces 
environ  ;  et  la  loyeure  du  haut  du  pié  auprès  du  fons  du  pot  est 
d'un  souaige  haut  greneté.  Et  les  escus  du  haut  du  ventre  sont 
des  armes  du  pape  Boniface,  c'est  assavoir  d'or  à  une  double 
bende  d'azur  ondée.  Et  le  plat  de  l'anse  est  semé  et  couvert 
de  iiii  esmaux  d'azur  à  un  serpens  espargniés  d'or,  dont  les  m 
ont  leurs  queues  fueillettés  et  y  a  roses,  et  l'autre  geste  de  sa 
gueule  une  branche  de  la  devise  desdictes  queues  ;  et  sont 
yceulx  esmaux  garnis  tout  autour  de  souaiges  grenetés.  Et 
poise  VII  mars  xvi  esterlins. 

161 .  Un  lonc  pot  d'or  de  grant  ouvraige  et  d'estrange  façon, 
semé  d'esmaus,dont  le  pié  est  à  viii  quarrés,  garni  autour  de  ses 
bors  de  m  souaiges  grenetez  et  d'une  orbevoie  d'osteaux  à  jour  ; 

et  sur  chascune  pointe  desdictes  quarrés  descent  une  fueille  de 
chesne  enlevée  qui  se  joint  au  siège  dudit  pié.  Et  sur  ledit  pié 
sont  semez  viii  esmaux  de  plitre  hautellés,  qui  sont  sur  tour  de 
compas  comme  croisiez  chascun  à  iiii  fueillaiges  ;  et  ou  fons 
d'iceli  pié  est  assis  un  liaut  esmail  de  plitre  tourné  à  compas  en 
manière  de  rose;  et  sur  l'enarcheure  d'entre  le  pié  et  le  ventre 
du  pot  est  une  ceincte  d'un  gros  souaige  à  m  costez,  sur  les 
pointes  duquel  a  fueillettes  de  chesne  ;  et  autour  sont  sur  ledit 
souaige  enchastonnez  viii  pierres  de  voirre  vermeil  en  façon  de 
dyamans.  Le  fons  dudit  pot  par  dehors  est  loyé  autour  de  deux 
souaiges  à  fueilles  de  chesne.  Et  sur  les  viii  pointes  des  quar- 
rés sont,  en  montant,  viii  serpentelles  enlevées,  et  au  bous  de 
leurs   queues,   qui   sont   fueillettées,  sont   rivées  en   chascune 

II  petites  perles.  Autour  du  ventre  dudit  pot,  qui  est  bien  bas, 
sont  semez  viii  grans  esmaux  de  plitre  quarrés  sur  le  longuet, 
garnis  tout  autour  de  souaiges  férus  à  rosettes,  et  sur  les  cantons 
des  esmaus  a  fueilles  de  chesne  enlevées.  Sur  le  haut  dudit 
ventre  a  11  ceinctes  de  deux  souaiges  et  serpentelles  descendans, 
qui  ont  perles  rivées  à  leurs  queues,  tout  delà  devise  du  dessous 
dudit  ventre;  et  plus  haut,  dessus  un  souaige  greneté,  a  une 
haute  ceincte,  qui  environne  le  bas  du  col  dudit  pot,  toute 
esmaillié  de  plitre  ;  et  sur  ledit  col,  qui  est  bien  lonc,  sont  semez 
XVI  esmaux  de  plitre,  vm  bas  et  viii  haut,  qui  sont  de  la  devise 
de  ceulx  du  pié  ;  et  le  milieu  dudit  col  est  ceinct  d'un  bien  gros 
et  haut  souaige  costé,  sur  lequel  a  fueillettes  de  chesne  et 
VIII  petis  esmaux  de  plitre,  en  fourme  de  petis  compas  de 
un  tours;  et  est  ledit  souaige  garni  autour,  dessous  et  dessus, 
de  deux  souaiges  grenetez.  La  gueule  dudit  pot  est  garnie  autour 
de  II  souaiges  :  l'un  féru  à  rosettes  et  l'autre  comme  à  créneaux. 
Et  l'ance  est  toute  droite,  reploiée  sur  le  haut  comme  une 
potence,  et  est  roonde,  et  plainne  dedens  et  plate  dehors,  et 
esmailliée  de  plitre  au  lonc  et  garnie  sur  les  hors  de  deux 
souaiges   grenetez  ;   et  sur  l'esmail  de  ladicte  anse  sont  assis 

III  grenas  roons  en  m  chaastons;  et  le  bas  de  ladicte  anse  est  entre 
plusieurs  fueilles  de  chesne.  Le  couvercle  dudit  pot  est  garni 
autour  d'une  orbevoie  tout  de  la  devise  de  celle  du  pié,  fors 
que  elle  n'est  pas  à  jour.  Et  y  a  sur  les  costés  fueilles  pendans. 
Et  le  martelet   est  d'un   esmail   de  plitre  tourné  en  manière 

de  compas  à  un  demis  roons.  Et  sur  le  haut  du  couvercle  sont 
semez  VIII  esmaux  de  plitre  de  la  devise  de  ceulx  du  pie,  et  ou 
fons  a  un  esmail  de  plitre  à  tour  de  compas  sur  fourme  de  rose. 

Et  le  fretel  est  de Et  poise  vu  mars  xii  esterlins  et  demi. 

162.  Un  pot  d'or  assez  gros  et  court,  semé  d'esmaux,  lequel 
est  à  viii  quarres  ;  et  le  pié  est  garni  autour  d'un  souaige  greneté 
et  loyé  dessus,  auprès  du  fons  du  pot,  d'un  autre  pareil  souaige. 
Et  sur  le  ventre  dudit  pot,  qui  est  assez  bas,  sont  semez  autour 
VIII  esmaux  de  plitre,  qui  sont  sur  tour  de  compas  à  un  pointes; 
et  en  iiii  d'iceulx  sont  en  escus  les  armes  de  France  esmailliées, 
et  es  autres  quatre  les  armes  de  Navarre;  et  sur  le  haut  dudit 
ventre  a  un  rabat  ceint  tout  autour  d'un  souaige  greneté.  Et 
autour  du  col  dudit  pot  sont  semez  xvi  esmaulz  de  plitre, 
VIII  bas  et  viii  haut,  qui  sont  sur  tour  de  compas  à  iiii  pointes; 
et  le  milieu  dudit  col  est  loyé  autour  d'un  gros  et  haut  souaige 

de  pièces  garnies   dessus  de saphirs  du  Puy  enchastonnez 

et  de.;...  perles  d'Escoce  assez  grosses  rivées  sur  leurs   faces; 

et  l'une  desdictes  pièces  y  faut,  et saphirs  et perles;  et 

dessus  et  dessous  est  ledit  souaige  garni  autour  de  deux 
souaiges  grenetés.  Et  la  gueule  et  le  couvercle  dudit  pot  sont 
garnis  autour  de  deux  souaiges  grenetez.  Et  l'anse  qui  part 
d'entre  m  fueilles  est  de  m  demis  roons  et  de  m  souaiges  grenetez 
encavez  entre  deux.  Et  le  martelet  est  de  deux  glaons  assez 
agus.  Et  sur  le  couvercle  sont  semez  viii  esmaux  de  plitre,  tous 
de  la  devise  de  ceulx  du  col.  Et  le  fretel  est  d'un  boutonnet  agu 
assis  entre  vi  fueilles  de  treffle  partans  d'un  pommel  acostez. 
Et  poise  VI  mars  xii  esterlins  et  demi. 

i63.  Un  pot  d'or  de  bien  ancienne  façon,  lequel  est  quarré, 
assez  menu  et  semé  d'esmaux,  dont  le  pié  est  assez  haut  et 
large,  à  viii  quarres,  garni  sur  son  siège  d'un  souaige  greneté  et 
autour  d'une  grant  orbevoie  de  doubles  osteaux  et  de  compas  ou 
milieu  tout  à  jour;  et  sur  ledit  pié  a  viii  esmaux  de  plitre  qui 
sont  en  fourme  de  compas  à  quatre  demis  roons,  et  sur  le  haut 
est  ledit  pié  loyé  auprès  du  fons  du  ventre  du  pot  d'un  souaige 
greneté.  Et  sur  le  ventre  dudit  pot  sont  semez  autour  viii 
esmaux  de  plitre  delà  devise  de  ceulz  du  pié,  fors  que  ils  sont 
plus  grans.  Et  sur  le  col,  qui  est  bien  lonc,  en  sont  aussi  semez 
autour  vin  autres  pareulz  de  devise  ;   mais  ils  sont  les  mendres 

de  tous.  Et  la  gueule  et  le  couvercle  dudit  pot  sont  garnis 
autour  de  deuxsouaiges  grenetez.  Et  l'ance  est  roonde  dedens 
et  plate  dessus,  et  encavée  comme  à  un  souaige,  ou  milieu  féru 
à  croisettes  assez  grandes  et  embouties.  Et  le  martelet  est  d'un 
fueillaige  plat  assés  haut  et  droit,  arresté  au  couvercle  à  un 
archet  d'un  petit  osteau  en  manière  de  treffle  pointue  à  Jour  ;  et 
sur  ledit  couvercle,  qui  est  bien  haut,  est  un  haut  esmail  de 
plitre  tout  roont,  ouquel  a  fueilles  d'espine  et  de  treffle  de 
diverses  couleurs.  Et  poise  v  mars  i  esterlin. 

164.  Un  assez  grant  pot  d'or  quarré  dont  le  pié,  qui  est  à 
VIII  quarres,  est  garni  autour  d'une  orbevoie  d'osteaux  à  jour. 
Et  entre  le  pié  et  le  fons  du  pot  est  une  ceincte  d'un  souaige 
greneté.  Et  la  gueule  d'iceli  pot  est  garnie  autour  d'un  souaige 
féru  à  croisettes.  Et  l'anse  est  roonde  et  plainne  dedens  et  plate 
dehors,  semée  dessus  de  viii  esmaux  de  plitre  qui  sont  garnis 
tout  autour  de  souaiges  grenetez.  Et  le  martelet  est  de  fueilles 
de  chesne  couchiées  et  de  deux  escorces  de  glaons,  dedens 
lesquelles  se  rivent  11  grosses  perles  longuettes  d'Escoce.  Et  sur 
le  couvercle  est  un  haut  esmail,  garni  autour  d'un  souaige 
greneté,  lequel  esmail  est  à  viii  quarres  ;  et  dedens  a  un  escu  des 
armes  de  France  et  d'Engleterre  escartelées.  Et  poise  vi  mars 
Il  onces  un  esterlins. 

i65.  Un  autre  pot  d'or  quarré,  tout  pareil  de  façon,  de  grandeur 
et  de  devise,  sanz  aucune  différence  au  dessus  derrenier  escript. 
Et  poise  VI  mars  une  once  x  esterlins. 


POS    D  OR    HACHES. 


POS    D  OR    PLAINS. 

1 66.  Un  grant  pot  d'or  '  ront  et  de  nouvelle  façon,  dont  le  pié 
est  garni  de  souages  grenetez  de  quatre  grains,  et  entour  les  bors 
de  la  gueule  du  couvercle  a  semblables  souages.  Et  dedens  le 
couvercle  a  un  esmail  ront  de  nos  armes  ;  et  sur  le  couvercle  par 

I.  C'est  le  n»  189  de  l'Inventaire  publié  par  M.  de  Laborde. 

dehors  a  un  fretel,  ou  milieu  duquel  a  un  bouton  en  manière  de 
frezete.  Et  audessus  [dujdit  bouton  a  un  fueillage  de  chesne  à 

fueilles  montans,  les  autres  avalans  et  dessus  a  un '  ;  et  est 

l'anse  de  derrière  toute  plaine.  Et  le  martelet  est  de  deux  fueilles 
agues  aus  deus  bous.  Et  poisc  en  tout  xi  mars  vi  onces. 

1 67.  Un  autre  pot  d'or  pareil  '  sans  aucune  différence  audessus 
escript  et  de  celle  façon  et  devise.  Et  poise  xi  mars  vi  onces. 

1 68.  Un  autre  pot  d'or  pareil,  sans  aucune  différence  et  de  celle 
mesmes  devise  et  façon,  qui  poise  xi  mars  un  onces  xii  deniers. 

169.  Un  autre  pot  d'or  pareil  et  de  la  façon  et  devise  des 
devantdis,  sans  différence,  qui  poise  xi  mars  un  onces. 

1 70.  Un  autre  pot  d'or  pareil  ^  et  de  ladicte  devise  et  façon  sans 
différence,  qui  poise  xi  mars  iiii  onces. 

1 7 1 .  Un  autre  pot  d'or  ''  de  semblable  devise  et  façon,  et  pareil 
sans  différence  des  devantdis,  qui  poise  xi  mars  11  onces  xvin 
deniers. 

172.  Un  grant  pot  d'or  de  beau  tour,  garni  par  le  pié,  la 
gueule  et  le  couvercle  d'un  souage  greneté  et  d'autres  autres.  Et 
l'anse  en  est  toute  plaine,  et  le  martelet  est  de  deux  fueilles  ren- 
versées. Et  ou  fons  du  couvercle  a  un  haut  esmail  ront  de  noz 
armes,  garni  autour  par  le  bas  d'un  souage  greneté  de  grains  à 
cinq.  Et  le  fretel  est  haut  d'un  bouton  ront  assé  gros,  assis  entre 
pluseurs  fueilles  droites  et  renversées,  qui  sont  seur  un  pommel 
fait  à  lozenges.  Et  poise  ix  mars  m  onces. 

173.  Un  autre  pot  d'or  tout  pareil,  sans  différence  au  dessus 
escript,  qui  poise  ix  mars  m  onces  vi  deniers. 

174.  Un  autre  pot  d'or,  dont  le  pié  par  dessous  est  garni  d'un 
double  souaige  greneté  assés  larget  hautelet,  et  a  le  ventre  bien 
grosset  sur  le  roont,  le  col  assez  longuet,  garni  le  bort  d'entour 
d'un  double  souaige  greneté.  Et  est  Tance  dudit  pot  ronde 
dedens  et  plate  dehors,  de  plaine  façon.  Le  martelet  dessus  est 
comme  de  deux  fueilles  repliées  et  pointues  au  bout.  Et  est 
entour  le  bort  garni  de  souaiges  comme  la  gueule  du  pot.  Et  ou 

1.  Le  même  mot  manque  dans  le  texte  qu'a  public  M.  de  Laborde. 

2.  C'est  le  n»  ig5  de  l'Inventaire  publié  par  M.  de  Laborde. 

'.^.  C'est  ou  ce  numéro  ou  le  précédent  qui  doit  être  identifié  avec  le  n"  itji 
de  l'Inventaire  publié  par  M.   de  Laborde. 
4.  C'est  le  n»  ig'i  de  l'Inventaire  de  M.  de  Laborde. 

milieu  du  couvercle  a  un  escuçon  des  armes  de  la  duchesse, 
hachié  sans  esmail.  Et  poise  vi  mars  xvii  esterlins. 

175.  Un  autre  pot  d'or  tout  pareil,  sans  différence  au  dessus 
escript,  qui  poise  v  mars  vu  onces  xvii  esterlins. 

176.  Un  autre  pot  d'or  tout  pareil,  sans  différence  aux  deux 
dessus  derrenier  escrips,  qui  poise  v  mars  vi  onces  xv  esterlins. 


POS    DE    CRISTAL    GARNIS    D  OR. 

177.  Un  pot  de  cristal  quarré  à  douze  quarres,  dont  le  pié  est 
d'or  à  un  souage  greneté,  et  dessus  un  pareil,  et  au  haut  de  fleurs 
de  lis  et  de  petis  demis  compas  ;  et  l'anse  est  grosse  et  quarrée, 
Et  par  dehors  est  ledit  pot  paint  à  losenges,  esquelles  a  fueillages 
d'or;  et  le  bort  est  garni  d'or  et  celui  du  couvercle  pareillement; 
et  ledit  couvercle  est  paint  à  fueillages  d"or  dedens  et  dehors.  Et 
le  martelet  est  de  deux  fueilles  d'or.  Et  le  fretel  est  d'or  à  fueil- 
lages dessous,  esquels  a  trois  perles,  et  sur  le  haut  a  un  saphir. 
Et  poise  tout,  or  et  cristal,  vu  mars  m  onces  xii  deniers. 

178.  Un  autre  pot  de  cristal  plus  petit,  pareil  de  façon  au 
dessus  escript,  fors  que  le  col  n'est  point  paint  et  le  couvercle  est 
paint  dedens  et  dehors  à  demis  oteaus  bien  grans  et  à  petis 
compas.  Et  le  saphir  du  fretel  n'est  pas  si  grant  comme  celui  de 
l'autre  pot.  Et  poise,  or  et  cristal,  v  mars  vu  onces  xviii  deniers. 


POS   D  OR    A    AUMOSNE 


AYGUIERES    D  OR     GARNIES     DE     PIERRERIE. 

179.  Une  très  belle  aiguière  d'or,  que  soustiennent  quatre 
oignes,  assise  sur  bas  entablemens.  Et  est  le  corps  de  ladicte 
aiguière  cizellé  par  dehors;  et  est  loiée  par  le  pié  d'une  couronne 
et  parle  ventre  d'une  autre  cizellée  à  lettres  et  à  fueilles,  et  sont 
lesdictes  couronnes  enlevées  assises  comme  sur  souages  et  sont 

I.  Sous  le  no  199  l'Inventaire  publié  par  M.  de  Laborde  décrit  «  un  pot 
d'or  pour  aumosne  »  pesant  12  marcs  3  onces  21  deniers. 

garnies  de  pierrerie,  c'est  assavoir  de  xii  petis  dyamans  assis 
diversement,  de  vi  petis  balais,  de  vi  petis  saphirs  et  de  lxvi 
perles  assises  en  diverses  manières.  L'anse  de  ladicte  aiguière 
est  d'un  lyon  couronné  d'une  couronne  à  pointes,  et  a  bien 
longue  queue  ;  et  le  biberon  est  d'un  aigle  couronné  pareillement, 
lequel  a  entre  ses  piez  un  petit  balay,  et  dedens  ses  elles  ii 
et  II  dyamans,  et  en  sa  poitrine  a  comme  en  un  fermail  un  saphir 
quarré,  m  dyamans  et  m  perles;  et  parmi  son  bec  passe  un  tuiau 
double.  Et  le  couvercle  de  ladicte  aiguière  est  cizellé  et  est  par 
le  bort  ceint  d'une  couronne,  et  sur  le  haut,  d'une  autre  cizellée 
à  lettres  et  à  fueilles.  Et  sont  garnies  lesdictes  ii  couronnes  et  les 
entredeux  de  xvi  dyamans  diversement  assis,  de  x  balais  obscurs, 
de  x  saphirs  et  de  lx  perles  assises  en  plusieurs  manieras.  Et  le 
fretel  est  à  jour,  fait  de  m  couronnes,  dont  la  haute  se  clôt 
dessus  ;  esquelles  a  ix  petis  dyamans,  vu  petis  balais,  vi  petis 
saphirs  quarrez  et  xlix  perles  petites;  et  sur  le  bout  au  haut  a  un 
gros  dyamant,sur  lequel  est  apuié  un  petit  aigle  d'or  couronné. 
Et  dedens  le  couvercle  est  en  un  esmail  comme  de  soleil  saint 
Charles,  qui  tient  le  monde  en  sa  main,  et  est  couronné  et  vestu 
d'une  chappe.  Et  poise  en  tout  v  mars  vu  onces. 

i8o.  Une  petite  aiguière  d'or,  garnie  par  le  pié,  la  gueule  et  le 
couvercle  de  souages  grenetez  à  croisettes  ;  et  par  dehors  est  semée 
de  XXXV  fueilles  de  treffle  enlevées  où  a  en  chatons  esmeraudes 
petites  et  autres  pierreries  ;  et  ou  milieu  de  chascune  treffle  une 
perle  petite.  Et  la  charnière  du  couvercle  est  de  ii  fueilles 
renversées.  Et  le  fretel  siet  sur  un  esmail  ront  des  armes  de  la 
royne  de  Boulongne,  et  est  de  fueilles  montans  et  avalans;  et  y  a 
III  perles,  et  sur  le  haut  un  saphir  longuet.  Et  dedens  le  couvercle 
a  un  escu  esmaillié  des  armes  de  ladicte  royne;  et  le  biberon 
passe  par  la  teste  d'un  serpent.  Et  poise  ii  mars  vu  onces 
XII  deniers. 

i8i .  Une  aiguière  d'or  emboutée,  dont  le  pié  est  garni  d'une 
orbevoie  de  courbettes  a  jour;  et  le  corps  est  embouté  de  xii 
bosses,  VI  par  le  bas  et  vi  par  le  haut,  dont  les  basses  sont 
mendres  et  agiies  dessus,  et  les  autres  agues  par  le  bas,  et 
respondans  entre  deux  des  basses.  Et  sur  dix  desdictes  boces 
hachiés  les  ymages  de  Saint  Jehan  Baptiste,  saint  Christofle,  saint 
Michiel,  saint  Denis,  saint  George,  saint  Charles,  la  Magdalene, 

sainte  Katheline,  sainte  Agnès  et  sainte  Marguerite.  Et  le  biberon 
est  lonc,  partant  d'une  des  basses  boces  entre  deux  haus  boulions 
hachiés,  et  sur  le  haut  passe  par  la  teste  d'une  serpent  et  se  tient 
à  la  gueule  de  Taiguiere  à  une  arche  à  jour,  faite  dessous  comme 
à  demis  fenestrages  et  dessus  parée  de  trois  fueilles  enlevées.  Et 
Tance,  qui  part  d'une  des  autres  boces  basses  à  l'opposite,  est 
hachié  sur  le  plat  à  une  branche  de  rosier  à  tout  les  roses.  Et 
ou  fons  a  un  esmail  d'azur  roont,  ouquel  sont  Nostre  Dame  et 
sainte  Elizabeth  entre  quatre  arbres  naissans  de  prés  vers.  Et  le 
couvercle  est  couronné  d'un  haut  souaige  garni  d'une  orbevoie 
de  courbetes  à  jour  ;  et  le  martelet  qui  y  tient  est  de  deux  fueilles 
reploiées  bien  faictes;  et  sur  le  haut  est  ledit  couvercle  embouté 
à  VI  bocetes ,  qui  se  façonnent  sur  le  tour  d'une  roze,  lesquelles 
sont  hachiées  à  angles  jouans  de  pluseurs  instrumens;  et  le  bas 
du  fretel  est  d'un  pommel  à  vi  boutons  roons  d'or,  duquel  partent 
VII  tiges,  dont  les  vi  se  reploient  sur  le  dehors  et  celle  du  millieu 
est  droite  ;  sur  laquelle  et  sur  trois  des  autres  a  quatre  boutons 
de  roze  tous  clos,  esmailliés  de  rouge  cler  et  ou  bout  des  autres 
trois  à  trois  fleuretes  d'or,  chascune  de  quatre  fueilles,  entre 
lesquelles  a  trois  perles  plates  assés  grossetes.  Et  dedens  ledit 
couvercle  a  un  roont  esmail  d'asur,  ouquel  est  la  teste  d'un  saint 
à  grant  barbe  et  cheveux.  Et  poise  en  tout  m  mars  vu  onces 
XVIII  estellins. 

182.  Une  aiguière  d'or  toute  semée  d'esmaulz  fais  en  manière 
de  treffle,  dont  es  aucuns  a  troiz  esmeraudes  et  une  perle  ou 
millieu,  en  d'autres  a  trois  rubiz  d'Alixandre  et  une  perle  ou 
millieu,  et  en  des  autres  esmaulz  a  trois  perles  et  une  esmeraude 
ou  millieu,  et  aussi  en  y  a  il  d'aucuns,  où  il  a  ou  millieu  des 
perles  un  rubi  d'Alixandre,  et  es  esmaulz  où  il  n'a  que  une 
pierre  a  trois  fueilles  azurées  ;  et  sont  les  fueilles  desdictes 
treffles  sur  quoy  est  assise  ladicte  pierrerie  esmaillées,  c'est 
assavoir  les  unes  de  rouge  cler  et  les  autres  de  vert.  En  laquelle 
aiguière  a  xxxvi  esmaulz  et  en  sont  les  souaiges  férus  à  croisettes. 
Et  sur  le  couvercle  a  un  fretel  à  fueillaiges  d'aubespine  où 
sont  VI  perles;  et  dessus  le  fretel  a  un  saphir  un  pou  large 
par  amont,  et  est  ledit  fretel  assis  sur  un  assez  hault  esmail 
azuré,  en  quoy  sont  trois  oizellés.  Et  est  l'ance  de  ladicte 
aiguière  esmaillice,  en  quoy  sont  plusieurs  bestes  et  oiseaux;  et 

OU  biberon  de  ladicte  aiguière  a  une  teste,  derrière  laquelle  a  un 
demi  archet  qui  boute  contre  le  col  d'icelle.  Et  ou  dedens  du 
couvercle  a  un  esmail  de  plitre  vert.  Et  poise  m  mars  m  onces 
I  esterlin. 

AIGUIERES  d'or  SEMÉES  d'eSMAULX. 

i83.  Une  aiguière  d'or  à  viii  quarres,  dont  le  pié  est  garni 
autour  d'une  orbcvoie  à  jour;  et  sur  ycelle  a  viii  petis  esmaus 
de  plitre  rons,  et  sur  le  ventre  de  l'aiguiere  en  a  vm  autres  de 
plitre  en  manière  d'oteaus  de  iiii  rons,  et  autour  du  col  en  a 
VIII  semblables  plus  petis.  Et  sur  le  plat  de  l'anse,  qui  est  vuide 
dedens,  en  a  m  petis  en  losenges;  et  le  martelct  est  comme  une 
fueille  de  treffle  patc,  et  les  bors  de  la  gueule  et  du  couvercle 
sont  garnis  de  ii  souages  grenetez.  Et  sur  le  plat  du  couvercle  a 
VIII  petis  esmaus  de  plitre  rons.  Et  le  fretel  est  de  m  fueilles  de 
chesne  à  jour  sur  lesquelles  a  un  saphir  assés  blanchet.  Et 
dedens  ledit  couvercle  a  un  esmail  ront  de  plitre.  Et  poise 
III  mars  xii  deniers. 

184.  Une  aiguière  d'or  dont  le  ventre  est  grosset,  sur  lequel  a 
VI  rons  esmaulz  de  nos  armes.  Et  dessus,  auprès  du  col,  a  vi 
autres  plus  petis  esmaus  de  Tordre  de  la  Croix;  et  entre  yceuls 
esmaus  a  L  esmaillées.  Et  le  biberon  est  ront  et  quarré,  et  le 
tuyau  est  ront;  et  l'anse  est  plat  dessus  et  ront  dedens.  Et  le 
martelet  est  de  11  fueilles  renversées.  Et  sur  le  couvercle  a  vi 
petis  esmaus  rons  de  nos  armes;  et  le  fretel  est  d'une  fleur  de 
lis  double  croisée.  Et  dedens  le  couvercle  a  un  esmail  ront  de 
l'ordre  de  la  Crois.  Et  poise  11  mars  v  onces  xviii  deniers. 

i85.  Une  aiguière  d'or  grossete  et  grande,  dont  le  pié  est 
garni  par  le  bas  d'une  orbevoie  d'oteaus  à  jour;  et  sur  le  plat  a 
VI  esmaus  de  plitre  vers  semez  de  fleuretes.  Et  entre  le  pié  et  le 
ventre  a  une  ceinte  esmailliée  à  croisettes,  garnie  autour  d'un 
souage  greneté.  Et  par  le  ventre  de  ladicte  aiguière  a  vi  plus 
grans  esmaus  de  plitre  de  la  devise  des  autres  et  par  le  col  a  vi 
de  la  façon  de  ceuls  du  pié  ;  entre  yceuls  et  le  ventre  a  une 
ceinte  esmailliée  à  rozetes  garnie  de  souages  grenetez.  Et  la 
gueule  est  aussi  garnie  autour  d'un  souage  greneté  et  de  une 
ceinte  petite  esmailliée  à  croisettes;  et  le  biberon  est  d'un  gros 

col  de  serpent  à  quarres,  dont  le  tuyau  passe  par  la  gueule.  Et 
le  plat  de  l'anse  est  esmaillié  à  rozetes,  garni  du  lonc  de  souages 
grenetez.  Et  sur  la  charnière  du  couvercle  a  ii  glaons,  et  sur  le 
couvercle  a  un  grant  esmail  de  plitre  à  vi  tours  de  compas  ;  et  ou 
fons  en  a  un  petit.  Et  poise  en  tout  v  mars  xii  deniers. 

i86.  Une  aiguière  d'or  dont  le  pié  est  à  fenestrages  à  jour  et 
est  bocée  au  lonc  sur  le  pié,  sur  le  corps  et  sur  le  couvercle  est 
cizellé  à  lettres  de  Dammas,  à  serpens  et  à  fueillages  ;  et  entre 
les  boces  est  royée  du  lonc  de  royes  esmaillées  de  rouge  cler  à 
arbrisseaus  blans;  et  l'anse  de  ladicte  aiguière  est  cizellée  par 
dehors  ;  et  le  biberon  est  ront  et  passe  parla  gueule  d'un  serpent. 
Et  le  martelet  est  de  deux  fueilles  renversées.  Et  le  couvercle 
a  autour  du  bort  fenestrages  à  jour;  et  sur  le  haut  du  couvercle 
a  VI  perles;  et  le  fretel  est  de  vi  fueilles  avalans  et  de  lis 
montans  ;  et  sur  chascun  lis  a  une  perle;  et  sur  le  haut  a  un 
assés  gros  saphir.  Et  poise  nu  mars  m  onces  xxi  denier. 

187.  Une  aiguière  d'or  semée  d'esmaus,  dont  le  siège  est  à  vi 
demis  compas  agiis  par  les  pointes  ;  et  sont  lesdis  demis  compas 
doubles  garnis  entre  deux  de  souages  menuement  grenetez  ; 
et  sur  chascun  desdis  compas  a  un  esmail  roont  par  aval  et  par 
amont  greslé  sur  le  ront,  et  en  y  a  trois  desdis  esmaus  qui  sont 
vers,  sur  chascun  desquels  a  un  escuçon  de  nos  armes,  lequel 
esmail  est  bordé  de  vermeil  à  petis  poins  d'or  quarrez,  et  ou 
greslé  dudit  esmail  a  une  petite  bestelete  assise  en  une  petite 
fourme  ;  et  les  autres  trois  esmaus  sont  vermeils,  en  quoy  il  a 
en  chascun  un  homme  acroupi,  qui  sont  emmantelez  avecques 
aucuns  petis  fueillages  dorez;  et  sur  le  greslé  desdis  esmaus  a 
petites  bestelletes  sur  esmail  vermeil  fais  en  manière  de  fourmes 
et  sont  dorées,  et  entre  chascun  desdis  vi  demis  com.pas  a  une 
fueille  hachiée  de  quatre  pamples,  comme  se  feust  fueille  de  per- 
venche. Et  ou  corps  de  ladicte  aiguière  a  vi  esmaus  de  la  devise, 
façon  et  manière  que  sont  les  autres  cy  dessus  nommez,  fors 
tant  que  sur  le  greslé  de  ceuls  où  sont  nos  armes  a  en  l'un  un 
griffon  doré  sur  esmail  d'asur  et  audessus  dudit  griffon  a  une 
fleur  de  lis  dorée  sur  esmail  vermeil,  en  l'autre  a  une  beste 
emmantelée  sur  esmail  d'asur  et  audessus  une  fleur  de  lis  dorée 
en  esmail  vermeil  ;  et  en  l'autre  esmail  a  un  lion  séant,  qui  a 
assés  longues  oreilles,  sur  esmail  d'asur  et  une  fleur  de  lis  dorée 

sur  esmail  vermeil  ;  et  les  autres  trois  esmaus  sont  assis,  l'un 
d'asur  où  il  a  un  roy  doré  assis  sur  un  siège  vert,  qui  tient  en 
la  main  destre  un  pot  couvert  et  en  l'autre  un  hennap  où  fait 
semblant  de  verser  eaue,  lequel  esmail  est  bordé  d'un  demi 
compas  à  rainceauls  de  lis  dorez,  et  sur  le  greslé  dudit  esmail  a 
un  griffon  doré  sur  esmail  vermeil  et  audessus  a  une  fleur  de  lis 
dorée  sur  esmail  d'asur  ;  en  l'autre  esmail  a  un  roy  doré  qui 
tient  l'espée  en  la  main  et  se  siet  sur  un  siège  vert  fait  en 
manière  de  maçonnerie,  environné  de  petis  rainceaus  de  lis 
dorez,  et  le  dessus  dudit  esmail  est  fait  comme  celui  qui  est  cy 
devant;  et  ou  tiers  esmail  a  un  autre  roy  assis  en  sa  magesté  et 
est  doré,  et  parmi  sa  draperie  a  un  pou  d'esmail  vermeil,  duquel 
esmail  le  dessus  est  de  la  devise  aus  autres  deux  devantdis.  Et 
est  l'entre  deux  desdis  esmaus  hachié  à  fourmes  et  un  oteau 
entre  chascune.  Et  l'anse  de  ladicte  aiguière  est  à  un  guerfil 
ront  ou  milieu  et  greneté  aus  deux  costez,  ou  bout  de  laquelle 
est  une  fueille  de  chesne.  Et  en  est  le  couvercle  de  tels  esmaus 
comme  sont  ceuls  ci  dessus  devisiez  ;  lequel  couvercle  est 
crénelle  tout  autour,  garni  de  souages  grenetez,  et  aussi  est  la 
gueule  de  ladicte  aiguière;  et  sur  la  charnière  dudit  couvercle  a 
une  fueille  de  chesne  renversée,  et  en  est  le  fretel  d'une  autre 
fueille  ouverte,  en  quoy  est  une  autre  petite  fueille  où  se  tient  un 
porion  doré.  Et  est  la  gargoule  de  ladicte  aiguière  faite  de  la 
teste  d'un  serpent.  Et  poise  iiii  mars  m  onces  xviii  deniers. 

i88.  Une  aiguière  d'or  semée  d'esmaus,  grosse  et  courte, 
cizellée  dehors  par  le  corps  et  sur  le  couvercle  à  chapeaus  de 
roses  et  à  rainceaus  de  lis  partans  des  chapeaus;  et  es  trois 
chapeaus  du  corps  de  ladicte  aiguière  a  en  trois  compas  fais  de 
trois  demis  roons  et  de  trois  pointes,  trois  esmaus  comme  à 
demis  girons  de  blanc  et  d'asur;  et  sur  le  couvercle  en  a 
semblablement  trois  qui  sont  plus  petis;  et  le  biberon  qui  part 
d'embas  est  cizellé  sur  le  plat  dehors  d'un  rinceau  de  lis  et  par 
le  haut  tient  à  l'aiguiere  à  un  archet.  Et  l'anse  est  plate  et  large 
assés,  grande  et  de  bien  estrange  façon,  drecée  et  pointue  sur  le 
bout  d'en  haut  et  est  cizellée  par  dehors  à  rainceaus  de  lis.  Et 
le  martelet  est  comme  le  manche  d'une  potence,  trenchant 
dessus.  Ou  fons  de  ladicte  aiguière  a  un  grant  esmail  de  la 
devise  des  dessusdis;  et  ou  fons  du  couvercle  un  petit  roont 

d'icelle  devise  ;  et  le  fretel  est  esmaillié  de  semblable  esmail, 
fors  d'un  pommel  qui  est  ou  milieu,  et  le  haut  est  d'un  tour 

d'un  bouton.  Et  poise 

189.  Une  aiguière  d'or  longuette  et  haute,  de  belle  façon,  sur 
tour  de  chaufette  et  semée  d'esmaux,  dont  le  pié  est  roont,  garni 
autour  d'une  orbevoie  d'osteaux  à  Jour,  et  dessus  ceinct  auprès 
du  fons  de  l'aiguiere  d'un  souaige  plain.  Et  autour  du  ventre  est 
ladicte  aiguière  garnie  de  vi  esmaux  de  plitre  sur  tour  de  compas, 
esquelz  a  comme  croix  blanches  et  autres  ouvraiges;  et  sur  le 
haut  dudit  ventre  est  ycelle  aiguière  ceincte  d'une  garnison 
de  fauce  pierrerie,  roonde  et  enchaastonnée  tout  autour. 
Et  le  col  de  ladicte  aiguière  est  loyé  d'un  très  gros  et  haut 
souaige  semé  de  fueillaiges  emboutis,  et  entre  yceulx  de  vni  haus 
esmaux  de  plitre  sur  tour  de  petis  compas  à  iiii  demis  roons  ;  et 
dessus  et  dessous  ycelli  souaige  en  a  deux,  tout  autour  grenetez. 
Et  le  biberon  est  lonc  et  assez  roont  et  passe  par  la  teste 
d'une  serpent,  et  se  loye  au  col  de  l'aiguiere  à  un  osteau  à  jour, 
agu  dessus  et  dessous  ;  et  sur  sa  pointe  d'amont  a  un  petit  espy. 
Et  l'anse  est  longue  et  roonde  et  plainne  dedens,  et  dehors  plate, 
et  esmailliée  tout  du  lonc  d'esmail  de  plitre  à  osteaux  jaunes  de 
un  demis  roons  et  à  autres  ouvraiges.  Et  la  gueule  de  ladicte 
aiguière  est  garnie  autour  d"un  souaige  greneté.  Et  le  martelet 
est  de  deux  petites  pièces,  retournées  et  tuerces  comme  en 
manière  de  vis.  Et  sur  le  tour  des  bors  du  couvercle,  qui  sont 
encavez  entre  souaiges,  a  une  ceincte  de  fauce  pierrerie  petite 
et  roonde  enchastonnée;  et  dedens  yceli  couvercle  est  un  esmail 

roont  de  plitre  assez  haut.  Et  le  fretel Et  poise  m  mars 

ini  onces  xii  esterlins. 

190.  Une  aiguière  d'or  quarrée,  courte  et  grossette,  semée 
d'esmaux,  dont  le  pié  est  à  vi  pointes,  garni  autour  d'un  souaige 
greneté;  et  dessus  a  vi  esmaux  de  plitre  en  manière  de  treffle  à 
fueilliaiges  agus  :  et  sur  le  milieu  de  chascun  est  enchastonnée 
une  perle  d'Escoce  assez  grosse.  Et  sur  le  ventre  a  vi  autres 
esmaux  garnis  d'icelle  devise,  fors  que  ilz  sont  plus  grans.  Et 
autour  du  col  a  autres  vi  esmaux  garnis  de  la  devise  et  fourme 
du  pié.  Et  le  biberon  est  court,  d'un  tuyeau  roont  passant  parla 
gorge  et  teste  d'une  serpent.  Et  l'anse  est  roonde,  et  plainne 
dessous  et  plate  dessus  et  cizellée  à  fueillaiges  longues  assamblées 

en  crois.  Et  le  martelet  est  haut  à  deux  cours  glaons  et  petis. 
Et  sur  le  couvercle  sont  six  esmaux  de  la  devise  et  garnis 
comme  ceulx  du  pié  ;  et  ou  fons  a  un  roont  esmail  de  plitre.  Et 
le  fretel  est  de  plusieurs  fueilles  de  treffle  partans  d'un  pommel 
à  costes,  et  sur  le  haut  est  un  bouton  entre  iiii  fueilles  de  trefïîe 
qui  est  comme  sur  le  tour  d'une  poire.  Et  poise  m  mars  xix 
esterlins  et  demi. 

AIGUIERES  d'or    CISELLÉES. 

191.  Une  aiguière  d'or  '  faicte  en  manière  d'une  Jarbe  dont  les 
tuyaus  sont  creus  dedens  et  font  le  pié;  et  le  lien  est  cordelé, 
et  le  ventre  est  des  espis  qui  sont  cizellez,  et  l'anse  est  cordelée 
et  a  trois  fueilles  dessouz;  et  le  martelet  est  de  deux  espis,  et  le 
biberon  double  de  deux  autres;  et  le  couvercle  est  cizellé  dessus 
à  espis  et  est  autour  couronné  d'un  entrelaceis.  Et  le  fretel  est 
comme  de  douze  fleurs  de  grenatiers  esmailliés  d'asur  et  sur  une 
autre  pareille  fleur  au  haut  a  une  perle.  Et  ou  fons  dudit  cou- 
vercle a  un  esmail  ront  des  armes  de  beau  frère  de  Bourgongne, 
Et  poise  III  mars  vi  onces  xviii  deniers. 

192.  Une  aiguière  d'or  faite  en  manière  de  gobelet,  sur  le 
couvercle  de  laquelle  sont  viii  lis  cizellez  comme  sont  ceuls 
dudit  hennap  \  Et  en  est  le  fretel  d'un  lis  bien  espanuy,  dont  il 
yst  la  grainne.  Et  est  garni  ledit  couvercle  de  souagestous  plains, 
sinon  que  il  y  a  une  petite  greneteure.  Et  parmi  le  ventre  de 
ladicte  aiguière  a  une  sainture  de  lys,  cizellée  ainsi  comme  ceuls 
du  couvercle;  et  aussi  est  l'anse  de  ladicte  aiguière  pareillement 
cizellée.  Et  le  fretel  de  la  charnière  du  couvercle  est  d'une 
fueille  renversée.  Et  en  est  le  biberon  tout  plain  à  deux  petis  et 
cours  tuiaus.  Et  poise 

193.  Une  aiguière  d'or  dont  le  pié  est  à  un  souage  à  fourmetes 
à  jour;  et  le  corps  du  pié  et  de  l'aiguiere  est  à  roses  emboutées, 

1.  Cf.  le  gobelet  décrit  ci-dessus  sous  le  n°  12b. 

2.  Ceci  se  réfère-t-il  au  hanap  décrit  sous  le  n°  68  ? 

dont  les  fueilles  sont  hachées,  les  unes  de  roses  et  les  autres  de 
lettres  moresques.  Et  en  l'assiete  du  biberon  a  la  teste  d'un 
lion  emboutée.  Et  autour  de  la  gueule  de  ladicte  aiguière  a  un 
souage  à  fourmetes.  Et  le  couvercle  est  de  la  façon  du  corps, 
bordé  d'un  souage  de  fourmetes  à  jour.  Et  sur  le  fretel  a  une 
orbevoie  de  fourmetes  à  jour  en  laquelle  a  une  terrace  vert  semée 
de  fleuretes  sur  laquelle  a  une  aigle  droite.  Et  la  charnière  du 
couvercle  est  de  deux  cinges.  Et  l'anse  est  hachée  de  pièces 
d'arbres  copées,  et  roses  entre  deux  ;  et  dedens  le  couvercle  a  un 
esmail  vert  et  une  rose  de  pourpre  ou  milieu.  Et  poise  m  mars 
une  once  xviii  deniers. 

194.  Une  aiguière  d'or  dont  le  pié  est  assez  haut,  garni  sur  le 
bas  tout  autour  d'une  orbevoie  de  courbettes  à  jour,  et  dessous 
a  pluisieurs  souaiges,  et  dessus  aucuns  tous  plains.  Et  le  haut 
d'icelli  pié,  qui  va  en  montant,  est  embouti  sur  le  dehors  comme 
à  XII  fueillaiges  de  rose,  vi  dessous  tous  plains  et  assez  grans, 
et  VI  dessus  petis  haichiés  chascun  à  deux  fueilles  entrelaciées. 
Le  corps  de  ladicte  aiguière  est  tourné  sur  le  roont,  assez 
grosset,  embouti  sur  le  dehors  à  xviii  fueillaiges  de  rose,  dont 
les  six  haut  et  les  six  bas  sont  plains  et  les  vi  du  milieu  haichiés 
chascun  à  quatre  fueilles  dont  les  tiges  sont  toutes  entrelaciées. 
Et  ou  fons  a  un  roont  esmail  à  bosse,  ouquel  est  un  roy  assis  sur 
un  siège,  qui  joue  d'une  herpe.  Et  l'anse  est  plainne,  plate 
dehors  et  à  demi  roont  sur  le  dedens.  Et  le  martelet  est  de  deux 
fueilles  reploiées.  Et  le  biberon  est  d'un  tuyau  longuet,  partant 
d'embas  d'un  bouillon  et  auprès  du  haut  passe  par  la  teste  d'une 
serpent  et  à  laquelle  tient  un  archet,  cresté  dessus,  qui  acouple 
ledit  biberon  à  l'aiguiere  sur  le  haut  ;  et  oudit  archet  a  un 
petit  triangle  à  jour.  Et  le  couvercle  est  garni  autour  d'un 
couronnement,  ouquel  a  une  orbevoie  de  courbettes  à  jour;  et 
sur  son  comble  est  embouti  par  dehors  de  la  devise  du  pié,  fors 
que  les  fueillaiges  bas  sont  haichiés  et  les  haus  plains  assez 
longues.  Et  sur  le  bout  a  un  fretel  d'une  verge  partant  d'un 
pommel,  sur  le  bout  de  laquelle  a  un  bouton  de  rose  longuet  et 
agu,  esmiaillié  de  rouge  cler  et  garni  de  ses  fueillettes  tout  autour 
qui  sont  d'or,  et  sur  le  bout  dudit  bouton  est  rivée  une  perle  de 
bonne  pel  et  de  clere  eaue  assez  verdette,  qui  puet  peser  environ 
H  caras  et  demi  ;  et  autour   de  ladicte  verge  sont  iiii   peiittes 

vergcttes  reploiées  sur  le  dehors  vers  le  haut  et  font  comme  tiges 
de  iiii  fucillcs,  chascune  de  quatre  fueilles  longues  et  extendues 
comme  en  croix,  dedens  chascune  desquelles  est  rivée  une  perle  ; 
et  sont  toutes  assez  jauncttes  et  y  en  a  deux  coquues,  et  pevent 
peser  chascune,  l'une  par  l'autre,  environ  11  caras.  Et  ou  fons 
dudit  couvercle  a  un  petit  esmail  roont  d'azur,  ouquel  est  une 
teste  de  saint  comme  de  saint  Jehan  TEwangeliste  à  tout  ses 
espaules  couvertes  d'un  mantel  de  pourpre.  Et  poise  en  tout 
II  mars  vu  onces  ii  estellins  et  demi. 


AIGUIERES   D  OR  PLAINES. 

195.  Une  grant  aiguière  d'or'  ronde  et  de  nouvelle  façon, dont 
le  pie  est  garni  de  souages  grenetez  de  quatre  grains;  et  entour 
les  hors  de  la  gueule  du  couvercle  a  semblables  souages.  Et 
dedens  le  couvercle  a  un  esmail  ront  de  noz  armes,  et  sur  le 
couvercle  par  dehors  a  un  fretel  ou  milieu,  ouquel  a  un  bouton 
en  manière  de  frezete,  et  au-dessus  du  bouton  a  un  fueillage  de 
chesne,  à  fueilles  les  unes  montans,les  autres  avalans  ;  et  dessus 

a  un '.  Et  est   l'anse  de  derrière  toute  plaine.  Et  le  martelet 

est  de  deux  fueilles  agùes  aus  deux  bous.  Et  du  milieu  du 
ventre  yst  un  biberon  ront  et  gresle;  et  ou  bout  dudit  biberon, 
devers  le  bas,  a  une  gueule  de  serpent  qui  engoule  ledit  biberon 
et  un  petit  pillier  à  creneaus,  qui  part  de  la  gueule  et  fiert  audit 
biberon.  Et  poise  v  mars  un  onces  vi  deniers. 

196.  Une  autre  aiguière  d'or  ^pareille,  sans  aucune  différence 
à  celle  devant  escripte,  qui  poise  v  mars  m  onces  xxii  deniers. 

197.  Une  autre  aiguière  d'or^  pareille  en  façon  et  en  devise, 
sans  différence.  Et  poise  v  mars  m  onces  xv  deniers. 

198.  Une  autre  aiguière  d'or  de  celle  mesmes  façon  et  devise, 
sans  différence.  Et  poise  v  mars  m  onces  m  deniers. 

199.  Une  autre  aiguière  d'or  pareille  et  de  telle  façon  et 
devise,  sans  différence.  Et  poise  v  mars  ii  onces  xviii  deniers. 

1.  C'est  le  n°  190  de  l'Inventaire  publié  par  M.  de  Laborde. 

2.  Le  te.xte  public  par  M.  de  Laborde  présente  la  même  lacune. 

3.  C'est  le  n-  194  de  l'Inventaire  publié  par  M.  de  Laborde. 

4.  C'est  le  n°  ig6  de  l'Inventaire  publié  par  M.  de  Laborde. 

200.  Une  autre  aiguière  d'or  pareille  et  sans  différence  de 
semblable  devise  et  façon.  Et  poise  v  mars  ii  onces  xv  deniers. 

201.  Une  aiguière  d'or  assés  grande  de  bien  belle  façon,  garnie 
par  le  pié,  la  gueule  et  le  couvercle  d'un  souage  greneté  et 
d'autres  environ.  Et  l'anse  est  toute  plaine.  Et  le  martelet  est 
de  deux  fueilles  renversées;  et  le  liberon  est  bien  lonc,  fait  à 
costes  et  passe  par  la  gueule  d'un  serpent  par  le  haut,  et  auprès 
a  une  arche  qui  joint  au  col  de  l'aiguiere.  Et  ou  fons  du 
couvercle  a  un  esmail  ront  de  nos  armes,  assés  haut,  garni 
autour,  par  le  bas,  d'un  souage  greneté.  Et  le  fretel  est  haut 
d'un  bouton  ront  assés  gros,  assis  entre  pluseurs  fueilles  droites 
et  renversées,  qui  sont  sur  un  pommel  fait  à  losenges.  Et  poise 
V  mars  ii  onces  m  deniers. 

202.  Une  autre  aiguière  d'or  toute  pareille,  sans  différence,  à 
ceste  devant  escripte,  qui  poise  v  mars  ii  onces  m  deniers. 

203.  Une  aiguière  d'or  toute  plaine,  dont  le  pié  est  à  vi 
quarres  et  les  souages  tous  plains,  et  le  ventre  à  vi  quarres; 
et  a  le  biberon  quarré  et  le  bout  du  biberon  ployé  en  amont.  Et 
a  le  couvercle  souages  tout  autour  tous  plains.  Et  ou  dedens  du 
couvercle  a  un  esmail  aux  armes  du  cardinal  de  Boulongne.  Et 
est  le  fretel  dessus  ront,  longuet,  à  pointe  par  le  haut.  Et  poise 
III  mars  une  once. 

204.  Une  petite  aiguière  d'or'  toute  plaine,  à  deux  biberons, 
qui  poise  11  mars  vu  onces  xxi  denier. 

205.  Une  autre  aiguière  d'or^  dont  le  pié  est  hautelet,  et  est  le 
souage  double,  et  ou  milieu  est  greneté  de  grains  en  V.  Et  le 
ventre  de  ladicte  aiguière  [est]  ront  et  le  col  longuet;  et  du 
milieu  du  ventre  part  un  biberon  ront  et  grellé,  qui  passe  par  la 
gueule  d'un  serpent.  Et  y  a  un  petit  pillier  de  maçonnerie  qui 
part  de  dessouz  le  souage  de  l'aiguiere  et  se  ferme  audit  biberon. 
Et  est  l'anse  de  ladicte  aiguière  plate  par  dehors  et  ronde  par 
dedens.  Et  le  martelet  de  dessus  est  de  deux  fueilles  doubles. 
Et  les  souages  des  hors  de  la  gueule  et  du  couvercle  sont 
paraux  à  celui  du  pié.  Et  le  fretel  de  dessus  le  couvercle  est  de 
petiz  fueillages,  et  dessous  yceuls  a  trois  petites  perles  et  dessus 


1.  C'est  le  n"  208  de  l'Inventaire  publié  par  M.  de  Laborde 

2.  C'est  le  n"  253  de  l'Inventaire  publié  par  M.  de  Laborde. 

le  bout  du  fretel  a  un  petit  saphir  à  un  chastaçon  {sic)  à 
crampons.  Et  dedens  le  couvercle  a  un  esmail  ront  de  nos 
armes,  et  autres  menus  ouvrages.  Et  poise  ii  mars  un  onces 
III  deniers. 

206.  Une  aiguière  d'or  roonde,  garnie  par  le  pié,  la  gueule  et 
le  couvercle  de  souages  grenctez,  de  laquelle  le  biberon  est  lonc 
et  passe  par  la  gueule  d'un  serpent.  Et  l'anse  est  plate  dessus  est 
roonde  dessous.  Et  le  martelet  est  de  deux  fueilles  comme  de 
treffle.  Et  sur  le  fretel  a  quatre  perles  et  sur  le  haut  a  un  saphir 
assis  sur  le  plat.  Et  poise  11  mars  un  onces  x  deniers. 

207.  Une  aiguière  d'or,  courte  et  grossete,  dont  le  pié,  la  gueule 
et  le  couvercle  sont  garnis  autour  de  trois  souaiges  grenetez. 
Et  le  biberon  est  d'un  tuiau  roont  et  longuet,  qui  part  de 
la  teste  d'un  marmous  emboutée  sur  le  ventre  de  l'aiguiere,  et 
près  du  bout  d'en  haut  passe  par  la  teste  d'un  serpent;  et  entre 
ledit  tuiau  et  le  col  de  l'aiguiere  a  un  arche  descendant,  crctée 
dessus  et  à  deux  fenestrages  dessous.  Et  l'ance  est  plate  dehors 
et  se  boute  bien  avant.  Et  le  martelet  est  de  deux  fueilles  courtes 
reploiées.  Et  sur  le  couvercle  a  un  fretel  d'une  rose  à  doubles 
fueilles  esmailliées  de  rouge  cler,  dedens  laquelle  siet  une 
bocette  esmailliée  aus  armes  de  la  duchesse  ;  et  siet  ladicte  rose 
sur  une  pièce  d'or  à  cinq  pointes,  qui  part  d'un  pommel  à  costes  ; 
et  dedens  ledit  couvercle  a  un  haut  esmail  des  armes  de  la 
duchesse  assis  entre  souaiges.  Et  poise  11  mars  v  onces  xi 
esterlins. 

208.  Une  autre  aiguiere]d'or  toute  pareille,  sans  aucune  diffé- 
rence, à  la  dessus  escripte.  Et  poise  11  mars  v  onces  x  estellins. 

209.  Une  autre  aiguière  d'or  toute  pareille  de  façon  aus  deux 
dessus  escriptes,  fors  que  elle  est  un  pou  plus  hautelette.  Et 
poise  II  mars  v  onces  xiii  estellins. 

2 20.  Une  autre  aiguière  toute  semblable,  sans  aucune  différence, 
à  la  darreniere  escripte.  Et  poise  11  mars  v  onces  v  estellins. 

211.  Une  autre  aiguière  d'or  toute  pareille  de  devise,  sans 
aucune  différence,  aux  un  de  dessus  escriptes,  qui  poise  11  mars 
un  onces  m  estellins. 

212.  Une  autre  aiguière  d'or  toute  semblabe,  sans  aucune 
différence,  à  la  derreniere  escripte.  Et  poise  11  mars  m  onces 
XV  estellins. 

21 3.  Une  aiguière  d'or  de  belle  façon,  toute  plainne,  dont  le 
pié,  la  gueule  et  le  couvercle  sont  garnis  autour  de  trois  souaiges 
férus  à  croisettes.  Et  le  biberon  est  d'un  tuiau  lonc  assez,  roont, 
qui  passe  haut  par  la  teste  d'une  serpent  et  se  afferme  au  col  de 
l'aiguiere  à  un  archet  ouvré  dessous,  comme  à  demis  fenestraiges, 
et  creté  dessus.  Et  l'anse  est  toute  plaine,  plate  dessus  et  roonde 
dessous.  Et  le  martelet  est  de  deux  fueilles  renversées.  Et  ou 
fons  du  couvercle  a  un  roont  esmail  de  plitre.  Et  le  fretel  est  de 
plusieurs  fueilles  d'espine  partans  d'un  pommel  à  costes,  qui  se 

assamblent  haut  entour  un    bouton  sur  lequel  siet Et 

poise  II  mars  vu  onces  xix  esterlins. 

214.  Une  petite  aiguière  d'or  toute  plainne,  garnie  par  le  pié, 
la  gueule  et  le  couvercle  de  trois  souaiges  férus  à  croisettes,  et 
d'autres  plains.  Et  le  biberon  est  d'un  tuiau  qui  se  retourne  sur 
le  haut  et  passe  par  une  grosse  gorge  et  la  teste  d'un  serpent. 
Et  l'ance  est  de  plainne  façon;  et  le  martelet  est  de  deux  fueilles 
renversées.  Et  ou  fons  du  couvercle  a  un  haut  esmail  roont  des 
armes  de  la  royne  Jehanne  d'Evrex.  Et  le  fretel  siet  sur  un 
esmail  roont  assez  haut,  qui  est  desdictes  armes  par  quatre 
girons  ;  et  est  ycelli  fretel  de  m  grans  fueilles  d'espine  estendues 
partans  d'un  pommel  à  costes,  entre  lesquelles  a  sur  une  tige 
haut  petites  fueilles  de  chesne  renversées.  Et  poise  11  mars 
m  onces  11  esterlins  et  demi. 

21 5.  Une  petite  aiguière  d'or  assez  courte  et  grossette,  garnie 
autour  du  pié,  de  la  gueule  et  du  couvercle  de  trois  souaiges 
férus  à  croisettes.  Et  le  biberon  est  d'un  tuiau  assez  lonc, 
passant  par  la  teste  d'une  serpent,  lequel  se  tient  et  afferme  au 
col  de  l'aiguiere  à  un  archet  descendant,  lequel  est  ouvré  dessous 
à  une  endenteure  à  jour  et  dessus  est  creté.  Et  Tance  qui  part 
comme  d'une  reprinse  de  maçonnerie  est  esmaillée  sur  le  plat  à 
lozenges  des  armes  de  l'Eglise  et  du  pape  Clément.  Et  le 
martelet  est  de  11  fueilles  retournées.  Et  ou  fons  et  ou  dehors  du 
couvercle  sont  11  roons  esmaux  de  vert,  là  où  sont  les  armes  de 
Beaufort  en  11  escuçons  tenus  chascun  de  deuxlyons  enmantelez 
des  armes  de  France.  Et  poise  11  mars  11  onces  vi  esterlins. 


AIGUIÈRES    d'or  I  i3 


AIGUIKRES  D  OR  POUR  PILLES  DE  GOBELES. 

2  1 6.  Une  aiguière  d'or  '  grosse  ou  milieu,  en  laquelle  se  met 
VI  gobelez  d'or  tous  d'un  tour  et  d'une  façon,  laquelle  aiguière 
est  ceinte  par  le  milieu  d'un  souage.  Et  sur  le  couvercle  a  un 
esmail  de  nos  armes  fait  en  manière  d'une  rose.  Et  poise  ladicte 
aiguière  vi  mars  ii  onces  xii  deniers. 

217.  Une  aiguière  d'or,  basse  et  grosse,  en  laquelle  se  met 
deux  gobelés  d'or  ;  et  est  le  souage  de  ladicte  aiguière  de  plaine 
façon;  et  par  le  milieu  du  ventre  est  lyée  d'une  ceinture  à  lettres 
de  Damas  et  en  quatre  parties  a  quatre  royaus  rons,  dont  les 
deux  sont  aus  armes  d'Estampes  et  es  autres  deux  a  une  ermine 
liée  à  une  arbre.  Et  sur  le  couvercle  a  une  pareille  ceinture  et  de 
celle  devise,  et  un  petit  fretel  ront  sur  quoy  est  un  saphir.  Et 
l'anse  est  cizellée  de  la  devise  de  ladicte  ceinture.  Et  sur  le 
couvercle  a  un  esmail  plat  des  armes  d'Estampes;  et  dessous  ou 
fons  de  ladicte  aiguière  a  un  escuçon  cizellé  ausdictes  armes.  Et 
poise  ladicte  aiguière  11  mars  i  once  m  deniers. 

218.  Une  aiguière  d'or  couverte,  à  pile  de  gobelés  d'or,  sur 
le  tour  et  façon  d'un  gobelet,  laquelle  est  garnie  autour  du  pié 
d'une  assiete  saillant  dessous  et  dehors,  et  dessus  d'un  souage 
crénelé  autour,  et  amont,  oultre  le  millieu  de  l'aiguiere  qui  se 
reploie  et  boute  avant  comme  le  bort  d'un  gobelet,  a  tout  autour 
un  pareil  souage  crénelé  ;  et  autour  du  bort  de  l'aiguiere,  par 
dehors,  a  un  souage  greneté.  Et  le  biberon  est  d'un  lonc  tuiau 
roont,  qui  part  d'une  grosse  teste  de  marmous  emboutie  assés 
près  du  pié  de  l'aiguiere,  et  près  du  haut  passe  ledit  tuiau 
par  la  gueule  d'une  serpent;  et  entre  ledit  biberon  et  le  bort 
de  l'aiguiere  est  un  archet  tenant  d'un  costé  et  d'autre  à 
v  fenestrages  de  compas  à  jour  dessous,  et  dessus  est  creté  de 
quatre  crettes.  Et  l'ance  est  grande  et  grosse,  assés  plate  dehors 
et  roonde  dedens.  Et  le  martelet  est  de  deux  fueilles  reploiées 
sur  court.  Et  le  couvercle,  lequel  est  tourné  sur  le  comble,  est 
garni  autour  d'un  souage  crénelé  de  la  devise  des  autres  dessus 

I.  C'est  un  des  articles  compris  sous  le  no  206  dans  l'Inventaire  publié  par 
M.  de  Laborde,  et  répété  dans  la  même  publication  sous  le  n»  246. 

declairiez.  Et  sur  le  haut  a  une  rose  double  et  un  osteau  dedens 
tout  hachié  aux  armes  de  la  duchesse.  Et  poise  m  mars  vu  onces 
XVII  estellins  et  demi, 

AIGUIERES    DE    CRISTAL     GARNIES    d'oR  . 

219.  Une  aiguière  de  cristal  garnie  d'or  '  ;  et  dessus  le 
couvercle  a  un  petit  cochet  qui  a  une  perle  en  son  bec,  et  dessous 
ycelui  en  a  vi  autres  plus  grosses.  Et  poise  or  et  cristal  m  mars 
un  onces. 

220.  Une  aiguière  de  cristal  garnie  d'or,  laquelle  a  un  gros 
ventre  et  va  en  agreslissant  devers  la  bouche.  Et  le  pié  est  tout 
plain  ;  et  le  bort  de  la  bouche  est  garni  d'or;  et  le  couvercle  est 
d'or;  et  dessus  ledit  couvercle  a  un  petit  boutonnet.  Et  poise 
or  et  cristal  11  mars  vi  onces  xii  deniers. 


FLASCONS    DOR. 

22  1.  Un  très  grant  flascon  d'or  dont  le  pié  est  quarré  un  pou 
bellonc,  garni  par  dessous  d'un  large  souage  double,  et  audessus 
dudit  souage  a  pertuis  rons  tout  autour  '  et  joingnent  l'un  à 
l'autre.  Et  audessus,  sur  le  plat  du  pié,  a  une  lite  de  lettres  de 
Sarrasins  qui  va  tout  autour  dudit  pié,  excepté  que  derrière  a  un 
roleau  à  semblables  lettres.  Et  ou  ventre  dudit  flascon  a  un  très 
grant  esmail  ront  et  garni  de  grans  souages  à  un  compas  lacié  à 
VI  pointes  ;  et  entre  les  pointes  a  pluseurs  bestes  et  ymages  de 
diverses  contenances,  et  ou  milieu  a  un  enfant  tout  nu  sur  un 
lion  et  le  bat  de  courgies.  Et  entour  le  ventre  a  une  brodeure  à 
lettres  Sarrasinoises  ;  et  derrière,  ou  plat  dudit  flascon,  a  un 
autre  esmail  garni  de  souages  et  entour  esmaillié  de  nos  armes; 
et  ou  milieu  a  un  serpent  qui  se  mort.  Et  par  dessus  a  l'anse 
haute  eslevée  à  deux  mains  qui  tiennent  11  petites  serpentelles 
yssans  de  la  gueule  de  deux  lions  rampans.  Et  est  le  couvercle 
en  chaienne  de  deux  pars  de  l'anse.  Et  poise  en  tout  xlii  mars 
II  onces. 

1.  C'est  le  n"  210  de  l'Inventaire  publié  par  M.  de  Laborde. 

2.  Il  y  a  dans  le  texte  :  «  tout  au  jour.  » 


FLACONS    d'or  I  l5 

222.  Un  autre  flascon  d'or  d'autel  grant  et  de  semblable  façon, 
exceptez  les  esmaus,  esquels,  c'est  assavoir  en  celui  devant,  a 
une  femme  qui  bat  un  homme  sauvage  qui  est  devant  lui,  et 
en  l'esmail  de  derrière  a  un  asne  qui  porte  un  cinge  qui 
cornemuse.  Et  poise  en  tout  xlii  mars  i  once  vi  deniers. 

223.  Un  autre  flascon  d'autel  grandeur  et  de  semblable 
façon,  excepté  les  esmaus,  dont  en  celui  du  ventre  a  une  femme 
qui  tient  un  homme  armé  et  le  fiert  de  son  desvuidoer,  et  en 
celui  derrière  a  un  homme  armé  qui  se  combat  à  un  lion.  Et 
poise  en  tout  xli  marc  v  onces  xii  deniers. 

224.  Un  autre  flascon  d'or  de  semblable  façon  et  de  autelle 
grandeur,  excepté  l'esmail  du  ventre,  ouquel  a  un  lion  et  un 
ours  qui  portent  une  litière,  en  laquelle  a  un  cinge  couronné  ;  en 
l'esmail  derrière  a  un  aigle  qui  tient  une  licorne  par  la  teste. 
Et  poise  XLI  marc  iiii  onces. 


FLASCONS   D  OR   MENDRES    PLAINS  A  ESMAUX. 

225.  Un  flascon  d'or  '  à  xxii  caras,  dont  le  pié  est  lonc  et 
estroit  et  fourchié  par  les  deux  bous  et  sont  pointus  ;  et  entour 
ledit  pié  a  un  souage  greneté,  et  est  plat  par  dedens  et  un  pou  a 
de  ventre  par  dehors,  et  par  les  costés  a  un  souage  greneté,  et 
ou  milieu  a  un  esmail  de  nos  armes  ;  et  a  aus  deux  costés  deux 
anses,  sur  quoy  il  a  un  souage  greneté,  et  à  chascun  bout  du 
souage  a  une  fueille  faicte  comme  d'espine.  Et  environ  le 
couvercle  a  un  souage  à  creneaus  et  tient  à  une  chayennete 
atachée  à  l'anse  à  un  anelet.  Et  sont  les  couroies  de  soie  vermeille 
atachiées,  à  aneaux  et  garnies  de  boucles  et  de  mordans  et  de 
clos  perciez  plains.  Et  poise  xii  mars  11  onces  vi  deniers. 

226.  Une  autre  flascon  d'or^  pareil,  sans  aucune  différence,  au 
derrenieret  devant  e§cript,  qui  poise  xii  mars  11  onces  vi  deniers. 

227-228.  Deux  petits  flascons  d'or  tous  plains,  liés  chascun 
de  trois  bendes  plaines  et  tous  d'une  façon,  sans  différence;  et 

1.  C'est  le  premier  des  flacons  décrits  dans  l'article  aSy  de  l'Inventaire  de 
M.  de  Laborde. 

2.  C'est  le  second  des  flacons  décrits  dans  l'article  257  de  l'Inventaire  de 
M.  de  Laborde. 

sont  atachiées  les  vis  qui  les  ferment  chascune  aune  assés  déliée 
chayennete  ;  et  sont  les  tissus  desdis  flascons  de  soie  bleue  garnis 
de  cloz  fais  en  manière  de  roses,  où  il  a  en  chascune  un  lion 
noir  d'esmail  ;  et  sont  en  tous  les  deux  tissus  xxxvni  clous  à 
roses  et  xxiiii  autres  clous  petis  sur  le  roont  perciez,  en  oultre 
les  quatre  boucles  et  les  quatre  fermaus.  Et  poisent  lesdis  deux 
flascons  ix  mars  vu  onces  vi  deniers. 


YDRIES  D  OR. 


GRANS  BACINS  D  OR  A  LAVER  SUR  TABLE 


AUTRES  BACINS  D  OR  A  LAVER  MENDRES. 

229.  Un  bacin  d"or  à  xxiiii  caras,  duquel  les  bors  sont  à 
souages  grenetez.  Et  ou  milieu  a  un  compas  en  manière  d'une 
rose  et  ou  milieu  d'icelui  compas,  dont  le  champ  est  comme 
gris,  et  en  ycelui  esmail  a  un  cinge  qui  siet  en  une  chaiere  et  est 
vestu  d'un  seurplis,  et  en  une  main  tient  une  croce  d'evesque  et 
de  l'autre  main  donne  la  beneyçon  à  un  renart  qui  est  devant 
lui,  et  ledit  renart  a  son  chaperon  à  son  col  abatu  par  derrière, 
ouquel  a  deux  oysons.Et  a  ledit  bacin  un  biberon  à  deux  tuiaus 
qui  yssent  de  la  gueule  d'un  serpent.  Et  poise  v  mars  m  onces 
Yi  deniers. 

230.  Un  autre  bacin  d'or  à  xxiiii  caras  pareil,  sanz  aucune  dif- 
férence, excepté  que  en  Fesmail  a  un  renart  en  une  chaiere  qui 
presche  aus  oes;  et  n'a  oudit  bacin  point  de  biberon.  Et  poise 
v  mars  une  once  xii  deniers. 

23 1 .  Un  autre  bacin  d'or  à  laver,  assés  grant,  dont  les  bors  sont 
assés  estrois  garnis  autour  d'un  souage  greneté  et  ou  fons  a  un 
esmail  ront   de  nos  armes,  garni  autour  d'un  souage  greneté, 

I.  Le  texte  publié  par  M.  de  Laborde  (n»  259)  décrit  «  une  paire  de 
bassins  d'or  à  laver  »,  le  premier  pesant  vingt  marcs  quatre  onces  douze 
deniers,  et  le  second  dix  neuf  marcs  quatre  onces. 


BASSINS    ET    PLATS    D  OR  II7 

lequel  est  assis  en  un  oteau  bosse  de  plaine  euvre  à  six  fenestres; 
et  le  biberon  est  de  ii  tuiaus  qui  passent  par  une  grosse  teste 
d'un  lion  à  longue  et  grosse  gorge,  et  Teaue  y  descent  du  bacin 
par  un  compas  à  jour  fait  de  trois  euvres  en  manière  de  treffle 
et    d'une  roonde    ou    milieu.    Et   poise    viii    mars    un    onces 

VI  deniers. 

232.  Un  autre  bacin  d'or  à  laver  pareil,  sans  différence,  au 
dessus  escript,  fors  tant  que  il  n'y  a  point  de  biberon.  Et  poise 

VII  mars  vu  onces  xv  deniers. 

233.  Un  autre  bacin  d'or  à  laver,  dont  le  biberon  est  gros  et 
court,  qui  passe  par  la  gueule  et  teste  d'un  lyon.  Et  sur  les  bors 
dudit  bacin,  qui  sont  assez  estroiz,  a  une  ceincte  cizellée  à 
grosses  branches  de  chesne  et  d'autres  arbres  en  aucunes  parties, 
et  es  autres  a  fueilles  longuettes  jointes  en  croix;  et  sur 
iceulz  bors  sont  assis  vi  escus  assés  haus,  esmailliés  des  armes 
d'Engleterre.  Et  ou  fons  d'iceli  bacin  a  une  haute  rose  de  vi 
fueillaiges,  garnis  autour  de  souaiges  haus  grenetez  et  cizellés 
dedens  à  diverses  bestes,  et  sur  le  bas  entre  les  fueillaiges  a 
glaons  agus  cizellés;  et  sur  le  milieu  de  ladicte  rose  est  un  roont 
esmail  de  plitre  assez  grant,  ou  milieu  duquel  a  comme  une 
treffle  d'esmail  à  fueilles  pointues;  et  sur  le  milieu  d'icelle  treffle 
est  levé  un  escu  esmaillié  aux  armes  d'Engleterre.  Et  poise 
iiii  mars  vi  onces  ix  esterlins. 

234.  Un  autre  bacin  d'or  tout  pareil,  sans  aucune  différence  de 
façon  et  de  devise  au  dessus  escript,  fors  tant  que  il  n'y  a  point 
de  biberon.  Et  poise  iiii  mars  v  onces  ii  esterlins. 


PLAS    D  OR    MENDRES    POUR    VIANDE      . 

235-237.  Trois  plas  d'or  pour  mettre  viande,  de  très  bel  tour, 
qui  ont  leurs  souaiges  tout  entour  leur  bors  dessus,  et  sont 
assez  parfondes,  leurs  bors  assez  estrois,et  sont  de  grant  monstre 


I.  La  table  mentionne  qu'à  cet  endroit  il  devrait  y  avoir  :  «  Plas  d'or  très 
«  grans  pour  viande.  »  Or,  le  texte  publié  par  M.  de  Laborde  énumère 
(no*  222  à  245)  deux  douzaines  de  plats  d'or  à  vingt-deux  carats  et  qui 
pèsent  quatorze  marcs  environ  chacun, 

selonc  leur  pois.  Et  sur  leur  hors  a  un  escuçon  des  armes  de  la 
duchesse.  Et  poisent  tous  ensemble  xii  mars  une  once  un 
esterlins. 

238-240.  Trois  autres  plas  d'or  pour  mettre  viande  pareulz, 
sans  aucune  différence,  au  dessus  escrips,  qui  poisent  ensamble 
XII  mars  xiii  esterlins  et  demi. 

241 -243.  Trois  autres  plas  d'or  tous  pareulz,  sans  différence, 
aux  six  dessus  derreniers  escrips  qui  poisent  ensamble  xi  mars 
VII  onces  xvm  esterlins  et  demi, 

244-246.  Trois  autres  plas  d'or  tous  pareulz,  sans  différence, 
ausnuef  dessus  derreniers  escrips,  qui  poisent  ensamble  xi  mars 
VII  onces  xvii  esterlins  et  demi. 

247-249.  Trois  autres  plas  d'or  tous  pareulz,  sans  différence, 
aux  douze  dessus  derreniers  escrips,  qui  poisent  ensamble  xi 
mars  vu  onces  xvi  esterlins  et  demi. 

25o-252.  Trois  autres  plas  d'or  tous  pareulz  sans  différence  aux 
quinze  dessus  derreniers  escrips  qui  poisent  ensamble  xi  mars 
VII  onces  i  esterlin. 


GRANDES    ESCUELLES    D  OR    POUR    VIANDE. 

253-256.  Quatre  escuelles  d'or  de  plainne  façon,  dont  l'oullet 
du  bort  est  replié  par  dehors,  pesans  xvi  mars. 

257-260.  Quatre  escuelles  d'or  semblables  et  pareilles  de  façon, 
pesans  xvi  mars. 

261-264.  Quatre  autres  escuelles  d'or  semblables  et  pareilles 
de  façon,  qui  poisent  xvi  mars. 


ESCUELLES   D  OR  MENDRES   POUR  VIANDES. 

265-270.  Six  escuelles  d'or  pour  mettre  viandes,  de  très  beau 
tour,  qui  ont  leurs  souaiges  tout  entour  leurs  hors  dessus,  et 
sont  assez  parfondettes,  leurs  hors  assez  estrois.  Et  sont  de  grant 
monstre  selonc  leur  pois.  Et  sur  leurs  bors  a  un  escuçon  haichié 
des  armes  de  la  duchesse.  Et  poisent  toutes  ensamble  xi  mars 
VII  onces  xii  esterlins. 


DRAGEOIRS    D  OR  I  ig 

271-276.  Six  autres  escuclles  d'or  toutes  pareilles,  sans 
différence,  aux  six  dessus  derrenieres  escriptes,  qui  poisent 
ensamble  xi  mars  vu  onces  x  esterlins. 

277-282.  Six  autres  escuelles  d'or  toutes  pareilles,  sans 
différence,  aux  douze  dessus  derrenieres  escriptes,  qui  poisent 
ensamble  xi  mars  vi  onces  i  esterlin  et  demi. 


PLATEAUX  D  OR  POUR  FRUITTERIE 


DRAGEOIR  D  OR  TRES  GRANT, 


AUTRES  DRAGEOIRS  D  OR  MENDRES . 

283.  Un  drageoir  d'or  dont  le  pié  est  fait  en  manière  d'une 
roze,  et  la  boce  du  pié  est  ondoiée  en  manière  de  rais  de  soleil. 
Le  pillier  qui  porte  le  bacin  est  assis  comme  en  une  roche 
ceinte  d'un  souage  crénelé;  et  est  ledit  pillier  en  tuers;etou 
milieu  dudit  pillier  a  un  gros  pommel,  ouquel  a  six  bocetes 
faictes  en  manière  de  quatrefueilles,  en  chascune  desquelles  a 
un  esmail  de  nos  armes.  Et  le  bacin  est  plus  grant  d'assez  que 
le  pié,  et  est  à  fueilles  de  roses,  et  les  bors  comme  ceuls  du  pié, 
et  par  dedens  est  ondoie  à  rais  de  solail  comme  le  pié.  Et  ou 
milieu  a  un  esmail  ront  de  nos  armes.  Et  poise  xi  mars 
iiii  onces. 

284.  Un  drageoir  d'or  de  belle  façon,  dont  le  pié  est  à  tour  de 
rose  de  viii  fueillaiges  qui  ont  chascun  deux  pointes,  et  est  garni 
autour  de  pluiseurs  souaiges  et  d'un  féru  à  croisettes;  et  sur  le 
plat  sont  lesdis  fueillaiges  tous  esmailliez  à  femmes,  dont  les 
unes  jouent  de  divers  instrumens,  et  les  autres  font  diverses 
contenances;  et  y  a  aussi  aux  costés  diverses  bestes,  et  sont  les- 
dis fueillaiges  esmaillés  garnis  autour  sur  le  dehors  et  le  dedens 
de  souaiges  férus  à  croisettes.  Et  le  piller  dudit  drageoir  est 
ouvré    de    maçonnerie    à    pluseurs   piliers    et    à    fenestraiges 


I.  Le  texte  publié  par  M.  de  Laborde  ënumère  {n"^  263-265)  douze  plats 
à  22  carats,  pesant  environ  vingt  et  un  marcs  six  onces  douze  deniers. 

d'envoirremens  esmailliez  de  vert  et  d'azur;  et  haut  et  bas  y  a 
III  voyes  de  fenestraiges  de  diverses  quantités,  et  aussi  ou  piller  a 
aucunes reprinses  et  souaiges  grenetez  tout  autour;  etlepommel 
est  de  grant  ouvraige,  tourné  à  fueillaiges  sur  tour  de  rose, 
garni  autour  de  souaiges  férus  à  croisettes,  et  sur  les  fueillaiges, 
dessus  et  dessous,  sont  sur  haus  chaastons  viii  esmeraudes  et 
VIII  grenas;  et  sur  le  comble  est  ledit  pommel  dessus  et  dessous 
esmaillié  à  demis  fenestraiges,  esquelz  a  diverses  bestes;  et  sur 
le  haut  du  piller,  dessous  le  siège  du  bacin  a  plusieurs  fueillaiges 
de  chesne  enlevées,  montans  et  avalans.  Et  le  bacin  dudit 
drageoir  est  du  tour  du  pié  et  de  la  devise  esmaillié  et  ouvré 
sur  les  bors  ;  et  ou  fons,  entre  ii  haus  souaiges  roons  et  ii  férus 
à  croisettes  qui  sont  l'un  sur  l'autre,  est  levé  un  esmail  roont 
vert,  tourné  en  manière  d'un  osteau,  ouquels  ont  deux  angles 
drois  qui  tiennent  l'escu  des  armes  du  pape  Clément.  Et  poise 
en  tout  VIII  mars  v  onces  xv  esterlins. 


CULLIERS  D  OR  POUR  TABLE  A  PIERRES  FINES  OU  BOUT. 

285.  Une  cuillier  d'or  '  de  plaine  euvre,  à  vi  fueilles  ou  bout 
de  la  queue,  trois  montans  et  trois  avalans,  et  sur  lesdictes 
fueilles  a  un  balay  et  audessous  un  escuçon  des  armes  Pierre 
d'Avoir.  Et  poise  ii  onces  xii  deniers. 

286.  Une  autre  cuillier  d'or  "de  plaine  euvre,  qui  a  un  saphir 
ou  bout  de  la  queue.  Et  poise  11  onces  v  deniers. 

287.  Une  cuillier  d'or  toute  plaine,  qui  a  sur  le  bout  de  la 
queue  une  perle  assés  grosse  et  ronde.  Et  poise  une  once  vu 
deniers  mail[l]e. 

288.  Une  cuillier  d'or  petitte,  toute  plaine,  fors  tant  que  sur 
la  verge,  qui  est  plate,  sont  au  bout  assis  en  chaastons  entre 
crampons  11  petis  saphirs  11  petis  grenas  et  deux  bien  petites 
esmeraudes;  et  entre  ycelles  pierres  sont  rivées  seur  leur  face  à 
ladicte  verge  de  la  cuillier  v  petites  perles.  Et  poise  en  tout  une 
once  VIII  esterlins  et  demi. 


1.  C'est  le  n"  262  de  l'Inventaire  publié  par  M.  de  Laborde. 

2.  C'est  le  n"  212  de  l'Inventaire  publié  par  M.  de  Laborde. 

CUILLIERS  D  OR  POUR  TABLE  SANS  PIERRERIE. 

289-294.  Six  cuilliers  d'or  '  de  plaine  euvre  toutes  pareilles  et 
d'une  façon,  sans  différence.  Et  poisent  i  marc  ii  onces  ix  deniers. 

295,  Une  autre  petite  cuillier 'd'or  ,  plaine,  fors  tant  que  la 
verge,  qui  est  plate,  et  le  bout  d'icelle,  qui  est  à  tour  de  trefïïe, 
sont  esmailliez  sur  le  dessus  à  esmail  de  plitre  vert,  ouquel  a 
feuilles  longuettes  et  vermeilles  qui  se  assamblent  comme  en 
manière  d'endenteure.  Et  poise  une  once  et  ii  esterlins. 


CUILLIERS  D  OR  POUR  ESPICES. 

296.  Une  autre  cuillier  d'or  à  prendre  espices,  dont  la  verge 
est  sur  le  quarré  et  son  bout  est  d'un  bouton  à  costes  agus 
dessus;  et  sur  ladicte  verge,  auprès  du  cuilleron,  est  une  fueille 
assez  grosse  qui  a  longue  queue  et  estroitte  enlevée  ;  et  le 
cuilleron  est  féru  autour  d'un  souaige  encavé  à  petis  osteaux  de 
treflfle;  et  sur  le  bout  est  haichié  et  encavé  comme  à  tour  de 
demi  fenestraige.  Et  poise  ii  onces  iiii  esterlins  et  m  quars 
d'esterlin. 


MESTIËRS    D  OR  POUR  GRANS  TORTIS  A  METTRE  SUS  TABLE 


1.  C'est  le  n°  220  de  l'Inventaire  publié  par  M.  de  Laborde. 

2.  C'est  sans  doute  le  n"  221  de  l'Inventaire  publié  par  M.  de  Laborde. 

3.  L'Inventaire  publié  par  M.  de  Laborde  donne  sous  les  n*"*  2i<S  et  219 
la  brève  description  de  deux  «  mestiers  d'or  ». 

CY  APRÈS    s'eNSIEVENT  LES  JOYAUX  ET  VAISSELLE  d'aRGENT. 
PREMIEREMENT  JOYAUX    DE  CHAPELLE. 

297.  Un  très  grant  et  très  noble  tabernacle  d'argent  doré  '  et  très 
bien  ouvré,  assis  sur  un  haut  entablement  dont  le  pié  est  comme 
bellonc,  agu  aus  deux  costez;  et  est  porté  de  chascun  costé  de 
deux  lévriers  gisans  l'un  emprès  l'autre  sur  deux  entablemens, 
et  ont  leurs  museaus  retournez  devers  ledit  tabernacle.  Et 
sur  les  deux  bous  devant  est  porté  de  deux  hommes  à  genous, 
vestus  comme  prophètes,  et  tient  chascun  un  rolet  en  l'un 
desquels  a  escript  : 

Qui  riens  commence  il  doit  sentir 
A  quelle  fin  il  en  puet  venir  ; 

et  en  l'autre  a  escript  : 

Nul  ne  doit  dire  qu'ait  rien  fait 
De  la  chose,  tant  qu'il  l'ait  fait. 

Et  sur  le  front  devant  dudit  tabernacle,  au  plus  bas  de  l'un  lévrier 

Jusques  à  l'autre,  a  xi  balais  et  xii  esmeraudes  et  xliiii  perles 

assises  11  et  11,  et  entre  11  perles  a  un  boutonnet  esmaillié  d'azur. 

Et  oudit  front,  en  ouvrages  entailliez  et  esmailliez  de  pluseurs 

couleurs  et  à  pluseurs  chapiteaus,  sont  en  estant,  c'est  assavoir: 

ou  milieu  saint   Pierre  et  saint  Pol  et  aus  costez  d'eux  saint 

Jehan  Baptiste,  saint  Jehan  l'Ewangeliste,  saint  Jaques  et  saint 

Berthelemei;  et  es   bous  des  chapiteaus  qui  sont  dessus  leurs 

testes  a  viii  saphirs  petis,  vu  grosses  perles  et  xxviii  mendres 

perles.   Par  derrière  est  porté  ledit  entablement  de  deux  autres 

hommes  à  genoux,  comme  prophètes,  tenans  rôles  dont  en  l'un 

a  escript  : 

N'est  pas  sire  de  son  pays 

Qui  de  ses  hommes  est  hays, 

et  en  l'autre  a  escript  : 

Bien  doit  estre  sires  clame^, 
Qui  de  ses  hommes  est  ame^  ^. 

1.  C'est  presque  sûrement  le  n"  270  de  rinventaire  publié  par  M.  de 
Laborde. 

2.  Vers  empruntés  an'x. Proverbes  ou  Enseignements  des  sages;  voir  Leroux 
de  Lincy,  Le  Livre  des  proverbes,  t.  II,  p.  99  ;  cf.  p.  SSy  et  suiv. 

Et  sur  le  front  de  derrière,  au  bas  dudit  entablement  a  xi  balais 
et  X  esmeraudes  et  xliiii  perles  assises  ii  et  ii,  et  entre  deux  un 
boutonnet  esmaillié  d'azur.  Et  au  dessus  sont  en  ouvrages 
entailliez  semblablement  à  ceuls  de  devant  vi  autres  apostres, 
et  dessus  ou  bout  des  chapiteaux  a  xliii  perles  et  n'y  a  autre 
pierrerie.  Sur  ledit  entablement  est  assis  ledit  tabernacle 
ouquel  a  trois  estages  et  est  soustenu  de  quatre  pilliers,  deux 
devant  et  deux  derrière,  dont  le  bout  des  chapiteaux  va  jusques 
au  tiers  estage;  et  aus  deux  costez  a  deux  autres  pilliers  gros, 
boutans  contre  ledit  tabernacle;  et  dedens  ledit  tabernacle, 
dessouz  voûtes  dorées,  est  saint  George  à  cheval  tout  armé, 
et  tue  un  serpent  d'un  glaive;  et  en  son  bras  senestre  a  une 
targe  d'argent  à  une  crois  vermeille,  et  est  le  cheval  couvert 
de  ces  mesmes  armes  ;  sur  la  teste  du  cheval  et  sur  la  crupe  a 
deux  saphirs,  et  devant  la  teste  du  cheval  a  un  roy  qui  tient 
trois  sayettes  barbelées;  et  sur  les  chapiteaus  de  la  voûte  a 
VII  saphirs,  ii  grosses  esmeraudes,  v  grosses  perles  et  vin 
mendres  perles.  Et  sur  le  tabernacle  de  saint  George,  est 
dessous  autres  chapiteaus  à  voûtes,  l'Annonciacion  Nostre  Dame 
en  estant  et  l'angre  aussi  ;  et  entre  Nostre  Dame  et  l'angle  a  un 
pot  dont  le  ventre  est  d'un  gros  balay,  et  du  pot  yst  un  lis  vert  à 
fleurs  blanches;  et  derrière  Nostre  Dame,  ou  bout  du  grant 
chapitel  a  un  gros  saphir  et  m  perles  dessous  les  fueillages 
cesquels  ledit  saphir  est  assis;  et  derrière  l'angle,  sur  un  autr 
ehapitel,  a  un  saphir  pareil  et  m  perles.  Sur  les  bous  des 
chapiteaus  des  deux  pilliers  de  devant,  a  deux  saphirs  et 
audessous,  plus  bas,  sur  trois  petis  chapiteaus  a  trois  perles;  et 
sur  les  trois  chapiteaus  du  front  devant  a  un  saphir  et  deux 
perles.  Au  dessous  de  l'Annonciacion,  sur  un  autre  entablement 
est  Nostre  Seigneur  en  estant,  qui  monstre  ses  plaies,  et  a  dessus 
lui  une  voûte  à  pluseurs  chapiteaus;  et  à  destre  de  Nostre 
Seigneur  a  un  angre,  qui  tient  la  Crois  et  la  Couronne,  et  à 
senestre  est  un  autre  angre,  qui  tient  les  trois  Cloz  et  la  Lance, 
et  ou  front  d'en  haut  a  un  gros  saphir  entre  deux  balais.  Et  es 
bous  desdis  quatre  chapiteaus  a  quatre  saphirs,  et  audes;:ous 
sur  petiz  chapiteaus  a  trois  perles;  et  sur  les  trois  chapiteaus,  qui 
sont  ou  front  de  ladicte  voûte,  a  un  balay  entre  deux  saphirs  et 
quatre  perles   sur  quatre  chapiteaus.  Et  au  dessus  de  Nostre 

Seigneur,  au  plus  haut,  sont  quatre  clochiers,  dont  en  celui  du 
milieu  a  un  très  gros  saphir  ou  front  devant,  es  deux  des  costez 
a  deux  grandes  esmeraudes,  et  au  plus  haut,  sur  le  clochier  du 
milieu,  a  un  très  gros  saphir  et  sur  les  deux  autres  deux  mendres 
saphirs  ;  et  dessoubz  les  fueilles,  sur  lesquelles  lesdis  saphirs  sont 
assis,  a  quatre  perles.  Sur  la  partie  du  derrière  dudit  tabernacle 
de  l'entablement,  en  amont,  a  uns  tableaux  très  finement 
esmailliez  d'azur,  de  vert  et  d'autres  couleurs;  et  ou  dessous,  ou 
milieu  d'iceuls  tableaux,  est  le  trespassement  Nostre  Dame,  et 
dessus,  son  couronnement,  saint  Estienne  d'un  costé  et  saint 
Lorens  de  l'autre  et  au  dessouz  d'eulz  sainte  Katherine  et  sainte 
Marguerite  ;  et  devers  saint  George  sont  esmailliez  d'azur  à 
solailz  d'or.  Et  sur  les  chapiteaux  des  deux  costez  de  la  partie 
derrière  a  deux  gros  saphirs,  et  sur  les  chapiteaux  du  front  xvii 
perles;  sur  les  bous  des  deux  pilliers  de  derrière  a  deux  saphirs, 
et  au  dessous  d'iceuls  a  trois  perles,  sur  les  bous  des  tiers  petis 
chapiteaus  a  xv  perles;  les  portes  qui  cloent  devant  ledit  saint 
George  sont  esmailliées  dedens  et  dehors  très  finement;  et 
dedans  est  premièrement  Nostre  Seigneur  batu  en  l'estache, 
après  crucifié,  après  ressucité,  après  comment  il  se  apparut  à 
Marie  Magdalene,  après  comment  il  ala  rompre  Enfer,  et  après 
est  TAscencion.  Es  dis  tableaus  devant  est  Nostre  Dame,  qui 
tient  son  enfant  en  son  giron  et  les  Trois  Roys  de  Coulongne 
devant  lui  et  saint  Joseph  derrière,  et  au  dessous  sont  saint 
Thomas  de  Cantorbie,  saint  Christofle  et  saint  Liennart.  Et 
poise  en  toutes  choses  iiii^^  vi  mars  ini  onces. 

298.  Un  tabernacle  '  de  très  grant  ouvrage,  assis  sur  un 
entablement  porté  de  quatre  lions  passans,  estans  sur  petis 
entablemens  à  souages;  et  le  plat  dudit  entablement  est  à 
pluseurs  souages  par  devant,  et  oudit  entablement  a  xn  esmaus 
de  la  vie  Nostre  Seigneur  depuis  l'Annunciacion  jusques  là  où 
Judas  le  baisa;  et  le  xir  esmail  est  de  l'Assumpcion  Nostre 
Dame;  et  est  ledit  entablement  semé  sur  les  hors  de  saphirs, 
esmeraudes  et  perles;  et  sur  ledit  entablement  a  quatre  pilliers, 
dont  les  deux  devant  boutent  contre  ledit  tabernacle  et  les  deux 
autres    sont    par    derrière.    Et    est    ledit  tabernacle  semé    de 

I.  C'est  le  n°  62  de  l'Inventaire  publié  par  M,  de  Laborde, 

pluseurs  perles,  esmeraudes  ctgrenas  devant  et  derrière.  Et  sur 
les  bous  des  pilliers  et  aus  deuls  costez  a  deux  pilliers,  sur 
lesquels  devers  le  bas  a  deux  balais,  et  sur  Tuii  des  piliers  est 
la  Nouvelle  Loy  et  sur  l'autre  est  la  Viele  Loy  ;  et  sur  les  bous 
dcsdis  pilliers  a  deux  très  grosses  perles  cornues.  Et  ou  devant 
dudii  tabernacle  a  portes  esmailliées  dedens  et  dehors  '  ;  et  ou 
devant  est  le  Crucifiement  et  Nostre  Dame  et  saint  Jehan,  et 
dessus  par  dehors  est  le  Couronnement  Nostre  Dame  et  le 
Jugement  ;  et  par  derrière  du  tabernacle  est  Nostre  Seigneur  que 
l'en  bat  en  l'estache;  et  y  a  pluseurs  autres  ymages.  Et  poise 
XXV  mars. 

299.  Un  tabernacle''  en  façon  de  tableaus  d'argent  doré,  semé 
par  dedens  d'esmeraudes  grandes  et  petites,  balais  grans  et  petis, 
camahieux  et  menues  perles  grant  quantité.  Et  ou  milieu  desdis 
tableaus  a  un  grant  camahieu  vermeil,  ouquel  est  Nostre  Dame 
gisant,  et  Nostre  Seigneur  en  la  cresche  et  angres  tout  autour. 
Et  dessous  est  Nostre  Dame  qui  baigne  son  enfant  et  derrière 
est  saint  Joseph.  Et  siéent  lesdis  tableaus  sur  un  pié  quarré 
semé  d'esmeraudes,  de  rubis  d'Alixandre  et  petites  perles;  et  sur 
ledit  pié  a  un  chapitel  de  maçonnerie  à  fenestrages,  dedens 
lesquels  a  ymages  entailliés.  Et  poise  en  toutxiiu  mars  vi  onces 
XII  deniers. 

AUTRES    TABERNACLES    d'aRGENT    DOREZ. 

300.  Un  tabernacle  de  très  grant  ouvrage,  assis  sur  un 
entablement  semé  de  esmaux,  et  ou  devant  commence 
l'Annunciacion  Nostre  Seigneur,  et  se  poursieut  tout  environ 
la  vie  Nostre  Dame  jusques  à  l'Assumpcion,  et  est  à  pluseurs 
souages;  et  le  portent  vi  lions  gisans  sur  petis  entablemens,  et 
dessus  lesdis  lions  a  demis  apostres.  Ledit  tabernacle  est  soustenu 
de  VI  piliers  dont  les  deux  devant  sont  tuers  et  les  autres  quatre 
sont  comme  piliers  quarrez.  Dedens  ledit  tabernacle  est  un 
ymage  de  Nostre  Dame,  qui  tient  son  enfant  en  son  bras  senestre, 
et  son  enfant  tient  un  chardonnereil,  et  Nostre  Dame  a  sur  sa 

teste  une  couronne  à  fausse  pierrerie  ;  et  de  chascun  costé  de 
Nostre  Dame  a  un  angre  qui  tient  un  reliquiaire  de  cristal,  et 
audessus  de  la  teste  Nostre  Dame  a  une  voûte  de  très  grant 
maçonnerie  à  pluseurs  chapiteaux,  et  dessus  ladicte  voûte  sont 
trois  haus  clochiers  de  grant  ouvrage  de  maçonnerie  à  pluseurs 
t'enestrages  esmailliez,  et  lesdis  trois  clochiers  portent  un 
reliquiaire  de  cristal,  aus  deux  bous  duquel  a  deux  esmauls,  dont 
saint  Pierre  est  en  l'un  et  saint  Jaques  en  l'autre;  et  sur  ledit 
reliquiaire  a  un  piller  qui  soustient  une  crois  de  cristal,  en 
laquelle  est  Nostre  Seigneur  crucifié,  et  est  le  crucefis  d'argent; 
et  du  pié  de  ladicte  crois  part  deux  branches,  sur  l'une  desquelles 
est  Nostre  Dame  et  sur  l'autre  est  saint  Jehan  l'Ewangeliste. 
Et  poise  en  tout  liiii  mars  ii  onces. 

3oi.  Un  tabernacle  d'argent  doré,  ouquel  est  la  Trinité  et  la 
crois  en  laquelle  est  Dieu  le  Filz  crucifié;  et  le  diadème  de  Dieu 
le  Père  est  garni  de  doublez  rouges  de  fausse  pierrerie.  Et  sur 
cinq  des  piliers  de  la  chaiere  a  cinq  fausses  pierres,  trois 
vermeilles  et  deux  asurées,  et  sur  chascune  une  perle  d'Escoce; 
et  sur  le  haut  du  tabernacle  est  saint  Michiel.  Et  poise  en  tout 
XXVIII  mars  et  demi. 

302.  Un  tabernacle  d'argent  doré  soustenu  de  quatre  hommes 
à  genoux,  qui  tiennent  l'entablement  à  leurs  mains  derrière 
leurs  espaules;  et  dessus  ledit  entablement  est  l'Annunciacion 
Nostre  Seigneur  et  un  pot  dont  part  un  lis,  et  tient  l'angle  un 
roUeau  ouquel  a  escript  :  Ave  Maria,  et  cetera.  Et  dessus  est 
le  tabernacle  soustenu  de  quatre  pilliers  de  maçonnerie  à 
chapiteaus,  fenestrages  et  pingnons;  et  en  la  voute  dudit 
tabernacle  a  sur  les  hors  devant  et  derrière  comme  demis  oteaus, 
et  sur  les  cosiez  en  a  deux,  et  dessus  a  autour  viii  fenestrages  à 
Jour  et  autour  du  haut  du  tabernacle,  qui  est  en  manière  d'une 
chapelle,  a  fenestrages  esmailliers  {sic)  de  vert;  et  sur  le  devant 
a  une  saillie  de  cristal  garni  d'argent  doré  autour.  Et  la 
couverture  est  esmailliée  d'azur,  et  dessus  a  un  petit  clochier. 
Et  poise  xLii  mars  une  once. 

303.  Un  tabernacle  d'argent  doré  assis  sur  un  lonc 
entablement  à  quatre  quarrés,  lequel  est  garni  de  pluseurs 
souages  rons  et  d'un  à  croisetes  ou  millieu,  et  dessus  est  crénelé  ; 
et   sur  les    pendans  est  ledit   entablement  cizellé  à  bestes   et 

enirelaceiz  et  à  arbres  et  fueillages  sur  le  plat.  Et  dessus  siet  ou 
milieu  le  tabernacle,  qui  est  fait  en  manière  d'une  tour  quarrée 
à  pluseurs  reprinses  et  créneaux  et  à  quatre  pilliers  de 
maçonnerie  sur  les  costez  et  quatre  petites  tournelles  dessus  ; 
et  sur  les  deux  tournelles  devant  a  deux  angres,  dont  l'un  joue 
de  la  vielle  et  l'autre  du  salterion,  et  sur  les  deux  derrière  sont 
saint  Pierre  et  saint  Paoul;  et  sur  les  quarrés  de  devant  et 
derrière,  par  le  bas,  a  en  chascune  deux  doubles  fenestrages  à 
oteaus  et  à  compas  dessus  esmailliés  ;  et  es  fenestrages  a  apostres. 
Et  en  haut,  dessus  lesdictes  tournelles,  a  sur  le  quarré  de  devant 
trois  fenestres  esmailliés  ;  esquelles  sontNostre  Dame,  saint  Jehan 
Baptiste  et  saint  Jehan  l'Ewangeliste  ;  et  sur  la  quarré  derrière 
sont  pareillement  saint  Michiel,  sainte  Katherine  et  saint  Agnez; 
et  sur  les  costez  a  deux  fenestrages  saillans,  esmailliés  d'azur  es 
costez  devant,  et  desur  les  costez  dudit  entablement  partent  deux 
beaus  pilliers  de  belle  maçonnerie  à  chapiteaus  et  à  pinacles,  de 
chascun  desquels,  près  du  haut,  part  comme  une  arche  de 
maçonnerie  qui  joint  au  tabernacle  ;  et  dessus  lesdictes  arches, 
sur  ledit  entablement,  sont  deux  angres  qui  tiennent  chascun  un 
reliquiaire  de  cristal  garni  d'argent.  El  ledit  tabernacle  se  eslargisi 
par  le  haut  comme  de  une  reprise,  où  il  a  dessous  fueillages  et  est 
crénelle  ;  et  sur  les  quarrés  de  devant  et  de  derrière  a  en  chascune 
trois  fueilles  cizellées  et  trois  roses  enlevées,  et  dessus  a  un 
longuet  reliquiaire  de  cristal  sur  lequel  a  une  orbevoie  à 
fenestrages  à  jour;  et  aus  deux  costez  du  reliquiaire  a  deux 
chapiteaux  à  fenestrages  et  deux  fenestrages  esmailliés  d'azur, 
esquels  sont  saint  Pierre  et  saint  Pol;  et  aus  costez  a  quatre 
apostres.  Et  dessus  ledit  reliquiaire  a  deux  angres  en  estant,  qui 
soustiennent  ledit  tabernacle,  lequel  est  comme  quarré  et  plat, 
assis  sur  une  tournelle  quarrée  et  crenellée  dessus,  et  en  est  la 
couverture  esmaillié  d'azur.  Et  oudit  haut  du  tabernacle  a  un 
ront  oteau  de  cristal  à  mettre  le  Corps  de  Nosire  Seigneur;  et 
dessus  est  un  piller  cizellé  à  fenestrages,  à  une  crois  esbochiée 
en  laquelle  est  Nostre  Seigneur  paint;  et  au  costé  du  piller  sont 
Nostre  Dame  et  saint  Jehan.  Et  poise  en  tout  xxxvi  mars  ii 
onces. 

304.   Un  tabernacle   ouvré  de   maçonnerie,  séant  sur  quatre 
griffons,  ouquel  est  Nostre  Dame  ou  front  devant;  et  de  deux 

piliers  aus  costez  saillent  deux  angeloz  qui  encensent.  Et  dessus 
a  un  reliquiaire  lonc  et  ront  ;  et  au  haut  est  Nostre  Seigneur  en 
crois  sur  un  haut  tabernacle.  Et  poise  en  tout  xxv  mars. 

305.  Un  tabernacle  d'argent  doré,  dont  le  bas  entablement  est 
soustenu  de  six  lions  et  est  garni  autour  de  deux  souages 
grenetez  et  entre  deux  cizellé  à  fueillages  et  à  roses.  Et  sur  ledit 
entablement  est  Nostre  Seigneur,  qui  yst  de  son  sépulcre  et  est 
vestu  d'un  mantel  et  tient  sa  crois,  et  a  son  diadème  derrière  sa 
teste;  et  ou  sépulcre  et  ou  couvercle  a  fenestrages  de  jaspe. 
Devant  ledit  sépulcre  sont  trois  chevaliers  armez,  qui  tiennent 
chascun  un  reliquiaire  de  cristal  quarré.  Et  de  dessus  ledit 
entablement  partent  quatre  pilliers  tuers,  et  des  costez  deux 
grans  quarrez  de  maçonnerie,  qui  soustiennent  le  tabernacle,  et 
sur  chascun  a  comme  un  petit  clochier.  Et  dedens  ledit 
tabernacle  a  un  reliquiaire  ront  de  cristal,  et  autour  a  oteaus 
esmailliés  d'azur,  et  sur  le  haut  a  un  clochier  à  quaire  fenestrages 
à  jour.  Et  poise  en  tout  xxii  mars  vi  onces  xn  deniers. 

306.  Un  tabernacle  d'argent  doré  '  esmaillié  porté  de  six  lions 
gisans;  et  dedens  ledit  tabernacle  a  une  ymage  de  Nostre  Dame 
en  estant,  qui  porte  son  enfant  en  son  bras,  et  en  sa  main  destre 
tient  un  rosier;  et  a  ledit  tabernacle  portes  cloans  esmaillées  par 
dedens  de  la  vie  Nostre  Dame,  et  par  dehors  cizellées  à  lozenges. 
Et  dessus  la  teste  de  l'ymage  a  une  voûte,  et  est  le  clochier  de 
maçonnerie  quarré  esmaillié  à  apostres,  et  au  plus  haut  est 
Nostre  Seigneur  en  la  crois,  et  Nostre  Dame  de  une  part  et 
saint  Jehan  de  l'autre.  Et  poise  en  tout  xv  mars  vi  onces 
XII  deniers. 

307.  Un  tabernacle  d'argent  doré  bien  joliet,  dont  le  pié  est 
soustenu  de  six  lions  et  est  bellonc,  garni  de  souages  autour;  et 
dessus  est  fait  à  liz  renversez  et  enlevez,  entre  lesquels  a  esmaus 
d'asur.  Et  le  pillier  qui  sousiient  ledit  tabernacle  est  fait  commç 
du  couronnement  d'un  tour  quarré  à  fenestrages  à  jour  ;  et  aus 
quatre  coings  a  quatre  petites  tournelles  rondes,  et  entre  les 
tournelles  de  devant  a  un  escu  de  noz  armes  et  derrière  un 
pareil.  Et  de  dessus  les  deux  bous  du  pié  partent  deux  piliers 
saillans  de  maçonnerie,  à  pluseurs  fenestrages  et  pinacles;  et 

dedens  l'un,  comme  ou  milieu,  est  saint  Père  et  en  Tauire  saint 
Pol.  Dessus  le  piller  dudit  tabernacle  a  un  reliquiaire  de  cristal 
plat  à  quatre  quarrés,  et  dessus,  en  un  grant  fcnestrage  à  jour,  est 
Nostre  Dame  assise  qui  tient  son  enfant  en  son  bras  senestre. 
Et  dessus  ledit  fenestrage  a  autres  fenestrages  à  jour  et  un  beau 
pinacle  ouvrez  de  maçonnerie.  Et  poise  xv  mars  m  onces 
XII  deniers, 

308.  Un  tabernacle  d'argent  doré,  dont  le  pié  est  à  vi  costes, 
plus  lonc  que  large,  et  autour  est  garni  d'aucuns  souages  rons  et 
d'un  greneté.  Et  sur  le  milieu  se  lieve  un  pillier  de  maçonnerie 
à  VIII  costés,  garni  au  haut  de  pluseurs  souages;  et  dessus  a 
comme  une  chaicre  à  fenestrages  à  jour,  et  par  le  pié  et  aus 
costez  a  comme  deux  piliers  de  maçonnerie  à  pinacles  :  et  sur 
ladicte  chaiere  est  assise  une  ymage  de  Nostre  Dame  qui  tient 
son  enfant  en  son  bras  senestre,  et  derrière  ladicte  ymage  est  le 
plat  esmaillié  d'azur  à  estoilles  d'or.  Ledii  tabernacle  est  soustenu 
par  le  bas  de  deux  piliers  rons  et  aus  deux  lés  d'icellui  a  deux 
petis  tabernacles  à  piliers  et  chapiteaus  et  sont  esmailliés  dedens  ; 
et  en  l'un  d'icculs  tabernacles  est  Nostre  Seigneur  qui  tient  un 
penon  et  la  Magdalene  à  genous  devant  lui,  et  en  l'autre  est  saint 
Pierre  qui  tient  ses  clefs,  et  saint  Pol.  Le  grant  tabernacle  est 
par  les  costez  de  haus  piliers  de  maçonnerie  à  chapiteaus  et  à 
pinacles,  et  le  pinacle  de  dessus  Nostre  Dame  est  de  bel  ouvrage 
à  oteaux  et  fenestrages  esmaillez  et  se  boute  bien  avant;  et  sur 
le  haut  a  une  oibevoie  à  jour,  et  tout  audessus  a  sur  une 
terrace  vert,  goûtée  de  blanc  et  de  vermeil  un  tabernacle 
fait  comme  une  porte  d  un  chasiel  à  piliers  rons  ;  et  y  a  un 
chapitel  saillant  de  be!  ouvrage  :  et  dedens  est  l'Annunciacion 
Nostre  Seigneur,  et  au  haut,  sur  les  deux  tours  a  deux  angres. 
Et  le  derrière  du  tabernacle  est  plat  et  cizellé  tout  à  divers 
fueillages.  Et  poise  en  tout  xv  mars  une  once. 

309.  Un  tabernacle  à  un  grant  pié  fait  en  manière  de  treffle,  à 
trois  pointes  entre  les  fueilles,  garni  autour  de  souages  à  grans 
orbevoies,  porté  de  trois  pâtes  de  lions.  Et  sur  l'entablement  qui 
porte  ledit  tabernacle  a  trois  angres  en  estant,  qui  soustiennent 
à  leurs  mains  une  tour  ronde  portée  de  trois  piliers  à  clochier 
de  maçonnerie  :  et  y  a  fenestrages  dedens  lesquels  a  pluseurs 
sains  esmaillez,  et  sur  la  tour  a  un  haut  clochier  à  vi  crestes, 

cizellé  à  fueillages  et  à  bestelettes,.et  sur  la  pomme  du  clochier 
est  Nostre  Seigneur  en  crois,  Nostre  Dame  d'un  costé  et 
saint  Jehan  de  l'autre;  et  dessous  la  tour,  entre  les  trois  angres, 
a  un  esmail  de  noz  armes  assis  en  une  rose  cizellée  et  enlevée. 
Et  poise  en  tout  xini  mars  vu  onces. 

3io.  Un  tabernacle  d'argent  doré,  dont  l'entablement,  que 
soustiennent  vi  lyons  dorez,  est  bien  lonc,  garni  de  souages 
grenetez  au  bas  et  au  haut  ;  et  autour,  entre  yceuls  souages,  a 
fueillages  enlevez  et  esmailliez  de  vert  et  d'azur.  Et  sur  ledit 
entablement  est  Nostre  Seigneur  en  estant,  à  tout  ses  cinq  plaies, 
qui  lieve  les  bras  destre  et  en  la  main  senestre  tient  une  crois;  et 
à  son  costé  destre  est  saint  Thomas  qui  fait  semblant  de  bouter 
son  doit  en  la  plaie  Nostre  Seigneur;  et  aus  deux  lez  a  deux 
angres  en  estant,  à  elles  esmaillées  de  pluseurs  couleurs  qui 
tiennent  chascun  un  reliquiaire  de  cristal.  Dudit  entablement 
partent  trois  pilliers  tuers  qui  soustiennent  le  chapitel  dessus, 
et  des  costez  partent  ii  autres  piliers  de  maçonnerie  boutans;  et 
le  chapitel  est  à  clochiers  de  maçonnerie,  et  ou  milieu  a  un 
reliquiaire  ront  de  cristal  entour  lequel,  devant  et  derrière,  a 
oteaus  esmailliés  d'azur.  Et  poise  xiiii  mars  ii  onces. 

3 1 1 .  Un  tabernacle  '  fait  en  manière  d'un  chastel  à  doubles  murs 
crénelez  :  et  es  premiers  murs  a  deux  portes  ^  et  deux  tournelles 
de  cristal  garnies  d'argent,  et  es  secons  murs  a  quatre  tournelles 
entre  lesquelles  a  une  ymage  de  Nostre  Dame  qui  tient  son  fils 
en  son  bras  et  a  un  diacre  devant  lui  à  genous.  Et  entre  lesdictes 
tournelles  a  fenestres  trelliées.  Et  dessus  a  une  petite  crois.  Et 
poise  en  tout  xii  mars  ii  onces. 

3 12.  Un  tabernacle  d'argent  doré,  dont  le  pié  est  en  manière 
de  compas  garni  autour  de  souages  croisiez,  et  sur  ledit  pié  a 
trois  ymages  droites  l'une  de  saint  Jehan  l'Ewangeliste  qui 
tient  son  livre  et  la  palme,  l'autre  de  saint  Pierre  qui  tient  une 
clef  et  un  reliquiaire  et  l'autre  de  saint  Pol  qui  tient  un  livre  et 
une  espée  :  et  dessous  lesdis  ymages  a  lions.  De  entre  lesdis 
ymages  se  partent  trois  piliers  de  maçonnerie  à  chapiteaus 
esmailliez  et  à  pinacles  ions.  Et  dessus  le  plat  de  la  reprise  du 

pié  part  un  piller  qui  est  par  le  milieu  de  cristal;  et  sur  ycellui 
a  une  autre  reprise,  ouvrée  autour  à  fueillages  enlevez  et  autres 
ouvrages,  sur  laquelle  est  un  reliquiaire  de  cristal  tout  droit;  et 
le  tabernacle  en  quoy  il  est,  est  fait  en  manière  d'un  haut 
clochier  à  piliers,  et  a  quatre  grans  fenestrages  et  autres  ouvrages 
et  a  fueillages  de  chesne  enlevez  et  oteaus  esmailliés  ;  et  de  dessus 
lesdis  oteaus  part  le  pinacle  fait  de  ix  piliers  tuers  à  chapiteaus. 
Et  ou  milieu  du  piller  a  trois  costes  esmaillées,  et  y  a  trois 
ymages  :  l'un  de  sainte  Katherine,  l'autre  de  sainte  Geneviève 
et  l'autre  de  saint  George  armé  à  pié;  et  sur  le  haut  de  la 
couverture  a  un  angre  qui  joue  de  la  vielle.  Et  poise  en  tout 
XI  mars  v  onces. 

3i3.  Un  tabernacle  d'argent  doré',  fait  de  maçonnerie  en 
manière  d'une  chapelle;  et  dedens  ycellui  est  Nostre  Seigneur 
tenant  sa  crois  et  saint  Thomas  qui  boute  son  doit  ou  costé;  et 
après  est  derechief  Nostre  Seigneur  tenant  sa  crois,  et  devant 
lui  a  un  homme  à  genous  en  une  loge,  et  derrière  Nostre 
Seigneur  a  un  saint  qui  tient  un  livre.  Et  est  le  dos  d'icellui 
tabernacle  esmaillié  d'azur  à  besteletes  et  sont  les  esmaus  frétez 
de  gueules  ;  et  est  porté  ledit  tabernacle  de  quatre  lions  gisans. 
Et  poise  XI  mars  une  once. 

314.  Un  tabernacle  d'argent  doré,  estant  sur  un  entablement 
quarré,  doré  et  cizellé,  porté  de  quatre  lions  à  longues  queues 
gisans  sur  petis  entablemens  longuez  et  haus  cizellez  à  lettres  de 
Damas  ;  et  sur  chascune  coste  a  un  piller  enarchié,  et  le 
tabernacle  est  par  dessous  tout  autour  fait  à  oteaus  à  esmaus 
d'azur.  Ledit  tabernacle  est  comme  un  clochier  quarré  à 
fenestrages  esmailliés,  et  es  deux  devant  est  l'Annunciacion 
Nostre  Seigneur,  et  es  autres  a  apostres;  et  es  esmaus  des 
fenestrages  est  la  vie  sainte  Katherine,  et  dedens  est  à  genous 
sainte  Katherine,  et  derrière  elle  a  un  homme  qui  tient  un 
fauchon  pour  lui  coper  la  teste.  Oudit  tabernacle  a  très  bel  et 
grant  ouvrage  à  piliers,  fenestrages  et  oteaus  à  jour,  entre 
lesquels  a  une  petite  ymage  de  sainte  Katherine  qui  a  son 
diadème  et  est  couronnée,  et  tient  son  livre  en  une  main  et  une 
espée  en  l'autre.  Et  au  dessus  a  une  crois  en  laquelle  est  Nostre 

I.  C'est  le  11°  iG  de  riiiventaire  publié  par  M.  de  Laborde. 

Seigneur  crucifié  et  sur  deux  branches  aus  costez  sont  Nostre 
Dame  et  saint  Jehan.  Et  poise  x  mars  ii  onces  xii  deniers. 

3i5.  Un  grant  tabernacle  d'argent  doré,  dont  Tentablement 
est  à  VIII  pans  plus  longs  que  larges,  assis  sur  viii  lions  garnis 
de  grans  souages  à  orbevoies  tout  entour,  perciés  à  jour,  fais  en 
manière  de  demis  compas  ;  et  sur  chascun  pan,  au  droit  de 
chascun  lion  a  un  fueillage  d'enleveure  qui  va  jusques  au  colet 
dudit  tabernacle  ;  et  dessus  lesdis  lions,  encontre  lesdis  souages, 
a  un  homme  sauvage.  Et  est  ledit  entablement  hachié,  c'est 
assavoir  d'une  frenge  à  lettres,  et  dessous  ladicte  frenge  a 
archiez  hachiez,  et  au  dessus  d'icelle  a  besteletes  et  fueillages. 
Et  le  colet  dudit  tabernacle  est  de  grans  souages  ou  milieu 
desquels  a  tout  autour  pluseurs  fueilles  d'enleveure  renversées, 
bleues  et  vertes.  Lequel  tabernacle  est  de  grant  maçonnerie,  de 
pilliers,  d'arcez,  de  chapiteaus,  de  fueillages  et  de  fourmes 
perciés  à  jour  ;  dedens  laquelle  maçonnerie,  ou  bas  estage,  a  un 
crucefiement  dont  la  crois  est  d'un  arbre  esbranchié,  plantée  en 
une  terrace  vert,  et  aus  deux  costez  sont  Nostre  Dame  et  saint 
Jehan;  et  dehors  les  pilliers  de  la  maçonnerie  dudit  estage,  aus 
deux  bous,  a  en  chascun  une  porte  dedens  laquelle  a  un  angle 
qui  tient  un  chandelier  :  et  des  deux  costez  de  ladicte  porte  a 
une  autre  porte  plus  petite.  Et  ou  haut  estage  dudit  tabernacle 
a  une  ymage  de  Nostre  Dame  assise,  qui  tient  son  fils,  dedens 
une  porte  sur  laquelle  a  un  petit  clochier  où  il  a  une  campane  : 
lequel  estage  est  revestu  de  deux  grans  pilliers  aus  deux  costez 
ouvrez  de  maçonnerie  et  perciés  à  jour.  Et  y  a  grant  quantité 
d'alées,  de  chapiteauls,  de  tournelles,  de  creneauset  de  fourmes 
perciés  à  jour,  de  clochiers  et  de  barbequennes.  Et  sur  le 
pinacle  dudit  tabernacle  a  un  angle  qui  trompe.  Et  poise 
xLii  mars  un  onces. 

3x6.  Un  grant  tabernacle  d'argent  doré,  dont  l'entablement 
est  bellonc  en  pluseurs  quarrés  que  vi  lions  portent  sur  leurs 
crupes.  Ou  devant  duquel  entablement  a  un  fenestrage  de 
maçonnerie  à  deux  petis  pilliers,  ouquel  est  saint  Jehan  Baptiste 
esmaillié  :  et  tout  autour  dudit  entablement  sont  pluseurs  esmiaus 
assis  par  manière  d'envoirremens.  Sur  lequel  entablement  sont 
deux  angelos  à  genouls  tenans  es  mains  chascun  unr  eliquiaire 
de  cristal  roons  et  sur  le  lonc  :  entre  lesquels  angelos  a  un  gros 

piler  de  maçonnerie,  revestu  de  quatre  pctis  pilliers  à  archies 
bouterés  ;  et  aus  deux  costez  a  deux  grandes  salies  couvertes, 
crénelées  et  à  fourmetes  garnies  d'envoirremens  ;  sur  lesquelles 
salies  sont  quatre  tournelles  couvertes  d'asur,  en  quoi  sont 
quatre  banieres  esmailliés  à  bestes.  Et  auprès  desdictes 
tournelles  sont  deux  angelos  d'enleveure.  Et  ou  milieu  dudit 
piler  a  une  porte  de  maçonnerie  où  sont  pluseurs  fenestrages, 
garnie  d'un  envoirrement  d'asur,  encontre  lequel  est  Nostre 
Seigneur  fait  sur  le  demi  roont.  Et  autour  dudit  piller  a 
quatre  petites  tournelles  roondes,  crenellées,  où  sont  petites 
banieres,  sur  lequel  a  une  reprinse  de  grans  fueillages  sur  quoy 
se  porte  une  grant  virole  longue  et  ronde,  de  cristal,  pour 
mettre  reliques,  garnie  aus  bous  de  deux  petis  chasteaus  où  il  a 
pluseurs  tournelles,  banieres  esmailliés  et  garites  ;  et  sur  la  fin 
desdis  chasteaus  sont  deux  des  Maries  qui  tiennent  chascune 
une  boiste;  et  entre  lesdis  chasteaus,  sur  ladicte  virole  a  un  petit 
tabernacle  de  maçonnerie  où  il  a  pluseurs  piliers  ;  et  dedens  la 
porte  d'icellui  est  assise  Nostre  Dame  qui  tient  son  enfant  et  un 
rainceau  de  lis  ;  et  sont  les  huis  de  ladicte  porte  esmailliés  d'une 
part  et  d'autre  à  ymages  dont  les  aucuns  tiennent  chandeliers, 
et  en  l'autre  est  l'Annunciacion.  Et  au  plus  haut  dudit 
tabernacle  est  Nostre  Seigneur  en  la  crois  et  Nostre  Dame  et 
saint  Jehan  ;  et  au  dessous  sont  les  deux  larrons  sur  les 
pommetes  des  deux  tournelles.  Et  est  tout  ledit  tabernacle 
revestu  de  deux  grans  piliers  sur  lesquels  sont  saint  Pierre  et 
saint  Pol.  Et  poise  xlviii  mars  v  onces  et  demie. 

317.  Un  autre  tabernacle  d'argent  doré,  dont  l'entablement  est 
à  VI  quarrés  sur  le  bellonc  que  vi  angelos  portent  à  genouls, 
dont  les  aucuns  tiennent  en  leurs  mains  rollez  et  les  autres 
livres  ouvers  ;  et  autour  dudit  entablement  a  escript  en  lettres 
hachées  :  «  Veni  Creator  Spiritus  »,  sur  lequel  entablement  a  un 
autre  entablement  garni  de  quatre  tournelles  dont  les  couvertures 
sont  esmailliés  d'asur  endentées  par  dessous,  sur  lesquelles 
tours  a  pennonceaus  dorez,  entre  lesquelles  tours  est  d'une 
part  sainte  Katherine  qui  tient  en  ses  mains  la  roe  et  le 
palme  et  sainte  Agnez  qui  tient  aussi  une  palme  et  son  livre;  et 
aus  deux  costez  desdis  ymages  a  deux  piliers  de  maçonnerie  à 
archies  bouterés  où  se  ferme  une  virole  de  cristal  sur  le  lonc  et 

assés  longue  :  sur  lesquels  pilliers  sont  saint  Pierre  et  saint  Pol; 
et  dessous  ladicte  virolle,  pour  la  soustenir  est  une  montée  de 
maçonnerie  où  est  esmaillié  le  couronnement  de  Nostre  Dame; 
et  aus  deux  costez  de  ladicte  virole  a  deux  tabernacles  de 
maçonnerie  dont  tous  les  fenestrages  sont  esmailliés  à  pluseurs 
sains  et  saintes.  Et  entre  les  espis  desdis  tabernacles  est  un 
autre  ouvrage  de  maçonnerie  sur  quoy  est  une  grant  rondelle  de 
cristal  en  quoi  est  un  demi  croissant  pour  mettre  Corpus 
Domini.  Et  au  plus  haut  est  le  crucefix,  Nostre  Dame  et  saint 
Jehan.  Et  poise  xix  mars  iiii  onces  et  demie. 

3i8.  Un  tabernacle  d'argent  doré,  dont  Tentablement  du 
millieu  est  quarré,  et  porté  chascun  coing  dudit  entablement  de 
quatre  lionceaus  qui  ont  testes  de  femmes  atournées  de  floquars 
Et  sur  le  devant  du  pillier  qui  est  sur  ledit  entablement  a  un 
lonc  et  grelle  cristal;  et  aus  deux  costez  dudit  pillier  a  deux 
angles  en  estant,  qui  tiennent,  chascun  à  ses  deux  mains,  un 
reliquiaire  de  cristal  roont  sur  le  lonc,  et  à  chascun  costé  de 
chascun  angle  sur  le  dehors  a  un  grant  pillier  de  maçonnerie. 
Et  ou  millieu  dudit  tabernacle  a  un  reliquiaire  de  cristal  quarré 
sur  le  lonc,  audessus  duquel  est  Nostre  Dame,  séant  en  une 
chaiere,  qui  en  son  bras  destre  tient  son  enfant,  et  à  la  senestre 
tient  un  lis  vert  ou  bout  duquel  a  trois  fleurs  blanches  :  et  aus 
deux  costez  de  Nostre  Dame  a  deux  angles  en  estant,  qui 
tiennent  chascun  un  reliquiaire  de  cristal  ront,  sur  le  plat 
enchâssé  en  argent  en  quarré.  Et  au  plus  haut  dudit  tabernacle 
a  un  clochier  sur  le  bout  duquel  est  Nostre  Seigneur  en  la  crois  ; 
et  sur  deux  branches,  d'une  part  et  d'autre,  sont  Nostre  Dame 
et  saint  Jehan.  Et  poise  xxnii  mars  et  demie  once. 

319.  Un  petit  tabernacle  d'argent  doré,  duquel  l'entablement 
est  assés  haut  quarré,  garni  par  le  bas  de  souaiges,  et  dessus 
lesdis  souaiges  d'une  orbevoie  de  courbetes  à  jour  ;  sur  ledit 
entablement  a  quatre  piliers  de  maçonnerie  à  oteaus  et  [qui 
soustiennent]  le  tabernacle,  lequel  se  façonne  dessouz  comme  une 
porte  où  a  un  grant  fenestrage  de  maçonnerie  à  oteaux  :  et  sur 
le  haut  de  chascun  desdis  piliers  a  serpentelles  saillans,  et 
d'emprès  d'icelles  part  l'ouvraige  saillant  de  ladicte  porte  qui 
est  dessus  à  fueilles  d'espines  enlevées;  derrier  lesquelles  a 
envoirremens  en  fenestrages  esmailliés  d'azur.   Et   le  clochier 

dudit  tabernacle  est  sur  le  plat  en  aguisant  amont,  couronné  au 
bas  d'une  orbevoie  de  pertruis  à  jour  et  de  creneaus  enlevez  ; 
et  sur  les  quarrés  est  hachié  à  fenestrages  ploiez;  et  sur  le  haut 
a  un  espy  de  quatre  fueilles  et  du  boutonnet  sur  le  dessus.  Et 
dessous  ledit  tabernacle  est  une  ymage  de  Nostre  Dame  toute 
droite  et  couronnée  qui  tient  Nostre  Seigneur  tout  nu  contre  sa 
poitrine.  Et  aus  costez  d'icellui  tabernacle  a  deux  pointes 
saillans  es  quelles  a  deux  angles  tournez  devers  Nostre  Dame, 
qui  tiennent  deux  cierges  à  leurs  mains;  et  de  derrière  d'euls 
partent  deux  pilliers  roons  à  petites  chapelles  enlevées  de 
maçonnerie,  saillans  sur  le  dehors  :  et  soustiennent  iceuls 
pilliers  deux  arches  de  maçonnerie  de  grant  euvre  à  chapelles 
et  à  clochiers,  qui  se  assemblent  avecques  le  tabernacle.  Et 
poise  en  tout  m  mars  vi  onces  x  estellins. 

320.  Un  autre  petit  tabernacle  d'argent  doré  et  esmaillié,  dont 
l'entablement  est  haut  et  quarré,  à  pâte  largette;  et  est  sur  le 
bas  garni  d'une  orbevoie  de  trelleis  à  jour.  Et  les  quarrés  dessus 
sont  esmailliés  chascune  de  deux  fueilles  reployées  et  de 
diverses  fleuretes,  et  garnies  autour  de  souaiges  haus.  Du  plat 
dudit  entablement,  sur  le  devant,  partent  deux  pilliers  roons  sur 
lesquelz  se  appuie  le  tabernacle  devant  lequel  est  fait  de  trois 
fenestrages  à  jour,  à  chapiteaus  et  à  pinacles  enlevez,  ouvrez  de 
maçonnerie.  Et  sur  le  dessus  siet  un  clochier  de  maçonnerie 
couronné  en  deux  lieux  à  creneaus  enlevez,  et  garni  sur  les 
quarrés  de  petites  tourelles,  et  le  bout  en  est  comme  un  espy 
entre  quatre  chapiteaux  de  maçonnerie.  Dedens  ledit  tabernacle 
a  une  petite  ymage  de  sainte  Katherine  sur  un  petit  entablement 
assis  en  losenge  sur  le  grant,  laquelle  tient  une  rooe  à  une  main 
et  une  espée  à  l'autre  :  et  est  couronnée  d'argent  doré.  Le  derrier 
dudit  tabernacle  est  clos,  et  sur  les  costez  et  le  devant  se  clost  à 
quatre  fenestres  à  charnières,  deux  pour  les  costez  et  deux 
parties  qui  font  une  pour  le  devant;  et  par  dedens  et  dehors 
lesdictes  fenestres  et  le  derrier  dudit  tabernacle  sont  esmailliés  à 
grans  fueillesre  ploiéesde  vert  et  de  pourpre,  et  à  glaons  et  rozes 
jaunes;  et  tout  autour,  dedens  et  dehors,  sont  garnies  de  soaiges 
haus  à  croizetes  férues.  Et  poise  en  tout  ii  mars  vi  onces  xv 
estellins. 

32  1.  Un    petit    tabernacle   d'argent    doré  et  esmaillié,  dont 

l'entablement  est  comme  quarré,  garni  sur  le  bas  d'un  souaige 
féru  à  croisâtes  ;  et  la  quarré  de  devant  est  de  cristal,  et  celles 
des  costez  et  de  derrière  sont  esmailliés  bien  finement  aus 
armes  de  France  et  de  Eu  par  quartiers.  Du  plat  dudit 
entablement  sur  le  devant  partent  deux  pilliers  roons  qui 
soustiennent  ledit  tabernacle,  lequel  est  fait  de  trois  fenestrages 
à  jour,  deux  aus  costez  qui  sont  estrois  et  un  devant  plus  large 
à  chapiteaus  de  maçonnerie  et  à  petis  pinacles  entre  deux  fais 
de  façon  de  pilliers  :  d'entre  lesquels,  sur  le  dessus,  part  un 
clochier  comme  quarré  à  quatre  fenestrages  hachiés  et  à  quatre 
chapiteaux  de  maçonnerie  et  un  hautelet  pinacle  ou  millieu  qui 
fait  le  bout  du  clochier.  Et  dedens  ledit  tabernacle  est  une  ymage 
de  Nostre  Dame,  petite,  afublée  d'un  mantel  et  couronnée  d'une 
couronne  d'argent  doré,  tenant  Nostre  Seigneur  sur  son  bras 
senestre  et  en  sa  main  dextre  une  branche  vert.  Le  derrière  dudit 
tabernacle  est  clos,  tout  esmaillié  par  dedens  d'asur  et  par  dehors 
à  losenges  desdictes  armes  entre  frètes  vers  finesmail.  Et  sur 
les  costez  et  le  devant  se  clost  à  quatre  fenestres  à  charnières, 
deux  entières  et  deux  parties,  qui  se  assemblent  et  font  une  sur 
le  devant  :  et  par  dedens  sont  esmailliés,  par  le  bas  à  quatre 
quartiers  desdictes  armes,  et  sur  le  haut  à  quatre  bestes  sauvages, 
et  sur  le  millieu  sont  es  deux  fenestres  des  costez  un  roy  et 
une  royne  à  genous,  et  es  deux  autres  deux  angles  drois  qui 
tiennent  chascun  un  chandelier  à  un  cierge  sus  ;  et  par  dehors 
sont  icelles  fenestres  esmailliées  à  quartiers  desdictes  armes,  et 
tout  autour,  dedens  et  dehors  sont  garnies  de  souaiges  à 
croizettes  et  férues.  Et  poise  en  tout  i  marc  v  onces  xv  estellins. 

322.  Le  pié  de  la  grant  crois,  d'argent  doré,  dont  l'entablement 
est  bellonc  à  six  pans  garnis  de  souages,  sur  lequel  sont  vi 
buterniaus  '  qui  portent  ledit  pié;  entre  lesquelz  buterniaus  sont 
VI   prophètes  qui  tiennent   roleaus  escrips.   Lequel  pié  est  de 

I.  La  lecture  n'est  pas  douteuse.  Je  n'ai  pas  trouvé  le  sens  précis  de  ce 
mot.  Faudrait-il  corriger  par  biterniatis? 

grant  maçonnerie  où  il  a  aus  deux  costez  deux  pilliers,  et  ou 
devant  et  ou  derrière  en  chascun  deux  autres,  entre  lesquels 
sont  pluiseurs  sains  et  saintes  assis  sur  eniablemens  quarrez 
esmailliés  de  nos  armes  lesquieulz  tiennent  petis  reliquiaires  de 
cristal  garnis  d'or,  et  en  y  a  vi  en  tout  :  et  sont  assis  en  chapiteaus 
de  maçonnerie,  sur  lesquels  a  un  colet  à  orbevoies  à  Jour  garnis 
d'envoirremcns  d'azur  dedens  les  fourmes;  audessus  duquel  a 
une  terrace  sur  quoi  est  une  ymage  de  Nostre  Dame  dedens  une 
voulte  de  maçonnerie  :  et  autour  de  ladicte  maçonnerie  par 
dehors  sont  saint  Julien,  saint  Martin  et  le  povre  près  de  lui  et 
saint  Pierre  et  saint  Pol  tenans  reliquiaires  de  cristal  garnis 
d'or.  Et  devant  l'ymage  de  Nostre  Dame  a  deux  angelos, 
chascun  à  un  genoil,  qui  l'encenssent  et  tiennent  en  leurs  mains 
chascun  une  navete.  Et  sur  la  fin  de  ladicte  maçonnerie  a  une 
autre  terrace  garnie  de  fourmetes  à  jour,  sur  quoy  est  une  heuse 
plate  quarrée,  esmailliée  de  noz  armes,  sur  quoi  se  fiche  la  crois  : 
et  de  chascun  costé  yst  une  branche  sur  le  plat  esmaillées  sur 
quoy  se  assiet  Nostre  Dame  et  saint  Jehan.  Et  poise  cvii  mars 
VI  onces  et  demie. 

323.  Une  crois  longue  et  gresle  d'argent  dorée  ',  en  laquelle  est 
Nostre  Seigneur  crucifié,  et  est  semée  de  perles  et  d'autre 
pierrerie,  Et  ou  bout  de  la  crois,  par  haut,  a  un  camahieu  ouquel 
a  deux  chevaux  qui  mainent  un  chariot  et  un  homme  qui  les 
maine;  et  es  deux  bouz  du  travers  de  la  crois  a  deux  testes  de 
homme,  dont  l'une  est  blanche  et  l'autre  vermeille.  Et  ou  bout 
de  ladicte  crois  a  en  un  camahieu  une  femme  qui  siet  en  une 
chaiere.  Et  sur  deux  branches,  qui  sont  aus  costez  de  la  crois, 
sont  Nostre  Dame  et  saint  Jehan.  Et  siet  ladicte  crois  sur  un 
pie  très  bien  entaillié,  et  y  a  un  bien  gresle  souage  tout  autour; 
et  dessus  ycellui  pié  a  quatre  esmaulz  d'azur,  et  en  chascun  a 
un  Ewangeliste  ;  et  le  piller  qui  est  dessus  le  pié  et  porte  ladicte 

I.  C'est  le  n°  25  de  rinventaire  publié  par  M.  de  Lahorde. 

crois,  de  piliers  de  maçonnerie  à  fenestrages  esmailliez  d'asur  ' 
et  de  noir.  Et  poise  en  tout  xi  mars  v  onces  xii  deniers. 


CROIS  D  ARGENT  ESMAILLÉES  ET  DORÉES. 

324.  Une  grant  crois  "  d'argent  dorée  et  esmaillée,  estant  sur  un 
entablement  quarré  et  esmaillié  et  aus  deux  costez  bellonc  et 
agu,  et  est  porté  de  quatre  lions  gisans.  Et  les  hors  dudit 
entablement  sont  à  pluseurs  souages  quarrez,  et  sus  le  plus  haut 
bort  a  une  litte  esmaillée  d'asur  à  arbrisseaus  vers,  chiens  et 
bestes  sauvages.  Et  ledit  entablement  est  tout  esmaillié  d'azur  à 
ymages  dorez  de  la  Passion  Nostre  Seigneur;  et  sur  chascune 
des  pointes  a  quatre  apostres.  Le  pie  de  ladicte  crois  est  comme 
un  moustier  de  maçonnerie,  à  piliers  et  chapiteaus  et  fenestrages 
dessous,  esmailliez  d'azur.  En  la  porte  devant  est  Nostre  Dame 
en  estant  qui  tient  son  enfant,  et  en  la  porte  derrière  est  un 
evesque.  Ladicte  crois  du  lonc  et  les  bras  d'icelle  du  travers 
sont  esmailliés  d'asur  en  arbrisseaus  vers,  et  les  quatre  bous  de 
la  crois  sont  comme  florons  de  fleurs  de  lis  :  et  esdis  quatre 
bous  sont  les  un  Ewangelistes  en  figure  de  homme;  ou  milieu 
est  Nostre  Seigneur  crucifié  et  derrière  sa  teste  a  son  diadème, 
et  dessous  ses  piez  a  un  homme  ressusité  qui  lui  joint  les  mains, 
et  ou  fons  d'en  haut,  au  dessus  de  sa  teste,  a  un  rollet  où  il  a 
escript  J.  N.  R.  JU.Et  du  pié  de  la  crois  partent  deux  branches, 
sur  l'une  desquelles  est  Nostre  Dame  et  saint  Jehan  sur  l'autre. 
Au  dos  est  ladicte  crois  de  la  devise  de  la  partie  devant,  fors 
que  ou  quarrefour  de  la  crois  est  un  petit  ymage  de  Nostre 
Seigneur  qui  monstre  ses  plaies.  Et  es  quatre  bous  de  la  crois 
sont  les  quatre  Ew^angelistes  figurez  ainsi  comme  ilz  doivent 
estre.  Et  poise  en  tout  xxxvi  mars  un  onces. 

325.  Une  grant  crois  d'argent  dorée,  dont  le  pié  est  porté  de 
VI  lions;  et  autour  dudit  pié,  entre  les  souages  rons,  a  un  souage 
de  fueillage  enlevé;  et  le  dessus  dudit  pié  est  de  terrace  vert 


1 .  Ce  mot  manque  dans  la  notice  de  l'Inventaire  publié  par  M.  de  Laborde. 

2.  C'est  le  n"  271    de  l'Inventaire  publié  par  M.  de  Laborde;  dans   son 
texte  la  notice  n'occupe  que  quatre  lignes. 

goûtée  de  blanc  et  de  vermeil.  Et  sur  le  devant  de  ladicte  terrace 
a  un  rcliquiaire  de  cristal  garni  d'argent  doré.  De  dessus  ladicte 
terrace  part  comme  le  corps  d'une  chapelle  de  maçonnerie, 
dont  le  pié  est  soustenu  de  quatre  petites  ymages  à  genous 
et  de  deux  piliers  rons  dessus,  et  autour  a  une  orbevoie  à  jour  : 
et  oudit  corps  de  la  chapelle  a  vi  fenestrages  de  maçonnerie  à 
chapiteaus  esmailliés  dedens  à  apostres,  et  dessus  au  dedens 
d'un  couronnement  d'une  orbevoie  à  six  autres  fenestrages 
comme  quarrcz,  esmaillez  à  sains  et  à  saintes.  Et  dessus  est  le 
pié  de  la  crois  cizellé  à  fenestrages,  et  deux  piliers  sur  lesquels 
sont  les  deux  larrons  ;  et  aus  costez  sur  le  bas  sont  Longis  qui 
tient  sa  lance  et  l'autre  qui  tient  l'esponge.  Et  la  crois  est 
esmailliée  et  en  sont  enlevez  les  bous  à  fueilles  entre  lesquelles 
a  boutons  gros  esmailliez;  et  en  quatre  rondelles  sont  les  quatre 
Ewangelistes  aus  quatre  branches  de  la  crois.  Et  est  Nostre 
Seigneur  crucifié  en  la  crois  et  son  diadème  derrière  sa  teste, 
et  dessus,  en  un  rolet  esmaillié  d'azur,  a  escript  J.  N.  R.  JU. 
Et  sur  les  deux  branches  du  travers  de  la  crois  a  deux  angelos 
dont  l'un  tient  le  soleil  et  l'autre  la  lune;  et  sur  deux  grans 
piliers  de  maçonnerie,  qui  partent  de  la  terrace  du  pié,  sont 
Nostre  Dame  et  saint  Jehan.  Et  poise  en  tout  xxxv  mars 
VI  onces. 

326.  Une  crois  d'argent  dorée  ',  de  assez  ancienne  façon, 
esmaillié  d'asur  à  besteletes  petites;  et  aus  deux  costez  d'icelles  a 
deux  branches,  dont  sur  l'une  est  Nostre  Dame  et  saint  Jehan  sur 
l'autre  ;  et  est  le  piller  de  entre  la  crois  et  le  pié,  de  maçonnerie 
à  piliers  et  à  fenestrages,  lesquels  sont  esmailliés  par  dedens  à 
fueilles  vers  et  violetes.  Et  est  le  pié  cizellé  à  fueillages  et  semé 
d'esmaus  esquels  a  sains  et  saintes  ;  et  est  ledit  pié  porté  de  quatre 
lions  gisans.  Et  poise  en  tout  xii  mars  v  onces  xii  deniers. 

327.  Une  crois  d'argent  dorée  ^  sur  le  pié  de  laquelle  a  six 
esmaus  en  manière  de  losenges  esmailliées  à  nos  armes  ;  et  sur 
ledit  pié  a  deux  piliers  de  maçonnerie,  sur  l'un  desquels  est 
Nostre  Dame  et  sur  l'autre  saint  Jehan  l'Ewangeliste  :  et  ou 
milieu  est  Nostre  Seigneur  en  la  crois,  et  sur  sa  teste  a  un  roleau 


1.  C'est  le  n»  26  de  l'Inventaire  publié  par  M.  de  Laborde. 

2.  C'est  le  n°  282  de  l'Inventaire  publié  par  M.  de  Laborde. 

esmaillié  ouquel  a  escript  J.  N.  R.  JU.  Et  est  porté  ledit  pié  de 
quatre  bestes  petites  qui  ont  elles.  Et  poise  en  tout  x  mars 
vu  onces. 

328.  Une  crois  d'argent  dorée,  dont  le  pié  est  quarré  sur  le 
lonc,  sur  lequel  pié  sont  pluseurs  pierres  de  voirre  en  couleur 
de  saphir  et  d'esmeraude.  Et  en  est  l'arbre  tout  hachié  et  cizellé 
à  rainceaus  de  chesne  et  quatre  pierres,  deux  en  couleur  de 
saphir  et  les  autres  de  esmeraude.  Et  derrière  le  crucefix  a  une 
petite  crois  où  il  est  cloé  :  et  de  ladicte  crois  où  il  est  cloé  sont 
les  flourons  en  manière  de  fleur  de  liz.Et  poise  i  marc  vu  onces 
et  demie. 

329.  Une  grande  crois  d'argent  dorée,  dont  le  pié  est  fourchié 
en  quatre,  fait  en  manière  d'un  fenestrage  de  maçonnerie; 
et  est  chascun  pié  un  pou  enarchié,  garni  par  les  deux  costez 
dedens  de  petis  pilliers  rons  et  par  dehors  de  souages  rons  tous 
plains.  Et  les  fourmes  desdis  fenestrages  sont  garnis  de  souages 
férus  de  petites  croisetes  ;  en  la  fourme  du  devant  a  un  esmail 
d'asur  où  est  Nostre  Seigneur  assis  sur  un  siège,  qui  monstre 
ses  plaies,  afublé  d'un  mantel  vert  fourré  de  pourpre  ;  et  la 
fourme  du  darriere  a  un  autre  esmail  d'asur  où  Nostre  Dame, 
tenant  son  fils,  est  assise  sur  un  siège,  et  en  l'autre  main  elle 
tient  un  rainsseau  de  roses;  et  en  l'une  des  autres  fourmes  a  un 
esmail  d'asur  où  est  un  angle  qui  tient  un  encensier;  et  en 
l'autre  fourme  a  un  angle  qui  joue  du  psalterion.  Et  sur  chascun 
desdis  piez  ainsi  fourchiés,  comme  dit  est,  a  une  beste  qui  les 
soustient  dont  le  visage  est  de  homme;  et  de  chascune  beste  a 
un  petit  entablement  fait  d'une  losenge  toute  plaine.  Et  dessus 
lesdis  fenestrages  a  un  double  souage  quarré  et  greneté,  sur  quoy 
se  assiet  un  pillier  de  maçonnerie  quarré,  dont  en  la  partie  devant 
a  deux  fenestrages  envoirrez  d'asur,  et  en  la  part  du  derrière 
autant;  et  en  chascun  des  deux  bous  a  une  fenestre  envoirrée 
de  vert.  Dessus  lesquels  fenestrages  a  un  autre  pillier  quarré 
garni  de  souages  grenetez  et  esmailliés  chascune  quarreure  : 
c'est  assavoir  les  deux  devant  et  derrière  d'asur  où  il  a  en  chas- 
cun une  demie  ymage  tenant  un  livre  en  sa  main,  et  les  deux 
costez  d'esmail  vers.  Sur  la  fin  duquel  pillier  a  un  autre  pillier 
assés  lonc,  sur  le  quarré  revestu  de  quatre  chapiteaus  de  maçon- 
nerie moult  netement  ouvrez,  dont  les  fourmes  sont  d'envoirre- 

mens  :  c'est  assavoir  celui  du  devant  d'asur  où  il  a  un  ymage 
afublé  d'un  mantel,  tenant  un  livre  en  sa  main  ;  et  le  derrière 
est  de  tel  esmail,  fors  que  Tymage  tient  une  longue  clef.  Et  les 
autres  chapitcaus  des  deux  costez  sont  de  plus  déliez  ouvrages 
de  maçonnerie.  Et  le  dedens  dudit  pillier  quarré  est  esmaillié 
d'asur  sans  aucuns  ymages  ;  dessus  lequel  pillier  a  une  orbevoie 
percice  à  jour,  en  quoy  [est]  une  pièce  quarrée  garnie  de 
souages  grenetcz  et  esmaillice  :  en  aucuns  desquels  esmaus  a 
un  demi  homme  et  es  autres  aucuns  oyseaus  ;  et  de  chascun 
costé  de  ladicte  pièce  quarrée  a  une  branche  regestée  quarrée, 
dont  les  quarrés  sont  sur  le  ront,  assises  sur  testes  de  hommes  ; 
et  dessus  la  branche  destre  est  Nostre  Dame  et  sur  l'autre  saint 
Jehan  l'Ewangeliste.  Et  est  ladicte  crois  toute  garnie  de  pluseurs 
pierres  en  couleur  de  saphir  et  de  balays.  Et  derrière  le  crucelix 
a  une  crois  pâtée  esmaill'ée  de  vermeil;  et  aus  bous  des 
croisons  sont  pommes  rondes,  dorées,  à  un  petit  souage  par  le 
milieu  féru  de  croisetes.  Laquelle  crois  est  par  les  bous  en 
manière  de  fleurs  de  lis  garnis  de  pluseurs  souages  férus  de 
croizettes.  Et  poise  en  tout  xi  mars  vi  deniers. 

33o.  Une  très  grant  croix  d'argent,  dorée  et  esmailliée,  dont 
le  pié,  qui  fait  siège  d'icelle  crois,  est  très  bel  et  grant,  fait  en 
manière  d'un  clochier  de  maçonnerie;  et  par  le  bas  se  eslargist 
et  est  de  vi  quarrés  ;  et  le  sousiiennent  vi  hommes  acroupis 
afublez  de  diverses  manières  et  faisans  estranges  contenances. 
Et  dessus,  autour  du  bas  de  l'entablement  dudir  pié,  est  esmaillié 
de  vert,  de  vermeil  et  d'azur  à  gros  ouvrages  ;  et  sur  la  coste  de 
chascune  des  quarrés  a  un  petit  pillier  court  et  grosset  apuiant, 
et  au  dessus  le  devant  d'une  serpent  à  esles  enlevée.  La  première 
reprinse  dudit  pié  est  garnie  autour  d'une  grant  orbevoie 
d'oteaus  à  jour,  et  sur  le  dessus,  qui  est  en  pendant,  est  tout 
esmaillié  de  l'istoire  de  Nostre  Seigneur  depuis  l'Annunciacion 
jusqucs  au  sépulcre.  Et  de  dessus  chasjune  coste  d'icelle  reprinse 
auprès  desdictes  serpens,  part  un  pi'lier  de  maçonnerie  à  haut 
pinacle  qui  apuie  au  milieu  dudit  clochier  ou  environ,  à  une 
arche  ouvrée  dessus  à  fueillages  doubles  enlevez  et  dessous  à 
demis  fenestrages  descendans  :  et  en  nombre  y  a  vi  telz  pilliers. 
La  seconde  reprinse  dudit  clochier  est  haute  et  droite,  et  en 
chascune  quarré  a  quatre  fenestrages  ouvrez  de  maçonnerie  et 

sur  le  haut  doublés  à  oteaus,  et  dedens  sont  esmailliés  d'asur  à 
diverses  ymages  comme  de  prophètes  et  de  femmes  ;  et  au  haut, 
entre  ladicte  reprinse  et  le  corps  du  clochier,  a  comme  vi 
goutieres  encavées  sur  le  roont,  et  entre  chascune  sur  une  pièce 
longuete  enlevée  une  petite  serpent  longuete,  de  plaine  euvre 
sans  esles  :  et  le  corps  dudit  clochier  est  de  deux  euvres  de 
maçonnerie  très  bien  ouvrée,  à  pluseurs  pilliers,  pinacles  et 
tabernacles.  Et  la  plus  basse  euvre  du  corps  d'icellui  clochier  est 
à  VI  grans  fenestrages  doubles,  esmailliés  d'asur,  et  en  chascun 
a  deux  apostres  sur  entablemens  et  qui  ont  dessus  leurs  testes 
tabernacles  esmailliés  ;  et  ou  haut  de  chascun  fenestrage  a  un 
oteau  esmaillié  ouquel  a  une  teste  :  et  les  deux  sont  de  deux 
chérubins,  les  trois  de  trois  testes  hupées  de  vert  et  la  vi=  est 
d'une  teste  d'angle  à  esles;  et  les  tabernacles  desdis  fenestrages 
sont  garnis  de  fueillages  enlevez,  et  entre  iceuls  a  pilliers  par  le 
bas  et  autres  par  le  haut,  tous  ouvrés  de  maçonnerie  à  pinacles  : 
et  à  ceuls  d'en  haut  tient  un  couronnement  qui  environne  ledit 
clochier  et  est  par  le  bas  hachié  de  fenestrages  à  jour,  et  dessus 
est  d'une  orbevoie  d'oteaus  à  jour  crénelée  au  haut.  Et  la  haute 
euvre  d'icellui  clochier  siet  dedens  ledit  couronnement  et  est  de 
VI  fenestrages  ouvrez  de  maçonnerie,  dont  les  deux  sont  doubles 
et  les  quatre  sengles  :  et  en  chascun  des  doubles  a  deux  sains,  et 
en  chascun  des  sengles  vu,  tous  esmailliés,  tenans  chascun  un 
roolet  ;  et  sur  le  haut  sont  à  oteaus  esmailliés  et  ont  beaus 
pinacles  et  entre  chascun  desdis  fenestrages  a  un  pillier.  Le 
dessus  dudit  clochier  est  comme  d'un  pommel  garni  de  deux 
gros  souages  entre  lesquels  a  une  ceincte  esmaillié  à  branches  et 
fueilles,  et  sur  le  dessus  est  hachié  à  branches  et  fueillages; 
et  sur  le  haut  d'icellui  pommel  a  un  gros  souage  à  creneaus 
renversez  dessous  ;  et  de  dessus  ycellui  pommel  partent  comme 
deux  branches  esmailliées  sur  le  devant  et  le  derrière  à  fueillages 
vers  et  à  roses  blanches  et  jaunes,  et  sur  le  dessus  et  le 
dessous  a  comme  un  baston  roont  esmaillié  de  rouge  et  d'azur, 
et  les  bous  dedens  et  dehors  en  sont  comme  d'un  fueillage, 
chascun  à  jour,  dedens  une  branche  ploiée  comme  un  crosseron: 
et  le  bout  desdictes  branches  est  comme  un  entablement  de  vi 
quarrés  garni  au  bas  de  creneaus  renversez  ;  et  sur  la  destre 
branche  est  l'image  de  Nostre  Dame  afublée  d'un  mantel  et  sur 

la  senestrc  Timagc  de  saint  Jehan  l'Ewangeliste  vcstu  d'un 
mantel  :  et  font  tous  deux  triste  chiere,  et  ausdictes  branches  se 
tiennent  à  vis.  Ou  milieu  du  bas  d'icelles  branches  est  le  siège 
de  la  crois  hachié  à  lis  et  à  rosiers  et  est  creus  dedens  et  encavé 
dedcns  et  derrière  comme  à  demi  roont  ;  et  dedens,  entre  la 
pointe  de  ladictc  crois  dont  les  quatre  bous  sont  de  quatre  com- 
pas à  quatre  demis  roons,  devant  et  derrière  et  autour,  sont  garnis 
de  grans  t'uciliagcs  à  jour  reploiés,  et  dedens  sont  esmailliés;  et 
y  sont  sur  le  devant  les  quatre  Ewangelistes  qui  tiennent  leurs 
livres  ouvers  et  ont  leur  ensaingnes  près  d'eulx  :  c'est  assavoir 
Taigle,  l'ymage  de  homme,  le  lion  et  le  buef  ;  et  sur  le  derrière 
y  a  quatre  prophètes  qui  tiennent  chascun  un  roolet,  et  en  l'un 
a  escript  :  «  David  rex  propheta  »,  en  l'autre  :  «  Ysaias  pro- 
pheta  »,  ou  tiers  :  «  E^echiel  propheta  »,  et  ou  bas  :  «  Daniel 
propheta  ».  Le  corps  de  ladictc  crois  est  tout  garni  par  les  bors 
de  haus  souages  trenchans  et  haus  et  de  grenetez  autour,  et  sur 
le  plat  est  esmaillié  devant  et  derrière  à  testes  de  sains  qui  ont 
entour  fueillages  entrelaciez  ;  mais  ceulz  du  devant  sont  mendres 
que  ceuls  du  derrière.  Et  les  costez  de  ladicte  crois  sont  garnis 
comme  de  bastons  enlevez  à  demi  roont,  esmailliés  grossement 
de  vermeil  et  d'asur.  Et  entre  les  quatre  arches  de  la  crois  a 
quatre  grans  fueillages  enlevez  et  ouvrez  à  jour;  et  ou  milieu  du 
croiseron  a  un  oteau  esmaillié  d'un  costé  et  d'autre  ;  et  celui  de 
devant  fait  le  diadème  de  Nostre  Seigneur,  et  sur  celui  du 
derrière  a  un  aingnel  enlevé  et  doré  qui  tient  au  pie  destre  de 
devant  un  phanon  de  la  crois.  Et  en  ladicte  crois  devant  pent 
Nostre  Seigneur  atachié  à  trois  clos,  et  a  son  chief  doré  et  sa 
barbe  assé  et  aies  reims  envelopées  d'un  drap  doré.  Et  poise 
en  tout  iiii'^^  I  marc. 

33 1 .  Une  croix  d'argent  dorée,  dont  le  pié  est  tourné  en  manière 
de  compas,  assés  hautelet,  garni  autour  d'un  souage  greneté;  et 
va  ledit  pié  en  montant  à  quatre  pointes;  et  sur  le  haut  siet  un 
pillier  quarré,  sur  le  haut  duquel  a  un  assés  gros  pommel  à 
quatre  pointes,  tourné  sur  le  quarré  :  et  d'icellui  pommel  part 
une  pièce  plate  où  se  boute  la  pointe  de  la  croix;  et  ladicte  croix 
est  à  quatre  croiserons  pareuls,  tournez  en  façon  de  fleur  de  lis  ; 
et  sur  le  millieu  de  ladicte  croix  est  Nostre  Seigneur  enlevé.  Et 
poise  en  tout  11  mars  vi  onces  x  estellins. 

332.  Une  croix  d'argent  dorée  et  esmaillée  assez  haute,  dont 
l'entablement  est  bellonc  et  les  souaiges  sont  perciés  de  petis 
permis  roons  assis  sur  vi  fueilles  de  aube  espine  ;  et  a  sur  ledit 
entablement  six  grans  esmaux  où  Nostre  Seigneur  est,  qui 
monstre  ses  plaies  et  Nostre  Dame  et  saint  Jehan  aux  deux  costez  : 
et  es  autres  esmaux  sont  de  pluseurs  sains  et  saintes.  Et  est  le  pié 
de  ladicte  croix  fait  de  maçonnerie  à  bons  piliers  et  chapiteaux, 
et  dedens  les  formetes  sont  envoirremens  d'azur  semez  de 
lis  et  de  rosiers.  Et  aux  deux  costez  du  crucefilz  sont  Nostre 
Dame  et  saint  Jehan  sur  deux  branches  tuersses.  Et  en  chascun 
fleuron  de  ladicte  croix  a  un  lis  esmaillié  sur  azur,  et  aus  cornetz 
sont  les  un  Ewangelistes  esmailliez.  Et  poise  viii  mars  une  once 
V  estellins. 

333.  Une  autre  croix  d'argent  et  dorée,  dont  l'entablement  est 
en  manière  d'une  tillatiere  à  huit  pointes,  sizellez  à  archez  que 
quatre  lyonceaux  portent.  Et  est  le  pié  de  ladicte  croix  ouvré  de 
maçonnerie  à  piliers  et  à  bons  chapiteaux,  et  entre  lesdiz  piliers 
est  le  pié  esmaillié  d'azur  semé  de  lis.  Et  en  ladicte  croix  est  le 
crucefilz,  et  aux  deux  costez  Nostre  Dame  et  saint  Jehan  desur 
deux  branches  qui  sont  esmailliées;  et  en  la  croix  sont  les 
un  Ewangelistes  en  esmaux  sartiz.  Et  derrière  le  crucefilz  a  une 
table  quarrée  esmailliée  d'azur,  en  quoy  a  une  croix  vermeille. 
Et  poise  VII  mars  11  onces  xvii  estellins  et  demi. 

RELIQUIAIRES    d'aRGENT    DORÉS. 

334.  Un  grant  reliquiaire  d'argent  doré  à  deux  angres  à  genous 
sur  le  pié,  qui  tiennent  deux  reliquiaires,  et  entre  euls  a  un 
tabernacle  à  mettre  reliques;  et  dessus  a  un  reliquiaire  lonc  et 
ront,  sur  lequel  est  Nostre  Dame  en  un  autre  tabernacle,  et  au 
haut  est  Nostre  Seigneur  en  crois,  et  d'un  lez  et  d'autre  Nostre 
Dame  et  saint  Jehan,  et  au  dessous,  sur  deux  tourelles,  les  deux 
larrons;  et  sur  les  deux  piliers  qui  partent  du  pié  sont  saint  Père 
et  saint  Pol.  Et  poise  en  tout  l  mars  '. 

I.  En  marge,  un  main  courante  a  écrit  cette  note  :  a  II  est  escript 
cleva[nt]  et  poise  xlviii  mars  [v  onces]  et  demie  ».  Peut-être  ce  reliquaire 
est-il  le  même  que  celui  qui  est  décrit  avec  de  longs  détails  au  chapitre 
des  tabernacles  sous  le  n"  3 16;  mais  ce  n'est  pas  certain. 

